CELEX: 32011R0142
Language: el
Date: 2011-02-25 00:00:00
Title: Κανονισμός (ΕΕ) αριθ. 142/2011 της Επιτροπής, της 25ης Φεβρουαρίου 2011 , για την εφαρμογή του κανονισμού (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την εφαρμογή της οδηγίας 97/78/ΕΚ του Συμβουλίου όσον αφορά ορισμένα δείγματα και τεμάχια που εξαιρούνται από κτηνιατρικούς ελέγχους στα σύνορα οι οποίοι αναφέρονται στην εν λόγω οδηγία  Κείμενο που παρουσιάζει ενδιαφέρον για τον ΕΟΧ

26.2.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 54/1
            
         ΚΑΝΟΝΙΣΜΌΣ (ΕΕ) αριθ. 142/2011 ΤΗΣ ΕΠΙΤΡΟΠΉΣ
   της 25ης Φεβρουαρίου 2011
   για την εφαρμογή του κανονισμού (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την εφαρμογή της οδηγίας 97/78/ΕΚ του Συμβουλίου όσον αφορά ορισμένα δείγματα και τεμάχια που εξαιρούνται από κτηνιατρικούς ελέγχους στα σύνορα οι οποίοι αναφέρονται στην εν λόγω οδηγία
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την κατάργηση του κανονισμού (ΕΚ) αριθ. 1774/2002 (κανονισμός για τα ζωικά υποπροϊόντα) (1), και ιδίως το άρθρο 5 παράγραφος 2, το άρθρο 6 παράγραφος 1 στοιχείο β) σημείο ii), το άρθρο 6 παράγραφος 1 δεύτερο εδάφιο, το άρθρο 6 παράγραφος 2 δεύτερο εδάφιο, το άρθρο 11 παράγραφος 2 στοιχεία β) και γ), το άρθρο 11 παράγραφος 2 δεύτερο εδάφιο, το άρθρο 15 παράγραφος 1 στοιχεία β), δ), ε), η) και θ), το άρθρο 15 παράγραφος 1 δεύτερο εδάφιο, το άρθρο 17 παράγραφος 2, το άρθρο 18 παράγραφος 3, το άρθρο 19 παράγραφος 4 στοιχεία α), β) και γ), το άρθρο 19 παράγραφος 4 δεύτερο εδάφιο, το άρθρο 20 παράγραφοι 10 και 11, το άρθρο 21 παράγραφοι 5 και 6, το άρθρο 22 παράγραφος 3, το άρθρο 23 παράγραφος 3, το άρθρο 27 στοιχεία α), β), γ) και ε) έως η), το άρθρο 27 δεύτερο εδάφιο, το άρθρο 31 παράγραφος 2, το άρθρο 32 παράγραφος 3, το άρθρο 40, το άρθρο 41 παράγραφος 3 πρώτο και τρίτο εδάφιο, το άρθρο 42, το άρθρο 43 παράγραφος 3, το άρθρο 45 παράγραφος 4, το άρθρο 47 παράγραφος 2, το άρθρο 48 παράγραφος 2, το άρθρο 48 παράγραφος 7 στοιχείο α) και παράγραφος 8 στοιχείο α) και το άρθρο 48 παράγραφος 8 δεύτερο εδάφιο,
   Έχοντας υπόψη την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (2), και ιδίως το άρθρο 16 παράγραφος 3,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1069/2009 θεσπίζει κανόνες για την υγεία των ζώων και τη δημόσια υγεία όσον αφορά ζωικά υποπροϊόντα και παράγωγα προϊόντα τους. Ο εν λόγω κανονισμός καθορίζει τις συνθήκες υπό τις οποίες τα ζωικά υποπροϊόντα πρέπει να απορρίπτονται, προκειμένου να αποτρέπεται η εξάπλωση των κινδύνων για τη δημόσια υγεία και την υγεία των ζώων. Επιπλέον, ο κανονισμός ορίζει τις συνθήκες υπό τις οποίες ζωικά υποπροϊόντα μπορούν να χρησιμοποιούνται για εφαρμογές σε ζωοτροφές και για διάφορους άλλους σκοπούς, όπως σε καλλυντικά, φάρμακα και τεχνικές εφαρμογές. Ο εν λόγω κανονισμός καθιστά επίσης υποχρεωτικό για τους υπευθύνους των επιχειρήσεων να χειρίζονται τα ζωικά υποπροϊόντα σε εγκαταστάσεις και μονάδες οι οποίες υπόκεινται σε επίσημους ελέγχους.
            
         
               (2)
            
            
               Ο κανονισμός (ΕΚ) αριθ. 1069/2009 προβλέπει ότι οι λεπτομερείς κανόνες για τον χειρισμό των ζωικών υποπροϊόντων και των παράγωγων προϊόντων, όπως τα πρότυπα μεταποίησης, οι συνθήκες υγιεινής και η μορφή των αποδεικτικών εγγράφων που πρέπει να συνοδεύουν τις αποστολές ζωικών υποπροϊόντων για τους σκοπούς ιχνηλασιμότητας, θα πρέπει να καθορίζονται με μέτρα εφαρμογής.
            
         
               (3)
            
            
               Οι λεπτομερείς κανόνες για τη χρήση και την απόρριψη ζωικών υποπροϊόντων στον παρόντα κανονισμό θα πρέπει να καταρτιστούν με γνώμονα, αφενός, την επίτευξη των στόχων του κανονισμού (ΕΚ) αριθ. 1069/2009, και κυρίως τη βιώσιμη χρήση ζωικών υλικών, και, αφετέρου, τη διατήρηση υψηλού επιπέδου προστασίας της δημόσιας υγείας και υγείας των ζώων στην Ευρωπαϊκή Ένωση.
            
         
               (4)
            
            
               Ο κανονισμός (ΕΚ) αριθ. 1069/2009 δεν εφαρμόζεται σε ολόκληρα πτώματα ή μέρη αγρίων ζώων για τα οποία δεν υπάρχει υπόνοια ότι έχουν μολυνθεί ή προσβληθεί από μεταδοτική στον άνθρωπο ή στα ζώα νόσο, εξαιρουμένων των υδρόβιων ζώων που εκφορτώνονται για εμπορικούς σκοπούς. Επιπλέον, δεν εφαρμόζεται σε ολόκληρα πτώματα ή μέρη άγριων θηραμάτων τα οποία δεν συλλέγονται μετά τη θανάτωση, σύμφωνα με την ορθή κυνηγετική πρακτική. Όσον αφορά τα εν λόγω ζωικά υποπροϊόντα που προέρχονται από κυνήγι, η απόρριψή τους θα πρέπει να διενεργείται κατά τρόπο που αποκλείει τη μετάδοση κινδύνων, όπως ορίζεται στις ειδικές κυνηγετικές πρακτικές και σύμφωνα με την ορθή πρακτική που έχει καθοριστεί από τον κυνηγετικό κλάδο.
            
         
               (5)
            
            
               Ο κανονισμός (ΕΚ) αριθ. 1069/2009 εφαρμόζεται στα ζωικά υποπροϊόντα για την παρασκευή κυνηγετικών τροπαίων. Η παρασκευή των εν λόγω τροπαίων, καθώς και τα παρασκευάσματα από ζώα και μέρη ζώων για τα οποία χρησιμοποιούνται άλλες μέθοδοι, όπως η πλαστινοποίηση, θα πρέπει να πραγματοποιούνται σε συνθήκες που αποκλείουν τη μετάδοση κινδύνων για τη δημόσια υγεία ή την υγεία των ζώων.
            
         
               (6)
            
            
               Ο κανονισμός (ΕΚ) αριθ. 1069/2009 εφαρμόζεται στα υπολείμματα τροφίμων, αν προέρχονται από μεταφορικά μέσα που εκτελούν διεθνείς μεταφορές, όπως υλικά που παράγονται από τρόφιμα τα οποία σερβίρονται σε αεροπλάνα ή πλοία που φθάνουν στην Ευρωπαϊκή Ένωση από τρίτη χώρα προορισμού. Τα υπολείμματα τροφίμων εμπίπτουν επίσης στο πεδίο εφαρμογής του εν λόγω κανονισμού, αν προορίζονται για ζωοτροφή, για μεταποίηση σύμφωνα με μία από τις εγκεκριμένες δυνάμει του παρόντος κανονισμού μεθόδους μεταποίησης, ή για μετασχηματισμό σε βιοαέριο ή λιπασματοποίηση. Ο κανονισμός (ΕΚ) αριθ. 1069/2009 απαγορεύει τη χρήση υπολειμμάτων τροφίμων για τη σίτιση εκτρεφόμενων ζώων, πλην των γουνοφόρων ζώων. Ως εκ τούτου, σύμφωνα με τον κανονισμό (ΕΚ) αριθ. 1069/2009, τα υπολείμματα τροφίμων μπορούν να μεταποιούνται και, στη συνέχεια, να χρησιμοποιούνται, με τον όρο ότι το παράγωγο προϊόν δεν χρησιμοποιείται για τη σίτιση των εν λόγω ζώων.
            
         
               (7)
            
            
               Για λόγους συνοχής της ενωσιακής νομοθεσίας, ο ορισμός των πρώτων υλών ζωοτροφών στον κανονισμό (ΕΚ) αριθ. 767/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009, για τη διάθεση στην αγορά και τη χρήση ζωοτροφών, την τροποποίηση του κανονισμού (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, και την κατάργηση των οδηγιών 79/373/ΕΟΚ του Συμβουλίου, 80/511/ΕΟΚ της Επιτροπής, 82/471/ΕΟΚ του Συμβουλίου, 83/228/ΕΚ του Συμβουλίου, 93/74/ΕΟΚ του Συμβουλίου, 93/113/ΕΚ του Συμβουλίου, 96/25/ΕΚ του Συμβουλίου, και της απόφασης 2004/217/ΕΚ της Επιτροπής (3) θα πρέπει να χρησιμοποιηθεί ως βάση για τον ορισμό των πρώτων υλών ζωοτροφών ζωικής προέλευσης στον παρόντα κανονισμό.
            
         
               (8)
            
            
               Ο κανονισμός (ΕΚ) αριθ. 1069/2009 απαγορεύει την αποστολή ζωικών υποπροϊόντων και παράγωγων προϊόντων από ευπαθή είδη ζώων από εκμεταλλεύσεις, εγκαταστάσεις, μονάδες ή ζώνες που υπόκεινται σε περιορισμούς λόγω της εμφάνισης σοβαρής μεταδοτικής νόσου. Για να διασφαλιστεί υψηλού επιπέδου προστασία της υγείας των ζώων στην Ένωση, ο κατάλογος των νόσων του κώδικα υγείας χερσαίων ζώων και του κώδικα υγείας υδρόβιων οργανισμών του Παγκόσμιου Οργανισμού για την Υγεία των Ζώων (OIE) θα πρέπει να καθορίζεται ως ο κατάλογος σοβαρών μεταδοτικών νόσων, προκειμένου να προσδιοριστεί το πεδίο εφαρμογής της εν λόγω απαγόρευσης.
            
         
               (9)
            
            
               Δεδομένου ότι η αποτέφρωση και η συναποτέφρωση ορισμένων ζωικών υποπροϊόντων δεν εμπίπτει στο πεδίο εφαρμογής της οδηγίας 2000/76/ΕΚ του Ευρωπαϊκού Κοινοβουλίου και του Συμβουλίου, της 4ης Δεκεμβρίου 2000, για την αποτέφρωση των αποβλήτων (4), θα πρέπει να θεσπιστούν στον παρόντα κανονισμό κατάλληλοι κανόνες με σκοπό την πρόληψη των κινδύνων για την υγεία που προκύπτουν από αυτές τις δραστηριότητες, λαμβανομένων υπόψη των πιθανών επιπτώσεων στο περιβάλλον. Τα κατάλοιπα από την αποτέφρωση ή συναποτέφρωση ζωικών υποπροϊόντων ή παράγωγων προϊόντων θα πρέπει να ανακυκλώνονται ή να απορρίπτονται, σύμφωνα με την περιβαλλοντική νομοθεσία της Ένωσης, αφού ειδικά αυτή η νομοθεσία επιτρέπει τη χρήση σε λιπάσματα του φωσφόρου που ανακτάται από τις στάχτες και την παράδοση της στάχτης από την καύση ζώων συντροφιάς στους ιδιοκτήτες τους.
            
         
               (10)
            
            
               Τα προϊόντα ζωικής προέλευσης ή τα τρόφιμα που περιέχουν αυτά τα προϊόντα θα πρέπει να απορρίπτονται μόνο σε χώρο υγειονομικής ταφής, σύμφωνα με την οδηγία 1999/31/ΕΚ του Συμβουλίου, της 26ης Απριλίου 1999, περί υγειονομικής ταφής των αποβλήτων (5), αν έχουν υποστεί μεταποίηση όπως ορίζεται στον κανονισμό (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την υγιεινή των τροφίμων (6), προκειμένου να μετριαστούν οι δυνητικοί κίνδυνοι για την υγεία.
            
         
               (11)
            
            
               Η απόρριψη ζωικών υποπροϊόντων ή παράγωγων προϊόντων μέσω της ροής λυμάτων θα πρέπει να απαγορεύεται, αφού αυτή η ροή δεν υπόκειται σε απαιτήσεις οι οποίες θα εξασφάλιζαν επαρκή έλεγχο των κινδύνων για τη δημόσια υγεία και την υγεία των ζώων. Θα πρέπει να ληφθούν κατάλληλα μέτρα για την πρόληψη απαράδεκτων κινδύνων από την ακούσια απόρριψη υγρών ζωικών υποπροϊόντων, όπως από τον καθαρισμό δαπέδων και συσκευών που χρησιμοποιούνται κατά τη μεταποίηση.
            
         
               (12)
            
            
               Η οδηγία 2008/98/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τα απόβλητα και την κατάργηση ορισμένων οδηγιών (7) θεσπίζει μέτρα για την προστασία του περιβάλλοντος και της δημόσιας υγείας. Το άρθρο 2 παράγραφος 2 στοιχείο β) της εν λόγω οδηγίας ορίζει ότι ορισμένα υλικά εξαιρούνται από το πεδίο εφαρμογής της οδηγίας, αφού καλύπτονται από άλλες ενωσιακές νομοθετικές πράξεις, συμπεριλαμβανομένων των ζωικών υποπροϊόντων που καλύπτονται από τον κανονισμό (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου, της 3ης Οκτωβρίου 2002, για τον καθορισμό υγειονομικών κανόνων σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο (8), πλην εκείνων που προορίζονται για αποτέφρωση, υγειονομική ταφή ή χρήση σε μονάδα παραγωγής βιοαερίου ή λιπασματοποίησης. Από τις 4 Μαρτίου 2011 ο εν λόγω κανονισμός έχει καταργηθεί και αντικατασταθεί από τον κανονισμό (ΕΚ) αριθ. 1069/2009. Για λόγους συνοχής της ενωσιακής νομοθεσίας, οι διεργασίες με βάση τις οποίες τα ζωικά υποπροϊόντα και τα παράγωγα προϊόντα μετασχηματίζονται σε βιοαέριο και λιπασματοποιούνται θα πρέπει να συνάδουν με τους υγειονομικούς κανόνες του παρόντος κανονισμού, καθώς και με τα μέτρα για την προστασία του περιβάλλοντος που προβλέπονται στην οδηγία 2008/98/ΕΚ.
            
         
               (13)
            
            
               Η αρμόδια αρχή ενός κράτους μέλους θα πρέπει να είναι σε θέση να εγκρίνει εναλλακτικές παραμέτρους για τον μετασχηματισμό ζωικών υποπροϊόντων σε βιοαέριο ή για τη λιπασματοποίησή τους κατόπιν επικύρωσης σύμφωνα με εναρμονισμένο υπόδειγμα. Σε αυτήν την περίπτωση, θα πρέπει να είναι δυνατή η διάθεση καταλοίπων διάσπασης και προϊόντων λιπασματοποίησης στην αγορά σε ολόκληρη την Ευρωπαϊκή Ένωση. Επιπλέον, η αρμόδια αρχή ενός κράτους μέλους θα πρέπει να είναι σε θέση να εγκρίνει ορισμένες παραμέτρους για συγκεκριμένα ζωικά υποπροϊόντα, όπως τα υπολείμματα τροφίμων και τα μείγματα υπολειμμάτων τροφίμων με ορισμένα άλλα υλικά, τα οποία μετασχηματίζονται σε βιοαέριο ή λιπασματοποιούνται. Επειδή οι εν λόγω εγκρίσεις δεν χορηγούνται σύμφωνα με εναρμονισμένο υπόδειγμα, τα κατάλοιπα διάσπασης και τα προϊόντα λιπασματοποίησης θα πρέπει να διατίθενται μόνο στην αγορά του κράτους μέλους στο οποίο έχουν εγκριθεί οι παράμετροι.
            
         
               (14)
            
            
               Για να προληφθεί η επιμόλυνση των τροφίμων με παθογόνους παράγοντες, οι εγκαταστάσεις ή οι μονάδες που μεταποιούν ζωικά υποπροϊόντα θα πρέπει να λειτουργούν σε ξεχωριστό χώρο από τα σφαγεία ή άλλες εγκαταστάσεις μεταποίησης τροφίμων, ιδίως σύμφωνα με τον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (9), εκτός αν η μεταποίηση των ζωικών υποπροϊόντων πραγματοποιείται σε συνθήκες που έχουν εγκριθεί από την αρμόδια αρχή, με σκοπό να αποκλείεται η μετάδοση κινδύνων για τη δημόσια υγεία και την υγεία των ζώων στις εγκαταστάσεις μεταποίησης τροφίμων.
            
         
               (15)
            
            
               Ο κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (10) ορίζει ότι τα κράτη μέλη πρέπει να εφαρμόζουν προγράμματα παρακολούθησης για τις μεταδοτικές σπογγώδεις εγκεφαλοπάθειες (ΜΣΕ). Τα πτώματα ζώων που χρησιμοποιούνται για τη σίτιση ορισμένων ειδών, με σκοπό την προώθηση της βιοποικιλότητας, θα πρέπει να συμπεριληφθούν στα εν λόγω προγράμματα παρακολούθησης στον βαθμό που είναι αναγκαίο προκειμένου να εξασφαλιστεί ότι αυτά τα προγράμματα παρέχουν επαρκή ενημέρωση σχετικά με τον επιπολασμό των ΜΣΕ σε ένα συγκεκριμένο κράτος μέλος.
            
         
               (16)
            
            
               Ο κανονισμός (ΕΚ) αριθ. 1069/2009 επιτρέπει τη χρήση ορισμένων υλικών της κατηγορίας 1 για τη σίτιση νεκροφάγων πτηνών που κινδυνεύουν να εκλείψουν ή είναι προστατευμένο είδος και άλλων ειδών που ζουν στο φυσικό τους περιβάλλον, με σκοπό την προαγωγή της βιοποικιλότητας. Η εν λόγω σίτιση θα πρέπει να επιτρέπεται για ορισμένα σαρκοβόρα είδη που αναφέρονται στην οδηγία 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας (11) και για ορισμένα είδη αρπακτικών πτηνών που αναφέρονται στην οδηγία 2009/147/ΕΚ του Ευρωπαϊκού Κοινοβουλίου και του Συμβουλίου, της 30ής Νοεμβρίου 2009, περί της διατηρήσεως των αγρίων πτηνών (12), ώστε να λαμβάνονται υπόψη οι φυσικοί τρόποι σίτισης των εν λόγω ειδών.
            
         
               (17)
            
            
               Ο κανονισμός (ΕΚ) αριθ. 1069/2009 εισήγαγε διαδικασία για την έγκριση εναλλακτικών μεθόδων χρήσης ή απόρριψης ζωικών υποπροϊόντων ή παράγωγων προϊόντων. Η Επιτροπή δύναται να εγκρίνει τις εν λόγω μεθόδους, αφού λάβει τη γνώμη της Ευρωπαϊκής Αρχής για την Ασφάλεια των Τροφίμων (ΕΑΑΤ). Για να διευκολύνεται η αξιολόγηση των αιτήσεων από την ΕΑΑΤ, θα πρέπει να καταρτιστεί τυποποιημένη μορφή η οποία θα επεξηγεί στους αιτούντες τη φύση των αποδεικτικών στοιχείων που πρέπει να υποβληθούν. Δυνάμει των Συνθηκών, θα πρέπει να είναι δυνατόν να υποβάλλονται αιτήσεις για εναλλακτικές μεθόδους στις επίσημες γλώσσες της Ένωσης, όπως ορίζεται στον κανονισμό (ΕΟΚ Συμβούλιο) αριθ. 1 του 1958 περί καθορισμού του γλωσσικού καθεστώτος της Ευρωπαϊκής Οικονομικής Κοινότητας (13).
            
         
               (18)
            
            
               Σύμφωνα με τον κανονισμό (ΕΚ) αριθ. 183/2005 του Ευρωπαϊκού Κοινοβουλίου και του Συμβουλίου, της 12ης Ιανουαρίου 2005, περί καθορισμού των απαιτήσεων για την υγιεινή των ζωοτροφών (14), οι υπεύθυνοι επιχειρήσεων ζωοτροφών, πλην των πρωτογενών παραγωγών, πρέπει να μεριμνούν για την αποθήκευση και τη μεταφορά ζωοτροφών σε συγκεκριμένες συνθήκες υγιεινής. Αφού οι όροι αυτοί προβλέπουν ισοδύναμο μετριασμό των δυνητικών κινδύνων, οι σύνθετες ζωοτροφές που προέρχονται από ζωικά υποπροϊόντα δεν θα πρέπει να υπόκεινται στις απαιτήσεις του παρόντος κανονισμού όσον αφορά την αποθήκευση και τη μεταφορά.
            
         
               (19)
            
            
               Για την προώθηση της επιστήμης και της έρευνας και για να εξασφαλιστεί η καλύτερη δυνατή χρήση ζωικών υποπροϊόντων και παράγωγων προϊόντων στη διάγνωση ανθρωπονόσων ή ζωονόσων, η αρμόδια αρχή θα πρέπει να εξουσιοδοτείται ώστε να ορίζει προϋποθέσεις όσον αφορά δείγματα των εν λόγω υλικών για ερευνητικούς, εκπαιδευτικούς και διαγνωστικούς σκοπούς. Ωστόσο, αυτές οι προϋποθέσεις δεν θα πρέπει να ορίζονται για δείγματα παθογόνων παραγόντων για τους οποίους προβλέπονται ειδικές διατάξεις στην οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των όρων υγειονομικού ελέγχου καθώς και των υγειονομικών όρων που διέπουν το εμπόριο και τις εισαγωγές στην Κοινότητα προϊόντων που δεν υπόκεινται, όσον αφορά τους προαναφερόμενους όρους, στις ειδικές κοινοτικές ρυθμίσεις που αναφέρονται στο κεφάλαιο Ι του παραρτήματος Α της οδηγίας 89/662/ΕΟΚ και, όσον αφορά τους παθογόνους παράγοντες, της οδηγίας 90/425/ΕΟΚ (15).
            
         
               (20)
            
            
               Δυνάμει της οδηγίας 97/78/ΕΚ, τα ζωικά υποπροϊόντα που προορίζονται για εκθέσεις, με τον όρο ότι δεν πρόκειται να διατεθούν στο εμπόριο, καθώς και τα ζωικά υποπροϊόντα που προορίζονται για ειδικές μελέτες ή αναλύσεις εξαιρούνται από τους κτηνιατρικούς ελέγχους που διενεργούνται στον συνοριακό σταθμό ελέγχου εισόδου στην Ένωση. Η εν λόγω οδηγία προβλέπει τη λήψη μέτρων εφαρμογής αυτών των εξαιρέσεων. Στον παρόντα κανονισμό, θεσπίζονται κατάλληλοι όροι για την εισαγωγή ζωικών υποπροϊόντων και παράγωγων προϊόντων που προορίζονται για εκθέσεις και ειδικές μελέτες ή αναλύσεις, ώστε να εξασφαλίζεται ότι δεν προκύπτουν απαράδεκτοι κίνδυνοι για τη δημόσια υγεία ή την υγεία των ζώων από την είσοδο αυτών των προϊόντων στην Ένωση. Για λόγους συνοχής της ενωσιακής νομοθεσίας και για να παρέχεται ασφάλεια δικαίου στους υπευθύνους, αυτοί οι όροι και τα μέτρα εφαρμογής για την οδηγία 97/78/ΕΚ θα πρέπει να προβλέπονται στον παρόντα κανονισμό.
            
         
               (21)
            
            
               Ο χειρισμός των ζωικών υποπροϊόντων, μετά τη συλλογή, θα πρέπει να πραγματοποιείται σε κατάλληλες συνθήκες οι οποίες να εξασφαλίζουν ότι δεν μεταδίδονται απαράδεκτοι κίνδυνοι για τη δημόσια υγεία ή την υγεία των ζώων. Οι εγκαταστάσεις ή μονάδες στις οποίες διενεργούνται ορισμένες διαδικασίες προτού τα ζωικά υποπροϊόντα υποβληθούν σε περαιτέρω μεταποίηση θα πρέπει να κατασκευάζονται και να λειτουργούν κατά τρόπο που αποτρέπει αυτή τη μετάδοση. Σε αυτές θα πρέπει να περιλαμβάνονται και οι εγκαταστάσεις ή μονάδες στις οποίες εκτελούνται διαδικασίες που συνεπάγονται τον χειρισμό ζωικών υποπροϊόντων σύμφωνα με την κτηνιατρική νομοθεσία της Ένωσης, πλην του χειρισμού ζωικών υποπροϊόντων κατά τη διάρκεια θεραπευτικών δραστηριοτήτων ιδιωτικών κτηνιάτρων.
            
         
               (22)
            
            
               Σύμφωνα με τον κανονισμό (ΕΚ) αριθ. 1069/2009, οι υπεύθυνοι επιχειρήσεων θα πρέπει να εξασφαλίζουν ότι τα ζωικά υποπροϊόντα και τα παράγωγα προϊόντα είναι ιχνηλάσιμα σε όλα τα στάδια της αλυσίδας παρασκευής, χρήσης και απόρριψης, ώστε να αποφεύγονται περιττές διαταραχές στην εσωτερική αγορά σε περίπτωση συμβάντων που συνδέονται με πραγματικούς ή δυνητικούς κινδύνους για τη δημόσια υγεία ή την υγεία των ζώων. Ως εκ τούτου, η ιχνηλασιμότητα θα πρέπει να εξασφαλίζεται όχι μόνο από τους υπευθύνους επιχειρήσεων που παράγουν, συλλέγουν ή μεταφέρουν ζωικά υποπροϊόντα, αλλά και από τους υπευθύνους επιχειρήσεων που απορρίπτουν ζωικά υποπροϊόντα ή παράγωγα προϊόντα με αποτέφρωση, συναποτέφρωση ή υγειονομική ταφή.
            
         
               (23)
            
            
               Περιέκτες και μέσα μεταφοράς που χρησιμοποιούνται για ζωικά υποπροϊόντα ή παράγωγα προϊόντα θα πρέπει να διατηρούνται καθαρά, ώστε να αποφεύγεται η επιμόλυνση. Όταν προορίζονται για τη μεταφορά ειδικού υλικού, όπως υγρού ζωικού υποπροϊόντος που δεν παρουσιάζει απαράδεκτο κίνδυνο για την υγεία, οι υπεύθυνοι επιχειρήσεων δύνανται να προσαρμόζουν τα μέτρα τους με βάση τον πραγματικό κίνδυνο που απορρέει από το εν λόγω υλικό, ώστε να εξασφαλίζεται η πρόληψη επιμόλυνσης.
            
         
               (24)
            
            
               Τα κράτη μέλη θα πρέπει να είναι εξουσιοδοτημένα να απαιτούν από τους υπευθύνους επιχειρήσεων να χρησιμοποιούν το ολοκληρωμένο μηχανογραφικό κτηνιατρικό σύστημα (TRACES), το οποίο καθιερώθηκε με την απόφαση 2004/292/ΕΚ της Επιτροπής σχετικά με την εφαρμογή του συστήματος TRACES και την τροποποίηση της απόφασης 92/486/ΕΟΚ (16) (στο εξής «το σύστημα TRACES»), για να αποδεικνύουν την άφιξη των αποστολών ζωικών υποπροϊόντων ή παράγωγων προϊόντων στον τόπο προορισμού. Εναλλακτικά, η απόδειξη για την άφιξη των αποστολών θα πρέπει να παρέχεται με τέταρτο αντίγραφο του εμπορικού εγγράφου, το οποίο επιστρέφεται στον παραγωγό. Η πείρα που θα αποκτηθεί από τη χρήση των δύο εναλλακτικών τρόπων θα πρέπει να αξιολογηθεί μετά το πρώτο έτος εφαρμογής του παρόντος κανονισμού.
            
         
               (25)
            
            
               Ο κανονισμός (ΕΚ) αριθ. 853/2004 καθορίζει ορισμένες παραμέτρους για την επεξεργασία τετηγμένων λιπών, ιχθυελαίου και προϊόντων αυγών, οι οποίες εξασφαλίζουν επαρκή έλεγχο των πιθανών κινδύνων για την υγεία, όταν αυτά τα προϊόντα χρησιμοποιούνται για σκοπούς πλην της κατανάλωσης από τον άνθρωπο. Ως εκ τούτου, οι εν λόγω παράμετροι θα πρέπει να επιτρέπονται ως εναλλακτικές προς τις μορφές επεξεργασίας ζωικών υποπροϊόντων που προβλέπονται στον παρόντα κανονισμό.
            
         
               (26)
            
            
               Το πρωτόγαλα και τα προϊόντα με βάση το πρωτόγαλα θα πρέπει να προέρχονται από αγέλες βοοειδών που είναι απαλλαγμένες από ορισμένες νόσους που αναφέρονται στην οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (17).
            
         
               (27)
            
            
               Οι παραπομπές στην οδηγία 76/768/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα (18), στην οδηγία 96/22/ΕΚ του Συμβουλίου, της 29ης Απριλίου 1996, για την απαγόρευση της χρησιμοποίησης ορισμένων ουσιών με ορμονική ή θυρεοστατική δράση και των β- ανταγωνιστικών ουσιών στη ζωική παραγωγή για κερδοσκοπικούς λόγους (19), στην οδηγία 96/23/ΕΚ του Συμβουλίου, της 29ης Απριλίου 1996, περί της λήψης μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους (20) θα πρέπει να επικαιροποιηθούν και η παραπομπή που περιλαμβάνεται στους υγειονομικούς κανόνες για το εμπόριο αμεταποίητης κόπρου στην οδηγία 2009/158/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (21) θα πρέπει να επικαιροποιηθεί.
            
         
               (28)
            
            
               Ορισμένα εισαγόμενα υλικά για την παραγωγή τροφών για ζώα συντροφιάς θα πρέπει να τυγχάνουν χειρισμού και να χρησιμοποιούνται σε συνθήκες που ανταποκρίνονται στον κίνδυνο τον οποίο μπορεί να δημιουργήσουν τα εν λόγω υλικά. Ειδικότερα, θα πρέπει να προβλεφθεί η ασφαλής διοχέτευσή τους σε εγκαταστάσεις ή μονάδες προορισμού όπου αυτά τα υλικά, καθώς και τα υλικά της κατηγορίας 3, ενσωματώνονται σε τροφές για ζώα συντροφιάς. Όσον αφορά τις εγκαταστάσεις ή μονάδες προορισμού, η αρμόδια αρχή θα πρέπει να είναι εξουσιοδοτημένη ώστε να επιτρέπει την αποθήκευση εισαγόμενων υλικών μαζί με υλικό της κατηγορίας 3, με τον όρο ότι τα εισαγόμενα υλικά θα μπορούν να ιχνηλατηθούν.
            
         
               (29)
            
            
               Ο κανονισμός (ΕΚ) αριθ. 1069/2009 κάνει λόγο για ορισμένα παράγωγα προϊόντα τα οποία μπορούν να διατίθενται στην αγορά σύμφωνα με όρους που προβλέπονται σε άλλες ενωσιακές νομοθετικές πράξεις. Οι εν λόγω νομοθετικές πράξεις καθορίζουν επίσης όρους για την εισαγωγή, συλλογή και διακίνηση ζωικών υποπροϊόντων και παράγωγων προϊόντων με σκοπό την παρασκευή αυτών των παράγωγων προϊόντων. Ωστόσο, ο κανονισμός (ΕΚ) αριθ. 1069/2009 εφαρμόζεται όταν οι άλλες ενωσιακές νομοθετικές πράξεις δεν προβλέπουν όρους σχετικά με κινδύνους για τη δημόσια υγεία και την υγεία των ζώων οι οποίοι μπορεί να προκύψουν από αυτές τις πρώτες ύλες. Αφού δεν έχουν θεσπιστεί τέτοιοι όροι όσον αφορά υλικά που έχουν υποβληθεί σε ορισμένα στάδια μεταποίησης προτού αρχίσουν να πληρούν τους όρους διάθεσης στην αγορά δυνάμει των άλλων ενωσιακών νομοθετικών πράξεων, θα πρέπει να θεσπίζονται στον παρόντα κανονισμό. Ειδικότερα, θα πρέπει να θεσπιστούν οι όροι για την εισαγωγή και τον χειρισμό αυτών των υλικών εντός της Ένωσης με αυστηρές απαιτήσεις ελέγχου και τεκμηρίωσης, ώστε να αποκλείεται η μετάδοση δυνητικών κινδύνων για την υγεία από αυτά τα υλικά.
            
         
               (30)
            
            
               Ειδικότερα, πρέπει να προβλεφθούν στον παρόντα κανονισμό επαρκείς υγειονομικοί όροι όσον αφορά υλικά που χρησιμοποιούνται για την παρασκευή φαρμάκων, σύμφωνα με την οδηγία 2001/83/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα φάρμακα που προορίζονται για ανθρώπινη χρήση (22), κτηνιατρικών φαρμάκων, σύμφωνα με την οδηγία 2001/82/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα κτηνιατρικά φάρμακα (23), ιατρικών βοηθημάτων, σύμφωνα με την οδηγία 93/42/ΕΟΚ του Συμβουλίου, της 14ης Ιουνίου 1993, περί των ιατροτεχνολογικών προϊόντων (24), ιατροτεχνολογικών βοηθημάτων που χρησιμοποιούνται για διάγνωση in vitro, σύμφωνα με την οδηγία 98/79/ΕΚ του Ευρωπαϊκού Κοινοβουλίου και του Συμβουλίου, της 27ης Οκτωβρίου 1998, για τα ιατροτεχνολογικά βοηθήματα που χρησιμοποιούνται στη διάγνωση in vitro (25), ενεργών εμφυτεύσιμων ιατρικών βοηθημάτων, σύμφωνα με την οδηγία 90/385/ΕΟΚ του Συμβουλίου, της 20ής Ιουνίου 1990, για την προσέγγιση των νομοθεσιών των κρατών μελών σχετικά με τα ενεργά εμφυτεύσιμα ιατρικά βοηθήματα (26) ή αντιδραστηρίων εργαστηρίου («τα τελικά προϊόντα»). Αν οι κίνδυνοι που προκύπτουν από αυτά τα υλικά μετριάζονται λόγω του καθαρισμού ή της συγκέντρωσης στο προϊόν ή λόγω των συνθηκών υπό τις οποίες γίνεται ο χειρισμός και η απόρριψή τους, θα πρέπει να εφαρμόζονται μόνο οι απαιτήσεις του κανονισμού (ΕΚ) αριθ. 1069/2009 και του παρόντος κανονισμού όσον αφορά την ιχνηλασιμότητα. Στην προκειμένη περίπτωση, οι απαιτήσεις που σχετίζονται με τον διαχωρισμό ζωικών υποπροϊόντων διαφορετικών κατηγοριών εντός της εγκατάστασης ή της μονάδας που παράγει τα τελικά προϊόντα δεν θα πρέπει να εφαρμόζονται, αφού η μεταγενέστερη χρήση των υλικών για άλλους σκοπούς, και ιδίως η διοχέτευσή τους στον τομέα τροφίμων ή ζωοτροφών, μπορεί να αποκλειστεί με την ορθή εφαρμογή των κανόνων από τον υπεύθυνο επιχείρησης, με την ευθύνη της αρμόδιας αρχής. Οι αποστολές αυτών των υλικών που πρόκειται να εισαχθούν στην Ένωση θα πρέπει να υποβληθούν σε κτηνιατρικούς ελέγχους στον συνοριακό σταθμό ελέγχου εισόδου σύμφωνα με την οδηγία 97/78/ΕΚ, προκειμένου να βεβαιώνεται ότι τα εν λόγω προϊόντα συμμορφώνονται με τις απαιτήσεις για τη διάθεσή τους στην αγορά της Ένωσης.
            
         
               (31)
            
            
               Σύμφωνα με την οδηγία 2009/156/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (27), ορισμένες νόσοι που μπορεί να προσβάλουν ιπποειδή πρέπει να δηλώνονται υποχρεωτικά. Τα προϊόντα αίματος από ιπποειδή που προορίζονται για σκοπούς πλην της σίτισης, όπως τα προϊόντα αίματος που προορίζονται για κτηνιατρικά φάρμακα, θα πρέπει να προέρχονται από ιπποειδή τα οποία δεν εμφάνισαν κλινικά σημεία των εν λόγω νόσων, ώστε να μετριάζεται ο κίνδυνος από τη μετάδοση αυτών των νόσων.
            
         
               (32)
            
            
               Θα πρέπει να επιτρέπεται η διάθεση στην αγορά νωπών δορών και δερμάτων για σκοπούς πλην της κατανάλωσης από τον άνθρωπο, με την προϋπόθεση ότι συμμορφώνονται με τους όρους υγειονομικού ελέγχου για το νωπό κρέας οι οποίοι θεσπίζονται σύμφωνα με την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (28), αφού αυτοί οι όροι προβλέπουν επαρκή μετριασμό των πιθανών κινδύνων.
            
         
               (33)
            
            
               Οι υγειονομικοί κανόνες που θεσπίζονται στον παρόντα κανονισμό για την παρασκευή και τη διάθεση στην αγορά κυνηγετικών τροπαίων και άλλων παρασκευασμάτων από ζώα οι οποίοι εξαλείφουν δυνητικούς κινδύνους θα πρέπει να ισχύουν επιπλέον των κανόνων για την προστασία ορισμένων ειδών άγριων ζώων οι οποίοι θεσπίζονται στον κανονισμό (ΕΚ) αριθ. 338/97 του Συμβουλίου, της 9ης Δεκεμβρίου 1996, για την προστασία των ειδών άγριας πανίδας και χλωρίδας με τον έλεγχο του εμπορίου τους (29), λόγω του διαφορετικού στόχου του εν λόγω κανονισμού. Ανατομικά παρασκευάσματα ζώων ή ζωικών υποπροϊόντων που έχουν υποβληθεί σε διεργασία (π.χ. πλαστινοποίηση) η οποία εξαλείφει εξίσου τους δυνητικούς κινδύνους δεν θα πρέπει να υπόκεινται σε υγειονομικούς περιορισμούς, έτσι ώστε να διευκολύνεται η χρήση των εν λόγω παρασκευασμάτων, ιδίως στην εκπαίδευση.
            
         
               (34)
            
            
               Τα υποπροϊόντα μελισσοκομίας που πρόκειται να διατεθούν στην αγορά θα πρέπει να είναι απαλλαγμένα από νόσους στις οποίες είναι ευπαθείς οι μέλισσες και οι οποίες παρατίθενται στην οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα Ι του παραρτήματος Α της οδηγίας 90/425/ΕΟΚ (30).
            
         
               (35)
            
            
               Το Ευρωπαϊκό Κοινοβούλιο και το Συμβούλιο κάλεσαν την Επιτροπή να καθορίσει ένα τελικό σημείο στην αλυσίδα παρασκευής για τα ελαιοχημικά προϊόντα, πέραν του οποίου τα προϊόντα αυτά δεν θα υπόκεινται πλέον στις απαιτήσεις του κανονισμού (ΕΚ) αριθ. 1069/2009. Η απόφαση σχετικά με το εν λόγω τελικό σημείο θα πρέπει να ληφθεί μόλις καταστεί διαθέσιμη η εκτίμηση που θα αξιολογεί κατά πόσον οι διεργασίες για τα ελαιοχημικά προϊόντα είναι ικανές να μετριάσουν τους δυνητικούς κινδύνους για την υγεία που μπορεί να εγκυμονούν ζωικά λίπη οποιασδήποτε κατηγορίας τα οποία υποβάλλονται σε μεταποίηση.
            
         
               (36)
            
            
               Στον παρόντα κανονισμό θα πρέπει να γίνει μνεία του κανονισμού (ΕΕ) αριθ. 206/2010 της Επιτροπής, της 12ης Μαρτίου 2010, για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Ευρωπαϊκή Ένωση ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης (31), στον βαθμό που θα πρέπει να επιτρέπεται η εισαγωγή ορισμένων ζωικών υποπροϊόντων ή παράγωγων προϊόντων από τις εν λόγω τρίτες χώρες και άλλες περιοχές, αφού οι κίνδυνοι που προκύπτουν από αυτά τα προϊόντα είναι ταυτόσημοι με τους κινδύνους που μπορεί να προκύψουν από την εισαγωγή ζώντων ζώων ή νωπού κρέατος.
            
         
               (37)
            
            
               Επιπλέον κατάλογοι τρίτων χωρών από τις οποίες δύνανται να εισαχθούν ορισμένα υλικά ζωικής προέλευσης θα πρέπει να αναφέρονται με σκοπό τον προσδιορισμό των τρίτων χωρών από τις οποίες δύνανται να εισαχθούν ζωικά υποπροϊόντα των αντίστοιχων ειδών, με βάση παρόμοιο σκεπτικό σχετικά με τους κινδύνους για την υγεία και με σκοπό να διασφαλιστεί η συνοχή της ενωσιακής νομοθεσίας. Τέτοιοι κατάλογοι έχουν καταρτιστεί με την απόφαση 2004/211/ΕΚ της Επιτροπής, της 6ης Ιανουαρίου 2004, για την κατάρτιση καταλόγου των τρίτων χωρών και των περιοχών τους από τις οποίες τα κράτη μέλη εγκρίνουν τις εισαγωγές ζώντων ιπποειδών και σπέρματος, ωαρίων και εμβρύων ιπποειδών και για την τροποποίηση των αποφάσεων 93/195/ΕΟΚ και 94/63/ΕΚ (32), με τον κανονισμό (ΕΕ) αριθ. 605/2010 της Επιτροπής, της 2ας Ιουλίου 2010, σχετικά με τον καθορισμό όρων για την υγεία των ζώων, τη δημόσια υγεία και την κτηνιατρική πιστοποίηση όσον αφορά την εισαγωγή στην Ευρωπαϊκή Ένωση νωπού γάλακτος και γαλακτοκομικών προϊόντων που προορίζονται για ανθρώπινη κατανάλωση (33), με την απόφαση 2006/766/ΕΚ της Επιτροπής, της 6ης Νοεμβρίου 2006, για την κατάρτιση των καταλόγων τρίτων χωρών και εδαφών από τα οποία επιτρέπονται οι εισαγωγές δίθυρων μαλακίων, εχινοδέρμων, χιτωνόζωων, θαλάσσιων γαστερόποδων και αλιευτικών προϊόντων (34), με τον κανονισμό (ΕΚ) αριθ. 798/2008 της Επιτροπής, της 8ης Αυγούστου 2008, για την κατάρτιση καταλόγου τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν και να διαμετακομισθούν μέσω της Κοινότητας πουλερικά και κρέας πουλερικών και για καθορισμό των απαιτήσεων κτηνιατρικής πιστοποίησης (35), και με τον κανονισμό (ΕΚ) αριθ. 119/2009 της Επιτροπής, της 9ης Φεβρουαρίου 2009, για την κατάρτιση καταλόγου τρίτων χωρών ή μερών αυτών από τις οποίες επιτρέπονται οι εισαγωγές εντός, ή η διαμετακόμιση διαμέσου, της Κοινότητας κρέατος αγρίων κονικλοειδών, ορισμένων αγρίων χερσαίων θηλαστικών και εκτρεφόμενων κουνελιών, καθώς και για τις απαιτήσεις κτηνιατρικής πιστοποίησης (36).
            
         
               (38)
            
            
               Αφού τα απόβλητα από τη βιομηχανία φωτογραφικού υλικού, η οποία χρησιμοποιεί ορισμένα ζωικά υποπροϊόντα όπως σπονδυλική στήλη βοοειδών, δεν δημιουργούν κίνδυνο μόνο για τη δημόσια υγεία και την υγεία των ζώων αλλά και για το περιβάλλον, θα πρέπει είτε να απορρίπτονται είτε να εξάγονται στη χώρα καταγωγής των ζωικών υποπροϊόντων σύμφωνα με τον κανονισμό (ΕΚ) αριθ. 1013/2006 του Ευρωπαϊκού Κοινοβουλίου και του Συμβουλίου, της 14ης Ιουνίου 2006, για τις μεταφορές αποβλήτων (37).
            
         
               (39)
            
            
               Στους κανόνες για τη διαμετακόμιση ορισμένων ζωικών υποπροϊόντων και παράγωγων προϊόντων μέσω της Ευρωπαϊκής Ένωσης μεταξύ εδαφών της Ρωσικής Ομοσπονδίας πρέπει να γίνεται μνεία στον κατάλογο συνοριακών σταθμών ελέγχου που θεσπίζεται στην απόφαση 2009/821/ΕΚ της Επιτροπής, της 28ης Σεπτεμβρίου 2009, για την κατάρτιση καταλόγου εγκεκριμένων συνοριακών σταθμών ελέγχου, τη θέσπιση ορισμένων κανόνων σχετικά με τους ελέγχους που διενεργούνται από τους εμπειρογνώμονες κτηνιάτρους της Επιτροπής και τη θέσπιση των κτηνιατρικών μονάδων στο Traces (38). Για τους λόγους αυτής της διαμετακόμισης θα πρέπει να χρησιμοποιείται το κοινό κτηνιατρικό έγγραφο εισόδου που προβλέπεται στον κανονισμό (ΕΚ) αριθ. 136/2004 της Επιτροπής, της 22ας Ιανουαρίου 2004, για τη θέσπιση διαδικασιών κτηνιατρικών ελέγχων στους συνοριακούς σταθμούς επιθεώρησης της Κοινότητας κατά τη εισαγωγή προϊόντων που προέρχονται από τρίτες χώρες (39).
            
         
               (40)
            
            
               Ο παρών κανονισμός θα πρέπει να ορίζει ότι τα υγειονομικά πιστοποιητικά που πρέπει να συνοδεύουν τις αποστολές ζωικών υποπροϊόντων ή παράγωγων προϊόντων στο σημείο εισόδου στην Ένωση όπου διενεργούνται οι κτηνιατρικοί έλεγχοι θα πρέπει να εκδίδονται σύμφωνα με αρχές πιστοποίησης που να είναι ισοδύναμες με εκείνες της οδηγίας 96/93/ΕΚ του Συμβουλίου, της 17ης Δεκεμβρίου 1996, σχετικά με την πιστοποίηση ζώων και ζωικών προϊόντων (40).
            
         
               (41)
            
            
               Για λόγους συνοχής της ενωσιακής νομοθεσίας, οι επίσημοι έλεγχοι ολόκληρης της αλυσίδας ζωικών υποπροϊόντων και παράγωγων προϊόντων θα πρέπει να διεξάγονται σύμφωνα με τις γενικές υποχρεώσεις για τους επίσημους ελέγχους που προβλέπονται στον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (41).
            
         
               (42)
            
            
               Ως εκ τούτου, είναι αναγκαίο να θεσπιστούν στον παρόντα κανονισμό μέτρα για την εφαρμογή του κανονισμού (ΕΚ) αριθ. 1069/2009.
            
         
               (43)
            
            
               Ο κανονισμός (ΕΚ) αριθ. 1069/2009 καταργεί τον κανονισμό (ΕΚ) αριθ. 1774/2002 από τις 4 Μαρτίου 2011.
            
         
               (44)
            
            
               Μετά την εφαρμογή του κανονισμού (ΕΚ) αριθ. 1774/2002 εκδόθηκαν ορισμένες εκτελεστικές πράξεις: ο κανονισμός (ΕΚ) αριθ. 811/2003 της Επιτροπής όσον αφορά την απαγόρευση ανακύκλωσης εντός του ίδιου ζωικού είδους για τα ψάρια, την ταφή και την καύση ζωικών υποπροϊόντων (42), η απόφαση 2003/322/ΕΚ της Επιτροπής όσον αφορά τη σίτιση ορισμένων νεκροφάγων πτηνών με ορισμένα υλικά της κατηγορίας 1 (43), η απόφαση 2003/324/ΕΚ της Επιτροπής όσον αφορά παρέκκλιση από την απαγόρευση ανακύκλωσης εντός του ίδιου είδους για τα γουνοφόρα ζώα (44) και οι κανονισμοί της Επιτροπής (ΕΚ) αριθ. 79/2005 όσον αφορά το γάλα και τα προϊόντα με βάση το γάλα (45), (ΕΚ) αριθ. 92/2005 όσον αφορά τους τρόπους διάθεσης και χρησιμοποίησης (46), (ΕΚ) αριθ. 181/2006 όσον αφορά τα οργανικά λιπάσματα και τα βελτιωτικά εδάφους εκτός από την κόπρο (47), (ΕΚ) αριθ. 1192/2006 όσον αφορά καταλόγους εγκεκριμένων μονάδων (48), και (ΕΚ) αριθ. 2007/2006 όσον αφορά την εισαγωγή και τη διαμετακόμιση ορισμένων ενδιάμεσων προϊόντων που προέρχονται από υλικό της κατηγορίας 3 (49).
            
         
               (45)
            
            
               Επιπροσθέτως, ελήφθησαν ορισμένα μεταβατικά μέτρα, και ιδίως ο κανονισμός (ΕΚ) αριθ. 878/2004 της Επιτροπής σχετικά με την εισαγωγή και τον χειρισμό ορισμένων υλικών της κατηγορίας 1 και 2 (50), η απόφαση 2004/407/ΕΚ της Επιτροπής όσον αφορά την εισαγωγή ορισμένων υλικών για την παρασκευή φωτογραφικής ζελατίνης (51) και ο κανονισμός (ΕΚ) αριθ. 197/2006 της Επιτροπής όσον αφορά τον χειρισμό και την τελική διάθεση πρώην τροφίμων (52), προκειμένου να θεσπιστούν μέτρα ανάλογα του κινδύνου για ορισμένες ειδικές χρήσεις ζωικών υποπροϊόντων.
            
         
               (46)
            
            
               Με στόχο την περαιτέρω απλούστευση των ενωσιακών κανόνων για τα ζωικά υποπροϊόντα, όπως ζητήθηκε από την Προεδρία του Συμβουλίου κατά την έκδοση του κανονισμού (ΕΚ) αριθ. 1069/2009, τα εν λόγω εκτελεστικά και μεταβατικά μέτρα επανεξετάστηκαν. Πλέον πρέπει να καταργηθούν και να αντικατασταθούν, όπου κρίνεται αναγκαίο, από τον παρόντα κανονισμό, ώστε να αποτελούν συνεκτικό νομικό πλαίσιο για τα ζωικά υποπροϊόντα και τα παράγωγα προϊόντα.
            
         
               (47)
            
            
               Ο κανονισμός (ΕΚ) αριθ. 1069/2009 εφαρμόζεται από τις 4 Μαρτίου 2011 και, κατά συνέπεια, ο παρών κανονισμός θα πρέπει επίσης να εφαρμόζεται από την εν λόγω ημερομηνία. Επιπροσθέτως, κρίνεται αναγκαίο να προβλεφθεί μεταβατική περίοδος, ώστε να δοθεί το χρονικό περιθώριο στους ενδιαφερομένους να προσαρμοστούν στους νέους κανόνες που θεσπίζονται με τον παρόντα κανονισμό, να διαθέσουν στην αγορά ορισμένα προϊόντα που έχουν παραχθεί σύμφωνα με τους υγειονομικούς κανόνες της Ένωσης οι οποίοι εφαρμόζονταν πριν από την εν λόγω ημερομηνία, και να καταστήσουν εφικτή τη συνέχιση των εισαγωγών όταν οι απαιτήσεις του παρόντος κανονισμού τεθούν σε εφαρμογή.
            
         
               (48)
            
            
               Η διάθεση στην αγορά και η εξαγωγή ορισμένων προϊόντων που αναφέρονται στον κανονισμό (ΕΚ) αριθ. 878/2004 θα πρέπει να εξακολουθήσουν να πραγματοποιούνται σύμφωνα με εθνικά μέτρα, αφού οι κίνδυνοι που σχετίζονται με τις περιορισμένες ποσότητες των εμπλεκόμενων υλικών επιτρέπουν, προς το παρόν, την κανονιστική τους ρύθμιση σε εθνικό επίπεδο, με την επιφύλαξη πιθανής μελλοντικής εναρμόνισης. Με την επιφύλαξη της θέσπισης μέτρων για τη συλλογή και την απόρριψη ορισμένων περιορισμένων ποσοτήτων προϊόντων ζωικής προέλευσης από τον τομέα λιανικού εμπορίου βάσει περαιτέρω αποδεικτικών στοιχείων, η αρμόδια αρχή θα πρέπει να εξακολουθήσει να είναι σε θέση να επιτρέπει τη συλλογή και απόρριψη των εν λόγω προϊόντων με άλλους τρόπους, με τον όρο ότι θα εξασφαλίζεται ισοδύναμη προστασία της δημόσιας υγείας και της υγείας των ζώων.
            
         
               (49)
            
            
               Σύμφωνα με το αίτημα που διατύπωσε το Ευρωπαϊκό Κοινοβούλιο κατά τη συμφωνία του με τον κανονισμό (ΕΚ) αριθ. 1069/2009 σε πρώτη ανάγνωση, και λαμβανομένων υπόψη των ειδικότερων προτάσεων του Κοινοβουλίου για την αντιμετώπιση ορισμένων τεχνικών θεμάτων, υποβλήθηκε σχέδιο του παρόντος κανονισμού στις 27 Σεπτεμβρίου 2010 στην κοινοβουλευτική Επιτροπή Περιβάλλοντος, Δημόσιας Υγείας και Ασφαλείας των Τροφίμων με σκοπό την ανταλλαγή απόψεων.
            
         
               (50)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   ΚΕΦΑΛΑΙΟ I
   
      ΓΕΝΙΚΕΣ ΔΙΑΤΑΞΕΙΣ
   
   Άρθρο 1
   Αντικείμενο και πεδίο εφαρμογής
   Ο παρών κανονισμός θεσπίζει μέτρα εφαρμογής:
   
               α)
            
            
               για τη δημόσια υγεία και την υγεία των ζώων όσον αφορά ζωικά υποπροϊόντα και παράγωγα προϊόντα όπως ορίζονται στον κανονισμό (ΕΚ) αριθ. 1069/2009·
            
         
               β)
            
            
               σχετικά με ορισμένα δείγματα και τεμάχια που εξαιρούνται από κτηνιατρικούς ελέγχους στους συνοριακούς σταθμούς ελέγχου όπως προβλέπεται στο άρθρο 16 παράγραφος 1 στοιχεία ε) και στ) της οδηγίας 97/78/ΕΚ.
            
         Άρθρο 2
   Ορισμοί
   Για τους σκοπούς του παρόντος κανονισμού, ισχύουν οι ορισμοί του παραρτήματος Ι.
   Άρθρο 3
   Τελικό σημείο στην αλυσίδα παρασκευής για ορισμένα παράγωγα προϊόντα
   Τα ακόλουθα παράγωγα προϊόντα, πλην των εισαγόμενων, μπορούν να διατίθενται στην αγορά χωρίς περιορισμούς, όπως ορίζεται στο άρθρο 5 παράγραφος 2 του κανονισμού (ΕΚ) αριθ. 1069/2009:
   
               α)
            
            
               βιοντίζελ που πληροί τις απαιτήσεις για την απόρριψη και τη χρήση παράγωγων προϊόντων οι οποίες ορίζονται στο παράρτημα ΙV κεφάλαιο IV τμήμα 3 παράγραφος 2 στοιχείο β)·
            
         
               β)
            
            
               μεταποιημένες τροφές για ζώα συντροφιάς που πληρούν τις ειδικές απαιτήσεις για μεταποιημένες τροφές για ζώα συντροφιάς οι οποίες ορίζονται στο παράρτημα ΧΙΙΙ κεφάλαιο ΙΙ παράγραφος 7 στοιχείο α)·
            
         
               γ)
            
            
               δερμάτινα κόκαλα για σκύλους που πληρούν τις ειδικές απαιτήσεις για δερμάτινα κόκαλα για σκύλους οι οποίες ορίζονται στο παράρτημα ΧΙΙΙ κεφάλαιο ΙΙ παράγραφος 7 στοιχείο β)·
            
         
               δ)
            
            
               δορές και δέρματα οπληφόρων που πληρούν τις ειδικές απαιτήσεις σχετικά με το τελικό σημείο για τα εν λόγω προϊόντα οι οποίες ορίζονται στο παράρτημα XIII κεφάλαιο V σημείο Γ·
            
         
               ε)
            
            
               μαλλί και τρίχες που πληρούν τις ειδικές απαιτήσεις σχετικά με το τελικό σημείο για τα εν λόγω προϊόντα οι οποίες ορίζονται στο παράρτημα XIII κεφάλαιο VΙΙ σημείο Β·
            
         
               στ)
            
            
               φτερά και πούπουλα που πληρούν τις ειδικές απαιτήσεις σχετικά με το τελικό σημείο για τα εν λόγω προϊόντα οι οποίες ορίζονται στο παράρτημα XIII κεφάλαιο VΙΙ σημείο Γ·
            
         
               ζ)
            
            
               γούνες που πληρούν τους όρους του παραρτήματος XIII κεφάλαιο VIII.
            
         Άρθρο 4
   Σοβαρές μεταδοτικές νόσοι
   Οι νόσοι που καταγράφονται από τον OIE στο άρθρο 1.2.3 του κώδικα υγείας των χερσαίων ζώων (έκδοση 2010) και στο κεφάλαιο 1.3 του κώδικα υγείας υδρόβιων οργανισμών (έκδοση 2010) θεωρούνται σοβαρές μεταδοτικές νόσοι για τους σκοπούς των γενικών υγειονομικών περιορισμών, όπως προβλέπεται στο άρθρο 6 παράγραφος 1 στοιχείο β) σημείο ii) του κανονισμού (ΕΚ) αριθ. 1069/2009.
   ΚΕΦΑΛΑΙΟ ΙΙ
   
      ΑΠΟΡΡΙΨΗ ΚΑΙ ΧΡΗΣΗ ΖΩΙΚΩΝ ΥΠΟΠΡΟΪΟΝΤΩΝ ΚΑΙ ΠΑΡΑΓΩΓΩΝ ΠΡΟΪΟΝΤΩΝ
   
   Άρθρο 5
   Περιορισμοί στη χρήση ζωικών υποπροϊόντων και παράγωγων προϊόντων
   1.   Οι υπεύθυνοι επιχειρήσεων στα κράτη μέλη που αναφέρονται στο παράρτημα II κεφάλαιο I συμμορφώνονται με τους όρους που καθορίζονται στο ίδιο κεφάλαιο σχετικά με τη σίτιση γουνοφόρων ζώων με ορισμένα υλικά που προέρχονται από πτώματα ή μέρη ζώων του ίδιου είδους.
   2.   Οι υπεύθυνοι επιχειρήσεων συμμορφώνονται με τους περιορισμούς που καθορίζονται στο παράρτημα II κεφάλαιο II σχετικά με τη σίτιση εκτρεφόμενων ζώων με κτηνοτροφικό χόρτο από έδαφος στο οποίο έχουν διασπαρεί ορισμένα οργανικά λιπάσματα ή βελτιωτικά εδάφους.
   Άρθρο 6
   Απόρριψη με αποτέφρωση και συναποτέφρωση
   1.   Η αρμόδια αρχή εξασφαλίζει ότι η αποτέφρωση και η συναποτέφρωση ζωικών υποπροϊόντων και παράγωγων προϊόντων πραγματοποιούνται μόνο:
   
               α)
            
            
               σε μονάδες αποτέφρωσης και μονάδες συναποτέφρωσης που έχουν άδεια λειτουργίας σύμφωνα με την οδηγία 2000/76/ΕΚ· ή
            
         
               β)
            
            
               για μονάδες για τις οποίες δεν απαιτείται άδεια λειτουργίας δυνάμει της οδηγίας 2000/76/ΕΚ, σε μονάδες αποτέφρωσης και συναποτέφρωσης που έχουν εγκριθεί από την αρμόδια αρχή να διενεργούν απόρριψη με αποτέφρωση, ή απόρριψη ή ανάκτηση ζωικών υποπροϊόντων ή παράγωγων προϊόντων, αν είναι απόβλητα, με συναποτέφρωση, σύμφωνα με το άρθρο 24 παράγραφος 1 στοιχείο β) ή γ) του κανονισμού (ΕΚ) αριθ. 1069/2009.
            
         2.   Η αρμόδια αρχή εγκρίνει μόνο μονάδες αποτέφρωσης και μονάδες συναποτέφρωσης που αναφέρονται στην παράγραφο 1 στοιχείο β), σύμφωνα με το άρθρο 24 παράγραφος 1 στοιχείο β) ή γ) του κανονισμού (ΕΚ) αριθ. 1069/2009, αν πληρούν τις απαιτήσεις του παραρτήματος III του παρόντος κανονισμού.
   3.   Οι υπεύθυνοι μονάδων αποτέφρωσης και μονάδων συναποτέφρωσης πληρούν τις γενικές απαιτήσεις αποτέφρωσης και συναποτέφρωσης που ορίζονται στο παράρτημα ΙΙΙ κεφάλαιο I.
   4.   Οι υπεύθυνοι μονάδων αποτέφρωσης και μονάδων συναποτέφρωσης υψηλού δυναμικού πληρούν τις απαιτήσεις που ορίζονται στο παράρτημα ΙΙΙ κεφάλαιο II.
   5.   Οι υπεύθυνοι μονάδων αποτέφρωσης και μονάδων συναποτέφρωσης χαμηλού δυναμικού πληρούν τις απαιτήσεις που ορίζονται στο παράρτημα ΙΙΙ κεφάλαιο III.
   Άρθρο 7
   Υγειονομική ταφή ορισμένων υλικών των κατηγοριών 1 και 3
   Κατά παρέκκλιση από το άρθρο 12 και το άρθρο 14 στοιχείο γ) του κανονισμού (ΕΚ) αριθ. 1069/2009, η αρμόδια αρχή δύναται να εγκρίνει την απόρριψη, σε εγκεκριμένο χώρο υγειονομικής ταφής, των ακόλουθων υλικών των κατηγοριών 1 και 3:
   
               α)
            
            
               εισαγόμενων τροφών για ζώα συντροφιάς ή τροφών για ζώα συντροφιάς που προέρχονται από εισαγόμενα υλικά, από υλικά της κατηγορίας 1 που αναφέρονται στο άρθρο 8 στοιχείο γ) του κανονισμού (ΕΚ) αριθ. 1069/2009·
            
         
               β)
            
            
               υλικών της κατηγορίας 3 που αναφέρονται στο άρθρο 10 στοιχεία στ) και ζ) του κανονισμού (ΕΚ) αριθ. 1069/2009, με τον όρο ότι:
               
                           i)
                        
                        
                           τα εν λόγω υλικά δεν έχουν έρθει σε επαφή με κανένα ζωικό υποπροϊόν από εκείνα που αναφέρονται στα άρθρα 8 και 9 και στο άρθρο 10 στοιχεία α) έως ε) και η) έως ιστ) του εν λόγω κανονισμού·
                        
                     
                           ii)
                        
                        
                           τη στιγμή που προορίζονται για απόρριψη, τα υλικά:
                           
                                       —
                                    
                                    
                                       που αναφέρονται στο άρθρο 10 στοιχείο στ) του εν λόγω κανονισμού έχουν υποστεί μεταποίηση όπως προσδιορίζεται στο άρθρο 2 παράγραφος 1 στοιχείο ιγ) του κανονισμού (ΕΚ) αριθ. 852/2004, και
                                    
                                 
                                       —
                                    
                                    
                                       που αναφέρονται στο άρθρο 10 στοιχείο ζ) του εν λόγω κανονισμού έχουν υποστεί μεταποίηση σύμφωνα με το παράρτημα X κεφάλαιο II του παρόντος κανονισμού ή σύμφωνα με τις ειδικές απαιτήσεις για τις τροφές για ζώα συντροφιάς οι οποίες ορίζονται στο παράρτημα XIII κεφάλαιο II του παρόντος κανονισμού· και
                                    
                                 
                     
                           iii)
                        
                        
                           η απόρριψη των εν λόγω υλικών δεν δημιουργεί κίνδυνο για τη δημόσια υγεία ή την υγεία των ζώων.
                        
                     
         Άρθρο 8
   Απαιτήσεις σχετικά με τις μονάδες μεταποίησης και άλλες εγκαταστάσεις
   1.   Οι υπεύθυνοι επιχειρήσεων εξασφαλίζουν ότι οι μονάδες μεταποίησης και άλλες εγκαταστάσεις που υπάγονται στον έλεγχό τους συμμορφώνονται με τις ακόλουθες απαιτήσεις που ορίζονται στο παράρτημα IV κεφάλαιο I:
   
               α)
            
            
               τους γενικούς όρους για τη μεταποίηση που προσδιορίζονται στο τμήμα 1·
            
         
               β)
            
            
               τις απαιτήσεις για την επεξεργασία λυμάτων οι οποίες ορίζονται στο τμήμα 2·
            
         
               γ)
            
            
               τις ειδικές απαιτήσεις για τη μεταποίηση υλικών των κατηγοριών 1 και 2 οι οποίες ορίζονται στο τμήμα 3·
            
         
               δ)
            
            
               τις ειδικές απαιτήσεις για τη μεταποίηση υλικών της κατηγορίας 3 οι οποίες ορίζονται στο τμήμα 4.
            
         2.   Η αρμόδια αρχή εγκρίνει μόνο τις μονάδες μεταποίησης και άλλες εγκαταστάσεις που πληρούν τους όρους του παραρτήματος IV κεφάλαιο I.
   Άρθρο 9
   Απαιτήσεις υγιεινής και μεταποίησης για μονάδες μεταποίησης και άλλες εγκαταστάσεις
   Οι υπεύθυνοι επιχειρήσεων εξασφαλίζουν ότι οι εγκαταστάσεις και οι μονάδες που υπάγονται στον έλεγχό τους συμμορφώνονται με τις ακόλουθες απαιτήσεις που ορίζονται στο παράρτημα IV:
   
               α)
            
            
               τις απαιτήσεις υγιεινής και μεταποίησης που ορίζονται στο κεφάλαιο ΙΙ·
            
         
               β)
            
            
               τις τυποποιημένες μεθόδους μεταποίησης που καθορίζονται στο κεφάλαιο III, με τον όρο ότι οι εν λόγω μέθοδοι χρησιμοποιούνται στην εγκατάσταση ή στη μονάδα·
            
         
               γ)
            
            
               τις εναλλακτικές μεθόδους μεταποίησης που καθορίζονται στο κεφάλαιο IV, με τον όρο ότι οι εν λόγω μέθοδοι χρησιμοποιούνται στην εγκατάσταση ή στη μονάδα.
            
         Άρθρο 10
   Απαιτήσεις σχετικά με τον μετασχηματισμό ζωικών υποπροϊόντων και παράγωγων προϊόντων σε βιοαέριο και τη λιπασματοποίησή τους
   1.   Οι υπεύθυνοι επιχειρήσεων μεριμνούν ώστε οι εγκαταστάσεις ή μονάδες υπό τον έλεγχό τους να συμμορφώνονται με τις ακόλουθες απαιτήσεις σχετικά με τον μετασχηματισμό ζωικών υποπροϊόντων και παράγωγων προϊόντων σε βιοαέριο και τη λιπασματοποίησή τους, οι οποίες ορίζονται στο παράρτημα V:
   
               α)
            
            
               τις απαιτήσεις του κεφαλαίου I οι οποίες εφαρμόζονται στις μονάδες παραγωγής βιοαερίου και λιπασματοποίησης·
            
         
               β)
            
            
               τις απαιτήσεις υγιεινής του κεφαλαίου ΙΙ οι οποίες εφαρμόζονται στις μονάδες παραγωγής βιοαερίου και λιπασματοποίησης·
            
         
               γ)
            
            
               τις τυποποιημένες παραμέτρους μετασχηματισμού οι οποίες καθορίζονται στο κεφάλαιο ΙΙΙ τμήμα 1·
            
         
               δ)
            
            
               τα πρότυπα για τα κατάλοιπα διάσπασης και τα προϊόντα λιπασματοποίησης, τα οποία ορίζονται στο κεφάλαιο ΙΙΙ τμήμα 3.
            
         2.   Η αρμόδια αρχή εγκρίνει μόνο τις μονάδες παραγωγής βιοαερίου και λιπασματοποίησης που πληρούν τις απαιτήσεις του παραρτήματος V.
   3.   Η αρμόδια αρχή δύναται να επιτρέπει τη χρήση εναλλακτικών παραμέτρων μετασχηματισμού στις μονάδες παραγωγής βιοαερίου και λιπασματοποίησης με την επιφύλαξη των απαιτήσεων που ορίζονται στο παράρτημα V κεφάλαιο III τμήμα 2.
   ΚΕΦΑΛΑΙΟ III
   
      ΠΑΡΕΚΚΛΙΣΕΙΣ ΑΠΟ ΟΡΙΣΜΕΝΕΣ ΔΙΑΤΑΞΕΙΣ ΤΟΥ ΚΑΝΟΝΙΣΜΟΥ (ΕΚ) αριθ. 1069/2009
   
   Άρθρο 11
   Ειδικοί κανόνες για τα ερευνητικά και διαγνωστικά δείγματα
   1.   Η αρμόδια αρχή δύναται να επιτρέπει τη μεταφορά, τη χρήση και την απόρριψη ερευνητικών και διαγνωστικών δειγμάτων υπό όρους που εξασφαλίζουν τον έλεγχο των κινδύνων για τη δημόσια υγεία και την υγεία των ζώων.
   Η αρμόδια αρχή μεριμνά, ιδίως, ώστε οι υπεύθυνοι επιχειρήσεων να συμμορφώνονται με τις απαιτήσεις του παραρτήματος VI κεφάλαιο I.
   2.   Οι υπεύθυνοι επιχειρήσεων συμμορφώνονται με τους ειδικούς κανόνες για τα ερευνητικά και διαγνωστικά δείγματα οι οποίοι καθορίζονται στο παράρτημα VI κεφάλαιο I.
   3.   Οι υπεύθυνοι επιχειρήσεων δύνανται να αποστέλλουν σε άλλο κράτος μέλος, χωρίς να ενημερώνουν την αρμόδια αρχή του κράτους μέλους καταγωγής σύμφωνα με το άρθρο 48 παράγραφος 1 του κανονισμού (ΕΚ) αριθ. 1069/2009 και χωρίς η αρμόδια αρχή του κράτους μέλους προορισμού να έχει ενημερωθεί μέσω του συστήματος TRACES και να έχει συμφωνήσει να δεχτεί την αποστολή σύμφωνα με το άρθρο 48 παράγραφοι 1 και 3 του εν λόγω κανονισμού, ερευνητικά και διαγνωστικά δείγματα που αποτελούνται από τα ακόλουθα ζωικά υποπροϊόντα και παράγωγα προϊόντα:
   
               α)
            
            
               υλικά των κατηγοριών 1 και 2 και κρεατοστεάλευρο ή ζωικό λίπος που προέρχονται από υλικά των κατηγοριών 1 και 2·
            
         
               β)
            
            
               μεταποιημένη ζωική πρωτεΐνη.
            
         Άρθρο 12
   Ειδικοί κανόνες για τα εμπορικά δείγματα και τα εκθέματα
   1.   Η αρμόδια αρχή δύναται να επιτρέπει τη μεταφορά, τη χρήση και την απόρριψη εμπορικών δειγμάτων και εκθεμάτων υπό όρους που εξασφαλίζουν τον έλεγχο των κινδύνων για τη δημόσια υγεία και την υγεία των ζώων.
   Η αρμόδια αρχή μεριμνά, ιδίως, ώστε οι υπεύθυνοι επιχειρήσεων να συμμορφώνονται με τις απαιτήσεις του παραρτήματος VI κεφάλαιο I τμήμα 1 παράγραφοι 2, 3 και 4.
   2.   Οι υπεύθυνοι επιχειρήσεων συμμορφώνονται με τους ειδικούς κανόνες για τα εμπορικά δείγματα και τα εκθέματα οι οποίοι καθορίζονται στο παράρτημα VI κεφάλαιο I τμήμα 2.
   3.   Οι υπεύθυνοι επιχειρήσεων δύνανται να αποστέλλουν σε άλλο κράτος μέλος, χωρίς να ενημερώνουν την αρμόδια αρχή του κράτους μέλους καταγωγής σύμφωνα με το άρθρο 48 παράγραφος 1 του κανονισμού (ΕΚ) αριθ. 1069/2009 και χωρίς η αρμόδια αρχή του κράτους μέλους προορισμού να έχει ενημερωθεί μέσω του συστήματος TRACES και να έχει συμφωνήσει να δεχτεί την αποστολή σύμφωνα με το άρθρο 48 παράγραφοι 1 και 3 του εν λόγω κανονισμού, εμπορικά δείγματα που αποτελούνται από τα ακόλουθα ζωικά υποπροϊόντα και παράγωγα προϊόντα:
   
               α)
            
            
               υλικά των κατηγοριών 1 και 2 και κρεατοστεάλευρο ή ζωικό λίπος που προέρχονται από υλικά των κατηγοριών 1 και 2·
            
         
               β)
            
            
               μεταποιημένη ζωική πρωτεΐνη.
            
         Άρθρο 13
   Ειδικοί κανόνες σίτισης
   1.   Οι υπεύθυνοι επιχειρήσεων δύνανται να χρησιμοποιούν υλικό της κατηγορίας 2 ως ζωοτροφή για τα ακόλουθα ζώα, με την προϋπόθεση ότι το εν λόγω υλικό προέρχεται από ζώα τα οποία δεν θανατώθηκαν ή δεν πέθαναν λόγω της παρουσίας ή υπόνοιας παρουσίας μεταδοτικής στον άνθρωπο ή στα ζώα νόσου, με την επιφύλαξη συμμόρφωσης προς τις γενικές απαιτήσεις που ορίζονται στο παράρτημα VI κεφάλαιο ΙΙ τμήμα 1 και οποιουσδήποτε άλλους όρους μπορεί να προβλέπει η αρμόδια αρχή:
   
               α)
            
            
               ζώα ζωολογικών κήπων·
            
         
               β)
            
            
               γουνοφόρα ζώα·
            
         
               γ)
            
            
               σκύλους από αναγνωρισμένα κυνοτροφεία ή αγέλες κυνηγόσκυλων·
            
         
               δ)
            
            
               σκύλους και γάτες σε καταφύγια ζώων·
            
         
               ε)
            
            
               σκώληκες σκωληκοκαλλιέργειας και γαιοσκώληκες για δολώματα αλιείας.
            
         2.   Οι υπεύθυνοι επιχειρήσεων δύνανται να χρησιμοποιούν υλικό της κατηγορίας 3 ως ζωοτροφή για τα ακόλουθα ζώα, με την επιφύλαξη συμμόρφωσης προς τις γενικές απαιτήσεις που ορίζονται στο παράρτημα VI κεφάλαιο ΙΙ τμήμα 1 και οποιουσδήποτε άλλους όρους μπορεί να προβλέπει η αρμόδια αρχή:
   
               α)
            
            
               ζώα ζωολογικών κήπων·
            
         
               β)
            
            
               γουνοφόρα ζώα·
            
         
               γ)
            
            
               σκύλους από αναγνωρισμένα κυνοτροφεία ή αγέλες κυνηγόσκυλων·
            
         
               δ)
            
            
               σκύλους και γάτες σε καταφύγια ζώων·
            
         
               ε)
            
            
               σκώληκες σκωληκοκαλλιέργειας και γαιοσκώληκες για δολώματα αλιείας.
            
         Άρθρο 14
   Σίτιση ορισμένων ειδών εντός και εκτός σταθμών σίτισης και ζωολογικών κήπων
   1.   Η αρμόδια αρχή δύναται να επιτρέπει τη χρήση υλικού της κατηγορίας 1 που αποτελείται από ολόκληρα πτώματα ή μέρη νεκρών ζώων που περιέχουν ειδικό υλικό κινδύνου για τη σίτιση:
   
               α)
            
            
               σε σταθμούς σίτισης, νεκροφάγων πτηνών που κινδυνεύουν να εκλείψουν ή είναι προστατευμένο είδος και άλλων ειδών που ζουν στο φυσικό τους περιβάλλον, με σκοπό την προαγωγή της βιοποικιλότητας, με την προϋπόθεση ότι συμμορφώνονται με τους όρους που προβλέπονται στο παράρτημα VI κεφάλαιο ΙΙ τμήμα 2·
            
         
               β)
            
            
               εκτός σταθμών σίτισης, κατά περίπτωση χωρίς προηγούμενη συλλογή των νεκρών ζώων, άγριων ζώων που αναφέρονται στο παράρτημα VI κεφάλαιο ΙΙ τμήμα 2 παράγραφος 1 στοιχείο α), με την προϋπόθεση ότι συμμορφώνονται με τους όρους που προβλέπονται στο τμήμα 3 του εν λόγω κεφαλαίου.
            
         2.   Η αρμόδια αρχή δύναται να επιτρέπει τη χρήση υλικού της κατηγορίας 1 που αποτελείται από ολόκληρα πτώματα ή μέρη νεκρών ζώων που περιέχουν ειδικό υλικό κινδύνου, καθώς και τη χρήση υλικού που προέρχεται από ζώα ζωολογικών κήπων, για τη σίτιση ζώων ζωολογικών κήπων με την προϋπόθεση ότι πληρούνται οι όροι του παραρτήματος VI κεφάλαιο ΙΙ τμήμα 4.
   Άρθρο 15
   Ειδικοί κανόνες για τη συλλογή και την απόρριψη
   Αν η αρμόδια αρχή εγκρίνει την απόρριψη ζωικών υποπροϊόντων κάνοντας χρήση της παρέκκλισης που προβλέπεται στο άρθρο 19 παράγραφος 1 στοιχεία α), β), γ) και ε) του κανονισμού (ΕΚ) αριθ. 1069/2009, η εν λόγω απόρριψη πληροί τους ακόλουθους ειδικούς κανόνες που ορίζονται στο παράρτημα VI κεφάλαιο ΙΙΙ:
   
               α)
            
            
               τους ειδικούς κανόνες απόρριψης ζωικών υποπροϊόντων οι οποίοι ορίζονται στο τμήμα 1·
            
         
               β)
            
            
               τους κανόνες καύσης και ταφής ζωικών υποπροϊόντων σε απόμερες περιοχές οι οποίοι ορίζονται στο τμήμα 2·
            
         
               γ)
            
            
               τους κανόνες καύσης και ταφής μελισσών και υποπροϊόντων μελισσοκομίας οι οποίοι ορίζονται στο τμήμα 3.
            
         ΚΕΦΑΛΑΙΟ IV
   
      ΕΓΚΡΙΣΗ ΕΝΑΛΛΑΚΤΙΚΩΝ ΜΕΘΟΔΩΝ
   
   Άρθρο 16
   Τυποποιημένη μορφή αιτήσεων για την έγκριση εναλλακτικών μεθόδων
   1.   Αιτήσεις για την έγκριση εναλλακτικών μεθόδων χρήσης ή απόρριψης ζωικών υποπροϊόντων ή παράγωγων προϊόντων, όπως αναφέρονται στο άρθρο 20 παράγραφος 1 του κανονισμού (ΕΚ) αριθ. 1069/2009, υποβάλλονται από τα κράτη μέλη ή τα ενδιαφερόμενα μέρη σύμφωνα με τις απαιτήσεις για την τυποποιημένη μορφή των αιτήσεων για την έγκριση εναλλακτικών μεθόδων που ορίζονται στο παράρτημα VII.
   2.   Τα κράτη μέλη ορίζουν εθνικά σημεία επαφής για την παροχή πληροφοριών σχετικά με την αρμόδια αρχή που είναι υπεύθυνη για την αξιολόγηση των αιτήσεων για την έγκριση εναλλακτικών μεθόδων χρήσης ή απόρριψης ζωικών υποπροϊόντων.
   3.   Η Επιτροπή δημοσιεύει κατάλογο των εθνικών σημείων επαφής στον δικτυακό της τόπο.
   ΚΕΦΑΛΑΙΟ V
   
      ΣΥΛΛΟΓΗ, ΜΕΤΑΦΟΡΑ, ΤΑΥΤΟΠΟΙΗΣΗ ΚΑΙ ΙΧΝΗΛΑΣΙΜΟΤΗΤΑ
   
   Άρθρο 17
   Απαιτήσεις σχετικά με τα εμπορικά έγγραφα και τα υγειονομικά πιστοποιητικά, την ταυτοποίηση, τη συλλογή και τη μεταφορά ζωικών υποπροϊόντων και την ιχνηλασιμότητα
   1.   Οι υπεύθυνοι επιχειρήσεων εξασφαλίζουν ότι τα ζωικά υποπροϊόντα και τα παράγωγα προϊόντα:
   
               α)
            
            
               πληρούν τις απαιτήσεις σχετικά με τη συλλογή, τη μεταφορά και την ταυτοποίηση που ορίζονται στο παράρτημα VIII κεφάλαιο I και ΙΙ·
            
         
               β)
            
            
               συνοδεύονται κατά τη μεταφορά τους από εμπορικά έγγραφα ή υγειονομικά πιστοποιητικά σύμφωνα με τις απαιτήσεις που ορίζονται στο παράρτημα VIII κεφάλαιο III.
            
         2.   Οι υπεύθυνοι επιχειρήσεων οι οποίοι αποστέλλουν, μεταφέρουν ή παραλαμβάνουν ζωικά υποπροϊόντα ή παράγωγα προϊόντα τηρούν μητρώο αποστολών και φυλάσσουν τα σχετικά εμπορικά έγγραφα ή υγειονομικά πιστοποιητικά σύμφωνα με τις απαιτήσεις που ορίζονται στο παράρτημα VIII κεφάλαιο IV.
   3.   Οι υπεύθυνοι επιχειρήσεων πληρούν τις απαιτήσεις για την επισήμανση ορισμένων παράγωγων προϊόντων οι οποίες ορίζονται στο παράρτημα VIII κεφάλαιο V.
   ΚΕΦΑΛΑΙΟ VI
   
      ΚΑΤΑΧΩΡΙΣΗ ΚΑΙ ΕΓΚΡΙΣΗ ΕΓΚΑΤΑΣΤΑΣΕΩΝ ΚΑΙ ΜΟΝΑΔΩΝ
   
   Άρθρο 18
   Απαιτήσεις σχετικά με την έγκριση μίας ή περισσότερων εγκαταστάσεων και μονάδων χειρισμού ζωικών υποπροϊόντων στον ίδιο χώρο
   Η αρμόδια αρχή δύναται να χορηγήσει έγκριση σε περισσότερες από μία εγκαταστάσεις ή μονάδες χειρισμού ζωικών υποπροϊόντων στον ίδιο χώρο, με τον όρο ότι αποκλείεται η μετάδοση κινδύνων στη δημόσια υγεία και στην υγεία των ζώων μεταξύ των εγκαταστάσεων ή μονάδων λόγω της διάταξής τους και του χειρισμού ζωικών υποπροϊόντων και παράγωγων προϊόντων εντός των εγκαταστάσεων ή μονάδων.
   Άρθρο 19
   Απαιτήσεις σχετικά με ορισμένες εγκεκριμένες εγκαταστάσεις και μονάδες χειρισμού ζωικών υποπροϊόντων και παράγωγων προϊόντων
   Οι υπεύθυνοι επιχειρήσεων εξασφαλίζουν ότι οι εγκαταστάσεις και οι μονάδες υπό τον έλεγχό τους που εγκρίνονται από την αρμόδια αρχή συμμορφώνονται με τις απαιτήσεις που ορίζονται στα ακόλουθα κεφάλαια του παραρτήματος IX του παρόντος κανονισμού, όταν διενεργούν μία ή περισσότερες από τις ακόλουθες δραστηριότητες που αναφέρονται στο άρθρο 24 παράγραφος 1 του κανονισμού (ΕΚ) αριθ. 1069/2009:
   
               α)
            
            
               κεφάλαιο I, όταν παρασκευάζουν τροφές για ζώα συντροφιάς, όπως αναφέρεται στο άρθρο 24 παράγραφος 1 στοιχείο ε) του εν λόγω κανονισμού·
            
         
               β)
            
            
               κεφάλαιο ΙΙ, όταν αποθηκεύουν ζωικά υποπροϊόντα, όπως αναφέρεται στο άρθρο 24 παράγραφος 1 στοιχείο θ) του εν λόγω κανονισμού, και όταν χειρίζονται ζωικά υποπροϊόντα μετά τη συλλογή τους μέσω των ακόλουθων πράξεων, όπως αναφέρονται στο άρθρο 24 παράγραφος 1 στοιχείο η) του εν λόγω κανονισμού:
               
                           i)
                        
                        
                           ταξινόμηση·
                        
                     
                           ii)
                        
                        
                           τεμαχισμός·
                        
                     
                           iii)
                        
                        
                           ψύξη·
                        
                     
                           iv)
                        
                        
                           κατάψυξη·
                        
                     
                           v)
                        
                        
                           αλάτισμα·
                        
                     
                           vi)
                        
                        
                           συντήρηση με άλλες διεργασίες·
                        
                     
                           vii)
                        
                        
                           αφαίρεση δορών και δερμάτων ή αφαίρεση ειδικού υλικού κινδύνου·
                        
                     
                           viii)
                        
                        
                           δραστηριότητες που περιλαμβάνουν τον χειρισμό ζωικών υποπροϊόντων οι οποίες πραγματοποιούνται σύμφωνα με τις επιταγές της κτηνιατρικής νομοθεσίας της Ένωσης·
                        
                     
                           ix)
                        
                        
                           εξυγίανση/παστερίωση ζωικών υποπροϊόντων που προορίζονται για μετασχηματισμό σε βιοαέριο/λιπασματοποίηση, πριν από τον εν λόγω μετασχηματισμό ή την εν λόγω λιπασματοποίηση σε άλλη εγκατάσταση ή μονάδα σύμφωνα με το παράρτημα V του παρόντος κανονισμού·
                        
                     
                           x)
                        
                        
                           κοσκίνισμα·
                        
                     
         
               γ)
            
            
               κεφάλαιο III, όταν αποθηκεύουν παράγωγα προϊόντα για ορισμένους επιδιωκόμενους σκοπούς, όπως αναφέρονται στο άρθρο 24 παράγραφος 1 στοιχείο ι) του εν λόγω κανονισμού.
            
         Άρθρο 20
   Απαιτήσεις σχετικά με ορισμένες καταχωρισμένες εγκαταστάσεις και μονάδες χειρισμού ζωικών υποπροϊόντων και παράγωγων προϊόντων
   1.   Οι υπεύθυνοι καταχωρισμένων μονάδων ή εγκαταστάσεων ή άλλοι καταχωρισμένοι υπεύθυνοι επιχειρήσεων χειρίζονται ζωικά υποπροϊόντα και παράγωγα προϊόντα υπό τους όρους που καθορίζονται στο παράρτημα IX κεφάλαιο IV.
   2.   Οι καταχωρισμένοι υπεύθυνοι επιχειρήσεων που μεταφέρουν ζωικά υποπροϊόντα ή παράγωγα προϊόντα, εξαιρουμένων των μεταφορών που εκτελούνται μεταξύ χώρων του ίδιου υπευθύνου, συμμορφώνονται ιδίως με τους όρους που προβλέπονται στο παράρτημα IX κεφάλαιο IV παράγραφος 2.
   3.   Οι παράγραφοι 1 και 2 δεν εφαρμόζονται:
   
               α)
            
            
               σε εγκεκριμένους υπευθύνους που μεταφέρουν ζωικά υποπροϊόντα ή παράγωγα προϊόντα ως παρεπόμενη δραστηριότητα·
            
         
               β)
            
            
               σε υπευθύνους που είναι καταχωρισμένοι για μεταφορικές δραστηριότητες σύμφωνα με τον κανονισμό (ΕΚ) αριθ. 183/2005.
            
         4.   Η αρμόδια αρχή δύναται να απαλλάσσει τους ακόλουθους υπευθύνους επιχειρήσεων από την υποχρέωση κοινοποίησης, όπως αναφέρεται στο άρθρο 23 παράγραφος 1 στοιχείο α) του κανονισμού (ΕΚ) αριθ. 1069/2009:
   
               α)
            
            
               υπευθύνους επιχειρήσεων που χειρίζονται ή παράγουν κυνηγετικά τρόπαια ή άλλα παρασκευάσματα που αναφέρονται στο παράρτημα XIII κεφάλαιο VI του παρόντος κανονισμού για ιδιωτικούς ή μη εμπορικούς σκοπούς·
            
         
               β)
            
            
               υπευθύνους επιχειρήσεων που χειρίζονται ή απορρίπτουν ερευνητικά και διαγνωστικά δείγματα για εκπαιδευτικούς σκοπούς.
            
         ΚΕΦΑΛΑΙΟ VII
   
      ΔΙΑΘΕΣΗ ΣΤΗΝ ΑΓΟΡΑ
   
   Άρθρο 21
   Μεταποίηση και διάθεση στην αγορά ζωικών υποπροϊόντων και παράγωγων προϊόντων για τη σίτιση εκτρεφόμενων ζώων, πλην των γουνοφόρων ζώων
   1.   Οι υπεύθυνοι επιχειρήσεων συμμορφώνονται με τις ακόλουθες απαιτήσεις του παραρτήματος X του παρόντος κανονισμού οι οποίες αφορούν τη διάθεση στην αγορά, πλην της εισαγωγής, ζωικών υποπροϊόντων και παράγωγων προϊόντων που προορίζονται για τη σίτιση εκτρεφόμενων ζώων, πλην των γουνοφόρων ζώων, όπως προβλέπεται στο άρθρο 31 παράγραφος 2 του κανονισμού (ΕΚ) αριθ. 1069/2009:
   
               α)
            
            
               τις γενικές απαιτήσεις για τη μεταποίηση και τη διάθεση στην αγορά οι οποίες ορίζονται στο κεφάλαιο Ι·
            
         
               β)
            
            
               τις ειδικές απαιτήσεις για τις μεταποιημένες ζωικές πρωτεΐνες και άλλα παράγωγα προϊόντα οι οποίες ορίζονται στο κεφάλαιο ΙΙ·
            
         
               γ)
            
            
               τις απαιτήσεις για ορισμένες ιχθυοτροφές και δολώματα αλιείας οι οποίες ορίζονται στο κεφάλαιο III.
            
         2.   Η αρμόδια αρχή δύναται να εγκρίνει τη διάθεση στην αγορά, πλην της εισαγωγής, γάλακτος, προϊόντων με βάση τ γάλα και παραγώγων του γάλακτος, τα οποία ορίζονται ως υλικά της κατηγορίας 3 σύμφωνα με το άρθρο 10 στοιχεία ε), στ) και η) του κανονισμού (ΕΚ) αριθ. 1069/2009, και τα οποία δεν έχουν μεταποιηθεί σύμφωνα με τις γενικές απαιτήσεις που ορίζονται στο παράρτημα X κεφάλαιο II τμήμα 4 μέρος I του παρόντος κανονισμού, με την προϋπόθεση ότι τα εν λόγω υλκά συμμορφώνονται με τ απαιτήσεις σχετικά με την παρέκκλιση όσον αφορά τη διάθεση στην αγορά γάλακτος που έχει υποστεί επεξεργασία σύμφωνα με τα εθνικά πρότυπα που καθορίζονται στο μέρος II του εν λόγω τμήματος.
   Άρθρο 22
   Διση στην αγορά αι χρήση οργανικών λιπασμάτων και βελτιωτικών εδάφους
   1.   Οι υπεύθυνοι επιχειήσεων υμμορφώνονται με τις απαιτήσεις που ορίζονται στο παράρτημα XI του παρόντος κανονισμού και οι οποίες αφορούν τη διάθεση στην αγορά, πλην της εισαγωγής, οργανικών λιπασμάτων και βελτιωτικών εδάφους, καθώς και τη χρήση των εν λόγω προϊόντων, και ιδίως τη διασπορά τους στο έδαφος, όπως προβλέπεται στο άρθρο 15 παράγραφος 1 σηίο i) και στο άρθρο 32 παράγραφος 1 του κανονισμού (ΕΚ) αριθ. 1069/2009.
   2.   Η διάθεση γκουανό από άγρια θαλάσσια πτηνά στην αγορά, συμπεριλαμβανομένης της εισαγωγής του, δεν υπόκειται σε κανέναν υγειονομικό όρο.
   3.   Η αρμόδια αρχή του κράτους μέλους στο έδαφος του οποίου πρόκειται να διασπαρεί οργανικό λίπασμα ή βελτιωτικό εδάφους που έχει παρασκευαστεί από κρεατοστεάλευρο το οποίο προέρχεται από υλικό της κατηγορίας 2 ή από μεταποιημένη ζωική πρωτεΐνη εγκρίνει ένα ή περισσότερα συστατικά τα οποία πρόκειται να αναμειχθούν με τα εν λόγω υλικά, σύμφωνα με το άρθρο 32 παράγραφος 1 στοιχείο δ) του κανονισμού (ΕΚ) αριθ. 1069/2009, με βάση τα κριτήρια που καθορίζονται στο παράρτημα XI κεφάλαιο ΙΙ τμήμα 1 παράγραφος 3 του παρόντος κανονισμού.
   4.   Κατά παρέκκλιση από το άρθρο 48 παράγραφος 1 του κανονισμού (ΕΚ) αριθ. 1069/2009, η αρμόδια αρχή ενός κράτους μέλους καταγωγής και η αρμόδια αρχή ενός κράτους μέλους προορισμού, τα οποία έχουν κοινό σύνορο, δύνανται να εγκρίνουν την αποστολή κόπρου μεταξύ αγροκτημάτων που βρίσκονται σε συνοριακές περιοχές αυτών των δύο κρατών μελών, με την επιφύλαξη σχετικών όρων για τον έλεγχο πιθανών κινδύνων για τη δημόσια υγεία ή την υγεία των ζώων, όπως των υποχρεώσεων των οικείων υπευθύνων να τηρούν κατάλληλα μητρώα, όρων που καθορίζονται σε διμερή συμφωνία.
   5.   Όπως προβλέπεται στο άρθρο 30 παράγραφος 1 του κανονισμού (ΕΚ) αριθ. 1069/2009, οι αρμόδιες αρχές των κρατών μελών ενθαρρύνουν, όταν κρίνεται αναγκαίο, την ανάπτυξη, διάδοση και χρήση εθνικών οδηγών ορθής γεωργικής πρακτικής για τη διασπορά οργανικών λιπασμάτων και βελτιωτικών εδάφους στο έδαφος.
   Άρθρο 23
   Ενδιάμεσα προϊόντα
   1.   Τα ενδιάμεσα προϊόντα τα οποία εισάγονται στην Ένωση ή διαμετακομίζονται μέσω αυτής πληρούν τους όρους σχετικά με τον έλεγχο δυνητικών κινδύνων για τη δημόσια υγεία και την υγεία των ζώων που αναφέρονται στο παράρτημα XII του παρόντος κανονισμού.
   2.   Τα ενδιάμεσα προϊόντα τα οποία έχουν μεταφερθεί σε εγκατάσταση ή μονάδα που αναφέρεται στο παράρτημα XII παράγραφος 3 του παρόντος κανονσού δύνανται να αποτελέσουν αντικείμενο χειρισμού χωρίς περαιτέρω περιορισμούς δυνάμει του κανονισμού (ΕΚ) αριθ. 1069/2009 και του παρόντος κανονισμού, με τον όρο ότι:
   
               α)
            
            
               η εγκατάσταση ή μονάδα διαθέτει κατάλληλους χώρους για την παραλαβή των ενδιάμεσων προϊόντων, κάτι που αποτρέπει τον κίνδυνο μετάδοσης μεταδοτικής στον άνθρωπο ή στα ζώα νόσου·
            
         
               β)
            
            
               τα ενδιάμεσα προϊόντα δεν συνιστούν κίνδυνο μετάδοσης μεταδοτικών στον άνθρωπο ή στα ζώα νόσων, λόγω του καθαρισμού τους ή άλλων επεξεργασιών στις οποία έχουν υποβληθεί τα ζωικά υποπροϊόντα του ενδιάμεσου προϊόντος, λόγω της συγκέντρωσης ζωικών υποπροϊόντων στο ενδιάμεσο προϊόν ή λόγω κατάλληλων μέτρων βιοασφάλειας για τον χειρισμό των ενδιάμεσων προϊόντων·
            
         
               γ)
            
            
               η εγκατάσταση ή μονάδα τηρεί μητρώα με τις ποσότητες των υλικών που παραλαμβάνονται, την κατηγορία τους, κατά περίπτωση, και την εγκατάσταση, μονάδα ή υπεύθυνο όπου παρέδωσαν τα προϊόντα τους· και
            
         
               δ)
            
            
               τα αχρησιμοποίητα ενδιάμεσα προϊόντα ή άλλα πλεονάζοντα υλικά από την εγκατάσταση ή μονάδα, όπως τα ληγμένα προϊόντα, απορρίπτονται σύμφωνα με τον κανονισμό (ΕΚ) αριθ. 1069/2009.
            
         3.   Ο υπεύθυνος ή ο ιδιοκτήτης της εγκατάστασης ή μονάδας προορισμού ενδιάμεσων προϊόντων ή ο εκπρόσωπός του χρησιμοποιεί και/ή αποστέλλει τα ενδιάμεσα προϊόντα αποκλειστικά για περαιτέρω ανάμειξη, επίχριση, συναρμολόγηση, συσκευασία ή επισήμανση.
   Άρθρο 24
   Τροφές για ζώα συντροφιάς και άλλα παράγωγα προϊόντα
   1.   Απαγορεύεται η χρήση υλικού της κατηγορίας 1 που αναφέρεται στο άρθρο 8 στοιχεία α), β), δ) και ε) του κανονισμού (ΕΚ) αριθ. 1069/2009 για την παρασκευή παράγωγων προϊόντων που προορίζονται για κατάποση από τον άνθρωπο ή τα ζώα ή για εφαρμογή στον άνθρωπο ή τα ζώα, πλην της παρασκευής παράγωγων προϊόντων που αναφέρονται στα άρθρα 33 και 36 του εν λόγω κανονισμού.
   2.   Όταν ένα ζωικό υποπροϊόν ή παράγωγο προϊόν μπορεί να χρησιμοποιηθεί για τη σίτιση εκτρεφόμενων ζώων ή για άλλους σκοπούς που αναφέρονται στο άρθρο 36 στοιχείο α) του κανονισμού (ΕΚ) αριθ. 1069/2009, το ζωικό υποπροϊόν ή το παράγωγο προϊόν διατίθεται στην αγορά, εξαιρουμένης της εισαγωγής του, σύμφωνα με τις ειδικές απαιτήσεις για τη μεταποιημένη ζωική πρωτεΐνη και άλλα παράγωγα προϊόντα οι οποίες ορίζονται στο παράρτημα X κεφάλαιο ΙΙ του παρόντος κανονισμού, με τον όρο ότι το παράρτημα XIII του παρόντος κανονισμού δεν προβλέπει καμία ειδική απαίτηση για τα εν λόγω προϊόντα.
   3.   Οι υπεύθυνοι επιχειρήσεων συμμορφώνονται με τις απαιτήσεις του παραρτήματος XIII κεφάλαια Ι και II του παρόντος κανονισμού οι οποίες αφορούν τη διάθεση τροφών για ζώα συντροφιάς στην αγορά, πλην της εισαγωγής τους, όπως αναφέρεται στο άρθρο 40 του κανονισμού (ΕΚ) αριθ. 1069/2009.
   4.   Οι υπεύθυνοι επιχειρήσεων συμμορφώνονται με τις απαιτήσεις του παραρτήματος XIII κεφάλαιο Ι και κεφάλαια III έως XII του παρόντος κανονισμού οι οποίες αφορούν τη διάθεση παράγωγων προϊόντων στην αγορά, πλην της εισαγωγής τους, όπως αναφέρεται στο άρθρο 40 του κανονισμού (ΕΚ) αριθ. 1069/2009.
   ΚΕΦΑΛΑΙΟ VIII
   
      ΕΙΣΑΓΩΓΗ, ΔΙΑΜΕΤΑΚΟΜΙΣΗ ΚΑΙ ΕΞΑΓΩΓΗ
   
   Άρθρο 25
   Εισαγωγή, διαμετακόμιση και εξαγωγή ζωικών υποπροϊόντων και παράγωγων προϊόντων
   1.   Απαγορεύεται η εισαγωγή στην Ένωση και η διαμετακόμιση μέσω αυτής των ακόλουθων ζωικών υποπροϊόντων:
   
               α)
            
            
               αμεταποίητης κόπρου·
            
         
               β)
            
            
               μη επεξεργασμένων φτερών, τμημάτων φτερών και πούπουλων·
            
         
               γ)
            
            
               κεριού από μέλισσες με τη μορφή κηρύθρας.
            
         2.   Δεν υπάγονται σε κανέναν όρο υγειονομικού ελέγχου η εισαγωγή στην Ένωση και η διαμετακόμιση μέσω αυτής των εξής:
   
               α)
            
            
               μαλλιού και τριχών που έχουν πλυθεί στο εργοστάσιο ή που έχουν υποβληθεί σε επεξεργασία με άλλη μέθοδο η οποία εξασφαλίζει ότι δεν παραμένουν απαράδεκτοι κίνδυνοι·
            
         
               β)
            
            
               γουνών που έχουν ξηρανθεί σε θερμοκρασία περιβάλλοντος 18 °C επί τουλάχιστον δύο ημέρες με ποσοστό υγρασίας 55 %.
            
         3.   Οι υπεύθυνοι επιχειρήσεων συμμορφώνονται με τις ακόλουθες ειδικές απαιτήσεις του παραρτήματος XIV του παρόντος κανονισμού οι οποίες αφορούν την εισαγωγή στην Ένωση και τη διαμετακόμιση μέσω αυτής ορισμένων ζωικών υποπροϊόντων και παράγωγων προϊόντων, όπως αναφέρεται στο άρθρο 41 παράγραφος 3 και στο άρθρο 42 του κανονισμού (ΕΚ) αριθ. 1069/2009:
   
               α)
            
            
               τις ειδικές απαιτήσεις του κεφαλαίου Ι του εν λόγω παραρτήματος οι οποίες αφορούν την εισαγωγή και τη διαμετακόμιση υλικού της κατηγορίας 3 και παράγωγων προϊόντων για χρήσεις εντός της αλυσίδας ζωοτροφών, πλην της χρήσης για την παρασκευή τροφών για ζώα συντροφιάς ή για τη σίτιση γουνοφόρων ζώων·
            
         
               β)
            
            
               τις ειδικές απαιτήσεις του κεφαλαίου ΙΙ του εν λόγω παραρτήματος οι οποίες αφορούν την εισαγωγή και τη διαμετακόμιση ζωικών υποπροϊόντων και παράγωγων προϊόντων για χρήσεις εκτός της αλυσίδας ζωοτροφών για εκτρεφόμενα ζώα.
            
         Άρθρο 26
   Διάθεση στην αγορά, συμπεριλαμβανομένης της εισαγωγής, και εξαγωγή ορισμένων υλικών της κατηγορίας 1
   Η αρμόδια αρχή δύναται να επιτρέπει τη διάθεση στην αγορά, συμπεριλαμβανομένης της εισαγωγής, και την εξαγωγή δορών και δερμάτων που προέρχονται από ζώα τα οποία έχουν υποβληθεί σε παράνομη αγωγή, όπως ορίζεται στο άρθρο 1 παράγραφος 2 στοιχείο δ) της οδηγίας 96/22/ΕΚ ή στο άρθρο 2 στοιχείο β) της οδηγίας 96/23/ΕΚ, εντέρων μηρυκαστικών με ή χωρίς περιεχόμενο και οστών και προϊόντων με βάση τα οστά που περιέχουν σπονδυλική στήλη και κρανίο, με τον όρο ότι πληρούνται οι ακόλουθες απαιτήσεις:
   
               α)
            
            
               τα εν λόγω υλικά δεν είναι υλικά της κατηγορίας 1 που προέρχονται από οποιαδήποτε από τα παρακάτω ζώα:
               
                           i)
                        
                        
                           ζώα για τα οποία υπάρχει υπόνοια ότι έχουν μολυνθεί από ΜΣΕ σύμφωνα με τον κανονισμό (ΕΚ) αριθ. 999/2001·
                        
                     
                           ii)
                        
                        
                           ζώα στα οποία η παρουσία ΜΣΕ έχει επιβεβαιωθεί επισήμως·
                        
                     
                           iii)
                        
                        
                           ζώα τα οποία θανατώθηκαν στο πλαίσιο μέτρων εξάλειψης ΜΣΕ·
                        
                     
         
               β)
            
            
               τα εν λόγω υλικά δεν προορίζονται για καμία από τις παρακάτω χρήσεις:
               
                           i)
                        
                        
                           σίτιση·
                        
                     
                           ii)
                        
                        
                           διασπορά στο έδαφος από το οποίο τρέφονται εκτρεφόμενα ζώα·
                        
                     
                           iii)
                        
                        
                           παρασκευή:
                           
                                       —
                                    
                                    
                                       καλλυντικών προϊόντων, όπως ορίζονται στο άρθρο 1 παράγραφος 1 της οδηγίας 76/768/ΕΟΚ·
                                    
                                 
                                       —
                                    
                                    
                                       ενεργών εμφυτεύσιμων ιατρικών βοηθημάτων, όπως ορίζονται στο άρθρο 1 παράγραφος 2 στοιχείο γ) της οδηγίας 90/385/ΕΟΚ·
                                    
                                 
                                       —
                                    
                                    
                                       ιατροτεχνολογικών προϊόντων, όπως ορίζονται στο άρθρο 1 παράγραφος 2 στοιχείο α) της οδηγίας 93/42/ΕΟΚ·
                                    
                                 
                                       —
                                    
                                    
                                       ιατροτεχνολογικών βοηθημάτων που χρησιμοποιούνται στη διάγνωση in vitro, όπως ορίζονται στο άρθρο 1 παράγραφος 2 στοιχείο β) της οδηγίας 98/79/ΕΚ·
                                    
                                 
                                       —
                                    
                                    
                                       κτηνιατρικών φαρμάκων, όπως ορίζονται στο άρθρο 1 παράγραφος 2 της οδηγίας 2001/82/ΕΚ·
                                    
                                 
                                       —
                                    
                                    
                                       φαρμάκων, όπως ορίζονται στο άρθρο 1 παράγραφος 2 της οδηγίας 2001/83/ΕΟΚ·
                                    
                                 
                     
         
               γ)
            
            
               τα υλικά εισάγονται με ετικέτα και πληρούν τις ειδικές απαιτήσεις για ορισμένες μετακινήσεις ζωικών υποπροϊόντων οι οποίες ορίζονται στο παράρτημα XIV κεφάλαιο IV τμήμα 1 του παρόντος κανονισμού·
            
         
               δ)
            
            
               τα υλικά εισάγονται σύμφωνα με τις απαιτήσεις υγειονομικής πιστοποίησης που προβλέπονται στην εθνική νομοθεσία.
            
         Άρθρο 27
   Εισαγωγή και διαμετακόμιση ερευνητικών και διαγνωστικών δειγμάτων
   1.   Η αρμόδια αρχή δύναται να επιτρέπει την εισαγωγή και διαμετακόμιση ερευνητικών και διαγνωστικών δειγμάτων που περιέχουν παράγωγα προϊόντα ή ζωικά υποπροϊόντα, συμπεριλαμβανομένων των ζωικών υποπροϊόντων που αναφέρονται στο άρθρο 25 παράγραφος 1, σύμφωνα με όρους που εξασφαλίζουν τον έλεγχο κινδύνων για τη δημόσια υγεία και την υγεία των ζώων.
   Οι εν λόγω όροι προβλέπουν τουλάχιστον τα εξής:
   
               α)
            
            
               η είσοδος της αποστολής έχει εγκριθεί εκ των προτέρων από την αρμόδια αρχή του κράτους μέλους προορισμού· και
            
         
               β)
            
            
               τα φορτία αποστέλλονται από το σημείο εισόδου στην Ένωση απευθείας στον εγκεκριμένο χρήστη.
            
         2.   Οι υπεύθυνοι επιχειρήσεων παρουσιάζουν τα ερευνητικά και διαγνωστικά δείγματα τα οποία πρόκειται να εισαχθούν μέσω ενός κράτους μέλους, πλην του κράτους μέλους προορισμού, σε εγκεκριμένο συνοριακό σταθμό ελέγχου στην Ένωση που περιλαμβάνεται στον κατάλογο του παραρτήματος I της απόφασης 2009/821/ΕΚ. Στον συνοριακό σταθμό ελέγχου, τα εν λόγω ερευνητικά και διαγνωστικά δείγματα δεν υποβάλλονται σε κτηνιατρικούς ελέγχους σύμφωνα με το κεφάλαιο Ι της οδηγίας 97/78/ΕΚ. Η αρμόδια αρχή του συνοριακού σταθμού ελέγχου ενημερώνει την αρμόδια αρχή του κράτους μέλους προορισμού, μέσω του συστήματος TRACES, για την εισαγωγή των ερευνητικών και διαγνωστικών δειγμάτων.
   3.   Οι υπεύθυνοι επιχειρήσεων που χειρίζονται ερευνητικά ή διαγνωστικά δείγματα συμμορφώνονται με τις ειδικές απαιτήσεις του παραρτήματος XIV κεφάλαιο ΙΙΙ τμήμα 1 του παρόντος κανονισμού οι οποίες αφορούν την απόρριψη ερευνητικών και διαγνωστικών δειγμάτων.
   Άρθρο 28
   Εισαγωγή και διαμετακόμιση εμπορικών δειγμάτων και εκθεμάτων
   1.   Η αρμόδια αρχή δύναται να επιτρέπει την εισαγωγή και τη διαμετακόμιση εμπορικών δειγμάτων σύμφωνα με τους ειδικούς κανόνες που καθορίζονται στο παράρτημα XIV κεφάλαιο ΙΙΙ τμήμα 2 παράγραφος 1 του παρόντος κανονισμού.
   2.   Οι υπεύθυνοι επιχειρήσεων που χειρίζονται εμπορικά δείγματα συμμορφώνονται με τους ειδικούς κανόνες για τον χειρισμό και την απόρριψη εμπορικών δειγμάτων οι οποίοι καθορίζονται στο παράρτημα XIV κεφάλαιο ΙΙΙ τμήμα 2 παράγραφοι 2 και 3 του παρόντος κανονισμού.
   3.   Η αρμόδια αρχή δύναται να επιτρέπει την εισαγωγή και τη διαμετακόμιση εκθεμάτων σύμφωνα με τους ειδικούς κανόνες για τα εκθέματα οι οποίοι καθορίζονται στο παράρτημα XIV κεφάλαιο ΙΙΙ τμήμα 3 του παρόντος κανονισμού.
   4.   Οι υπεύθυνοι επιχειρήσεων που χειρίζονται εκθέματα συμμορφώνονται με τους όρους συσκευασίας, χειρισμού και απόρριψης εκθεμάτων οι οποίοι καθορίζονται στο παράρτημα XIV κεφάλαιο ΙΙΙ τμήμα 3 του παρόντος κανονισμού.
   Άρθρο 29
   Ειδικές απαιτήσεις για ορισμένες μετακινήσεις ζωικών υποπροϊόντων μεταξύ εδαφών της Ρωσικής Ομοσπονδίας
   1.   Η αρμόδια αρχή επιτρέπει ειδικές μετακινήσεις αποστολών ζωικών υποπροϊόντων με προέλευση και προορισμό τη Ρωσική Ομοσπονδία απευθείας ή μέσω άλλης τρίτης χώρας, οδικώς ή σιδηροδρομικώς διά μέσου της Ένωσης, μεταξύ εγκεκριμένων συνοριακών σταθμών ελέγχων της Ένωσης που παρατίθενται στο παράρτημα I της απόφασης 2009/821/ΕΚ, με τον όρο ότι πληρούνται οι ακόλουθες προϋποθέσεις:
   
               α)
            
            
               η αποστολή σφραγίζεται με σφραγίδα που φέρει αριθμό σειράς στον συνοριακό σταθμό ελέγχου εισόδου στην Ένωση από τις κτηνιατρικές υπηρεσίες της αρμόδιας αρχής·
            
         
               β)
            
            
               τα έγγραφα που συνοδεύουν την αποστολή και αναφέρονται στο άρθρο 7 της οδηγίας 97/78/ΕΚ φέρουν τη σφραγίδα «ONLY FOR TRANSIT TO RUSSIA VIA THE EU» (Μόνο για διαμετακόμιση στη Ρωσία μέσω της ΕΕ) σε κάθε σελίδα από τον επίσημο κτηνίατρο της αρμόδιας αρχής του συνοριακού σταθμού ελέγχου·
            
         
               γ)
            
            
               πληρούνται οι διαδικαστικές απαιτήσεις που προβλέπονται στο άρθρο 11 της οδηγίας 97/78/ΕΚ·
            
         
               δ)
            
            
               η αποστολή πιστοποιείται ως δεκτή προς διαμετακόμιση στο κοινό κτηνιατρικό έγγραφο εισόδου που προβλέπεται στο παράρτημα III του κανονισμού (ΕΚ) αριθ. 136/2004 από τον επίσημο κτηνίατρο του συνοριακού σταθμού ελέγχου εισόδου.
            
         2.   Η εκφόρτωση ή αποθήκευση των εν λόγω αποστολών, όπως ορίζονται στο άρθρο 12 παράγραφος 4 ή στο άρθρο 13 της οδηγίας 97/78/ΕΚ, δεν επιτρέπεται στο έδαφος κράτους μέλους.
   3.   Η αρμόδια αρχή διενεργεί τακτικούς ελέγχους για να εξασφαλιστεί ότι ο αριθμός των αποστολών και οι ποσότητες των προϊόντων που εξέρχονται από το έδαφος της Ένωσης συμφωνούν με τον αριθμό και τις ποσότητες των αντίστοιχων εισερχόμενων αποστολών και προϊόντων.
   Άρθρο 30
   Κατάλογοι εγκαταστάσεων και μονάδων σε τρίτες χώρες
   Κατάλογοι εγκαταστάσεων και μονάδων σε τρίτες χώρες εισάγονται στο σύστημα TRACES σύμφωνα με τις τεχνικές προδιαγραφές που δημοσιεύονται από την Επιτροπή στον δικτυακό της τόπο.
   Κάθε κατάλογος επικαιροποιείται τακτικά.
   Άρθρο 31
   Υποδείγματα υγειονομικών πιστοποιητικών και δηλώσεων για την εισαγωγή και τη διαμετακόμιση
   Οι αποστολές ζωικών υποπροϊόντων και παράγωγων προϊόντων που πρόκειται να εισαχθούν στην Ένωση ή να διαμετακομιστούν μέσω αυτής συνοδεύονται από υγειονομικά πιστοποιητικά και δηλώσεις, σύμφωνα με τα υποδείγματα του παραρτήματος XV του παρόντος κανονισμού, στο σημείο εισόδου στην Ένωση όπου πραγματοποιούνται οι κτηνιατρικοί έλεγχοι, όπως προβλέπεται στην οδηγία 97/78/ΕΚ.
   ΚΕΦΑΛΑΙΟ IX
   
      ΕΠΙΣΗΜΟΙ ΕΛΕΓΧΟΙ
   
   Άρθρο 32
   Επίσημοι έλεγχοι
   1.   Η αρμόδια αρχή, όπως αναφέρεται στο άρθρο 4 παράγραφος 2 του κανονισμού (ΕΚ) αριθ. 1069/2009, λαμβάνει τα αναγκαία μέτρα με σκοπό να ελέγχεται ολόκληρη η αλυσίδα συλλογής, μεταφοράς, χρήσης και απόρριψης ζωικών υποπροϊόντων και παράγωγων προϊόντων.
   Τα εν λόγω μέτρα εφαρμόζονται σύμφωνα με τις αρχές για τους επίσημους ελέγχους οι οποίες καθορίζονται στο άρθρο 3 του κανονισμού (ΕΚ) αριθ. 882/2004.
   2.   Οι επίσημοι έλεγχοι για τους οποίους γίνεται λόγος στην παράγραφο 1 περιλαμβάνουν τους ελέγχους για την τήρηση των αρχείων και εγγράφων που απαιτούνται δυνάμει των κανόνων του παρόντος κανονισμού.
   3.   Η αρμόδια αρχή διενεργεί τους ακόλουθους επίσημους ελέγχους, όπως αναφέρεται στο άρθρο 45 παράγραφος 1 του κανονισμού (ΕΚ) αριθ. 1069/2009, σύμφωνα με τις απαιτήσεις του παραρτήματος XVI του παρόντος κανονισμού:
   
               α)
            
            
               επίσημους ελέγχους σε μονάδες μεταποίησης όπως ορίζεται στο κεφάλαιο Ι·
            
         
               β)
            
            
               επίσημους ελέγχους άλλων δραστηριοτήτων οι οποίες περιλαμβάνουν τον χειρισμό ζωικών υποπροϊόντων και παράγωγων προϊόντων, όπως ορίζεται στο κεφάλαιο ΙΙΙ τμήματα 1 έως 9.
            
         4.   Η αρμόδια αρχή διενεργεί ελέγχους όσον αφορά τις σφραγίδες που επιτίθενται στις αποστολές ζωικών υποπροϊόντων και παράγωγων προϊόντων.
   Όταν η αρμόδια αρχή επιθέτει σφραγίδα σε αποστολή των εν λόγω προϊόντων που μεταφέρεται σε τόπο προορισμού, ενημερώνει την αρμόδια αρχή του τόπου προορισμού.
   5.   Η αρμόδια αρχή καταρτίζει τους καταλόγους των εγκαταστάσεων, μονάδων και υπευθύνων που αναφέρονται στο άρθρο 47 παράγραφος 1 του κανονισμού (ΕΚ) αριθ. 1069/2009, σύμφωνα με τη μορφή που παρατίθεται στο παράρτημα XVI κεφάλαιο ΙΙ του παρόντος κανονισμού.
   6.   Η αρμόδια αρχή του κράτους μέλους προορισμού αποφασίζει να εγκρίνει ή να απορρίψει την αίτηση ενός υπευθύνου η οποία αφορά ορισμένα υλικά της κατηγορίας 1 και της κατηγορίας 2, καθώς και κρεατοστεάλευρο ή ζωικά λίπη που προέρχονται από υλικά της κατηγορίας 1 και της κατηγορίας 2, εντός 20 ημερολογιακών ημερών από την παραλαβή της αίτησης, με τον όρο ότι υποβάλλεται σε μία από τις επίσημες γλώσσες του εν λόγω κράτους μέλους.
   7.   Οι υπεύθυνοι επιχειρήσεων υποβάλλουν τις αιτήσεις έγκρισης για τις οποίες γίνεται λόγος στην παράγραφο 6 σύμφωνα με την τυποποιημένη μορφή που παρατίθεται στο παράρτημα XVI κεφάλαιο ΙΙΙ τμήμα 10 του παρόντος κανονισμού.
   Άρθρο 33
   Εκ νέου έγκριση μονάδων και εγκαταστάσεων μετά τη χορήγηση προσωρινής έγκρισης
   1.   Όταν σε μονάδα ή εγκατάσταση που έχει εγκριθεί για τη μεταποίηση υλικού της κατηγορίας 3 χορηγείται μετέπειτα προσωρινή έγκριση για τη μεταποίηση υλικού της κατηγορίας 1 ή της κατηγορίας 2, σύμφωνα με το άρθρο 24 παράγραφος 2 στοιχείο β) σημείο ii) του κανονισμού (ΕΚ) αριθ. 1069/2009, απαγορεύεται η επανέναρξη της μεταποίησης υλικού της κατηγορίας 3 χωρίς την προηγούμενη έγκριση από την αρμόδια αρχή για επανέναρξη της μεταποίησης υλικού της κατηγορίας 3 σύμφωνα με το άρθρο 44 του εν λόγω κανονισμού.
   2.   Όταν σε μονάδα ή εγκατάσταση που έχει εγκριθεί για τη μεταποίηση υλικού της κατηγορίας 2 χορηγείται μετέπειτα προσωρινή έγκριση για τη μεταποίηση υλικού της κατηγορίας 1, σύμφωνα με το άρθρο 24 παράγραφος 2 στοιχείο β) σημείο ii) του κανονισμού (ΕΚ) αριθ. 1069/2009, απαγορεύεται η επανέναρξη της μεταποίησης υλικού της κατηγορίας 2 χωρίς την προηγούμενη έγκριση από την αρμόδια αρχή για επανέναρξη της μεταποίησης υλικού της κατηγορίας 2 σύμφωνα με το άρθρο 44 του εν λόγω κανονισμού.
   ΚΕΦΑΛΑΙΟ X
   
      ΤΕΛΙΚΕΣ ΔΙΑΤΑΞΕΙΣ
   
   Άρθρο 34
   Περιορισμοί όσον αφορά τη διάθεση στην αγορά ορισμένων ζωικών υποπροϊόντων και παράγωγων προϊόντων για λόγους δημόσιας υγείας και υγείας των ζώων
   Η αρμόδια αρχή δεν απαγορεύει ούτε περιορίζει για λόγους δημόσιας υγείας ή υγείας των ζώων, πλην των λόγων που προβλέπονται στην ενωσιακή νομοθεσία, και ιδίως εκείνων που καθορίζονται στον κανονισμό (ΕΚ) αριθ. 1069/2009 και στον παρόντα κανονισμό, τη διάθεση στην αγορά των ακόλουθων ζωικών υποπροϊόντων και των παράγωγων προϊόντων:
   
               α)
            
            
               της μεταποιημένης ζωικής πρωτεΐνης και άλλων παράγωγων προϊόντων που αναφέρονται στο παράρτημα X κεφάλαιο II του παρόντος κανονισμού·
            
         
               β)
            
            
               των τροφών για ζώα συντροφιάς και ορισμένων άλλων παράγωγων προϊόντων που αναφέρονται στο παράρτημα XIII του παρόντος κανονισμού·
            
         
               γ)
            
            
               των ζωικών υποπροϊόντων και των παράγωγων προϊόντων που εισάγονται στην Ένωση ή διαμετακομίζονται μέσω αυτής όπως αναφέρεται στο παράρτημα XIV του παρόντος κανονισμού.
            
         Άρθρο 35
   Κατάργηση
   1.   Καταργούνται οι ακόλουθες πράξεις:
   
               α)
            
            
               ο κανονισμός (ΕΚ) αριθ. 811/2003·
            
         
               β)
            
            
               η απόφαση 2003/322/ΕΚ·
            
         
               γ)
            
            
               η απόφαση 2003/324/ΕΚ·
            
         
               δ)
            
            
               ο κανονισμός (ΕΚ) αριθ. 878/2004·
            
         
               ε)
            
            
               η απόφαση 2004/407/ΕΚ·
            
         
               στ)
            
            
               ο κανονισμός (ΕΚ) αριθ. 79/2005·
            
         
               ζ)
            
            
               ο κανονισμός (ΕΚ) αριθ. 92/2005·
            
         
               η)
            
            
               ο κανονισμός (ΕΚ) αριθ. 181/2006·
            
         
               i)
            
            
               ο κανονισμός (ΕΚ) αριθ. 197/2006·
            
         
               ι)
            
            
               ο κανονισμός (ΕΚ) αριθ. 1192/2006·
            
         
               ια)
            
            
               ο κανονισμός (ΕΚ) αριθ. 2007/2006.
            
         2.   Οι παραπομπές στις καταργούμενες πράξεις νοούνται ως παραπομπές στον παρόντα κανονισμό.
   Άρθρο 36
   Μεταβατικά μέτρα
   1.   Για μεταβατική περίοδο έως τις 31 Δεκεμβρίου 2011, οι υπεύθυνοι επιχειρήσεων δύνανται να διαθέτουν στην αγορά οργανικά λιπάσματα και βελτιωτικά εδάφους που έχουν παραχθεί πριν από τις 4 Μαρτίου 2011 σύμφωνα με τον κανονισμό (ΕΚ) αριθ. 1774/2002 και τον κανονισμό (ΕΚ) αριθ. 181/2006:
   
               α)
            
            
               με τον όρο ότι έχουν παραχθεί από ένα από τα ακόλουθα:
               
                           i)
                        
                        
                           κρεατοστεάλευρο που προέρχεται από υλικό της κατηγορίας 2·
                        
                     
                           ii)
                        
                        
                           μεταποιημένη ζωική πρωτεΐνη·
                        
                     
         
               β)
            
            
               ακόμη και αν δεν έχουν αναμειχθεί με συστατικό που αποκλείει τη μετέπειτα χρήση του μείγματος ως ζωοτροφής.
            
         2.   Για μεταβατική περίοδο έως τις 31 Ιανουαρίου 2012, οι αποστολές ζωικών υποπροϊόντων και παράγωγων προϊόντων που συνοδεύονται από υγειονομικό πιστοποιητικό, δήλωση ή εμπορικό έγγραφο, συμπληρωμένα και υπογεγραμμένα σύμφωνα με το κατάλληλο υπόδειγμα που παρατίθεται στο παράρτημα X του κανονισμού (ΕΚ) αριθ. 1774/2002, εξακολουθούν να γίνονται δεκτές για εισαγωγή στην Ένωση, με τον όρο ότι τα εν λόγω πιστοποιητικά, δηλώσεις ή έγγραφα έχουν συμπληρωθεί πριν από τις 30 Νοεμβρίου 2011.
   3.   Για μεταβατική περίοδο έως τις 31 Δεκεμβρίου 2012 και κατά παρέκκλιση από το άρθρο 14 του κανονισμού (ΕΚ) αριθ. 1069/2009, τα κράτη μέλη δύνανται να επιτρέψουν τη συλλογή, μεταφορά και απόρριψη υλικών της κατηγορίας 3 που περιέχουν προϊόντα ζωικής προέλευσης, ή τροφίμων που περιέχουν προϊόντα ζωικής προέλευσης, τα οποία δεν προορίζονται πλέον για κατανάλωση από τον άνθρωπο για εμπορικούς λόγους ή λόγω προβλημάτων εξαιτίας ελαττωμάτων στην κατασκευή ή τη συσκευασία ή άλλων ελαττωμάτων από τα οποία δεν προκύπτει κανένας κίνδυνος για τη δημόσια υγεία ή την υγεία των ζώων, όπως αναφέρεται στο άρθρο 10 στοιχείο στ) του εν λόγω κανονισμού, με μέσα άλλα από την καύση ή την ταφή επιτόπου, όπως αναφέρεται στο άρθρο 19 παράγραφος 1 στοιχείο δ) του εν λόγω κανονισμού, με την επιφύλαξη συμμόρφωσης προς τις απαιτήσεις απόρριψης με άλλα μέσα οι οποίες ορίζονται στο παράρτημα VI κεφάλαιο IV του παρόντος κανονισμού.
   Άρθρο 37
   Ο παρών κανονισμός αρχίζει να ισχύει την 20ή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 4 Μαρτίου 2011.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 25 Φεβρουαρίου 2011.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 300 της 14.11.2009, σ. 1.
   
      (2)  ΕΕ L 24 της 30.1.1998, σ. 9.
   
      (3)  ΕΕ L 229 της 1.9.2009, σ. 1.
   
      (4)  ΕΕ L 332 της 28.12.2000, σ. 91.
   
      (5)  ΕΕ L 182 της 16.7.1999, σ. 1.
   
      (6)  ΕΕ L 139 της 30.4.2004, σ. 1.
   
      (7)  ΕΕ L 312 της 22.11.2008, σ. 3.
   
      (8)  ΕΕ L 273 της 10.10.2002, σ. 1.
   
      (9)  ΕΕ L 139 της 30.4.2004, σ. 55.
   
      (10)  ΕΕ L 147 της 31.5.2001, σ. 1.
   
      (11)  ΕΕ L 206 της 22.7.1992, σ. 7.
   
      (12)  ΕΕ L 20 της 26.1.2010, σ. 7.
   
      (13)  ΕΕ 17 της 6.10.1958, σ. 385/58.
   
      (14)  ΕΕ L 35 της 8.2.2005, σ. 1.
   
      (15)  ΕΕ L 62 της 15.3.1993, σ. 49.
   
      (16)  ΕΕ L 94 της 31.3.2004, σ. 63.
   
      (17)  ΕΕ 121 της 29.7.1964, σ. 1977/64.
   
      (18)  ΕΕ L 262 της 27.9.1976, σ. 169.
   
      (19)  ΕΕ L 125 της 23.5.1996, σ. 3.
   
      (20)  ΕΕ L 125 της 23.5.1996, σ. 10.
   
      (21)  ΕΕ L 343 της 22.12.2009, σ. 74.
   
      (22)  ΕΕ L 311 της 28.11.2001, σ. 67.
   
      (23)  ΕΕ L 311 της 28.11.2001, σ. 1.
   
      (24)  ΕΕ L 169 της 12.7.1993, σ. 1.
   
      (25)  ΕΕ L 331 της 7.12.1998, σ. 1.
   
      (26)  ΕΕ L 189 της 20.7.1990, σ. 17.
   
      (27)  ΕΕ L 192 της 23.7.2010, σ. 1.
   
      (28)  ΕΕ L 18 της 23.1.2003, σ. 11.
   
      (29)  ΕΕ L 61 της 3.3.1997, σ. 1.
   
      (30)  ΕΕ L 268 της 14.9.1992, σ. 54.
   
      (31)  ΕΕ L 73 της 20.3.2010, σ. 1.
   
      (32)  ΕΕ L 73 της 11.3.2004, σ. 1.
   
      (33)  ΕΕ L 175 της 10.7.2010, σ. 1.
   
      (34)  ΕΕ L 320 της 18.11.2006, σ. 53.
   
      (35)  ΕΕ L 226 της 23.8.2008, σ. 1.
   
      (36)  ΕΕ L 39 της 10.2.2009, σ. 12.
   
      (37)  ΕΕ L 190 της 12.7.2006, σ. 1.
   
      (38)  ΕΕ L 296 της 12.11.2009, σ. 1.
   
      (39)  ΕΕ L 21 της 28.1.2004, σ. 11.
   
      (40)  ΕΕ L 13 της 16.1.1997, σ. 28.
   
      (41)  ΕΕ L 191 της 28.5.2004, σ. 1.
   
      (42)  ΕΕ L 117 της 13.5.2003, σ. 14.
   
      (43)  ΕΕ L 117 της 13.5.2003, σ. 32.
   
      (44)  ΕΕ L 117 της 13.5.2003, σ. 37.
   
      (45)  ΕΕ L 16 της 20.1.2005, σ. 46.
   
      (46)  ΕΕ L 19 της 21.1.2005, σ. 27.
   
      (47)  ΕΕ L 29 της 2.2.2006, σ. 31.
   
      (48)  ΕΕ L 215 της 5.8.2006, σ. 10.
   
      (49)  ΕΕ L 379 της 28.12.2006, σ. 98.
   
      (50)  ΕΕ L 162 της 30.4.2004, σ. 62.
   
      (51)  ΕΕ L 208 της 10.6.2004, σ. 9.
   
      (52)  ΕΕ L 32 της 4.2.2006, σ. 13.
   
      ΠΑΡΑΡΤΗΜΑ I
      
         ΟΡΙΣΜΟΙ ΟΠΩΣ ΑΝΑΦΕΡΟΝΤΑΙ ΣΤΟ ΑΡΘΡΟ 2
      
      Για τους σκοπούς του παρόντος κανονισμού, ισχύουν οι ακόλουθοι ορισμοί:
      1.   «γουνοφόρα ζώα»: ζώα που διατηρούνται ή εκτρέφονται για την παραγωγή γούνας και δεν χρησιμοποιούνται για κατανάλωση από τον άνθρωπο·
      2.   «αίμα»: νωπό πλήρες αίμα·
      3.   «πρώτες ύλες ζωοτροφών»: οι πρώτες ύλες ζωοτροφών, όπως καθορίζονται στο άρθρο 3 παράγραφος 2 στοιχείο ζ) του κανονισμού (ΕΚ) αριθ. 767/2009, οι οποίες είναι ζωικής προέλευσης και στις οποίες συμπεριλαμβάνονται μεταποιημένες ζωικές πρωτεΐνες, προϊόντα αίματος, τετηγμένα λίπη, προϊόντα αυγών, ιχθυέλαιο, παράγωγα λίπους, κολλαγόνο, ζελατίνη και υδρολυμένες πρωτεΐνες, όξινο φωσφορικό ασβέστιο, φωσφορικό ασβέστιο, γάλα, προϊόντα με βάση το γάλα, παράγωγα του γάλακτος, πρωτόγαλα, προϊόντα με βάση το πρωτόγαλα και ιλύς από συσκευή φυγοκέντρησης ή διαχωρισμού·
      4.   «προϊόντα αίματος»: παράγωγα προϊόντα από αίμα ή κλάσματα αίματος, εκτός από αιματάλευρο· περιέχουν αποξηραμένο/κατεψυγμένο/υγρό πλάσμα, αποξηραμένο πλήρες αίμα, αποξηραμένα/κατεψυγμένα/υγρά ερυθρά αιμοσφαίρια ή κλάσματά τους και μείγματα·
      5.   «μεταποιημένη ζωική πρωτεΐνη»: ζωική πρωτεΐνη που προέρχεται εξ ολοκλήρου από υλικό της κατηγορίας 3, η οποία έχει υποβληθεί σε επεξεργασία σύμφωνα με το παράρτημα X κεφάλαιο ΙΙ τμήμα 1 (συμπεριλαμβανομένων του αιματαλεύρου και του ιχθυαλεύρου), ώστε να είναι κατάλληλη να χρησιμοποιηθεί απευθείας ως πρώτη ύλη ζωοτροφών ή για οποιαδήποτε άλλη χρήση σε ζωοτροφές, συμπεριλαμβανομένων των τροφών για ζώα συντροφιάς, ή για χρήση σε οργανικά λιπάσματα ή βελτιωτικά εδάφους· ωστόσο, δεν περιλαμβάνονται σε αυτή τα προϊόντα αίματος, το γάλα, τα προϊόντα με βάση το γάλα, τα παράγωγα του γάλακτος, το πρωτόγαλα, τα προϊόντα με βάση το πρωτόγαλα, η ιλύς από συσκευή φυγοκέντρησης ή διαχωρισμού, η ζελατίνη, οι υδρολυμένες πρωτεΐνες και το όξινο φωσφορικό ασβέστιο, τα αυγά και τα προϊόντα αυγών, συμπεριλαμβανομένων των κελυφών αυγών, το φωσφορικό ασβέστιο και το κολλαγόνο·
      6.   «αιματάλευρο»: μεταποιημένη ζωική πρωτεΐνη που προέρχεται από τη θερμική επεξεργασία του αίματος ή κλασμάτων αίματος σύμφωνα με το παράρτημα X κεφάλαιο ΙΙ τμήμα 1·
      7.   «ιχθυάλευρο»: μεταποιημένη ζωική πρωτεΐνη που προέρχεται από υδρόβια ζώα, εξαιρουμένων των θαλάσσιων θηλαστικών·
      8.   «τετηγμένα λίπη»: λίπη που προέρχονται από τη μεταποίηση:
      9.   «ιχθυέλαιο»: έλαιο που προέρχεται από τη μεταποίηση υδρόβιων ζώων ή έλαιο από τη μεταποίηση ψαριών για κατανάλωση από τον άνθρωπο, το οποίο προορίζεται από τον υπεύθυνο επιχείρησης για σκοπούς πλην της κατανάλωσης από τον άνθρωπο·
      10.   «υποπροϊόντα μελισσοκομίας»: το μέλι, το κερί από μέλισσες, ο βασιλικός πολτός, η πρόπολις ή η γύρις που δεν προορίζονται για κατανάλωση από τον άνθρωπο·
      11.   «κολλαγόνο»: πρωτεϊνικό προϊόν που προέρχεται από δορές, δέρματα, οστά και τένοντες ζώων·
      12.   «ζελατίνη»: φυσική, υδατοδιαλυτή πρωτεΐνη, πηκτική ή μη πηκτική, η οποία λαμβάνεται με τη μερική υδρόλυση κολλαγόνου που παράγεται από οστά, δορές και δέρματα, τένοντες και νεύρα ζώων·
      13.   «κατάλοιπα της τήξης λιπών»: τα πρωτεϊνούχα κατάλοιπα της τήξης, μετά τον μερικό διαχωρισμό λίπους και νερού·
      14.   «υδρολυμένες πρωτεΐνες»: πολυπεπτίδια, πεπτίδια και αμινοξέα, και μείγματά τους, που λαμβάνονται με την υδρόλυση ζωικών υποπροϊόντων·
      15.   «λευκό νερό»: μείγμα γάλακτος, προϊόντων με βάση το γάλα ή παράγωγων προϊόντων τους με νερό που συλλέγεται κατά την έκπλυση εξοπλισμού γαλακτοκομείων, συμπεριλαμβανομένων περιεκτών που χρησιμοποιούνται για γαλακτοκομικά προϊόντα, πριν από τον καθαρισμό και την απολύμανσή τους·
      16.   «κονσερβοποιημένες τροφές για ζώα συντροφιάς»: τροφές για ζώα συντροφιάς οι οποίες έχουν υποβληθεί σε θερμική επεξεργασία και περιέχονται σε ερμητικά κλειστά δοχεία·
      17.   «δερμάτινα κόκαλα για σκύλους»: προϊόντα για μάσημα από ζώα συντροφιάς, τα οποία παράγονται από μη δεψασμένες δορές και δέρματα οπληφόρων ή από άλλο υλικό ζωικής προέλευσης·
      18.   «γευσιογόνα σπλάχνα»: υγρό ή αφυδατωμένο παράγωγο προϊόν ζωικής προέλευσης που χρησιμοποιείται για να γίνουν πιο εύγεστες οι τροφές για ζώα συντροφιάς·
      19.   «τροφές για ζώα συντροφιάς»: ζωοτροφές για ζώα συντροφιάς και δερμάτινα κόκαλα για σκύλους, που
      20.   «μεταποιημένες τροφές για ζώα συντροφιάς»: τροφές για ζώα συντροφιάς, εξαιρουμένων των πρώτων υλών τροφών για ζώα συντροφιάς, οι οποίες έχουν μεταποιηθεί σύμφωνα με το παράρτημα XIII κεφάλαιο II παράγραφος 3·
      21.   «πρώτες ύλες τροφών για ζώα συντροφιάς»: τροφές για ζώα συντροφιάς οι οποίες περιέχουν ορισμένα υλικά της κατηγορίας 3 που δεν έχουν υποστεί καμία διεργασία διατήρησης, εκτός από ψύξη ή κατάψυξη·
      22.   «υπολείμματα τροφίμων»: όλα τα υπολείμματα τροφίμων, συμπεριλαμβανομένων των χρησιμοποιημένων μαγειρικών ελαίων από εστιατόρια, μονάδες τροφοδοσίας και μαγειρεία, συμπεριλαμβανομένων των κεντρικών μαγειρείων και των μαγειρείων νοικοκυριού·
      23.   «κατάλοιπα διάσπασης»: κατάλοιπα προερχόμενα από τον μετασχηματισμό ζωικών υποπροϊόντων σε μονάδα παραγωγής βιοαερίου·
      24.   «περιεχόμενο του πεπτικού συστήματος»: το περιεχόμενο του πεπτικού συστήματος θηλαστικών και στρουθιονιδών·
      25.   «παράγωγα λίπους»: παράγωγα προϊόντα από τετηγμένα λίπη, τα οποία, όσον αφορά τα τετηγμένα λίπη υλικού της κατηγορίας 1 ή της κατηγορίας 2, έχουν μεταποιηθεί σύμφωνα με το παράρτημα XIII κεφάλαιο XΙ·
      26.   «γκουανό»: φυσικό προϊόν που έχει συλλεχθεί από περιττώματα νυχτερίδων ή άγριων θαλάσσιων πτηνών και το οποίο είναι μη ανοργανοποιημένο·
      27.   «κρεατοστεάλευρο»: ζωική πρωτεΐνη που προέρχεται από τη μεταποίηση υλικών της κατηγορίας 1 ή της κατηγορίας 2 σύμφωνα με μια από τις μεθόδους μεταποίησης που αναφέρονται στο παράρτημα IV κεφάλαιο IIΙ·
      28.   «κατεργασμένες δορές και δέρματα»: παράγωγα προϊόντα από ακατέργαστες δορές και δέρματα, πλην των δερμάτινων κοκάλων για σκύλους, τα οποία έχουν:
      29.   «ακατέργαστες δορές και δέρματα»: όλοι οι δερματικοί και υποδόριοι ιστοί που δεν έχουν υποστεί καμία επεξεργασία, άλλη από τεμαχισμό, ψύξη ή κατάψυξη·
      30.   «μη επεξεργασμένα φτερά και τμήματα φτερών»: φτερά και τμήματα φτερών, πλην των φτερών ή τμημάτων φτερών, τα οποία έχουν υποστεί επεξεργασία:
      31.   «ακατέργαστο μαλλί»: μαλλί, άλλο από μαλλί το οποίο:
      32.   «ακατέργαστες τρίχες»: τρίχες, άλλες από τρίχες οι οποίες:
      33.   «ακατέργαστες τρίχες χοίρων»: τρίχες χοίρων, άλλες από τρίχες χοίρων οι οποίες:
      34.   «έκθεμα»: ζωικά υποπροϊόντα ή παράγωγα προϊόντα που προορίζονται για εκθέσεις ή καλλιτεχνικές δραστηριότητες·
      35.   «ενδιάμεσο προϊόν»: παράγωγο προϊόν:
      36.   «αντιδραστήριο εργαστηρίου»: συσκευασμένο προϊόν, έτοιμο προς χρήση, το οποίο περιέχει ζωικά υποπροϊόντα ή παράγωγα προϊόντα και προορίζεται αυτούσιο ή σε συνδυασμό με ουσίες μη ζωικής προέλευσης για ειδική εργαστηριακή χρήση ως αντιδραστήριο ή προϊόν αντιδραστηρίου, βαθμονομητής ή υλικό ελέγχου με σκοπό την ανίχνευση, τη μέτρηση, την εξέταση ή την παραγωγή άλλων ουσιών·
      37.   «προϊόν που χρησιμοποιείται στη διάγνωση in vitro»: συσκευασμένο προϊόν, έτοιμο προς χρήση, το οποίο περιέχει προϊόν αίματος ή άλλο ζωικό υποπροϊόν και το οποίο χρησιμοποιείται ως αντιδραστήριο, προϊόν αντιδραστηρίου, βαθμονομητής, διαγνωστικό σύνολο (kit) ή οποιοδήποτε άλλο σύστημα, είτε χρησιμοποιείται μόνο του είτε σε συνδυασμό, και το οποίο προορίζεται να χρησιμοποιηθεί in vitro για την εξέταση δειγμάτων ανθρώπινης ή ζωικής προέλευσης, με αποκλειστικό ή κύριο σκοπό τη διάγνωση φυσιολογικής κατάστασης, κατάστασης της υγείας, νόσου ή γενετικής ανωμαλίας ή για τον προσδιορισμό της ασφάλειας και της συμβατότητας με αντιδραστήρια· δεν περιλαμβάνονται τα όργανα ή το αίμα που αποτελούν αντικείμενο δωρεάς·
      38.   «ερευνητικά και διαγνωστικά δείγματα»: ζωικά υποπροϊόντα και παράγωγα προϊόντα που προορίζονται για τους ακόλουθους σκοπούς: εξέταση στο πλαίσιο διαγνωστικών δραστηριοτήτων ή ανάλυση για την προώθηση της προόδου στον τομέα της επιστήμης και της τεχνολογίας, στο πλαίσιο εκπαιδευτικών ή ερευνητικών δραστηριοτήτων·
      39.   «εμπορικά δείγματα»: ζωικά υποπροϊόντα ή παράγωγα προϊόντα που προορίζονται για ιδιαίτερες μελέτες ή αναλύσεις με σκοπό την εκτέλεση μιας διεργασίας παραγωγής ή την παραγωγή ζωοτροφών ή άλλων παράγωγων προϊόντων, συμπεριλαμβανομένης της δοκιμής του μηχανολογικού εξοπλισμού, προς χρήση σε εγκατάσταση ή μονάδα η οποία:
      40.   «συναποτέφρωση»: η ανάκτηση ή απόρριψη ζωικών υποπροϊόντων ή παράγωγων προϊόντων, αν είναι απόβλητα, σε μονάδα συναποτέφρωσης·
      41.   «καύση»: διεργασία που περιλαμβάνει την οξείδωση καυσίμου με σκοπό να χρησιμοποιηθεί η ενεργειακή αξία των ζωικών υποπροϊόντων ή παράγωγων προϊόντων, αν δεν είναι απόβλητα·
      42.   «αποτέφρωση»: η απόρριψη ζωικών υποπροϊόντων ή παράγωγων προϊόντων ως αποβλήτων, σε μονάδα αποτέφρωσης, όπως καθορίζεται στο άρθρο 3 παράγραφος 4 της οδηγίας 2000/76/ΕΚ·
      43.   «κατάλοιπα αποτέφρωσης και συναποτέφρωσης»: οποιαδήποτε κατάλοιπα όπως καθορίζονται στο άρθρο 3 παράγραφος 13 της οδηγίας 2000/76/ΕΚ, τα οποία παράγονται από τις μονάδες αποτέφρωσης ή συναποτέφρωσης που μεταποιούν ζωικά υποπροϊόντα ή παράγωγα προϊόντα·
      44.   «χρωματικός κώδικας»: η συστηματική χρήση χρωμάτων όπως ορίζεται στο παράρτημα VIII κεφάλαιο ΙΙ παράγραφος 1 στοιχείο γ) για την παρουσίαση πληροφοριών, σύμφωνα με τον παρόντα κανονισμό, στην επιφάνεια ή σε τμήμα της επιφανείας της συσκευασίας, του περιέκτη ή του οχήματος, ή σε ετικέτα ή σύμβολο που επιτίθεται σε αυτά·
      45.   «ενδιάμεσες δραστηριότητες»: οι δραστηριότητες, πλην της αποθήκευσης, που αναφέρονται στο άρθρο 19 στοιχείο β)·
      46.   «δέψη»: σκλήρυνση των δορών με τη χρήση φυτικών δεπτικών παραγόντων, αλάτων χρωμίου ή άλλων ουσιών, όπως άλατα αλουμινίου, άλατα σιδήρου, άλατα πυριτίου, αλδεΰδες και κινόνες, ή άλλων συνθετικών σκληρυντικών παραγόντων·
      47.   «ταρίχευση»: η τέχνη της επεξεργασίας, του παραγεμίσματος και της συναρμολόγησης δερμάτων ζώων, ώστε να επιτυγχάνεται η αναπαράστασή τους σε «ζωντανή» στάση και να μην είναι δυνατή η μετάδοση απαράδεκτων κινδύνων για τη δημόσια υγεία και την υγεία των ζώων μέσω του συναρμολογημένου δέρματος·
      48.   «εμπόριο»: εμπορευματικές συναλλαγές μεταξύ κρατών μελών, όπως αναφέρονται στο άρθρο 28 της συνθήκης για τη λειτουργία της Ευρωπαϊκής Ένωσης·
      49.   «μέθοδοι μεταποίησης»: οι μέθοδοι που παρατίθενται στο παράρτημα IV κεφάλαια III και IV·
      50.   «παρτίδα»: μονάδα παραγωγής που παράγεται σε μία εργοστασιακή μονάδα με βάση ενιαίες παραμέτρους παραγωγής, όπως η καταγωγή των υλικών, ή σύνολο μονάδων παραγωγής, όταν παράγονται σε συνεχή σειρά σε μία εργοστασιακή μονάδα και αποθηκεύονται μαζί ως μονάδα αποστολής·
      51.   «ερμητικά σφραγισμένο δοχείο»: περιέκτης που είναι σχεδιασμένος και προορίζεται να αποκλείει την είσοδο μικροοργανισμών·
      52.   «μονάδα παραγωγής βιοαερίου»: μονάδα στην οποία ζωικά υποπροϊόντα ή παράγωγα προϊόντα αποτελούν τουλάχιστον μέρος του υλικού που υποβάλλεται σε βιολογική αποδόμηση υπό αναερόβιες συνθήκες·
      53.   «κέντρα συλλογής»: χώροι πλην των μονάδων μεταποίησης στους οποίους τα ζωικά υποπροϊόντα που αναφέρονται στο άρθρο 18 παράγραφος 1 του κανονισμού (ΕΚ) αριθ. 1069/2009 συλλέγονται προκειμένου να χρησιμοποιηθούν για τη σίτιση των ζώων που αναφέρονται στο εν λόγω άρθρο·
      54.   «μονάδα λιπασματοποίησης»: μονάδα στην οποία ζωικά υποπροϊόντα ή παράγωγα προϊόντα αποτελούν τουλάχιστον μέρος του υλικού που υποβάλλεται σε βιολογική αποδόμηση υπό αερόβιες συνθήκες·
      55.   «μονάδα συναποτέφρωσης»: οποιαδήποτε σταθερή ή κινητή μονάδα της οποίας κύρια λειτουργία είναι η παραγωγή ενέργειας ή η παραγωγή υλικών προϊόντων, όπως ορίζεται στο άρθρο 3 παράγραφος 5 της οδηγίας 2000/76/ΕΚ·
      56.   «μονάδα αποτέφρωσης»: οποιαδήποτε σταθερή ή κινητή τεχνική μονάδα και εξοπλισμός προορίζονται για τη θερμική επεξεργασία αποβλήτων, όπως καθορίζεται στο άρθρο 3 παράγραφος 4 της οδηγίας 2000/76/ΕΚ·
      57.   «μονάδα παρασκευής τροφών για ζώα συντροφιάς»: χώρος ή εγκατάσταση για την παρασκευή τροφών για ζώα συντροφιάς ή γευσιογόνων σπλάχνων, όπως αναφέρονται στο άρθρο 24 παράγραφος 1 στοιχείο ε) του κανονισμού (ΕΚ) αριθ. 1069/2009·
      58.   «μονάδα μεταποίησης»: χώρος ή εγκατάσταση για τη μεταποίηση ζωικών υποπροϊόντων όπως αναφέρεται στο άρθρο 24 παράγραφος 1 στοιχείο α) του κανονισμού (ΕΚ) αριθ. 1069/2009, όπου ζωικά υποπροϊόντα μεταποιούνται σύμφωνα με το παράρτημα IV και/ή το παράρτημα X.
   
   
      ΠΑΡΑΡΤΗΜΑ II
      
         ΠΕΡΙΟΡΙΣΜΟΙ ΣΤΗ ΧΡΗΣΗ ΖΩΙΚΩΝ ΥΠΟΠΡΟΪΟΝΤΩΝ
      
      ΚΕΦΑΛΑΙΟ I
      
         Ανακύκλωση γουνοφόρων ζώων εντός του ίδιου είδους
      
      
                  1.
               
               
                  Στην Εσθονία, στη Λετονία και στη Φινλανδία, τα ακόλουθα γουνοφόρα ζώα επιτρέπεται να σιτίζονται με κρεατοστεάλευρο ή άλλα προϊόντα που έχουν μεταποιηθεί σύμφωνα με το παράρτημα IV κεφάλαιο III και τα οποία προέρχονται από πτώματα ή μέρη πτωμάτων ζώων του ίδιου είδους:
                  
                              α)
                           
                           
                              αλεπούδες (Vulpes vulpes)·
                           
                        
                              β)
                           
                           
                              νυκτερευτές (Nyctereutes procyonides).
                           
                        
            
                  2.
               
               
                  Στην Εσθονία και στη Λετονία, γουνοφόρα ζώα του είδους αμερικανική λουτρεόλη/μινκ (Mustela vison) επιτρέπεται να σιτίζονται με κρεατοστεάλευρο ή άλλα προϊόντα που έχουν μεταποιηθεί σύμφωνα με τις μεθόδους μεταποίησης που ορίζονται στο παράρτημα IV κεφάλαιο III και τα οποία προέρχονται από πτώματα ή μέρη πτωμάτων ζώων του ίδιου είδους.
               
            
                  3.
               
               
                  Η σίτιση για την οποία γίνεται λόγος στις παραγράφους 1 και 2 πραγματοποιείται με τους ακόλουθους όρους:
                  
                              α)
                           
                           
                              Η σίτιση πραγματοποιείται μόνο σε αγροκτήματα:
                              
                                          i)
                                       
                                       
                                          που έχουν καταχωριστεί από την αρμόδια αρχή βάσει αίτησης συνοδευόμενης από την κατάλληλη τεκμηρίωση με την οποία αποδεικνύεται ότι δεν υπάρχει λόγος υπόνοιας παρουσίας παράγοντα ΜΣΕ στον πληθυσμό του είδους τον οποίο αφορά η αίτηση·
                                       
                                    
                                          ii)
                                       
                                       
                                          στα οποία εφαρμόζεται κατάλληλο σύστημα επιτήρησης για μεταδοτικές σπογγώδεις εγκεφαλοπάθειες (ΜΣΕ) στα γουνοφόρα ζώα, το οποίο περιλαμβάνει τακτικές εργαστηριακές αναλύσεις δειγμάτων για ΜΣΕ·
                                       
                                    
                                          iii)
                                       
                                       
                                          για τα οποία έχουν παρασχεθεί κατάλληλες εγγυήσεις ότι κανένα ζωικό υποπροϊόν ή κρεατοστεάλευρο ή άλλα προϊόντα που έχουν μεταποιηθεί σύμφωνα με το παράρτημα IV κεφάλαιο III και τα οποία προέρχονται από τα ζώα αυτά ή τους απογόνους τους δεν μπορεί να εισέλθει στην ανθρώπινη τροφική αλυσίδα ή στη ζωική τροφική αλυσίδα άλλων ζώων πλην των γουνοφόρων·
                                       
                                    
                                          iv)
                                       
                                       
                                          τα οποία δεν είχαν καμία γνωστή επαφή με άλλο αγρόκτημα για το οποίο υπήρχε υπόνοια ή επιβεβαιωμένο κρούσμα ΜΣΕ·
                                       
                                    
                                          v)
                                       
                                       
                                          όταν ο υπεύθυνος του καταχωρισμένου αγροκτήματος εξασφαλίζει ότι:
                                          
                                                      —
                                                   
                                                   
                                                      ο χειρισμός και η μεταποίηση σφαγίων γουνοφόρων ζώων που προορίζονται για τη σίτιση ζώων του ίδιου είδους πραγματοποιούνται χωριστά από των σφαγίων που δεν είναι εγκεκριμένα για τον σκοπό αυτό,
                                                   
                                                
                                                      —
                                                   
                                                   
                                                      τα γουνοφόρα ζώα που σιτίζονται με κρεατοστεάλευρο ή άλλα προϊόντα που έχουν μεταποιηθεί σύμφωνα με το παράρτημα IV κεφάλαιο III και τα οποία προέρχονται από ζώα του ίδιου είδους τηρούνται χωριστά από τα ζώα που δεν σιτίζονται με προϊόντα προερχόμενα από ζώα του ίδιου είδους,
                                                   
                                                
                                                      —
                                                   
                                                   
                                                      το καταχωρισμένο αγρόκτημα συμμορφώνεται με τις απαιτήσεις που καθορίζονται στο παράρτημα VI κεφάλαιο ΙΙ τμήμα 1 και στο παράρτημα VIII κεφάλαιο ΙΙ παράγραφος 2 στοιχείο β) σημείο ii)·
                                                   
                                                
                                    
                        
                              β)
                           
                           
                              Ο υπεύθυνος του αγροκτήματος εξασφαλίζει ότι το κρεατοστεάλευρο ή άλλα προϊόντα που προέρχονται από ένα είδος και τα οποία προορίζονται για τη σίτιση του ίδιου είδους:
                              
                                          i)
                                       
                                       
                                          έχουν μεταποιηθεί σε μονάδα μεταποίησης η οποία έχει εγκριθεί σύμφωνα με το άρθρο 24 παράγραφος 1 στοιχείο α) του κανονισμού (ΕΚ) αριθ. 1069/2009 και χρησιμοποιεί μόνο τις μεθόδους μεταποίησης 1 έως 5 ή τη μέθοδο μεταποίησης 7 όπως ορίζονται στο παράρτημα IV κεφάλαιο III του παρόντος κανονισμού·
                                       
                                    
                                          ii)
                                       
                                       
                                          έχουν παραχθεί από υγιή ζώα τα οποία θανατώθηκαν για την παραγωγή γούνας·
                                       
                                    
                        
                              γ)
                           
                           
                              Σε περίπτωση υπόνοιας ή επιβεβαιωμένης επαφής με άλλο αγρόκτημα για το οποίο υπήρχε υπόνοια ή επιβεβαιωμένο κρούσμα ΜΣΕ, ο υπεύθυνος του αγροκτήματος πρέπει αμέσως:
                              
                                          i)
                                       
                                       
                                          να ενημερώσει την αρμόδια αρχή σχετικά με την επαφή αυτή·
                                       
                                    
                                          ii)
                                       
                                       
                                          να σταματήσει την αποστολή γουνοφόρων ζώων προς οποιονδήποτε προορισμό χωρίς τη γραπτή έγκριση της αρμόδιας αρχής.
                                       
                                    
                        
            ΚΕΦΑΛΑΙΟ ΙΙ
      
         Σίτιση εκτρεφόμενων ζώων με κτηνοτροφικό χόρτο
      
      Η σίτιση εκτρεφόμενων ζώων με κτηνοτροφικό χόρτο από έδαφος, είτε με την απευθείας πρόσβαση των ζώων στο εν λόγω έδαφος είτε με τη χρήση κομμένου κτηνοτροφικού χόρτου ως ζωοτροφής, με την προϋπόθεση ότι στο έδαφος έχουν διασπαρεί οργανικά λιπάσματα ή βελτιωτικά εδάφους, διέπεται από τους ακόλουθους όρους:
      
                  α)
               
               
                  η περίοδος αναμονής τουλάχιστον 21 ημερών για την οποία γίνεται λόγος στο άρθρο 11 παράγραφος 1 στοιχείο γ) του κανονισμού (ΕΚ) αριθ. 1069/2009 έχει τηρηθεί·
               
            
                  β)
               
               
                  έχουν χρησιμοποιηθεί μόνο οργανικά λιπάσματα και βελτιωτικά εδάφους που συμμορφώνονται με το άρθρο 32 παράγραφοι 1 και 2 του κανονισμού (ΕΚ) αριθ. 1069/2009 και με το παράρτημα XI κεφάλαιο II του παρόντος κανονισμού.
               
            Ωστόσο, οι ανωτέρω όροι δεν εφαρμόζονται στην περίπτωση που έχουν διασπαρεί στο έδαφος μόνο τα ακόλουθα οργανικά λιπάσματα ή βελτιωτικά εδάφους:
      
                  α)
               
               
                  κόπρος και γκουανό·
               
            
                  β)
               
               
                  περιεχόμενο πεπτικού συστήματος, γάλα, προϊόντα με βάση το γάλα, παράγωγα του γάλακτος, πρωτόγαλα και προϊόντα με βάση το πρωτόγαλα, τα οποία η αρμόδια αρχή δεν θεωρεί ότι συνιστούν κίνδυνο για την εξάπλωση οποιασδήποτε σοβαρής ζωονόσου.
               
            
   
      ΠΑΡΑΡΤΗΜΑ III
      
         ΑΠΟΡΡΙΨΗ ΚΑΙ ΑΝΑΚΤΗΣΗ
      
      ΚΕΦΑΛΑΙΟ I
      
         ΓΕΝΙΚΕΣ ΑΠΑΙΤΗΣΕΙΣ ΣΧΕΤΙΚΑ ΜΕ ΤΗΝ ΑΠΟΤΕΦΡΩΣΗ ΚΑΙ ΤΗ ΣΥΝΑΠΟΤΕΦΡΩΣΗ
      
      
         Τμήμα 1
      
      
         Γενικοί όροι
      
      
                  1.
               
               
                  Οι υπεύθυνοι των μονάδων αποτέφρωσης και συναποτέφρωσης που αναφέρονται στο άρθρο 6 παράγραφος 1 στοιχείο β) του παρόντος κανονισμού εξασφαλίζουν ότι στις μονάδες που βρίσκονται υπό τον έλεγχό τους τηρούνται οι ακόλουθες συνθήκες υγιεινής:
                  
                              α)
                           
                           
                              Τα ζωικά υποπροϊόντα και τα παράγωγα προϊόντα πρέπει να απορρίπτονται το ταχύτερο δυνατόν μετά την άφιξή τους, σύμφωνα με τους όρους που καθορίζονται από την αρμόδια αρχή. Πρέπει να αποθηκεύονται κατάλληλα μέχρι να απορριφθούν, σύμφωνα με τους όρους που καθορίζονται από την αρμόδια αρχή·
                           
                        
                              β)
                           
                           
                              Οι μονάδες πρέπει να έχουν κατάλληλες ρυθμίσεις για τον καθαρισμό και την απολύμανση των περιεκτών και των οχημάτων σε λειτουργία, ιδίως σε καθορισμένο χώρο από τον οποίο τα λύματα απορρίπτονται σύμφωνα με την ενωσιακή νομοθεσία, προς αποφυγή κινδύνων επιμόλυνσης·
                           
                        
                              γ)
                           
                           
                              Οι μονάδες πρέπει να είναι εγκατεστημένες σε πολύ στεγνή και σταθερή επιφάνεια·
                           
                        
                              δ)
                           
                           
                              Οι μονάδες πρέπει να διαθέτουν κατάλληλα μέσα προστασίας κατά των παρασίτων, όπως έντομα, τρωκτικά και πτηνά. Για τον σκοπό αυτό, πρέπει να εφαρμόζεται τεκμηριωμένο πρόγραμμα καταπολέμησης των παρασίτων·
                           
                        
                              ε)
                           
                           
                              Το προσωπικό πρέπει να έχει πρόσβαση σε επαρκείς εγκαταστάσεις ατομικής υγιεινής, όπως αποχωρητήρια, αποδυτήρια και νιπτήρες, αν κρίνεται αναγκαίο για την πρόληψη κινδύνων επιμόλυνσης·
                           
                        
                              στ)
                           
                           
                              Οι διαδικασίες καθαρισμού πρέπει να καθιερώνονται και να καταγράφονται για όλα τα τμήματα των εγκαταστάσεων. Για τον καθαρισμό πρέπει να παρέχονται κατάλληλος εξοπλισμός και υλικά καθαρισμού·
                           
                        
                              ζ)
                           
                           
                              Ο υγειονομικός έλεγχος πρέπει να περιλαμβάνει τακτικές επιθεωρήσεις του περιβάλλοντος χώρου και του εξοπλισμού. Τα προγράμματα επιθεώρησης και τα αποτελέσματά τους πρέπει να καταγράφονται και φυλάσσονται τουλάχιστον για δύο έτη.
                           
                        
            
                  2.
               
               
                  Ο υπεύθυνος μονάδας αποτέφρωσης ή συναποτέφρωσης πρέπει να λαμβάνει όλες τις αναγκαίες προφυλάξεις όσον αφορά την παραλαβή ζωικών υποπροϊόντων ή παράγωγων προϊόντων, ώστε να προλαμβάνονται, ή να περιορίζονται όσο είναι δυνατόν, οι άμεσοι κίνδυνοι για την ανθρώπινη υγεία και την υγεία των ζώων.
               
            
                  3.
               
               
                  Τα ζώα δεν πρέπει να έχουν πρόσβαση στις μονάδες, στα ζωικά υποπροϊόντα και παράγωγα προϊόντα που πρόκειται να αποτεφρωθούν ή συναποτεφρωθούν ή στην τέφρα που προκύπτει από την αποτέφρωση ή συναποτέφρωση ζωικών υποπροϊόντων.
               
            
                  4.
               
               
                  Αν η μονάδα αποτέφρωσης ή συναποτέφρωσης είναι εγκατεστημένη σε εκμετάλλευση εκτροφής ζώων:
                  
                              α)
                           
                           
                              πρέπει να υπάρχει πλήρης φυσικός διαχωρισμός μεταξύ του εξοπλισμού αποτέφρωσης ή συναποτέφρωσης και των ζώων, των ζωοτροφών και της στρωμνής τους, με περίφραξη όπου κρίνεται αναγκαίο·
                           
                        
                              β)
                           
                           
                              ο εξοπλισμός πρέπει να χρησιμοποιείται αποκλειστικά για τη λειτουργία του αποτεφρωτήρα και να μη χρησιμοποιείται αλλού στην εκμετάλλευση ή, εναλλακτικά, να καθαρίζεται και να απολυμαίνεται πριν από την εν λόγω χρήση·
                           
                        
                              γ)
                           
                           
                              το προσωπικό που εργάζεται στη μονάδα πρέπει να αλλάζει εξωτερικό ρουχισμό και υπόδηση πριν από τον χειρισμό ζώων ή ζωοτροφών.
                           
                        
            
                  5.
               
               
                  Τα ζωικά υποπροϊόντα και παράγωγα προϊόντα που πρόκειται να αποτεφρωθούν ή να συναποτεφρωθούν, καθώς και η τέφρα πρέπει να αποθηκεύονται σε καλυμμένους, σωστά ταυτοποιημένους και, κατά περίπτωση, στεγανούς περιέκτες.
               
            
                  6.
               
               
                  Ατελώς αποτεφρωμένα ζωικά υποπροϊόντα πρέπει να επαναποτεφρώνονται ή να απορρίπτονται με άλλα μέσα, εξαιρουμένης της απόρριψης σε εγκεκριμένο χώρο υγειονομικής ταφής, σύμφωνα με τα άρθρα 12, 13 και 14, κατά περίπτωση, του κανονισμού (ΕΚ) αριθ. 1069/2009.
               
            
         Τμήμα 2
      
      
         Όροι λειτουργίας
      
      Οι μονάδες αποτέφρωσης ή συναποτέφρωσης πρέπει να σχεδιάζονται, να κατασκευάζονται, να εξοπλίζονται και να λειτουργούν κατά τρόπο ώστε η θερμοκρασία των αερίων που παράγονται κατά τη διεργασία να αυξάνεται με ελεγχόμενο και ομοιογενή τρόπο, ακόμη και υπό τις δυσμενέστερες συνθήκες, στους 850 °C για τουλάχιστον 2 δευτερόλεπτα ή στους 1 100 °C για 0,2 δευτερόλεπτα, όπως μετράται κοντά στο εσωτερικό τοίχωμα ή σε άλλο αντιπροσωπευτικό σημείο του θαλάμου όπου πραγματοποιείται η αποτέφρωση ή η συναποτέφρωση, όπως εγκρίνεται από την αρμόδια αρχή.
      
         Τμήμα 3
      
      
         Κατάλοιπα αποτέφρωσης και συναποτέφρωσης
      
      
                  1.
               
               
                  Τα κατάλοιπα αποτέφρωσης και συναποτέφρωσης πρέπει να ελαχιστοποιούνται όσον αφορά την ποσότητα και τις επιβλαβείς ιδιότητές τους. Τα εν λόγω κατάλοιπα πρέπει να ανακτώνται, κατά περίπτωση, απευθείας στη μονάδα ή εκτός αυτής σύμφωνα με τη σχετική ενωσιακή νομοθεσία ή να απορρίπτονται σε εγκεκριμένο χώρο υγειονομικής ταφής.
               
            
                  2.
               
               
                  Η μεταφορά και η ενδιάμεση αποθήκευση ξηρών καταλοίπων, συμπεριλαμβανομένης της σκόνης, πρέπει να γίνεται κατά τρόπο ώστε να αποφεύγεται η διασπορά στο περιβάλλον, όπως σε κλειστούς περιέκτες.
               
            
         Τμήμα 4
      
      
         Μέτρηση θερμοκρασίας και άλλων παραμέτρων
      
      
                  1.
               
               
                  Πρέπει να χρησιμοποιούνται τεχνικές για την παρακολούθηση των παραμέτρων και των συνθηκών που σχετίζονται με τη διεργασία αποτέφρωσης ή συναποτέφρωσης.
               
            
                  2.
               
               
                  Οι σχετικές με τη μέτρηση της θερμοκρασίας απαιτήσεις πρέπει να καθορίζονται στην άδεια που χορηγεί η αρμόδια αρχή ή στους όρους που προσαρτώνται στην εν λόγω άδεια.
               
            
                  3.
               
               
                  Η λειτουργία οποιουδήποτε αυτόματου εξοπλισμού παρακολούθησης πρέπει να υπόκειται σε έλεγχο και σε ετήσια δοκιμή επιτήρησης.
               
            
                  4.
               
               
                  Τα αποτελέσματα της μέτρησης της θερμοκρασίας πρέπει να καταγράφονται και να παρουσιάζονται με τρόπο που παρέχει στην αρμόδια αρχή τη δυνατότητα να εξακριβώνει τη συμμόρφωση προς τις επιτρεπόμενες συνθήκες λειτουργίας που καθορίζει ο παρών κανονισμός, σύμφωνα με διαδικασίες που αποφασίζει η εν λόγω αρχή.
               
            
         Τμήμα 5
      
      
         Μη κανονική λειτουργία
      
      Σε περίπτωση γενικής βλάβης ή συνθηκών μη κανονικής λειτουργίας μιας μονάδας αποτέφρωσης ή συναποτέφρωσης, ο υπεύθυνος περιορίζει ή διακόπτει τις εργασίες το ταχύτερο δυνατόν, μέχρι να αποκατασταθούν κανονικές συνθήκες λειτουργίας.
      ΚΕΦΑΛΑΙΟ ΙΙ
      
         ΜΟΝΑΔΕΣ ΑΠΟΤΕΦΡΩΣΗΣ ΚΑΙ ΣΥΝΑΠΟΤΕΦΡΩΣΗΣ ΥΨΗΛΟΥ ΔΥΝΑΜΙΚΟΥ
      
      
         Τμήμα 1
      
      
         Ειδικοί όροι λειτουργίας
      
      Οι μονάδες αποτέφρωσης ή συναποτέφρωσης που επεξεργάζονται μόνο ζωικά υποπροϊόντα και παράγωγα προϊόντα με δυναμικότητα επεξεργασίας άνω των 50 kg ανά ώρα (μονάδες υψηλού δυναμικού) και οι οποίες δεν απαιτείται να έχουν άδεια λειτουργίας σύμφωνα με την οδηγία 2000/76/ΕΚ πρέπει να πληρούν τους ακόλουθους όρους:
      
                  α)
               
               
                  Οι μονάδες πρέπει να είναι εξοπλισμένες για κάθε γραμμή παραγωγής με τουλάχιστον έναν εφεδρικό καυστήρα. Ο καυστήρας αυτός πρέπει να τίθεται αυτόματα σε λειτουργία μόλις η θερμοκρασία των καυσαερίων, μετά την τελευταία διοχέτευση αέρα καύσης, φτάσει κάτω από 850 °C ή 1 100 °C, κατά περίπτωση. Ο εν λόγω καυστήρας πρέπει επίσης να χρησιμοποιείται στις φάσεις εκκίνησης και διακοπής των μονάδων, ώστε να εξασφαλίζεται η διατήρηση της θερμοκρασίας των 850 °C ή 1 100 °C, κατά περίπτωση, σε όλη τη διάρκεια των ανωτέρω φάσεων και για όσο χρονικό διάστημα υπάρχουν ακόμη άκαυτα υλικά στον θάλαμο όπου διενεργείται η αποτέφρωση ή η συναποτέφρωση·
               
            
                  β)
               
               
                  Όταν ζωικά υποπροϊόντα ή παράγωγα προϊόντα εισάγονται στον θάλαμο όπου διενεργείται η αποτέφρωση ή η συναποτέφρωση με συνεχή διεργασία, η μονάδα πρέπει να θέτει σε λειτουργία ένα αυτόματο σύστημα που εμποδίζει την είσοδο ζωικών υποπροϊόντων ή παράγωγων προϊόντων στη φάση εκκίνησης, έως ότου επιτευχθεί θερμοκρασία 850 °C ή 1 100 °C, κατά περίπτωση, και κάθε φορά που αυτή η θερμοκρασία δεν διατηρείται·
               
            
                  γ)
               
               
                  Ο υπεύθυνος πρέπει να λειτουργεί τη μονάδα αποτέφρωσης κατά τέτοιο τρόπο ώστε να επιτυγχάνεται βαθμός αποτέφρωσης που να εξασφαλίζει ότι η περιεκτικότητα των σκωριών και της τέφρας πυθμένα σε ολικό οργανικό άνθρακα (TOC) είναι μικρότερη από 3 % ή ότι οι απώλειες κατά την ανάφλεξη είναι μικρότερες από 5 % του βάρους του υλικού επί ξηρού. Αν είναι αναγκαίο, χρησιμοποιούνται κατάλληλες τεχνικές προεπεξεργασίας.
               
            
         Τμήμα 2
      
      
         Απορρίψεις υδάτων
      
      
                  1.
               
               
                  Οι χώροι των μονάδων υψηλού δυναμικού, συμπεριλαμβανομένων των συναφών χώρων αποθήκευσης για τα ζωικά υποπροϊόντα, είναι σχεδιασμένοι κατά τρόπο ώστε να παρεμποδίζεται η άνευ αδείας και τυχαία ελευθέρωση ρυπαντικών ουσιών στο έδαφος και στα επιφανειακά και υπόγεια ύδατα.
               
            
                  2.
               
               
                  Προβλέπεται αποθηκευτική ικανότητα για τις μολυσμένες όμβριες απορροές από τους χώρους της μονάδας ή για τα μολυσμένα ύδατα που προέρχονται από διαρροές ή επιχειρήσεις πυρόσβεσης.
                  Ο υπεύθυνος, αν κρίνεται αναγκαίο, εξασφαλίζει τη δυνατότητα ανάλυσης και επεξεργασίας των εν λόγω ομβρίων υδάτων και των εν λόγω λυμάτων πριν από την απόρριψή τους, όταν είναι αναγκαίο.
               
            ΚΕΦΑΛΑΙΟ III
      
         ΜΟΝΑΔΕΣ ΑΠΟΤΕΦΡΩΣΗΣ ΚΑΙ ΣΥΝΑΠΟΤΕΦΡΩΣΗΣ ΧΑΜΗΛΟΥ ΔΥΝΑΜΙΚΟΥ
      
      Οι μονάδες αποτέφρωσης και συναποτέφρωσης που επεξεργάζονται μόνο ζωικά υποπροϊόντα και παράγωγα προϊόντα με μέγιστη δυναμικότητα επεξεργασίας κάτω των 50 kg ζωικών υποπροϊόντων ανά ώρα ή ανά παρτίδα (μονάδες χαμηλού δυναμικού) και οι οποίες δεν απαιτείται να έχουν άδεια λειτουργίας σύμφωνα με την οδηγία 2000/76/ΕΚ πρέπει να:
      
                  α)
               
               
                  χρησιμοποιούνται για την απόρριψη:
                  
                              i)
                           
                           
                              νεκρών ζώων συντροφιάς που αναφέρονται στο άρθρο 8 στοιχείο α) σημείο iii) του κανονισμού (ΕΚ) αριθ. 1069/2009· ή
                           
                        
                              ii)
                           
                           
                              υλικών της κατηγορίας 1 που αναφέρονται στο άρθρο 8 στοιχεία β), ε) και στ), υλικών της κατηγορίας 2 που αναφέρονται στο άρθρο 9 ή υλικών της κατηγορίας 3 που αναφέρονται στο άρθρο 10 του εν λόγω κανονισμού·
                           
                        
            
                  β)
               
               
                  είναι εξοπλισμένες με εφεδρικό καυστήρα, όταν υλικά της κατηγορίας 1 που αναφέρονται στο άρθρο 8 στοιχείο β) του κανονισμού (ΕΚ) αριθ. 1069/2009 εισάγονται στη μονάδα χαμηλού δυναμικού·
               
            
                  γ)
               
               
                  λειτουργούν κατά τρόπο ώστε τα ζωικά υποπροϊόντα να μετατρέπονται πλήρως σε τέφρα.
               
            
   
      ΠΑΡΑΡΤΗΜΑ IV
      
         ΜΕΤΑΠΟΙΗΣΗ
      
      ΚΕΦΑΛΑΙΟ I
      
         ΑΠΑΙΤΗΣΕΙΣ ΣΧΕΤΙΚΑ ΜΕ ΜΟΝΑΔΕΣ ΜΕΤΑΠΟΙΗΣΗΣ ΚΑΙ ΟΡΙΣΜΕΝΕΣ ΑΛΛΕΣ ΜΟΝΑΔΕΣ ΚΑΙ ΕΓΚΑΤΑΣΤΑΣΕΙΣ
      
      
         Τμήμα 1
      
      
         Γενικοί όροι
      
      
                  1.
               
               
                  Οι μονάδες μεταποίησης, όσον αφορά τη μεταποίηση με αποστείρωση υπό πίεση ή σύμφωνα με τις μεθόδους μεταποίησης που αναφέρονται στο άρθρο 15 παράγραφος 1 στοιχείο β) του κανονισμού (ΕΚ) αριθ. 1069/2009, πρέπει να πληρούν τις ακόλουθες απαιτήσεις:
                  
                              α)
                           
                           
                              Οι μονάδες μεταποίησης δεν πρέπει να βρίσκονται στον ίδιο χώρο με σφαγεία ή άλλες εγκαταστάσεις που έχουν εγκριθεί ή καταχωριστεί σύμφωνα με τον κανονισμό (ΕΚ) αριθ. 852/2004 ή τον κανονισμό (ΕΚ) αριθ. 853/2004, εκτός αν οι κίνδυνοι για τη δημόσια υγεία και την υγεία των ζώων οι οποίοι προκύπτουν από τη μεταποίηση ζωικών υποπροϊόντων προερχόμενων από αυτά τα σφαγεία ή άλλες εγκαταστάσεις μετριάζονται με την τήρηση τουλάχιστον των ακόλουθων προϋποθέσεων:
                              
                                          i)
                                       
                                       
                                          η μονάδα μεταποίησης πρέπει να βρίσκεται σε χώρο που πράγματι διαχωρίζεται από το σφαγείο ή άλλη εγκατάσταση, κατά περίπτωση με τοποθέτηση της μονάδας μεταποίησης σε κτίριο που να διαχωρίζεται πλήρως από το σφαγείο ή άλλη εγκατάσταση·
                                       
                                    
                                          ii)
                                       
                                       
                                          στη μονάδα μεταποίησης απαιτείται η εγκατάσταση και λειτουργία των εξής:
                                          
                                                      —
                                                   
                                                   
                                                      ενός συστήματος μεταφορέων που να συνδέει τη μονάδα μεταποίησης με το σφαγείο ή άλλη εγκατάσταση και το οποίο δεν είναι δυνατόν να παρακαμφθεί,
                                                   
                                                
                                                      —
                                                   
                                                   
                                                      ξεχωριστών εισόδων, λεκανών υποδοχής, εξοπλισμού και εξόδων τόσο για τη μονάδα μεταποίησης όσο για το σφαγείο ή άλλη εγκατάσταση·
                                                   
                                                
                                    
                                          iii)
                                       
                                       
                                          πρέπει να λαμβάνονται μέτρα για την πρόληψη της εξάπλωσης των κινδύνων από τις δραστηριότητες του προσωπικού το οποίο απασχολείται στη μονάδα μεταποίησης και στο σφαγείο ή άλλη εγκατάσταση·
                                       
                                    
                                          iv)
                                       
                                       
                                          απαγορεύεται η είσοδος μη εξουσιοδοτημένων ατόμων και ζώων στη μονάδα μεταποίησης.
                                       
                                    Κατά παρέκκλιση από τα σημεία i) έως iv), στην περίπτωση μονάδων που μεταποιούν υλικά της κατηγορίας 3, η αρμόδια αρχή μπορεί να επιτρέψει προϋποθέσεις διαφορετικές από εκείνες που προβλέπονται στα εν λόγω σημεία, με σκοπό να μετριαστούν οι κίνδυνοι για τη δημόσια υγεία και την υγεία των ζώων, καθώς και οι κίνδυνοι που προκύπτουν από τη μεταποίηση υλικού της κατηγορίας 3 που προέρχεται από εγκαταστάσεις που βρίσκονται σε άλλο τόπο και είναι εγκεκριμένες σύμφωνα με τον κανονισμό (ΕΚ) αριθ. 852/2004 ή τον κανονισμό (ΕΚ) αριθ. 853/2004.
                              Τα κράτη μέλη ενημερώνουν την Επιτροπή και τα άλλα κράτη μέλη στο πλαίσιο της μόνιμης επιτροπής για την τροφική αλυσίδα και την υγεία των ζώων που αναφέρεται στο άρθρο 52 παράγραφος 1 του κανονισμού (ΕΚ) αριθ. 1069/2009 σχετικά με τη χρήση της παρέκκλισης αυτής από τις αρμόδιες αρχές τους·
                           
                        
                              β)
                           
                           
                              Η μονάδα μεταποίησης πρέπει να διαθέτει ένα καθαρό και ένα μη καθαρό τμήμα, κατάλληλα διαχωρισμένα. Το μη καθαρό τμήμα πρέπει να διαθέτει σκεπαστό χώρο για την παραλαβή των ζωικών υποπροϊόντων και να είναι κατασκευασμένο κατά τρόπο ώστε να καθαρίζεται και να απολυμαίνεται εύκολα. Τα δάπεδα πρέπει να παρουσιάζουν κλίση που να διευκολύνει την απορροή των υγρών·
                           
                        
                              γ)
                           
                           
                              Η μονάδα μεταποίησης πρέπει να διαθέτει κατάλληλες εγκαταστάσεις, όπως αποχωρητήρια, αποδυτήρια και νιπτήρες για το προσωπικό·
                           
                        
                              δ)
                           
                           
                              Η μονάδα μεταποίησης πρέπει να έχει επαρκή δυνατότητα παραγωγής θερμού νερού και ατμού για τη μεταποίηση των ζωικών υποπροϊόντων·
                           
                        
                              ε)
                           
                           
                              Το μη καθαρό τμήμα πρέπει, κατά περίπτωση, να διαθέτει εξοπλισμό για τη μείωση του όγκου των ζωικών υποπροϊόντων και εξοπλισμό για τη φόρτωση των αλεσμένων ζωικών υποπροϊόντων στη μονάδα μεταποίησης·
                           
                        
                              στ)
                           
                           
                              Όταν απαιτείται θερμική επεξεργασία, όλες οι εγκαταστάσεις πρέπει να διαθέτουν:
                              
                                          i)
                                       
                                       
                                          εξοπλισμό μέτρησης για τη συνεχή παρακολούθηση της θερμοκρασίας και, αν κρίνεται σκόπιμο για την εφαρμοζόμενη μέθοδο μεταποίησης, της πίεσης στα κρίσιμα σημεία ελέγχου·
                                       
                                    
                                          ii)
                                       
                                       
                                          μηχανήματα για τη συνεχή καταγραφή των αποτελεσμάτων αυτών των μετρήσεων με τρόπο που να επιτρέπει την προσβασιμότητά τους για τη διενέργεια ελέγχων και επίσημων ελέγχων·
                                       
                                    
                                          iii)
                                       
                                       
                                          κατάλληλο σύστημα ασφάλειας για την πρόληψη ανεπαρκούς θέρμανσης·
                                       
                                    
                        
                              ζ)
                           
                           
                              Για να αποφεύγεται η εκ νέου επιμόλυνση του παράγωγου προϊόντος από εισερχόμενα ζωικά υποπροϊόντα, πρέπει να υπάρχει σαφής διαχωρισμός ανάμεσα στο χώρο της μονάδας στον οποίο εκφορτώνεται το προς μεταποίηση υλικό εισροής και τους χώρους στους οποίους μεταποιείται το προϊόν αυτό και αποθηκεύεται το παράγωγο προϊόν.
                           
                        
            
                  2.
               
               
                  Η μονάδα μεταποίησης πρέπει να διαθέτει κατάλληλες εγκαταστάσεις για τον καθαρισμό και την απολύμανση των περιεκτών ή των δοχείων εντός των οποίων παραλαμβάνονται τα ζωικά υποπροϊόντα, καθώς και των μέσων μεταφοράς, πλην των πλοίων, στα οποία μεταφέρονται.
               
            
                  3.
               
               
                  Πρέπει να υπάρχουν κατάλληλες εγκαταστάσεις για την απολύμανση των τροχών του οχήματος και άλλων μερών του οχήματος, κατά περίπτωση, κατά την αναχώρησή του από το μη καθαρό τμήμα της μονάδας μεταποίησης.
               
            
                  4.
               
               
                  Όλες οι μονάδες μεταποίησης πρέπει να διαθέτουν σύστημα αποχέτευσης των λυμάτων που να ικανοποιεί τις απαιτήσεις της αρμόδιας αρχής σύμφωνα με την ενωσιακή νομοθεσία.
               
            
                  5.
               
               
                  Η μονάδα μεταποίησης πρέπει να διαθέτει δικό της εργαστήριο ή να κάνει χρήση των υπηρεσιών εξωτερικού εργαστηρίου. Το εργαστήριο πρέπει να είναι εξοπλισμένο για τη διενέργεια των αναγκαίων αναλύσεων και να είναι εγκεκριμένο από την αρμόδια αρχή με βάση εκτίμηση της ικανότητας του εργαστηρίου να διενεργεί τις εν λόγω αναλύσεις, να είναι διαπιστευμένο σύμφωνα με διεθνώς αναγνωρισμένα πρότυπα ή να υπόκειται σε τακτικούς ελέγχους από την αρμόδια αρχή, προκειμένου να εκτιμηθεί η ικανότητα του εργαστηρίου να διενεργεί τις εν λόγω αναλύσεις.
               
            
                  6.
               
               
                  Αν, βάσει εκτίμησης κινδύνου, η ποσότητα των προϊόντων που υποβάλλονται σε επεξεργασία απαιτεί την τακτική ή συνεχή παρουσία της αρμόδιας αρχής, οι μονάδες μεταποίησης πρέπει να διαθέτουν επαρκώς εξοπλισμένη αίθουσα που να κλειδώνει για την αποκλειστική χρήση της υπηρεσίας επιθεώρησης.
               
            
         Τμήμα 2
      
      
         Επεξεργασία λυμάτων
      
      
                  1.
               
               
                  Οι μονάδες μεταποίησης υλικών της κατηγορίας 1 και άλλοι χώροι όπου αφαιρείται ειδικό υλικό κινδύνου, τα σφαγεία και οι μονάδες μεταποίησης υλικών της κατηγορίας 2 πρέπει να διαθέτουν διεργασία προεπεξεργασίας για τη συγκράτηση και συλλογή ζωικών υλικών ως πρώτο βήμα στην επεξεργασία λυμάτων.
                  Ο εξοπλισμός που χρησιμοποιείται στην προεπεξεργασία αποτελείται από σιφώνια ή εσχάρα με ανοίγματα διαμέτρου των πόρων του φίλτρου ή μεγέθους του πλέγματος όχι μεγαλύτερου από 6 mm στο κάτω άκρο της διεργασίας ή ισοδύναμα συστήματα που εξασφαλίζουν ότι τα στερεά σωματίδια των λυμάτων που διέρχονται δεν υπερβαίνουν τα 6 mm.
               
            
                  2.
               
               
                  Λύματα από χώρους που αναφέρονται στην παράγραφο 1 πρέπει να εισέρχονται σε διεργασία προεπεξεργασίας με την οποία να εξασφαλίζεται ότι όλα τα λύματα διηθούνται μέσω της διεργασίας πριν από τη στράγγισή τους από τους χώρους. Δεν πρέπει να γίνεται πολτοποίηση, διαβροχή ή οποιαδήποτε άλλη μεταποίηση ή άσκηση πίεσης που θα διευκόλυνε τη διέλευση στερεών ζωικών υλικών μέσω της προεπεξεργασίας.
               
            
                  3.
               
               
                  Όλα τα ζωικά υλικά που κατακρατούνται κατά την προεπεξεργασία στους χώρους που αναφέρονται στην παράγραφο 1 συλλέγονται και μεταφέρονται ως υλικό της κατηγορίας 1 ή της κατηγορίας 2, κατά περίπτωση, και η απόρριψή τους γίνεται σύμφωνα με τον κανονισμό (ΕΚ) αριθ. 1069/2009.
               
            
                  4.
               
               
                  Λύματα που έχουν περάσει από τη διεργασία προεπεξεργασίας στους χώρους που αναφέρονται στην παράγραφο 1 και λύματα από άλλους χώρους χειρισμού ή μεταποίησης ζωικών υποπροϊόντων πρέπει να υποβάλλονται σε επεξεργασία σύμφωνα με την ενωσιακή νομοθεσία, χωρίς περιορισμούς σύμφωνα με τον παρόντα κανονισμό.
               
            
                  5.
               
               
                  Πέραν των απαιτήσεων της παραγράφου 4, η αρμόδια αρχή δύναται να υποχρεώνει τους υπευθύνους επιχειρήσεων να επεξεργάζονται τα λύματα που προέρχονται από το μη καθαρό τμήμα των μονάδων μεταποίησης και από μονάδες ή εγκαταστάσεις που πραγματοποιούν ενδιάμεσες δραστηριότητες με υλικό της κατηγορίας 1 ή υλικό της κατηγορίας 2 ή αποθηκεύουν υλικό της κατηγορίας 1 ή υλικό της κατηγορίας 2, σύμφωνα με όρους που εξασφαλίζουν ότι μετριάζονται οι κίνδυνοι που προέρχονται από παθογόνους παράγοντες.
               
            
                  6.
               
               
                  Με την επιφύλαξη των παραγράφων 1 έως 5, η απόρριψη ζωικών υποπροϊόντων, συμπεριλαμβανομένων του αίματος και του γάλακτος, ή παράγωγων προϊόντων μέσω της ροής λυμάτων πρέπει να απαγορεύεται.
                  Ωστόσο, υλικά της κατηγορίας 3 που αποτελούνται από ιλύ από συσκευή φυγοκέντρησης ή διαχωρισμού δύναται να απορρίπτονται μέσω της ροής λυμάτων, με τον όρο ότι έχουν υποβληθεί σε μία από τις μεθόδους επεξεργασίας για ιλύ από συσκευή φυγοκέντρησης ή διαχωρισμού που προβλέπονται στο παράρτημα X κεφάλαιο ΙΙ τμήμα 4 μέρος III του παρόντος παραρτήματος.
               
            
         Τμήμα 3
      
      
         Ειδικές απαιτήσεις για τη μεταποίηση υλικών της κατηγορίας 1 και της κατηγορίας 2
      
      Η διάταξη των μονάδων μεταποίησης υλικών της κατηγορίας 1 και της κατηγορίας 2 πρέπει να εξασφαλίζει τον πλήρη διαχωρισμό των υλικών της κατηγορίας 1 από τα υλικά της κατηγορίας 2, από τη στιγμή της παραλαβής των πρώτων υλών έως την αποστολή του προκύπτοντος παράγωγου προϊόντος, εκτός αν μείγμα υλικών της κατηγορίας 1 και της κατηγορίας 2 μεταποιείται ως υλικό της κατηγορίας 1.
      
         Τμήμα 4
      
      
         Ειδικές απαιτήσεις σχετικά με τη μεταποίηση υλικών της κατηγορίας 3
      
      Εκτός από τους γενικούς όρους του τμήματος 1, ισχύουν και οι ακόλουθες απαιτήσεις:
      
                  1.
               
               
                  Οι μονάδες μεταποίησης υλικών της κατηγορίας 3 δεν πρέπει να βρίσκονται στον ίδιο χώρο με τις μονάδες μεταποίησης υλικών της κατηγορίας 1 ή της κατηγορίας 2, εκτός αν βρίσκονται σε τελείως χωριστό κτίριο.
               
            
                  2.
               
               
                  Ωστόσο, η αρμόδια αρχή δύναται να επιτρέπει τη μεταποίηση υλικών της κατηγορίας 3 σε χώρο όπου πραγματοποιείται χειρισμός ή μεταποίηση υλικών της κατηγορίας 1 ή της κατηγορίας 2, αν η διασταυρούμενη επιμόλυνση προλαμβάνεται με:
                  
                              α)
                           
                           
                              τη διάταξη των χώρων, και ιδίως τις ρυθμίσεις για την υποδοχή, και με τον περαιτέρω χειρισμό των πρώτων υλών·
                           
                        
                              β)
                           
                           
                              τη διάταξη και τη διαχείριση του εξοπλισμού που χρησιμοποιείται για τη μεταποίηση, συμπεριλαμβανομένων της διάταξης και διαχείρισης χωριστών γραμμών μεταποίησης ή διεργασιών καθαρισμού, που αποκλείουν την εξάπλωση οποιωνδήποτε πιθανών κινδύνων για τη δημόσια υγεία και την υγεία των ζώων· και
                           
                        
                              γ)
                           
                           
                              τη διάταξη και τη διαχείριση των χώρων προσωρινής αποθήκευσης των τελικών προϊόντων.
                           
                        
            
                  3.
               
               
                  Οι μονάδες μεταποίησης υλικών της κατηγορίας 3 πρέπει να διαθέτουν εγκατάσταση για τον έλεγχο της παρουσίας ξένων σωμάτων, όπως υλικών συσκευασίας ή μεταλλικών τεμαχίων, στα ζωικά υποπροϊόντα ή παράγωγα προϊόντα, αν μεταποιούν υλικά που προορίζονται για ζωοτροφές. Τα εν λόγω ξένα σώματα πρέπει να απομακρύνονται πριν ή κατά τη διάρκεια της μεταποίησης.
               
            ΚΕΦΑΛΑΙΟ ΙΙ
      
         ΑΠΑΙΤΗΣΕΙΣ ΥΓΙΕΙΝΗΣ ΚΑΙ ΜΕΤΑΠΟΙΗΣΗΣ
      
      
         Τμήμα 1
      
      
         Γενικές απαιτήσεις υγιεινής
      
      Πέραν των γενικών απαιτήσεων υγιεινής που καθορίζονται στο άρθρο 25 του κανονισμού (ΕΚ) αριθ. 1069/2009, οι μονάδες μεταποίησης πρέπει να εφαρμόζουν τεκμηριωμένο πρόγραμμα καταπολέμησης των παρασίτων, ώστε να υλοποιούνται οι ρυθμίσεις προστασίας κατά των παρασίτων, όπως εντόμων, τρωκτικών και πτηνών, οι οποίες προβλέπονται στο άρθρο 25 παράγραφος 1 στοιχείο γ) του εν λόγω κανονισμού.
      
         Τμήμα 2
      
      
         Γενικές απαιτήσεις μεταποίησης
      
      
                  1.
               
               
                  Πρέπει να χρησιμοποιούνται επακριβώς βαθμονομημένες συσκευές μέτρησης/καταγραφής, για να ελέγχονται συνεχώς οι συνθήκες μεταποίησης. Πρέπει να τηρούνται μητρώα στα οποία να καταγράφεται η ημερομηνία βαθμονόμησης των συσκευών μέτρησης/καταγραφής.
               
            
                  2.
               
               
                  Το υλικό το οποίο ενδέχεται να μην έχει υποβληθεί στην καθοριζόμενη θερμική επεξεργασία, όπως το υλικό που απορρίπτεται κατά την έναρξη λειτουργίας ή που διαρρέει από τους κλιβάνους, πρέπει να επανεισάγεται στη θερμική επεξεργασία ή να συλλέγεται και να υποβάλλεται σε νέα μεταποίηση ή να απορρίπτεται σύμφωνα με τον κανονισμό (ΕΚ) αριθ. 1069/2009.
               
            
         Τμήμα 3
      
      
         Μέθοδοι μεταποίησης για υλικά της κατηγορίας 1 και της κατηγορίας 2
      
      Αν η αρμόδια αρχή δεν απαιτεί την εφαρμογή αποστείρωσης υπό πίεση (μέθοδος 1), τα υλικά της κατηγορίας 1 και της κατηγορίας 2 πρέπει να μεταποιούνται σύμφωνα με τις μεθόδους μεταποίησης 2, 3, 4 ή 5 όπως αναφέρονται στο κεφάλαιο III.
      
         Τμήμα 4
      
      
         Μεταποίηση υλικών της κατηγορίας 3
      
      
                  1.
               
               
                  Τα κρίσιμα σημεία ελέγχου που καθορίζουν την έκταση των θερμικών επεξεργασιών που εφαρμόζονται κατά τη μεταποίηση πρέπει να περιλαμβάνουν, για κάθε μέθοδο μεταποίησης που ορίζεται στο κεφάλαιο ΙΙΙ, τα εξής:
                  
                              α)
                           
                           
                              το μέγεθος των σωματιδίων της πρώτης ύλης·
                           
                        
                              β)
                           
                           
                              τη θερμοκρασία που επιτυγχάνεται κατά τη διεργασία της θερμικής επεξεργασίας·
                           
                        
                              γ)
                           
                           
                              την πίεση, αν ασκείται στην πρώτη ύλη·
                           
                        
                              δ)
                           
                           
                              τη διάρκεια της διεργασίας θερμικής επεξεργασίας ή τον ρυθμό τροφοδότησης του συστήματος συνεχούς επεξεργασίας. Για κάθε κρίσιμο σημείο ελέγχου που εφαρμόζεται πρέπει να καθορίζονται ελάχιστα πρότυπα μεταποίησης.
                           
                        
            
                  2.
               
               
                  Στην περίπτωση χημικών επεξεργασιών οι οποίες έχουν εγκριθεί από την αρμόδια αρχή ως μέθοδος μεταποίησης 7 σύμφωνα με το κεφάλαιο ΙΙΙ σημείο Ζ, τα κρίσιμα σημεία ελέγχου που καθορίζουν την έκταση των χημικών επεξεργασιών που εφαρμόζονται πρέπει να περιλαμβάνουν τη ρύθμιση του pH που επιτυγχάνεται.
               
            
                  3.
               
               
                  Πρέπει να τηρούνται μητρώα για τουλάχιστον δύο έτη, ώστε να αποδεικνύεται ότι εφαρμόζονται οι ελάχιστες τιμές διεργασίας για κάθε κρίσιμο σημείο ελέγχου.
               
            
                  4.
               
               
                  Τα υλικά της κατηγορίας 3 πρέπει να μεταποιούνται σύμφωνα με οποιαδήποτε από τις μεθόδους μεταποίησης 1 έως 5 ή τη μέθοδο μεταποίησης 7, ή, σε περίπτωση υλικών που προέρχονται από υδρόβια ζώα, σύμφωνα με οποιαδήποτε από τις μεθόδους μεταποίησης 1 έως 7, όπως αναφέρονται στο κεφάλαιο III.
               
            ΚΕΦΑΛΑΙΟ III
      
         ΤΥΠΟΠΟΙΗΜΕΝΕΣ ΜΕΘΟΔΟΙ ΜΕΤΑΠΟΙΗΣΗΣ
      
      A.   Μέθοδος μεταποίησης 1 (αποστείρωση υπό πίεση)
      Μείωση
      
                  1.
               
               
                  Αν το μέγεθος των σωματιδίων των ζωικών υποπροϊόντων που πρόκειται να μεταποιηθούν είναι μεγαλύτερο από 50 mm, το μέγεθος των ζωικών υποπροϊόντων πρέπει να περιορίζεται με κατάλληλο εξοπλισμό, ώστε το μέγεθος των σωματιδίων μετά τη μείωση να μην υπερβαίνει τα 50 mm. Η αποτελεσματικότητα του εξοπλισμού πρέπει να ελέγχεται καθημερινά και η κατάστασή του να καταγράφεται. Αν από τους ελέγχους προκύψει ύπαρξη σωματιδίων μεγαλύτερων από 50 mm, η διεργασία πρέπει να διακοπεί και να γίνει επιδιόρθωση προτού επαναληφθεί η διεργασία.
               
            Χρόνος, θερμοκρασία και πίεση
      
                  2.
               
               
                  Τα ζωικά υποπροϊόντα που το μέγεθος των σωματιδίων τους δεν υπερβαίνει τα 50 mm πρέπει να θερμαίνονται σε θερμοκρασία πυρήνα υψηλότερη από 133 °C για τουλάχιστον 20 λεπτά χωρίς διακοπή σε (απόλυτη) πίεση τουλάχιστον 3 bar. Η πίεση πρέπει να παράγεται με την εκκένωση όλου του αέρα στον θάλαμο αποστείρωσης και την αντικατάσταση του αέρα από ατμό («κορεσμένο ατμό»)· η θερμική επεξεργασία μπορεί να εφαρμόζεται ως η μοναδική διεργασία ή ως φάση αποστείρωσης πριν ή μετά τη διεργασία.
               
            
                  3.
               
               
                  Η μεταποίηση μπορεί να γίνεται κατά παρτίδες ή με συνεχή συστήματα.
               
            B.   Μέθοδος μεταποίησης 2
      Μείωση
      
                  1.
               
               
                  Αν το μέγεθος των σωματιδίων των ζωικών υποπροϊόντων που πρόκειται να μεταποιηθούν είναι μεγαλύτερο από 150 mm, το μέγεθος των ζωικών υποπροϊόντων πρέπει να περιορίζεται με κατάλληλο εξοπλισμό, ώστε το μέγεθος των σωματιδίων μετά τη μείωση να μην υπερβαίνει τα 150 mm. Η αποτελεσματικότητα του εξοπλισμού πρέπει να ελέγχεται καθημερινά και η κατάστασή του να καταγράφεται. Αν από τους ελέγχους προκύψει ύπαρξη σωματιδίων μεγαλύτερων από 150 mm, πρέπει να διακοπεί η διεργασία και να γίνουν επιδιορθώσεις προτού η διεργασία επαναληφθεί.
               
            Χρόνος, θερμοκρασία και πίεση
      
                  2.
               
               
                  Μετά τη μείωση, τα ζωικά υποπροϊόντα πρέπει να θερμαίνονται κατά τρόπο που εξασφαλίζει ότι επιτυγχάνεται θερμοκρασία πυρήνα υψηλότερη από 100 °C για τουλάχιστον 125 λεπτά, θερμοκρασία πυρήνα υψηλότερη από 110 °C για τουλάχιστον 120 λεπτά και θερμοκρασία πυρήνα υψηλότερη από 120 °C για τουλάχιστον 50 λεπτά.
                  Οι θερμοκρασίες πυρήνα μπορεί να επιτυγχάνονται διαδοχικά ή με συμπτωματικό συνδυασμό των χρονικών περιόδων που αναφέρονται.
               
            
                  3.
               
               
                  Η μεταποίηση πρέπει να γίνεται κατά παρτίδες.
               
            Γ.   Μέθοδος μεταποίησης 3
      Μείωση
      
                  1.
               
               
                  Αν το μέγεθος των σωματιδίων των ζωικών υποπροϊόντων που πρόκειται να μεταποιηθούν είναι μεγαλύτερο από 30 mm, το μέγεθος των ζωικών υποπροϊόντων πρέπει να περιορίζεται με κατάλληλο εξοπλισμό, ώστε το μέγεθος των σωματιδίων μετά τη μείωση να μην υπερβαίνει τα 30 mm. Η αποτελεσματικότητα του εξοπλισμού πρέπει να ελέγχεται καθημερινά και η κατάστασή του να καταγράφεται. Αν από τους ελέγχους προκύψει ύπαρξη σωματιδίων μεγαλύτερων από 30 mm, πρέπει να διακοπεί η διεργασία και να γίνουν επιδιορθώσεις προτού η διεργασία επαναληφθεί.
               
            Χρόνος, θερμοκρασία και πίεση
      
                  2.
               
               
                  Μετά τη μείωση, τα ζωικά υποπροϊόντα πρέπει να θερμαίνονται κατά τρόπο που εξασφαλίζει ότι επιτυγχάνεται θερμοκρασία πυρήνα υψηλότερη από 100 °C για τουλάχιστον 95 λεπτά, θερμοκρασία πυρήνα υψηλότερη από 110 °C για τουλάχιστον 55 λεπτά και θερμοκρασία πυρήνα υψηλότερη από 120 °C για τουλάχιστον 13 λεπτά.
                  Οι θερμοκρασίες πυρήνα μπορεί να επιτυγχάνονται διαδοχικά ή με συμπτωματικό συνδυασμό των χρονικών περιόδων που αναφέρονται.
               
            
                  3.
               
               
                  Η μεταποίηση μπορεί να γίνεται κατά παρτίδες ή με συνεχή συστήματα.
               
            Δ.   Μέθοδος μεταποίησης 4
      Μείωση
      
                  1.
               
               
                  Αν το μέγεθος των σωματιδίων των ζωικών υποπροϊόντων που πρόκειται να μεταποιηθούν είναι μεγαλύτερο από 30 mm, το μέγεθος των ζωικών υποπροϊόντων πρέπει να περιορίζεται με κατάλληλο εξοπλισμό, ώστε το μέγεθος των σωματιδίων μετά τη μείωση να μην υπερβαίνει τα 30 mm. Η αποτελεσματικότητα του εξοπλισμού πρέπει να ελέγχεται καθημερινά και η κατάστασή του να καταγράφεται. Αν από τους ελέγχους προκύψει ύπαρξη σωματιδίων μεγαλύτερων από 30 mm, πρέπει να διακοπεί η διεργασία και να γίνουν επιδιορθώσεις προτού η διεργασία επαναληφθεί.
               
            Χρόνος, θερμοκρασία και πίεση
      
                  2.
               
               
                  Μετά τη μείωση, τα ζωικά υποπροϊόντα πρέπει να τοποθετούνται σε δοχείο με προστιθέμενο λίπος και να θερμαίνονται κατά τρόπο που εξασφαλίζει ότι επιτυγχάνεται θερμοκρασία πυρήνα υψηλότερη από 100 °C για τουλάχιστον 16 λεπτά, θερμοκρασία πυρήνα υψηλότερη από 110 °C για τουλάχιστον 13 λεπτά, θερμοκρασία πυρήνα υψηλότερη από 120 °C για τουλάχιστον οκτώ λεπτά, και θερμοκρασία πυρήνα υψηλότερη από 130 °C για τουλάχιστον τρία λεπτά.
                  Οι θερμοκρασίες πυρήνα μπορεί να επιτυγχάνονται διαδοχικά ή με συμπτωματικό συνδυασμό των χρονικών περιόδων που αναφέρονται.
               
            
                  3.
               
               
                  Η μεταποίηση μπορεί να γίνεται κατά παρτίδες ή με συνεχή συστήματα.
               
            E.   Μέθοδος μεταποίησης 5
      Μείωση
      
                  1.
               
               
                  Αν το μέγεθος των σωματιδίων των ζωικών υποπροϊόντων που πρόκειται να μεταποιηθούν είναι μεγαλύτερο από 20 mm, το μέγεθος των ζωικών υποπροϊόντων πρέπει να περιορίζεται με κατάλληλο εξοπλισμό, ώστε το μέγεθος των σωματιδίων μετά τη μείωση να μην υπερβαίνει τα 20 mm. Η αποτελεσματικότητα του εξοπλισμού πρέπει να ελέγχεται καθημερινά και η κατάστασή του να καταγράφεται. Αν από τους ελέγχους προκύψει ύπαρξη σωματιδίων μεγαλύτερων από 20 mm, πρέπει να διακοπεί η διεργασία και να γίνουν επιδιορθώσεις προτού η διεργασία επαναληφθεί.
               
            Χρόνος, θερμοκρασία και πίεση
      
                  2.
               
               
                  Μετά τη μείωση, τα ζωικά υποπροϊόντα πρέπει να θερμαίνονται έως ότου επιτευχθεί η πήξη τους και, στη συνέχεια, να πιέζονται έτσι ώστε να απομακρύνονται το λίπος και το νερό από το πρωτεϊνούχο υλικό. Το πρωτεϊνούχο υλικό πρέπει ακολούθως να θερμαίνεται κατά τρόπο που εξασφαλίζει ότι επιτυγχάνεται θερμοκρασία πυρήνα υψηλότερη από 80 °C για τουλάχιστον 120 λεπτά, και θερμοκρασία πυρήνα υψηλότερη από 100 °C για τουλάχιστον 60 λεπτά.
                  Οι θερμοκρασίες πυρήνα μπορεί να επιτυγχάνονται διαδοχικά ή με συμπτωματικό συνδυασμό των χρονικών περιόδων που αναφέρονται.
               
            
                  3.
               
               
                  Η μεταποίηση μπορεί να γίνεται κατά παρτίδες ή με συνεχή συστήματα.
               
            ΣΤ.   Μέθοδος μεταποίησης 6 (για ζωικά υποπροϊόντα της κατηγορίας 3 που προέρχονται μόνο από υδρόβια ζώα ή υδρόβια ασπόνδυλα)
      Μείωση
      
                  1.
               
               
                  Τα ζωικά υποπροϊόντα πρέπει να μειώνονται σε μέγεθος σωματιδίων που δεν υπερβαίνει:
                  
                              α)
                           
                           
                              τα 50 mm, στην περίπτωση θερμικής επεξεργασίας σύμφωνα με την παράγραφο 2 στοιχείο α)· ή
                           
                        
                              β)
                           
                           
                              τα 30 mm, στην περίπτωση θερμικής επεξεργασίας σύμφωνα με την παράγραφο 2 στοιχείο β).
                           
                        Στη συνέχεια, πρέπει να αναμειγνύονται με φορμικό οξύ για τη μείωση και τη διατήρηση του pH σε επίπεδο ίσο ή κατώτερο του 4,0. Το μείγμα πρέπει να αποθηκεύεται για τουλάχιστον 24 ώρες εν αναμονή περαιτέρω επεξεργασίας.
               
            Χρόνος, θερμοκρασία και πίεση
      
                  2.
               
               
                  Μετά τη μείωση, το μείγμα πρέπει να θερμαίνεται:
                  
                              α)
                           
                           
                              σε θερμοκρασία πυρήνα τουλάχιστον 90 °C για τουλάχιστον 60 λεπτά· ή
                           
                        
                              β)
                           
                           
                              σε θερμοκρασία πυρήνα τουλάχιστον 70 °C για τουλάχιστον 60 λεπτά.
                           
                        Όταν γίνεται χρήση συστήματος συνεχούς ροής, η πρόοδος του προϊόντος εντός του μεταλλάκτη θερμότητας πρέπει να ελέγχεται με μηχανικό χειριστήριο που περιορίζει τη μετακίνησή του, ώστε στο τέλος της θερμικής επεξεργασίας το προϊόν να έχει ολοκληρώσει κύκλο επαρκή τόσο σε χρόνο όσο και σε θερμοκρασία.
               
            
                  3.
               
               
                  Η μεταποίηση μπορεί να γίνεται κατά παρτίδες ή με συνεχή συστήματα.
               
            Ζ.   Μέθοδος μεταποίησης 7
      
                  1.
               
               
                  Οποιαδήποτε μέθοδος μεταποίησης έχει εγκριθεί από την αρμόδια αρχή, αφού ο υπεύθυνος επιχείρησης έχει αποδείξει στην εν λόγω αρχή τα ακόλουθα:
                  
                              α)
                           
                           
                              η ταυτοποίηση των σχετικών κινδύνων στο αρχικό υλικό, όσον αφορά την καταγωγή του υλικού, καθώς και των δυνητικών κινδύνων όσον αφορά την κατάσταση υγείας των ζώων στο κράτος μέλος ή στην περιοχή ή ζώνη στην οποία πρόκειται να χρησιμοποιηθεί η μέθοδος·
                           
                        
                              β)
                           
                           
                              η ικανότητα της μεθόδου μεταποίησης να μειώνει τους εν λόγω κινδύνους σε επίπεδο που δεν δημιουργεί κανέναν σημαντικό κίνδυνο για τη δημόσια υγεία και την υγεία των ζώων·
                           
                        
                              γ)
                           
                           
                              η δειγματοληψία του τελικού προϊόντος σε καθημερινή βάση για περίοδο 30 ημερών παραγωγής σύμφωνα με τα ακόλουθα μικροβιολογικά πρότυπα:
                              
                                          i)
                                       
                                       
                                          Δείγματα υλικού που λαμβάνονται αμέσως μετά την επεξεργασία:
                                          Clostridium perfringens: απουσία σε 1 g προϊόντος·
                                       
                                    
                                          ii)
                                       
                                       
                                          Δείγματα υλικού που λαμβάνονται κατά τη διάρκεια ή μετά το τέλος της αποθήκευσης:
                                          
                                                       
                                                   
                                                   
                                                      Σαλμονέλα: απουσία σε 25 g: n = 5, c = 0, m = 0, M = 0
                                                   
                                                
                                                       
                                                   
                                                   
                                                      Εντεροβακτηρίδια: n = 5, c = 2, m = 10, M = 300 σε 1 g
                                                   
                                                όπου:
                                          
                                                      n
                                                   
                                                   
                                                      =
                                                   
                                                   
                                                      ο αριθμός των προς έλεγχο δειγμάτων·
                                                   
                                                
                                                      m
                                                   
                                                   
                                                      =
                                                   
                                                   
                                                      η κατώτατη τιμή για τον αριθμό των βακτηρίων· το αποτέλεσμα θεωρείται ικανοποιητικό, αν ο αριθμός των βακτηρίων σε όλα τα δείγματα δεν υπερβαίνει το m·
                                                   
                                                
                                                      M
                                                   
                                                   
                                                      =
                                                   
                                                   
                                                      η μέγιστη τιμή για τον αριθμό βακτηρίων· το αποτέλεσμα θεωρείται μη ικανοποιητικό, αν ο αριθμός των βακτηρίων σε ένα ή περισσότερα δείγματα είναι ίσος ή μεγαλύτερος από Μ· και
                                                   
                                                
                                                      c
                                                   
                                                   
                                                      =
                                                   
                                                   
                                                      ο αριθμός των δειγμάτων στον οποίο ο αριθμός των βακτηρίων μπορεί να κυμαίνεται μεταξύ m και Μ. Τα δείγματα εξακολουθούν να θεωρούνται αποδεκτά, αν ο αριθμός των βακτηρίων των υπολοίπων δειγμάτων είναι ίσος ή μικρότερος από m.
                                                   
                                                
                                    
                        
            
                  2.
               
               
                  Οι λεπτομέρειες των κρίσιμων σημείων ελέγχου βάσει των οποίων κάθε μονάδα μεταποίησης συμμορφώνεται ικανοποιητικά προς τα μικροβιολογικά πρότυπα πρέπει να καταγράφονται και να φυλάσσονται, έτσι ώστε ο υπεύθυνος επιχείρησης και η αρμόδια αρχή να μπορούν να παρακολουθούν τη λειτουργία της μονάδας μεταποίησης. Οι πληροφορίες που θα καταγράφονται και θα παρακολουθούνται πρέπει να περιλαμβάνουν το μέγεθος των σωματιδίων και, κατά περίπτωση, την κρίσιμη θερμοκρασία, τον απόλυτο χρόνο, τη διακύμανση της πίεσης, τον ρυθμό τροφοδότησης σε πρώτη ύλη και τον ρυθμό ανακύκλωσης του λίπους.
               
            
                  3.
               
               
                  Κατά παρέκκλιση από την παράγραφο 1, η αρμόδια αρχή δύναται να επιτρέπει τη χρήση μεθόδων μεταποίησης που έχουν εγκριθεί πριν από την ημερομηνία έναρξης εφαρμογής του παρόντος κανονισμού, σύμφωνα με το παράρτημα V κεφάλαιο III του κανονισμού (ΕΚ) αριθ. 1774/2002.
               
            
                  4.
               
               
                  Η αρμόδια αρχή αναστέλλει οριστικά ή προσωρινά την εφαρμογή των μεθόδων μεταποίησης που αναφέρονται στις παραγράφους 1 και 3, αν λαμβάνει στοιχεία που να αποδεικνύουν ότι οποιαδήποτε περίπτωση από εκείνες που καθορίζονται στην παράγραφο 1 στοιχεία α) ή β) έχουν μεταβληθεί ουσιωδώς.
               
            
                  5.
               
               
                  Η αρμόδια αρχή ενημερώνει την αρμόδια αρχή άλλου κράτους μέλους, κατόπιν αιτήματος, σχετικά με τα στοιχεία που έχει στη διάθεσή της ως προς τις παραγράφους 1 και 2 όσον αφορά εγκεκριμένη μέθοδο μεταποίησης.
               
            ΚΕΦΑΛΑΙΟ IV
      
         ΕΝΑΛΛΑΚΤΙΚΕΣ ΜΕΘΟΔΟΙ ΜΕΤΑΠΟΙΗΣΗΣ
      
      
         Τμήμα 1
      
      
         Γενικές διατάξεις
      
      
                  1.
               
               
                  Υλικά που προκύπτουν από τη μεταποίηση υλικών της κατηγορίας 1 και 2, εξαιρουμένου του βιοντίζελ που παράγεται σύμφωνα με το τμήμα 2 σημείο Δ του παρόντος κεφαλαίου, πρέπει να φέρουν μόνιμη επισήμανση σύμφωνα με τις απαιτήσεις επισήμανσης ορισμένων παράγωγων προϊόντων οι οποίες ορίζονται στο παράρτημα VIII κεφάλαιο V.
               
            
                  2.
               
               
                  Η αρμόδια αρχή ενός κράτους μέλους πρέπει να καθιστά διαθέσιμα τα αποτελέσματα επίσημων ελέγχων στην αρμόδια αρχή άλλου κράτους μέλους κατόπιν αιτήματος, όταν χρησιμοποιείται εναλλακτική μέθοδος για πρώτη φορά στο εν λόγω κράτος μέλος, ώστε να διευκολύνεται η είσοδος της νέας εναλλακτικής μεθόδου.
               
            
         Τμήμα 2
      
      
         Πρότυπα μεταποίησης
      
      A.   Μέθοδος αλκαλικής υδρόλυσης
      1.   Αρχικό υλικό
      Γι’ αυτή τη διεργασία, μπορούν να χρησιμοποιηθούν ζωικά υποπροϊόντα όλων των κατηγοριών.
      2.   Μέθοδος μεταποίησης
      Η αλκαλική υδρόλυση πρέπει να διενεργείται σύμφωνα με τα ακόλουθα πρότυπα μεταποίησης:
      
                  α)
               
               
                  Πρέπει να χρησιμοποιείται διάλυμα είτε υδροξειδίου του νατρίου (NaOH) είτε υδροξειδίου του καλίου (KOH) (ή συνδυασμός των δύο) σε ποσότητα που εξασφαλίζει κατά προσέγγιση γραμμομοριακή ισοδυναμία με το βάρος, τον τύπο και τη σύνθεση των ζωικών υποπροϊόντων που πρόκειται να διασπαστούν.
                  Σε περίπτωση υψηλής περιεκτικότητας των ζωικών υποπροϊόντων σε λίπος, που καθιστά τη βάση ουδέτερη, η προστιθέμενη βάση πρέπει να προσαρμόζεται ώστε να επιτευχθεί η αναφερόμενη γραμμομοριακή ισοδυναμία·
               
            
                  β)
               
               
                  Τα ζωικά υποπροϊόντα πρέπει να τοποθετούνται σε περιέκτη από κραματοποιημένο χάλυβα. Η μετρημένη ποσότητα αλκαλίου πρέπει να προστίθεται είτε υπό στερεά μορφή είτε ως διάλυμα, όπως αναφέρεται στο στοιχείο α)·
               
            
                  γ)
               
               
                  Ο περιέκτης πρέπει να είναι κλειστός και τα ζωικά υποπροϊόντα και το αλκαλικό μείγμα πρέπει να θερμαίνονται σε θερμοκρασία πυρήνα τουλάχιστον 150 °C και να υποβάλλονται σε (απόλυτη) πίεση τουλάχιστον 4 bar για τουλάχιστον:
                  
                              i)
                           
                           
                              τρεις ώρες χωρίς διακοπή·
                           
                        
                              ii)
                           
                           
                              έξι ώρες χωρίς διακοπή, στην περίπτωση επεξεργασίας των ζωικών υποπροϊόντων που αναφέρονται στο άρθρο 8 στοιχείο α) σημεία i) και ii) του κανονισμού (ΕΚ) αριθ. 1069/2009.
                              Ωστόσο, υλικά που προέρχονται από υλικά της κατηγορίας 1 που περιλαμβάνουν ζώα τα οποία έχουν θανατωθεί στο πλαίσιο μέτρων για την εξάλειψη ΜΣΕ και τα οποία είναι είτε μηρυκαστικά για τα οποία δεν απαιτούνται δοκιμές για ΜΣΕ είτε μηρυκαστικά που έχουν υποβληθεί σε δοκιμές με αρνητικό αποτέλεσμα σύμφωνα με το άρθρο 6 παράγραφος 1 του κανονισμού (ΕΚ) αριθ. 999/2001 δύνανται να μεταποιηθούν σύμφωνα με την παράγραφο 2 στοιχείο γ) σημείο i) του παρόντος τμήματος· ή
                           
                        
                              iii)
                           
                           
                              μία ώρα χωρίς διακοπή, στην περίπτωση ζωικών υποπροϊόντων που αποτελούνται από υλικά που προέρχονται από ψάρια ή πουλερικά·
                           
                        
            
                  δ)
               
               
                  Η διεργασία πρέπει να πραγματοποιείται κατά παρτίδες και το υλικό στο δοχείο πρέπει να αναμειγνύεται συνεχώς προκειμένου να διευκολυνθεί η διεργασία διάσπασης έως ότου οι ιστοί διαλυθούν και τα οστά και τα δόντια μαλακώσουν· και
               
            
                  ε)
               
               
                  Τα ζωικά υποπροϊόντα πρέπει να υφίστανται επεξεργασία κατά τρόπο ώστε να πληρούνται ταυτόχρονα οι απαιτήσεις όσον αφορά τον χρόνο, τη θερμοκρασία και την πίεση.
               
            B.   Υδρόλυση σε υψηλή θερμοκρασία και υψηλή πίεση
      1.   Αρχικό υλικό
      Γι’ αυτή τη διεργασία, μπορούν να χρησιμοποιηθούν υλικά της κατηγορίας 2 και της κατηγορίας 3.
      2.   Μέθοδος μεταποίησης
      Η υδρόλυση σε υψηλή θερμοκρασία και υψηλή πίεση πρέπει να διενεργείται σύμφωνα με τα ακόλουθα πρότυπα μεταποίησης:
      
                  α)
               
               
                  Τα ζωικά υποπροϊόντα πρέπει να θερμαίνονται σε θερμοκρασία πυρήνα τουλάχιστον 180 °C για τουλάχιστον 40 λεπτά χωρίς διακοπή σε (απόλυτη) πίεση τουλάχιστον 12 bar και η θερμοκρασία επιτυγχάνεται με την έμμεση εισροή ατμού στον βιολυτικό αντιδραστήρα·
               
            
                  β)
               
               
                  Η μεταποίηση πρέπει να πραγματοποιείται κατά παρτίδες και το υλικό στο δοχείο πρέπει να αναμειγνύεται συνεχώς· και
               
            
                  γ)
               
               
                  Τα ζωικά υποπροϊόντα πρέπει να υφίστανται επεξεργασία κατά τρόπο ώστε να πληρούνται ταυτόχρονα οι απαιτήσεις όσον αφορά τον χρόνο, τη θερμοκρασία και την πίεση.
               
            Γ.   Παραγωγή βιοαερίου με υδρόλυση σε υψηλή πίεση
      1.   Αρχικό υλικό
      Γι’ αυτή τη διεργασία, μπορούν να χρησιμοποιηθούν ζωικά υποπροϊόντα όλων των κατηγοριών.
      2.   Μέθοδος μεταποίησης
      Η παραγωγή βιοαερίου με υδρόλυση σε υψηλή πίεση πρέπει να διενεργείται σύμφωνα με τα ακόλουθα πρότυπα μεταποίησης:
      
                  α)
               
               
                  Τα ζωικά υποπροϊόντα πρέπει να μεταποιούνται αρχικά με τη μέθοδο μεταποίησης 1 (αποστείρωση υπό πίεση) όπως καθορίζεται στο κεφάλαιο ΙΙΙ σε εγκεκριμένη μονάδα μεταποίησης·
               
            
                  β)
               
               
                  Μετά τη διεργασία του στοιχείου α), τα απολιπανθέντα υλικά πρέπει να υφίστανται επεξεργασία σε θερμοκρασία τουλάχιστον 220 °C για τουλάχιστον 20 λεπτά υπό (απόλυτη) πίεση τουλάχιστον 25 bar, και η θέρμανση να πραγματοποιείται σε δύο φάσεις, κατ’ αρχάς με απευθείας έγχυση ατμού και κατόπιν έμμεσα σε ομοαξονικό εναλλάκτη θερμότητας·
               
            
                  γ)
               
               
                  Η μεταποίηση πρέπει να πραγματοποιείται κατά παρτίδες ή με συνεχές σύστημα και το υλικό να αναμειγνύεται συνεχώς·
               
            
                  δ)
               
               
                  Τα ζωικά υποπροϊόντα πρέπει να υφίστανται επεξεργασία κατά τρόπο ώστε να πληρούνται ταυτόχρονα οι απαιτήσεις όσον αφορά τον χρόνο, τη θερμοκρασία και την πίεση· και
               
            
                  ε)
               
               
                  Το παραγόμενο υλικό πρέπει να αναμειγνύεται στη συνέχεια με νερό και να υφίσταται αναερόβια ζύμωση (μετασχηματισμός σε βιοαέριο) σε αντιδραστήρα παραγωγής βιοαερίου·
               
            
                  στ)
               
               
                  Στην περίπτωση αρχικού υλικού της κατηγορίας 1, όλη η διεργασία πρέπει να πραγματοποιείται στον ίδιο χώρο και σε κλειστό σύστημα, και το βιοαέριο που παράγεται κατά τη διεργασία πρέπει να καίγεται γρήγορα στην ίδια μονάδα σε θερμοκρασία τουλάχιστον 900 °C και κατόπιν ψύχεται ταχέως («σβήσιμο»).
               
            Δ.   Διεργασία παραγωγής βιοντίζελ
      1.   Αρχικό υλικό
      Γι’ αυτή τη διεργασία, μπορεί να χρησιμοποιηθεί κλάσμα λίπους που προέρχεται από ζωικά υποπροϊόντα όλων των κατηγοριών.
      2.   Μέθοδος μεταποίησης
      Η παραγωγή βιοντίζελ πρέπει να διενεργείται σύμφωνα με τα ακόλουθα πρότυπα μεταποίησης:
      
                  α)
               
               
                  Αν δεν χρησιμοποιούνται ιχθυέλαιο ή τετηγμένο λίπος που έχουν παραχθεί σύμφωνα με το παράρτημα III τμήμα VIII ή XII του κανονισμού (ΕΚ) αριθ. 853/2004, αντίστοιχα, το κλάσμα λίπους που προέρχεται από ζωικά υποπροϊόντα πρέπει να μεταποιείται, κατ’ αρχάς, ως εξής:
                  
                              i)
                           
                           
                              στην περίπτωση υλικών της κατηγορίας 1 ή 2, με την εφαρμογή της μεθόδου μεταποίησης 1 (αποστείρωση υπό πίεση) όπως καθορίζεται στο κεφάλαιο IΙΙ· και
                           
                        
                              ii)
                           
                           
                              στην περίπτωση υλικών της κατηγορίας 3, με την εφαρμογή οποιασδήποτε από τις μεθόδους μεταποίησης 1 έως 5 ή τη μέθοδο μεταποίησης 7 ή, στην περίπτωση υλικών από ψάρια, με την εφαρμογή των μεθόδων μεταποίησης 1 έως 7, όπως αναφέρονται στο κεφάλαιο IΙΙ·
                           
                        
            
                  β)
               
               
                  Το μεταποιημένο λίπος πρέπει να υποβάλλεται στη συνέχεια σε περαιτέρω επεξεργασία με μία από τις ακόλουθες μεθόδους:
                  
                              i)
                           
                           
                              το μεταποιημένο λίπος πρέπει να διαχωρίζεται από την πρωτεΐνη και, στην περίπτωση λίπους που προέρχεται από μηρυκαστικά, οι αδιάλυτες ακαθαρσίες που υπερβαίνουν το 0,15 % κατά βάρος πρέπει να αφαιρούνται και, κατόπιν, το μεταποιημένο λίπος πρέπει να υποβάλλεται σε εστεροποίηση και μετεστεροποίηση.
                              Ωστόσο, η εστεροποίηση δεν απαιτείται για τα μεταποιημένα λίπη που προέρχονται από υλικά της κατηγορίας 3. Για την εστεροποίηση, το pH πρέπει να μειώνεται σε λιγότερο από 1 με την προσθήκη θειικού οξέος (H2SO4) ή ισοδύναμου οξέος και το μείγμα πρέπει να θερμαίνεται σε θερμοκρασία 72 °C για τουλάχιστον δύο ώρες, κατά τη διάρκεια των οποίων πρέπει να αναμειγνύεται έντονα.
                              Η μετεστεροποίηση πρέπει να πραγματοποιείται με αύξηση του pH σε περίπου 14 με υδροξείδιο του καλίου ή με ισοδύναμη βάση σε θερμοκρασία 35 °C έως 50 °C για τουλάχιστον 15 λεπτά. Η μετεστεροποίηση πρέπει να πραγματοποιείται δύο φορές υπό τις συνθήκες που περιγράφονται στο παρόν σημείο, με τη χρήση νέου διαλύματος βάσης. Στη συνέχεια, πρέπει να διενεργείται διύλιση των προϊόντων, συμπεριλαμβανομένης της υπό κενό απόσταξης σε θερμοκρασία 150 °C, που καταλήγει στην παραγωγή βιοντίζελ·
                           
                        
                              ii)
                           
                           
                              χρησιμοποιούνται ισοδύναμες παράμετροι διεργασίας εγκεκριμένες από την αρμόδια αρχή.
                           
                        
            E.   Διεργασία εξαερίωσης «Brookes»
      1.   Αρχικό υλικό
      Γι’ αυτή τη διεργασία, μπορούν να χρησιμοποιηθούν υλικά της κατηγορίας 2 και της κατηγορίας 3.
      2.   Μέθοδος μεταποίησης
      Η διεργασία εξαερίωσης «Brookes» πρέπει να διενεργείται σύμφωνα με τα ακόλουθα πρότυπα μεταποίησης:
      
                  α)
               
               
                  Ο θάλαμος μετάκαυσης πρέπει να θερμαίνεται με τη χρήση φυσικού αερίου·
               
            
                  β)
               
               
                  Τα ζωικά υποπροϊόντα πρέπει να τοποθετούνται στον κύριο θάλαμο εξαέρωσης και να κλείνεται η πόρτα. Ο κύριος θάλαμος δεν πρέπει να έχει καυστήρες και πρέπει να θερμαίνεται με τη θερμοκρασία που μεταφέρεται από τον θάλαμο μετάκαυσης, ο οποίος πρέπει να βρίσκεται κάτω από τον κύριο θάλαμο. Η μοναδική είσοδος αέρα στον κύριο θάλαμο πρέπει να πραγματοποιείται μέσω τριών βαλβίδων εισαγωγής που είναι τοποθετημένες στην κύρια είσοδο, ώστε να αυξάνεται η αποτελεσματικότητα της μεθόδου·
               
            
                  γ)
               
               
                  Τα ζωικά υποπροϊόντα πρέπει να εξαεριώνονται σε πολύπλοκους υδρογονάνθρακες και τα παραγόμενα αέρια πρέπει να περνούν από ένα στενό άνοιγμα που βρίσκεται στην κορυφή του τοίχου στο πίσω μέρος του κύριου θαλάμου προς τις ζώνες ανάμειξης και πυρόλυσης, όπου πρέπει να διαχωρίζονται στα συστατικά τους στοιχεία. Τέλος, τα αέρια πρέπει να περνούν στον θάλαμο μετάκαυσης, όπου πρέπει να καίγονται στη φλόγα καυστήρα φυσικού αερίου σε περίσσεια αέρα·
               
            
                  δ)
               
               
                  Κάθε μονάδα μεταποίησης πρέπει να έχει δύο βοηθητικούς καυστήρες και δύο βοηθητικούς ανεμιστήρες ασφαλείας σε περίπτωση διακοπής της λειτουργίας του καυστήρα ή του ανεμιστήρα. Ο δευτερεύων θάλαμος πρέπει να προορίζεται για ελάχιστο χρόνο παραμονής δύο δευτερολέπτων σε θερμοκρασία τουλάχιστον 950 °C όταν πληρούνται όλες τις συνθήκες καύσης·
               
            
                  ε)
               
               
                  Κατά την έξοδο από τον δευτερεύοντα θάλαμο, τα καυσαέρια πρέπει να περνούν μέσω βαρομετρικού ρυθμιστή αέρα τοποθετημένου στη βάση της καπνοδόχου, ο οποίος τα ψύχει και τα αραιώνει με ατμοσφαιρικό αέρα, διατηρώντας σταθερή την πίεση στον κύριο και στον δευτερεύοντα θάλαμο·
               
            
                  στ)
               
               
                  Ο κύκλος της διεργασίας, που περιλαμβάνει φόρτωση, μεταποίηση, ψύξη και απομάκρυνση της τέφρας, πρέπει να διαρκεί 24 ώρες. Στο τέλος του κύκλου, τα κατάλοιπα τέφρας πρέπει να απομακρύνονται από τον κύριο θάλαμο με σύστημα αερισμού με δημιουργία κενού σε κλειστούς σάκους, οι οποίοι σφραγίζονται πριν από τη μεταφορά τους·
               
            
                  ζ)
               
               
                  Η εξαερίωση υλικών άλλων από τα ζωικά υποπροϊόντα δεν πρέπει να επιτρέπεται.
               
            ΣΤ.   Διεργασία καύσης ζωικού λίπους σε λέβητα
      1.   Αρχικό υλικό
      Γι’ αυτή τη διεργασία, μπορεί να χρησιμοποιηθεί κλάσμα λίπους από ζωικά υποπροϊόντα όλων των υλικών των κατηγοριών.
      2.   Μέθοδος μεταποίησης
      Η καύση ζωικού λίπους σε λέβητα πρέπει να διενεργείται σύμφωνα με τα ακόλουθα πρότυπα μεταποίησης:
      
                  α)
               
               
                  Αν δεν χρησιμοποιούνται ιχθυέλαιο ή τετηγμένο λίπος που έχουν παραχθεί σύμφωνα με το παράρτημα III τμήμα VIII ή XII του κανονισμού (ΕΚ) αριθ. 853/2004, αντίστοιχα, το κλάσμα λίπους που προέρχεται από ζωικά υποπροϊόντα πρέπει να μεταποιείται, κατ’ αρχάς, ως εξής:
                  
                              i)
                           
                           
                              στην περίπτωση κλάσματος λίπους υλικών της κατηγορίας 1 και 2 που προορίζεται για καύση σε άλλη μονάδα,
                              
                                          —
                                       
                                       
                                          για το κλάσμα λίπους από τη μεταποίηση μηρυκαστικών που έχουν υποβληθεί σε δοκιμές με αρνητικό αποτέλεσμα σύμφωνα με το άρθρο 6 παράγραφος 1 του κανονισμού (ΕΚ) αριθ. 999/2001 και από τη μεταποίηση ζώων, άλλων από τα μηρυκαστικά για τα οποία απαιτούνται δοκιμές για ΜΣΕ, με την εφαρμογή οποιασδήποτε από τις μεθόδους μεταποίησης 1 έως 5, όπως ορίζονται στο κεφάλαιο III του παρόντος παραρτήματος,
                                       
                                    
                                          —
                                       
                                       
                                          για το κλάσμα λίπους από τη μεταποίηση άλλων μηρυκαστικών, με την εφαρμογή της μεθόδου μεταποίησης 1, όπως ορίζεται στο κεφάλαιο III, και
                                       
                                    
                        
                              ii)
                           
                           
                              στην περίπτωση υλικών της κατηγορίας 1 και 2 που προορίζονται για καύση στην ίδια μονάδα και στην περίπτωση υλικών της κατηγορίας 3, με την εφαρμογή οποιασδήποτε από τις μεθόδους μεταποίησης 1 έως 5 ή της μεθόδου μεταποίησης 7· στην περίπτωση που τα υλικά προέρχονται από ψάρια, με την εφαρμογή των μεθόδων μεταποίησης 1 έως 7, όπως ορίζονται στο κεφάλαιο IΙΙ·
                           
                        
            
                  β)
               
               
                  Το κλάσμα λίπους πρέπει να διαχωρίζεται από την πρωτεΐνη και, στην περίπτωση λίπους που προέρχεται από μηρυκαστικά το οποίο προορίζεται για καύση σε άλλη μονάδα, οι αδιάλυτες ακαθαρσίες που υπερβαίνουν το 0,15 % κατά βάρος πρέπει να αφαιρούνται·
               
            
                  γ)
               
               
                  Έπειτα από τις διεργασίες που αναφέρονται στα στοιχεία α) και β), το λίπος πρέπει να:
                  
                              i)
                           
                           
                              εξατμίζεται σε ατμολέβητα και καίγεται σε θερμοκρασία τουλάχιστον 1 100 °C για τουλάχιστον 0,2 δευτερόλεπτα· ή
                           
                        
                              ii)
                           
                           
                              μεταποιείται με χρήση ισοδύναμων παραμέτρων διεργασίας εγκεκριμένων από την αρμόδια αρχή·
                           
                        
            
                  δ)
               
               
                  Η καύση υλικών ζωικής προέλευσης πλην του ζωικού λίπους δεν πρέπει να επιτρέπεται·
               
            
                  ε)
               
               
                  Η καύση λίπους που προέρχεται από υλικά της κατηγορίας 1 και της κατηγορίας 2 πρέπει να γίνεται στην ίδια μονάδα στην οποία τήκεται το λίπος, με σκοπό τη χρησιμοποίηση της παραγόμενης ενέργειας για τις διεργασίες τήξης. Ωστόσο, η αρμόδια αρχή μπορεί να επιτρέψει τη μεταφορά του εν λόγω λίπους σε άλλες μονάδες για καύση υπό τους εξής όρους:
                  
                              i)
                           
                           
                              η μονάδα προορισμού είναι εγκεκριμένη για την καύση·
                           
                        
                              ii)
                           
                           
                              η μεταποίηση τροφίμων ή ζωοτροφών σε εγκεκριμένη μονάδα στους ίδιους χώρους πραγματοποιείται υπό αυστηρές συνθήκες διαχωρισμού·
                           
                        
            
                  στ)
               
               
                  Η καύση πρέπει να πραγματοποιείται σύμφωνα με την ενωσιακή νομοθεσία για την προστασία του περιβάλλοντος, και ιδίως με βάση τα πρότυπα της εν λόγω νομοθεσίας σχετικά με τις βέλτιστες διαθέσιμες τεχνικές για τον έλεγχο και την παρακολούθηση των εκπομπών.
               
            Ζ.   Θερμομηχανική διεργασία παραγωγής βιοκαυσίμου
      1.   Αρχικό υλικό
      Γι’ αυτή τη διεργασία, μπορούν να χρησιμοποιηθούν κόπρος, περιεχόμενο του πεπτικού συστήματος και υλικά της κατηγορίας 3.
      2.   Μέθοδος μεταποίησης
      Η θερμομηχανική διεργασία παραγωγής βιοκαυσίμου πρέπει να διενεργείται σύμφωνα με τα ακόλουθα πρότυπα μεταποίησης:
      
                  α)
               
               
                  Τα ζωικά υποπροϊόντα πρέπει να φορτώνονται σε μεταλλάκτη και, στη συνέχεια, υποβάλλονται σε επεξεργασία σε θερμοκρασία 80 °C για διάστημα οκτώ ωρών. Κατά την περίοδο αυτή, το μέγεθος των υλικών πρέπει να συρρικνώνεται συνεχώς με τη χρήση κατάλληλου εξοπλισμού μηχανικής τριβής·
               
            
                  β)
               
               
                  Ακολούθως, το υλικό πρέπει να υποβάλλεται σε επεξεργασία σε θερμοκρασία 100 °C για τουλάχιστον δύο ώρες·
               
            
                  γ)
               
               
                  Το μέγεθος των σωματιδίων του παραγόμενου υλικού δεν πρέπει να υπερβαίνει τα 20 mm·
               
            
                  δ)
               
               
                  Τα ζωικά υποπροϊόντα πρέπει να υφίστανται επεξεργασία κατά τρόπο ώστε να πληρούνται ταυτόχρονα οι απαιτήσεις όσον αφορά τον χρόνο και τη θερμοκρασία, οι οποίες προβλέπονται στα στοιχεία α) και β)·
               
            
                  ε)
               
               
                  Κατά τη θερμική επεξεργασία του υλικού, το νερό που έχει εξατμιστεί πρέπει να εξάγεται συνεχώς από τον αεραγωγό πάνω από το βιοκαύσιμο και να διέρχεται μέσω ψυκτήρα από ανοξείδωτο χάλυβα. Το συμπύκνωμα πρέπει να διατηρείται σε θερμοκρασία τουλάχιστον 70 °C για τουλάχιστον μία ώρα προτού απορριφθεί ως λύμα·
               
            
                  στ)
               
               
                  Μετά τη θερμική επεξεργασία του υλικού, το βιοκαύσιμο που προκύπτει από τον ψυκτήρα πρέπει να απομακρύνεται και να μεταφέρεται αυτομάτως με πλήρως καλυμμένο και αλληλομανδαλωμένο ιμάντα μεταφοράς προς αποτέφρωση ή συναποτέφρωση στον ίδιο χώρο·
               
            
                  ζ)
               
               
                  Η διεργασία πρέπει να γίνεται κατά παρτίδες.
               
            
         Τμήμα 3
      
      
         Απόρριψη και χρήση παράγωγων προϊόντων
      
      
                  1.
               
               
                  Προϊόντα που προέρχονται από τη μεταποίηση:
                  
                              α)
                           
                           
                              υλικών της κατηγορίας 1 πρέπει:
                              
                                          i)
                                       
                                       
                                          να απορρίπτονται σύμφωνα με το άρθρο 12 στοιχείο α) ή β) του κανονισμού (ΕΟΚ) αριθ. 1069/2009·
                                       
                                    
                                          ii)
                                       
                                       
                                          να απορρίπτονται με ταφή σε εγκεκριμένο χώρο υγειονομικής ταφής·
                                       
                                    
                                          iii)
                                       
                                       
                                          να μετασχηματίζονται σε βιοαέριο, με τον όρο ότι τα κατάλοιπα διάσπασης απορρίπτονται σύμφωνα με τα σημεία i) ή ii)· ή
                                       
                                    
                                          iv)
                                       
                                       
                                          να μεταποιούνται περαιτέρω σε παράγωγα λίπους για χρήσεις άλλες από τη σίτιση ζώων·
                                       
                                    
                        
                              β)
                           
                           
                              υλικών της κατηγορίας 2 ή της κατηγορίας 3 πρέπει:
                              
                                          i)
                                       
                                       
                                          να απορρίπτονται όπως προβλέπεται στην παράγραφο 1 στοιχείο α) σημείο i) ή ii), με ή χωρίς προηγούμενη μεταποίηση, όπως προβλέπεται στο άρθρο 12 στοιχεία α) και β) του κανονισμού (ΕΚ) αριθ. 1069/2009·
                                       
                                    
                                          ii)
                                       
                                       
                                          να μεταποιούνται περαιτέρω σε παράγωγα λίπους για χρήσεις άλλες από τη σίτιση ζώων·
                                       
                                    
                                          iii)
                                       
                                       
                                          να χρησιμοποιούνται ως οργανικό λίπασμα ή βελτιωτικό εδάφους· ή
                                       
                                    
                                          iv)
                                       
                                       
                                          να λιπασματοποιούνται ή μετασχηματίζονται σε βιοαέριο.
                                       
                                    
                        
            
                  2.
               
               
                  Υλικά που παράγονται από μεταποίηση σύμφωνα με:
                  
                              α)
                           
                           
                              τη διεργασία αλκαλικής υδρόλυσης που καθορίζεται στο τμήμα 2 σημείο Α μπορούν να μετασχηματίζονται σε μονάδα παραγωγής βιοαερίου και, στη συνέχεια, να καίγονται γρήγορα σε θερμοκρασία τουλάχιστον 900 °C και κατόπιν να ψύχονται ταχέως («σβήσιμο»)· όταν υλικά που αναφέρονται στο άρθρο 8 στοιχεία α) και β) του κανονισμού (ΕΚ) αριθ. 1069/2009 έχουν χρησιμοποιηθεί ως αρχικό υλικό, ο μετασχηματισμός σε βιοαέριο πραγματοποιείται στον ίδιο χώρο με τη μεταποίηση και σε κλειστό σύστημα·
                           
                        
                              β)
                           
                           
                              τη διεργασία παραγωγής βιοντίζελ μπορούν:
                              
                                          i)
                                       
                                       
                                          στην περίπτωση βιοντίζελ και καταλοίπων από την απόσταξη βιοντίζελ, να χρησιμοποιούνται ως καύσιμο χωρίς τους περιορισμούς του παρόντος κανονισμού (τελικό σημείο)·
                                       
                                    
                                          ii)
                                       
                                       
                                          στην περίπτωση θειικού καλίου, να χρησιμοποιούνται για την παραγωγή παράγωγων προϊόντων προς διασπορά στο έδαφος·
                                       
                                    
                                          iii)
                                       
                                       
                                          στην περίπτωση γλυκερίνης:
                                          
                                                      —
                                                   
                                                   
                                                      η οποία προέρχεται από υλικό της κατηγορίας 1 ή της κατηγορίας 2 που έχει μεταποιηθεί σύμφωνα με τη μέθοδο μεταποίησης 1 όπως ορίζεται στο κεφάλαιο III, να μετασχηματίζονται σε βιοαέριο,
                                                   
                                                
                                                      —
                                                   
                                                   
                                                      που προέρχεται από υλικά της κατηγορίας 3, να χρησιμοποιούνται για τη σίτιση ζώων.
                                                   
                                                
                                    
                        
            
                  3.
               
               
                  Οποιαδήποτε απόβλητα προκύπτουν από τη μεταποίηση ζωικών υποπροϊόντων σύμφωνα με το παρόν τμήμα, όπως η ιλύς, το περιεχόμενο φίλτρων, η τέφρα και τα κατάλοιπα διάσπασης, πρέπει να απορρίπτονται σύμφωνα με τον κανονισμό (ΕΚ) αριθ. 1069/2009 και τον παρόντα κανονισμό.
               
            
   
      ΠΑΡΑΡΤΗΜΑ V
      
         ΜΕΤΑΣΧΗΜΑΤΙΣΜΟΣ ΖΩΙΚΩΝ ΥΠΟΠΡΟΪΟΝΤΩΝ ΚΑΙ ΠΑΡΑΓΩΓΩΝ ΠΡΟΪΟΝΤΩΝ ΣΕ ΒΙΟΑΕΡΙΟ, ΛΙΠΑΣΜΑΤΟΠΟΙΗΣΗ
      
      ΚΕΦΑΛΑΙΟ I
      
         ΑΠΑΙΤΗΣΕΙΣ ΠΟΥ ΕΦΑΡΜΟΖΟΝΤΑΙ ΣΤΙΣ ΜΟΝΑΔΕΣ
      
      
         Τμήμα 1
      
      
         Μονάδες παραγωγής βιοαερίου
      
      
                  1.
               
               
                  Οι μονάδες παραγωγής βιοαερίου πρέπει να διαθέτουν μονάδα παστερίωσης/εξυγίανσης, η οποία δεν είναι δυνατόν να παρακαμφθεί, για τα ζωικά υποπροϊόντα ή παράγωγα προϊόντα που εισάγονται με μέγιστο μέγεθος σωματιδίων 12 mm πριν από την είσοδό τους στη μονάδα, με:
                  
                              α)
                           
                           
                              εγκαταστάσεις ώστε να παρακολουθείται ότι θερμοκρασία 70 °C επιτυγχάνεται εντός μίας ώρας·
                           
                        
                              β)
                           
                           
                              συσκευές καταγραφής που θα καταγράφουν συνεχώς τα αποτελέσματα των μετρήσεων παρακολούθησης που αναφέρονται στο στοιχείο α)· και
                           
                        
                              γ)
                           
                           
                              κατάλληλο σύστημα ασφαλείας για την πρόληψη ανεπαρκούς θέρμανσης.
                           
                        
            
                  2.
               
               
                  Κατά παρέκκλιση από την παράγραφο 1, η μονάδα παστερίωσης/εξυγίανσης δεν πρέπει να είναι υποχρεωτική για τις μονάδες παραγωγής βιοαερίου που μετασχηματίζουν μόνο:
                  
                              α)
                           
                           
                              υλικά της κατηγορίας 2 τα οποία έχουν μεταποιηθεί σύμφωνα με τη μέθοδο μεταποίησης 1, όπως ορίζεται στο παράρτημα IV κεφάλαιο IΙΙ·
                           
                        
                              β)
                           
                           
                              υλικά της κατηγορίας 3 τα οποία έχουν μεταποιηθεί σύμφωνα με οποιαδήποτε από τις μεθόδους μεταποίησης 1 έως 5 ή τη μέθοδο μεταποίησης 7, ή, σε περίπτωση υλικών που προέρχονται από υδρόβια ζώα, σύμφωνα με οποιαδήποτε από τις μεθόδους μεταποίησης 1 έως 7, όπως ορίζονται στο παράρτημα IV κεφάλαιο IΙΙ·
                           
                        
                              γ)
                           
                           
                              υλικά της κατηγορίας 3 που έχει υποβληθεί σε παστερίωση/εξυγίανση σε άλλη εγκεκριμένη μονάδα·
                           
                        
                              δ)
                           
                           
                              ζωικά υποπροϊόντα τα οποία μπορεί να χρησιμοποιηθούν ως πρώτες ύλες χωρίς μεταποίηση σύμφωνα με το άρθρο 13 στοιχείο ε) σημείο ii) του κανονισμού (ΕΚ) αριθ. 1069/2009 και σύμφωνα με τον παρόντα κανονισμό·
                           
                        
                              ε)
                           
                           
                              ζωικά υποπροϊόντα τα οποία έχουν υποβληθεί στη διεργασία αλκαλικής υδρόλυσης που ορίζεται στο παράρτημα IV κεφάλαιο IV τμήμα 2 σημείο Α·
                           
                        
                              στ)
                           
                           
                              τα ακόλουθα ζωικά υποπροϊόντα, αν αυτό εγκρίνεται από την αρμόδια αρχή:
                              
                                          i)
                                       
                                       
                                          τα ζωικά υποπροϊόντα που αναφέρονται στο άρθρο 10 στοιχείο στ) του κανονισμού (ΕΚ) αριθ. 1069/2009, τα οποία έχουν υποστεί μεταποίηση όπως προσδιορίζεται στο άρθρο 2 παράγραφος 1 στοιχείο ιγ) του κανονισμού (ΕΚ) αριθ. 852/2004 τη στιγμή που προορίζονται για σκοπούς πλην της κατανάλωσης από τον άνθρωπο·
                                       
                                    
                                          ii)
                                       
                                       
                                          τα ζωικά υποπροϊόντα που αναφέρονται στο άρθρο 10 στοιχείο ζ) του κανονισμού (ΕΚ) αριθ. 1069/2009· ή
                                       
                                    
                                          iii)
                                       
                                       
                                          τα ζωικά υποπροϊόντα που μετασχηματίζονται σε βιοαέριο και, στη συνέχεια, τα κατάλοιπα διάσπασης λιπασματοποιούνται ή μεταποιούνται ή απορρίπτονται σύμφωνα με τον παρόντα κανονισμό.
                                       
                                    
                        
            
                  3.
               
               
                  Αν η μονάδα παραγωγής βιοαερίου είναι εγκατεστημένη στους χώρους όπου φυλάσσονται εκτρεφόμενα ζώα ή κοντά σε τέτοιους χώρους και δεν χρησιμοποιεί μόνο κόπρο, γάλα ή πρωτόγαλα που προέρχονται από αυτά τα ζώα, η μονάδα πρέπει να είναι εγκατεστημένη σε απόσταση από την περιοχή όπου φυλάσσονται τα ζώα αυτά.
                  Η εν λόγω απόσταση πρέπει να καθορίζεται με τρόπο που να εξασφαλίζει ότι δεν υπάρχουν απαράδεκτοι κίνδυνοι για τη μετάδοση μεταδοτικής στον άνθρωπο ή στα ζώα νόσου από τη μονάδα παραγωγής βιοαερίου.
                  Σε κάθε περίπτωση, πρέπει να υπάρχει πλήρης φυσικός διαχωρισμός μεταξύ, αφενός, της μονάδας παραγωγής βιοαερίου και, αφετέρου, των ζώων, των ζωοτροφών και της στρωμνής τους, με περίφραξη όπου κρίνεται αναγκαίο.
               
            
                  4.
               
               
                  Κάθε μονάδα παραγωγής βιοαερίου πρέπει να έχει δικό της εργαστήριο ή να κάνει χρήση εξωτερικού εργαστηρίου. Το εργαστήριο πρέπει να διαθέτει τον απαιτούμενο εξοπλισμό για τη διενέργεια των αναγκαίων αναλύσεων και να είναι εγκεκριμένο από την αρμόδια αρχή, να είναι διαπιστευμένο σύμφωνα με διεθνώς αναγνωρισμένα πρότυπα ή να υπόκειται σε τακτικούς ελέγχους από την αρμόδια αρχή.
               
            
         Τμήμα 2
      
      
         Μονάδες λιπασματοποίησης
      
      
                  1.
               
               
                  Οι μονάδες λιπασματοποίησης πρέπει να διαθέτουν κλειστό αντιδραστήρα λιπασματοποίησης ή κλειστό χώρο, που δεν είναι δυνατόν να παρακαμφθεί, για τα ζωικά υποπροϊόντα ή παράγωγα προϊόντα που εισάγονται στη μονάδα, και πρέπει να είναι εξοπλισμένες με τα εξής:
                  
                              α)
                           
                           
                              εγκαταστάσεις παρακολούθησης της θερμοκρασίας ανά πάσα στιγμή·
                           
                        
                              β)
                           
                           
                              συσκευές καταγραφής που θα καταγράφουν, κατά περίπτωση συνεχώς, τα αποτελέσματα των μετρήσεων παρακολούθησης που αναφέρονται στο στοιχείο α)·
                           
                        
                              γ)
                           
                           
                              κατάλληλο σύστημα ασφαλείας για την πρόληψη ανεπαρκούς θέρμανσης.
                           
                        
            
                  2.
               
               
                  Κατά παρέκκλιση από την παράγραφο 1, μπορούν να επιτρέπονται και άλλοι τύποι συστημάτων λιπασματοποίησης, με την προϋπόθεση ότι:
                  
                              α)
                           
                           
                              η διαχείρισή τους πραγματοποιείται κατά τρόπον ώστε όλα τα υλικά που βρίσκονται στο σύστημα να είναι μέσα στα πλαίσια των απαιτούμενων παραμέτρων χρόνου και θερμοκρασίας, συμπεριλαμβανομένης, κατά περίπτωση, της συνεχούς παρακολούθησης των παραμέτρων· ή
                           
                        
                              β)
                           
                           
                              μετασχηματίζουν μόνο υλικά που αναφέρονται στο τμήμα 1 παράγραφος 2· και
                           
                        
                              γ)
                           
                           
                              συμμορφώνονται με όλες τις άλλες σχετικές απαιτήσεις του παρόντος κανονισμού.
                           
                        
            
                  3.
               
               
                  Αν η μονάδα λιπασματοποίησης είναι εγκατεστημένη στους χώρους όπου φυλάσσονται εκτρεφόμενα ζώα ή κοντά σε τέτοιους χώρους και δεν χρησιμοποιεί μόνο κόπρο, γάλα ή πρωτόγαλα που προέρχονται από αυτά τα ζώα, η μονάδα λιπασματοποίησης πρέπει να είναι εγκατεστημένη σε απόσταση από την περιοχή όπου φυλάσσονται τα ζώα αυτά.
                  Η εν λόγω απόσταση πρέπει να καθορίζεται με τρόπο που να εξασφαλίζει ότι δεν υπάρχουν απαράδεκτοι κίνδυνοι για τη μετάδοση μεταδοτικής στον άνθρωπο ή στα ζώα νόσου από τη μονάδα λιπασματοποίησης.
                  Σε κάθε περίπτωση, πρέπει να υπάρχει πλήρης φυσικός διαχωρισμός μεταξύ, αφενός, της μονάδας λιπασματοποίησης και, αφετέρου, των ζώων, των ζωοτροφών και της στρωμνής τους, με περίφραξη όπου κρίνεται αναγκαίο.
               
            
                  4.
               
               
                  Κάθε μονάδα λιπασματοποίησης πρέπει να έχει δικό της εργαστήριο ή να κάνει χρήση εξωτερικού εργαστηρίου. Το εργαστήριο πρέπει να διαθέτει τον απαιτούμενο εξοπλισμό για τη διενέργεια των αναγκαίων αναλύσεων και να είναι εγκεκριμένο από την αρμόδια αρχή, να είναι διαπιστευμένο σύμφωνα με διεθνώς αναγνωρισμένα πρότυπα ή να υπόκειται σε τακτικούς ελέγχους από την αρμόδια αρχή.
               
            ΚΕΦΑΛΑΙΟ ΙΙ
      
         ΑΠΑΙΤΗΣΕΙΣ ΥΓΙΕΙΝΗΣ ΠΟΥ ΕΦΑΡΜΟΖΟΝΤΑΙ ΣΤΙΣ ΜΟΝΑΔΕΣ ΠΑΡΑΓΩΓΗΣ ΒΙΟΑΕΡΙΟΥ ΚΑΙ ΛΙΠΑΣΜΑΤΟΠΟΙΗΣΗΣ
      
      
                  1.
               
               
                  Τα ζωικά υποπροϊόντα πρέπει να μετασχηματίζονται το ταχύτερο δυνατό μετά την άφιξή τους στη μονάδα παραγωγής βιοαερίου ή λιπασματοποίησης. Πρέπει να αποθηκεύονται υπό τις κατάλληλες συνθήκες μέχρι να υποβληθούν σε επεξεργασία.
               
            
                  2.
               
               
                  Οι περιέκτες, τα δοχεία και τα οχήματα που χρησιμοποιούνται για τη μεταφορά μη επεξεργασμένου υλικού πρέπει να καθαρίζονται και να απολυμαίνονται σε οριοθετημένο χώρο.
                  Ο χώρος αυτός πρέπει να βρίσκεται σε τόπο ή να είναι σχεδιασμένος έτσι ώστε να αποτρέπεται ο κίνδυνος επιμόλυνσης επεξεργασμένων προϊόντων.
               
            
                  3.
               
               
                  Πρέπει να λαμβάνονται, συστηματικά, προληπτικά μέτρα κατά των πτηνών, των τρωκτικών, των εντόμων ή άλλων παρασίτων.
                  Για τον σκοπό αυτό, πρέπει να εφαρμόζεται τεκμηριωμένο πρόγραμμα καταπολέμησης των παρασίτων.
               
            
                  4.
               
               
                  Οι διαδικασίες καθαρισμού πρέπει να καθιερώνονται και να καταγράφονται για όλα τα τμήματα των εγκαταστάσεων. Για τον καθαρισμό πρέπει να παρέχονται κατάλληλος εξοπλισμός και υλικά καθαρισμού.
               
            
                  5.
               
               
                  Ο υγειονομικός έλεγχος πρέπει να περιλαμβάνει τακτικές επιθεωρήσεις του περιβάλλοντος χώρου και του εξοπλισμού. Τα προγράμματα και τα αποτελέσματα των επιθεωρήσεων πρέπει να καταγράφονται.
               
            
                  6.
               
               
                  Οι εγκαταστάσεις και ο εξοπλισμός πρέπει να βρίσκονται σε καλή κατάσταση και ο εξοπλισμός μέτρησης πρέπει να βαθμονομείται σε τακτά διαστήματα.
               
            
                  7.
               
               
                  Ο χειρισμός και η αποθήκευση των υπολειμμάτων διάσπασης και του προϊόντος λιπασματοποίησης στην εγκατάσταση παραγωγής βιοαερίου ή στην εγκατάσταση λιπασματοποίησης πρέπει να πραγματοποιούνται με τρόπο που να προλαμβάνει την εκ νέου επιμόλυνση.
               
            ΚΕΦΑΛΑΙΟ III
      
         ΠΑΡΑΜΕΤΡΟΙ ΜΕΤΑΣΧΗΜΑΤΙΣΜΟΥ
      
      
         Τμήμα 1
      
      
         Τυποποιημένες παράμετροι μετασχηματισμού
      
      
                  1.
               
               
                  Το υλικό κατηγορίας 3 που χρησιμοποιείται ως πρώτη ύλη σε εγκατάσταση παραγωγής βιοαερίου η οποία διαθέτει μονάδα παστερίωσης/εξυγίανσης πρέπει να υπόκειται στις ακόλουθες ελάχιστες απαιτήσεις:
                  
                              α)
                           
                           
                              μέγιστο μέγεθος των σωματιδίων πριν από την εισαγωγή τους στη μονάδα: 12 mm·
                           
                        
                              β)
                           
                           
                              ελάχιστη θερμοκρασία του συνόλου του υλικού στη μονάδα: 70 °C· και
                           
                        
                              γ)
                           
                           
                              ελάχιστος χρόνος αδιάκοπης παραμονής στη μονάδα: 60 λεπτά.
                           
                        Ωστόσο, κατηγορίας 3 γάλα, προϊόντα με βάση το γάλα, παράγωγα του γάλακτος, πρωτόγαλα και προϊόντα με βάση το πρωτόγαλα μπορούν να χρησιμοποιούνται χωρίς παστερίωση/εξυγίανση ως πρώτη ύλη σε μονάδα παραγωγής βιοαερίου, αν η αρμόδια αρχή δεν θεωρεί ότι τα υλικά αυτά αποτελούν κίνδυνο εξάπλωσης οποιασδήποτε σοβαρής μεταδοτικής στον άνθρωπο ή στα ζώα νόσου.
                  Οι ελάχιστες απαιτήσεις που καθορίζονται στα στοιχεία β) και γ) της παρούσας παραγράφου πρέπει να εφαρμόζονται επίσης σε υλικά της κατηγορίας 2 που εισάγονται σε μονάδα παραγωγής βιοαερίου χωρίς προηγούμενη μεταποίηση σύμφωνα με το άρθρο 13 στοιχείο ε) σημείο ii) του κανονισμού (ΕΚ) αριθ. 1069/2009.
               
            
                  2.
               
               
                  Τα υλικά της κατηγορίας 3 που χρησιμοποιούνται ως πρώτη ύλη σε μονάδα λιπασματοποίησης πρέπει να υπόκεινται στις ακόλουθες ελάχιστες απαιτήσεις:
                  
                              α)
                           
                           
                              μέγιστο μέγεθος των σωματιδίων πριν από την εισαγωγή στον αντιδραστήρα λιπασματοποίησης: 12 mm·
                           
                        
                              β)
                           
                           
                              ελάχιστη θερμοκρασία του συνόλου του υλικού στον αντιδραστήρα: 70 °C· και
                           
                        
                              γ)
                           
                           
                              ελάχιστος χρόνος αδιάκοπης παραμονής στη μονάδα: 60 λεπτά.
                           
                        Οι ελάχιστες απαιτήσεις που καθορίζονται στα στοιχεία β) και γ) της παρούσας παραγράφου πρέπει να εφαρμόζονται επίσης σε υλικά της κατηγορίας 2 που λιπασματοποιούνται χωρίς προηγούμενη μεταποίηση σύμφωνα με το άρθρο 13 στοιχείο ε) σημείο ii) του κανονισμού (ΕΚ) αριθ. 1069/2009.
               
            
         Τμήμα 2
      
      
         Εναλλακτικές παράμετροι μετασχηματισμού για τις μονάδες παραγωγής βιοαερίου και τις μονάδες λιπασματοποίησης
      
      
                  1.
               
               
                  Η αρμόδια αρχή δύναται να επιτρέπει τη χρήση παραμέτρων πλην των παραμέτρων που καθορίζονται στο κεφάλαιο Ι τμήμα 1 παράγραφος 1 και πλην των τυποποιημένων παραμέτρων μετασχηματισμού, με τον όρο ότι ο αιτών αυτή τη χρήση αποδεικνύει ότι οι εν λόγω παράμετροι εξασφαλίζουν επαρκή μείωση των βιολογικών κινδύνων. Η απόδειξη πρέπει να περιλαμβάνει επικύρωση, η οποία θα πραγματοποιείται σύμφωνα με τις ακόλουθες απαιτήσεις:
                  
                              α)
                           
                           
                              προσδιορισμό και ανάλυση των πιθανών κινδύνων, συμπεριλαμβανομένου του αντικτύπου του υλικού εισροής, με βάση την πλήρη περιγραφή των όρων και των παραμέτρων μετασχηματισμού·
                           
                        
                              β)
                           
                           
                              εκτίμηση κινδύνου, η οποία θα αξιολογεί το πώς επιτυγχάνονται στην πράξη οι συγκεκριμένοι όροι μετασχηματισμού που αναφέρονται στο στοιχείο α) σε κανονικές και σε μη κανονικές συνθήκες·
                           
                        
                              γ)
                           
                           
                              επικύρωση της προβλεπόμενης διαδικασίας με τη μέτρηση της μείωσης της βιωσιμότητας/μολυσματικότητας των εξής:
                              
                                          i)
                                       
                                       
                                          ενδογενών οργανισμών-δεικτών κατά τη διάρκεια της διεργασίας, όπου ο δείκτης είναι:
                                          
                                                      —
                                                   
                                                   
                                                      συνεχώς παρών στην πρώτη ύλη σε υψηλούς αριθμούς,
                                                   
                                                
                                                      —
                                                   
                                                   
                                                      όχι λιγότερο ανθεκτικός στη θερμότητα ως προς τις θανατηφόρες πτυχές της διεργασίας μετασχηματισμού, αλλά και όχι σημαντικά ανθεκτικότερος από τους παθογόνους παράγοντες για την παρακολούθηση των οποίων χρησιμοποιείται,
                                                   
                                                
                                                      —
                                                   
                                                   
                                                      σχετικά εύκολο να ποσοτικοποιηθεί και να εντοπιστεί και επιβεβαιωθεί· ή
                                                   
                                                
                                    
                                          ii)
                                       
                                       
                                          επαρκώς χαρακτηρισμένου οργανισμού ή ιού δοκιμής, κατά τη διάρκεια της έκθεσης, ο οποίος εισάγεται στο αρχικό υλικό με κατάλληλο σώμα δοκιμής·
                                       
                                    
                        
                              δ)
                           
                           
                              η επικύρωση της προβλεπόμενης διαδικασίας που αναφέρεται στο στοιχείο γ) πρέπει να καταδεικνύει ότι η διαδικασία επιτυγχάνει την ακόλουθη γενική μείωση κινδύνου:
                              
                                          i)
                                       
                                       
                                          για τις θερμικές και χημικές διεργασίες:
                                          
                                                      —
                                                   
                                                   
                                                      με τη μείωση κατά 5 log10 του Enterococcus faecalis ή της Salmonella Senftenberg (775W, αρνητικό H2S),
                                                   
                                                
                                                      —
                                                   
                                                   
                                                      με τη μείωση του τίτλου μολυσματικότητας των θερμοανθεκτικών ιών όπως ο parvovirus κατά τουλάχιστον 3 log10, κάθε φορά που ταυτοποιούνται ως σχετικός κίνδυνος· και
                                                   
                                                
                                    
                                          ii)
                                       
                                       
                                          όσον αφορά τις χημικές διεργασίες και:
                                          
                                                      —
                                                   
                                                   
                                                      με τη μείωση ανθεκτικών παρασίτων όπως τα αυγά των Ascaris sp. κατά τουλάχιστον 99,9 % (3 log10) των βιώσιμων σταδίων·
                                                   
                                                
                                    
                        
                              ε)
                           
                           
                              σχεδιασμό πλήρους προγράμματος ελέγχου, που θα περιλαμβάνει διαδικασίες για την παρακολούθηση της λειτουργίας της διεργασίας που αναφέρεται στο στοιχείο γ)·
                           
                        
                              στ)
                           
                           
                              μέτρα που θα εξασφαλίζουν τη συνεχή παρακολούθηση και εποπτεία των σχετικών παραμέτρων διεργασίας οι οποίες ορίζονται στο πρόγραμμα ελέγχου κατά τη λειτουργία της μονάδας.
                              Οι λεπτομέρειες για τις σχετικές παραμέτρους της διεργασίας που χρησιμοποιούνται σε μια μονάδα παραγωγής βιοαερίου ή σε μια μονάδα λιπασματοποίησης, καθώς και για άλλα κρίσιμα σημεία ελέγχου πρέπει να καταγράφονται και να φυλάσσονται, έτσι ώστε ο ιδιοκτήτης, ο υπεύθυνος ή ο εκπρόσωπός τους και η αρμόδια αρχή να μπορούν να παρακολουθούν τη λειτουργία της μονάδας.
                              Τα αρχεία πρέπει να διατίθενται από τον υπεύθυνο επιχείρησης στην αρμόδια αρχή κατόπιν σχετικού αιτήματος. Οι πληροφορίες σχετικά με διεργασία που έχει εγκριθεί στο πλαίσιο της παρούσας παραγράφου πρέπει να διατίθενται στην Επιτροπή κατόπιν σχετικού αιτήματος.
                           
                        
            
                  2.
               
               
                  Κατά παρέκκλιση από την παράγραφο 1, εν αναμονή της θέσπισης κανόνων σύμφωνα με το άρθρο 15 παράγραφος 2 στοιχείο α) σημείο ii) του κανονισμού (ΕΚ) αριθ. 1069/2009, η αρμόδια αρχή μπορεί να επιτρέπει τη χρήση ειδικών απαιτήσεων άλλων από εκείνες που προβλέπονται στο παρόν κεφάλαιο, με τον όρο ότι εγγυώνται ισοδύναμο αποτέλεσμα όσον αφορά τη μείωση των παθογόνων παραγόντων, για τα εξής:
                  
                              α)
                           
                           
                              υπολείμματα τροφίμων που χρησιμοποιούνται ως το μόνο ζωικό υποπροϊόν σε μονάδα παραγωγής βιοαερίου ή μονάδα λιπασματοποίησης· και
                           
                        
                              β)
                           
                           
                              μείγματα υπολειμμάτων τροφίμων με τα ακόλουθα υλικά:
                              
                                          i)
                                       
                                       
                                          κόπρο·
                                       
                                    
                                          ii)
                                       
                                       
                                          περιεχόμενο του πεπτικού συστήματος διαχωρισμένο από το πεπτικό σύστημα·
                                       
                                    
                                          iii)
                                       
                                       
                                          γάλα·
                                       
                                    
                                          iv)
                                       
                                       
                                          προϊόντα με βάση το γάλα·
                                       
                                    
                                          v)
                                       
                                       
                                          παράγωγα του γάλακτος·
                                       
                                    
                                          vi)
                                       
                                       
                                          πρωτόγαλα·
                                       
                                    
                                          vii)
                                       
                                       
                                          προϊόντα με βάση το πρωτόγαλα·
                                       
                                    
                                          viii)
                                       
                                       
                                          αυγά·
                                       
                                    
                                          ix)
                                       
                                       
                                          προϊόντα αυγών·
                                       
                                    
                                          x)
                                       
                                       
                                          ζωικά υποπροϊόντα που αναφέρονται στο άρθρο 10 στοιχείο στ) του κανονισμού (ΕΚ) αριθ. 1069/2009, τα οποία έχουν υποστεί μεταποίηση όπως προσδιορίζεται στο άρθρο 2 παράγραφος 1 στοιχείο ιγ) του κανονισμού (ΕΚ) αριθ. 852/2004.
                                       
                                    
                        
            
                  3.
               
               
                  Όταν τα υλικά που αναφέρονται στην παράγραφο 2 στοιχείο β) ή τα παράγωγα προϊόντα που αναφέρονται στο άρθρο 10 στοιχείο ζ) του κανονισμού (ΕΚ) αριθ. 1069/2009 είναι το μόνο αρχικό υλικό ζωικής προέλευσης που υποβάλλεται σε επεξεργασία σε μονάδα παραγωγής βιοαερίου ή μονάδα λιπασματοποίησης, η αρμόδια αρχή μπορεί να επιτρέπει τη χρήση ειδικών απαιτήσεων πλην εκείνων που καθορίζονται στο παρόν κεφάλαιο, με τον όρο ότι:
                  
                              α)
                           
                           
                              δεν θεωρεί ότι τα υλικά αυτά παρουσιάζουν κίνδυνο εξάπλωσης τυχόν σοβαρής μεταδοτικής στον άνθρωπο ή στα ζώα νόσου·
                           
                        
                              β)
                           
                           
                              θεωρεί ότι τα κατάλοιπα διάσπασης ή το προϊόν λιπασματοποίησης είναι μη μεταποιημένα υλικά και υποχρεώνει τους υπευθύνους να τα χειρίζονται σύμφωνα με τον κανονισμό (ΕΚ) αριθ. 1069/2009 και τον παρόντα κανονισμό.
                           
                        
            
                  4.
               
               
                  Οι υπεύθυνοι επιχειρήσεων μπορούν να διαθέτουν στην αγορά κατάλοιπα διάσπασης και προϊόντα λιπασματοποίησης, τα οποία έχουν παραχθεί σύμφωνα με παραμέτρους που έχουν εγκριθεί από την αρμόδια αρχή:
                  
                              α)
                           
                           
                              σύμφωνα με την παράγραφο 1·
                           
                        
                              β)
                           
                           
                              σύμφωνα με τις παραγράφους 2 και 3, μόνο εντός του κράτους μέλους στο οποίο έχουν εγκριθεί οι εν λόγω παράμετροι.
                           
                        
            
         Τμήμα 3
      
      
         Πρότυπα για τα κατάλοιπα διάσπασης και τα προϊόντα λιπασματοποίησης
      
      
                  1.
               
               
                  
                              α)
                           
                           
                              Τα αντιπροσωπευτικά δείγματα των καταλοίπων διάσπασης ή των προϊόντων λιπασματοποίησης, που λαμβάνονται κατά τη διάρκεια του μετασχηματισμού ή αμέσως μετά στη μονάδα παραγωγής βιοαερίου ή στη μονάδα λιπασματοποίησης, προκειμένου να ελεγχθεί η διεργασία, πρέπει να συμμορφώνονται με τα ακόλουθα πρότυπα:
                              
                                           
                                       
                                       
                                          Escherichia coli: n = 5, c = 1, m = 1 000, M = 5 000 σε 1 g·
                                          ή
                                       
                                    
                                           
                                       
                                       
                                          Enterococcaceae: n = 5, c = 1, m = 1 000, M = 5 000 σε 1 g·
                                       
                                    και
                           
                        
                              β)
                           
                           
                              Τα αντιπροσωπευτικά δείγματα των καταλοίπων διάσπασης ή των προϊόντων λιπασματοποίησης που λαμβάνονται κατά τη διάρκεια ή μετά το τέλος της αποθήκευσης πρέπει να συμμορφώνονται με τα ακόλουθα πρότυπα:
                              Σαλμονέλα: απουσία σε 25 g: n = 5, c = 0, m = 0, M = 0
                           
                        όπου, στην περίπτωση των στοιχείων α) ή β):
                  
                              n
                           
                           
                              =
                           
                           
                              ο αριθμός των προς έλεγχο δειγμάτων·
                           
                        
                              m
                           
                           
                              =
                           
                           
                              η κατώτατη τιμή για τον αριθμό των βακτηρίων· το αποτέλεσμα θεωρείται ικανοποιητικό, αν ο αριθμός των βακτηρίων σε όλα τα δείγματα δεν υπερβαίνει το m·
                           
                        
                              M
                           
                           
                              =
                           
                           
                              η μέγιστη τιμή για τον αριθμό βακτηρίων· το αποτέλεσμα θεωρείται μη ικανοποιητικό, αν ο αριθμός των βακτηρίων σε ένα ή περισσότερα δείγματα είναι ίσος ή μεγαλύτερος από Μ· και
                           
                        
                              c
                           
                           
                              =
                           
                           
                              ο αριθμός των δειγμάτων στον οποίο ο αριθμός των βακτηρίων μπορεί να κυμαίνεται μεταξύ m και Μ. Το δείγμα θεωρείται αποδεκτό αν ο αριθμός των βακτηρίων των υπολοίπων δειγμάτων είναι ίσος ή μικρότερος από m.
                           
                        
            
                  2.
               
               
                  Τα κατάλοιπα διάσπασης ή τα προϊόντα λιπασματοποίησης, τα οποία δεν συμμορφώνονται με τις απαιτήσεις που ορίζονται στο παρόν τμήμα, πρέπει να υποβάλλονται σε μετασχηματισμό ή λιπασματοποίηση και, στην περίπτωση της σαλμονέλας, ο χειρισμός ή η απόρριψή τους να γίνεται σύμφωνα με τις οδηγίες της αρμόδιας αρχής.
               
            
   
      ΠΑΡΑΡΤΗΜΑ VI
      
         ΕΙΔΙΚΟΙ ΚΑΝΟΝΕΣ ΣΧΕΤΙΚΑ ΜΕ ΤΗΝ ΕΡΕΥΝΑ, ΤΗ ΣΙΤΙΣΗ ΖΩΩΝ, ΤΗ ΣΥΛΛΟΓΗ ΚΑΙ ΤΗΝ ΑΠΟΡΡΙΨΗ
      
      ΚΕΦΑΛΑΙΟ I
      
         ΕΙΔΙΚΟΙ ΚΑΝΟΝΕΣ ΣΧΕΤΙΚΑ ΜΕ ΔΕΙΓΜΑΤΑ ΓΙΑ ΤΗΝ ΕΡΕΥΝΑ ΚΑΙ ΑΛΛΟΥΣ ΣΚΟΠΟΥΣ
      
      
         Τμήμα 1
      
      
         Ερευνητικά και διαγνωστικά δείγματα
      
      
                  1.
               
               
                  Οι υπεύθυνοι επιχειρήσεων μεριμνούν ώστε οι αποστολές ερευνητικών και διαγνωστικών δειγμάτων να συνοδεύονται από εμπορικό έγγραφο, το οποίο να προσδιορίζει τα εξής:
                  
                              α)
                           
                           
                              την περιγραφή του υλικού και του είδους ζώου καταγωγής·
                           
                        
                              β)
                           
                           
                              την κατηγορία του υλικού·
                           
                        
                              γ)
                           
                           
                              την ποσότητα του υλικού·
                           
                        
                              δ)
                           
                           
                              τον τόπο καταγωγής και τον τόπο αποστολής του υλικού·
                           
                        
                              ε)
                           
                           
                              το όνομα και τη διεύθυνση του αποστολέα·
                           
                        
                              στ)
                           
                           
                              το όνομα και τη διεύθυνση του παραλήπτη και/ή του χρήστη.
                           
                        
            
                  2.
               
               
                  Οι χρήστες που χειρίζονται ερευνητικά και διαγνωστικά δείγματα πρέπει να λαμβάνουν όλα τα αναγκαία μέτρα, ώστε να αποφεύγεται η εξάπλωση μεταδοτικών στον άνθρωπο ή στα ζώα νόσων κατά τον χειρισμό των υλικών που υπάγονται στον έλεγχό τους, και ιδίως με την εφαρμογή ορθών εργαστηριακών πρακτικών.
               
            
                  3.
               
               
                  Οποιαδήποτε παρεπόμενη χρήση ερευνητικών και διαγνωστικών δειγμάτων για σκοπούς άλλους από εκείνους που αναφέρονται στο παράρτημα Ι σημείο 38 πρέπει να απαγορεύεται.
               
            
                  4.
               
               
                  Αν δεν φυλάσσονται για σκοπούς αναφοράς, τα ερευνητικά και διαγνωστικά δείγματα, καθώς και οποιαδήποτε προϊόντα προέρχονται από τη χρήση αυτών των δειγμάτων, απορρίπτονται:
                  
                              α)
                           
                           
                              ως απόβλητα με αποτέφρωση ή συναποτέφρωση·
                           
                        
                              β)
                           
                           
                              στην περίπτωση ζωικών υποπροϊόντων ή παράγωγων προϊόντων που αναφέρονται στο άρθρο 8 στοιχείο α) σημείο iv) και άρθρο 8 στοιχεία γ) και δ), στο άρθρο 9 και στο άρθρο 10 του κανονισμού (ΕΚ) αριθ. 1069/2009 και τα οποία αποτελούν μέρος καλλιεργειών κυττάρων, σύνολα (kit) εργαστηρίου ή δείγματα εργαστηρίου, με επεξεργασία σύμφωνα με τους όρους που είναι τουλάχιστον ισοδύναμοι με την επικυρωμένη μέθοδο για τα αυτόκλειστα ατμού (1) και τη μετέπειτα απόρριψή τους ως αποβλήτων ή λυμάτων σύμφωνα με τη σχετική νομοθεσία της Ένωσης·
                           
                        
                              γ)
                           
                           
                              με αποστείρωση υπό πίεση και μετέπειτα απόρριψη ή χρήση σύμφωνα με τα άρθρα 12, 13 και 14 του κανονισμού (ΕΚ) αριθ. 1069/2009.
                           
                        
            
                  5.
               
               
                  Οι χρήστες που χειρίζονται ερευνητικά και διαγνωστικά δείγματα πρέπει να τηρούν μητρώο για τις αποστολές των εν λόγω δειγμάτων.
                  Το μητρώο πρέπει να περιλαμβάνει τις πληροφορίες που αναφέρονται στην παράγραφο 1, καθώς και την ημερομηνία και τη μέθοδο απόρριψης των δειγμάτων και οποιωνδήποτε παράγωγων προϊόντων.
               
            
                  6.
               
               
                  Κατά παρέκκλιση από τις παραγράφους 1, 4 και 5, η αρμόδια αρχή μπορεί να δεχτεί τον χειρισμό και την απόρριψη ερευνητικών και διαγνωστικών δειγμάτων για εκπαιδευτικούς σκοπούς υπό άλλους όρους που εξασφαλίζουν ότι δεν ανακύπτουν απαράδεκτοι κίνδυνοι για τη δημόσια υγεία ή την υγεία των ζώων.
               
            
         Τμήμα 2
      
      
         Εμπορικά δείγματα και εκθέματα
      
      
                  1.
               
               
                  Τα εμπορικά δείγματα και εκθέματα μπορούν να μεταφέρονται, να χρησιμοποιούνται και να απορρίπτονται μόνο σύμφωνα με τις παραγράφους 1 έως 4 και 6 του τμήματος I.
               
            
                  2.
               
               
                  Τα εμπορικά δείγματα, αν δεν φυλάσσονται για σκοπούς αναφοράς, πρέπει, μετά την ολοκλήρωση των ιδιαίτερων μελετών ή αναλύσεων:
                  
                              α)
                           
                           
                              να επαναποστέλλονται στο κράτος μέλος καταγωγής·
                           
                        
                              β)
                           
                           
                              αποστέλλονται σε άλλο κράτος μέλος ή τρίτη χώρα, αν η εν λόγω αποστολή έχει εγκριθεί από την αρμόδια αρχή του κράτους μέλους ή της τρίτης χώρας προορισμού εκ των προτέρων· ή
                           
                        
                              γ)
                           
                           
                              να απορρίπτονται ή να χρησιμοποιούνται σύμφωνα με τα άρθρα 12, 13 και 14 του κανονισμού (ΕΚ) αριθ. 1069/2009.
                           
                        
            
                  3.
               
               
                  Μετά την ολοκλήρωση της έκθεσης ή της καλλιτεχνικής δραστηριότητας, τα εκθέματα πρέπει να επαναποστέλλονται στο κράτος μέλος καταγωγής, να αποστέλλονται ή να απορρίπτονται σύμφωνα με την παράγραφο 2.
               
            ΚΕΦΑΛΑΙΟ ΙΙ
      
         ΕΙΔΙΚΟΙ ΚΑΝΟΝΕΣ ΣΙΤΙΣΗΣ
      
      
         Τμήμα 1
      
      
         Γενικές απαιτήσεις
      
      Υλικά της κατηγορίας 2 και 3 που αναφέρονται στο άρθρο 18 παράγραφος 1 του κανονισμού (ΕΚ) αριθ. 1069/2009 μπορούν να παρέχονται ως ζωοτροφή σε ζώα που αναφέρονται στην παράγραφο 1 στοιχεία α), δ), στ), ζ) και η) του εν λόγω άρθρου, με την προϋπόθεση ότι πληρούνται τουλάχιστον οι ακόλουθοι όροι, πέραν των τυχόν όρων που καθορίζει η αρμόδια αρχή σύμφωνα με το άρθρο 18 παράγραφος 1 του εν λόγω κανονισμού:
      
                  1.
               
               
                  Τα ζωικά υποπροϊόντα πρέπει να μεταφέρονται στους χρήστες ή σε κέντρα συλλογής σύμφωνα με το παράρτημα VIII κεφάλαιο Ι τμήματα 1 και 3.
               
            
                  2.
               
               
                  Τα κέντρα συλλογής πρέπει να καταχωρίζονται από την αρμόδια αρχή, με τον όρο ότι:
                  
                              α)
                           
                           
                              πληρούν τις απαιτήσεις για τις μονάδες οι οποίες εκτελούν τις ενδιάμεσες δραστηριότητες που προσδιορίζονται στο παράρτημα IX κεφάλαιο ΙΙ· και
                           
                        
                              β)
                           
                           
                              διαθέτουν κατάλληλες εγκαταστάσεις για την καταστροφή των αχρησιμοποίητων υλικών ή τα αποστέλλουν σε εγκεκριμένη μονάδα μεταποίησης ή σε εγκεκριμένη μονάδα αποτέφρωσης ή συναποτέφρωσης σύμφωνα με τον παρόντα κανονισμό.
                           
                        
            
                  3.
               
               
                  Τα κράτη μέλη δύνανται να επιτρέπουν τη χρήση μονάδας μεταποίησης για υλικά της κατηγορίας 2 ως κέντρο συλλογής.
               
            
                  4.
               
               
                  Οι υπεύθυνοι των κέντρων συλλογής που παρέχουν υλικά, πλην ζωικών υποπροϊόντων που προέρχονται από υδρόβια ζώα και από υδρόβια ασπόνδυλα, σε τελικούς χρήστες πρέπει να εξασφαλίζουν ότι τα εν λόγω υλικά υποβάλλονται σε μία από τις ακόλουθες επεξεργασίες:
                  
                              α)
                           
                           
                              μετουσίωση με διάλυμα χρωστικής ουσίας· το διάλυμα πρέπει να έχει συγκέντρωση τέτοια ώστε το χρωστικό αποτέλεσμα επί του υλικού να είναι ευδιάκριτο και να μην εξαφανίζεται όταν το χρωματισμένο υλικό υποβάλλονται σε κατάψυξη ή ψύξη, και ολόκληρη η επιφάνεια όλων των τεμαχίων του υλικού πρέπει να έχει καλυφθεί με το ως άνω διάλυμα είτε με εμβάπτιση του υλικού στο διάλυμα, είτε με ψεκασμό, είτε με οποιονδήποτε άλλο τρόπο εφαρμογής του διαλύματος·
                           
                        
                              β)
                           
                           
                              αποστείρωση με βρασμό ή με ατμό υπό πίεση έως ότου ψηθεί πλήρως όλη η μάζα του υλικού· ή
                           
                        
                              γ)
                           
                           
                              οποιοσδήποτε άλλος χειρισμός ή επεξεργασία έχει εγκριθεί από την αρχή που είναι αρμόδια για τον υπεύθυνο επιχείρησης.
                           
                        
            
         Τμήμα 2
      
      
         Σίτιση ορισμένων ειδών σε σταθμούς σίτισης
      
      
                  1.
               
               
                  Η αρμόδια αρχή μπορεί να επιτρέπει τη χρήση υλικών της κατηγορίας 1 που αναφέρονται στο άρθρο 18 παράγραφος 2 στοιχείο β) του κανονισμού (ΕΚ) αριθ. 1069/2009 με σκοπό τη σίτιση, σε σταθμούς σίτισης, των ακόλουθων ειδών τα οποία είτε κινδυνεύουν να εκλείψουν είτε προστατεύονται, με τους ακόλουθους όρους:
                  
                              α)
                           
                           
                              Τα υλικά πρέπει να χρησιμοποιούνται για τη σίτιση:
                              
                                          i)
                                       
                                       
                                          ενός από τα ακόλουθα είδη νεκροφάγων πτηνών στα ακόλουθα κράτη μέλη:
                                          
                                                      Κράτος μέλος
                                                   
                                                   
                                                      Είδος ζώου
                                                   
                                                
                                                      Βουλγαρία
                                                   
                                                   
                                                      γυπαετός (Gypaetus barbatus)
                                                      μαυρόγυπας (Aegypius monachus)
                                                      ασπροπάρης (Neophron percnopterus)
                                                      όρνιο (Gyps fulvus)
                                                      χρυσαετός (Aquila chrysaetos)
                                                      βασιλαετός (Aquila heliaca)
                                                      θαλασσαετός (Haliaeetus albicilla)
                                                      τσίφτης (Milvus migrans)
                                                      ψαλιδάρης (Milvus milvus)
                                                   
                                                
                                                      Ελλάδα
                                                   
                                                   
                                                      γυπαετός (Gypaetus barbatus)
                                                      μαυρόγυπας (Aegypius monachus)
                                                      ασπροπάρης (Neophron percnopterus)
                                                      όρνιο (Gyps fulvus)
                                                      χρυσαετός (Aquila chrysaetos)
                                                      βασιλαετός (Aquila heliaca)
                                                      θαλασσαετός (Haliaeetus albicilla)
                                                      τσίφτης (Milvus migrans)
                                                   
                                                
                                                      Ισπανία
                                                   
                                                   
                                                      γυπαετός (Gypaetus barbatus)
                                                      μαυρόγυπας (Aegypius monachus)
                                                      ασπροπάρης (Neophron percnopterus)
                                                      όρνιο (Gyps fulvus)
                                                      χρυσαετός (Aquila chrysaetos)
                                                      ισπανικός βασιλαετός (Aquila adalberti)
                                                      τσίφτης (Milvus migrans)
                                                      ψαλιδάρης (Milvus milvus)
                                                   
                                                
                                                      Γαλλία
                                                   
                                                   
                                                      γυπαετός (Gypaetus barbatus)
                                                      μαυρόγυπας (Aegypius monachus)
                                                      ασπροπάρης (Neophron percnopterus)
                                                      όρνιο (Gyps fulvus)
                                                      χρυσαετός (Aquila chrysaetos)
                                                      θαλασσαετός (Haliaeetus albicilla)
                                                      τσίφτης (Milvus migrans)
                                                      ψαλιδάρης (Milvus milvus)
                                                   
                                                
                                                      Ιταλία
                                                   
                                                   
                                                      γυπαετός (Gypaetus barbatus)
                                                      μαυρόγυπας (Aegypius monachus)
                                                      ασπροπάρης (Neophron percnopterus)
                                                      όρνιο (Gyps fulvus)
                                                      χρυσαετός (Aquila chrysaetos)
                                                      τσίφτης (Milvus migrans)
                                                      ψαλιδάρης (Milvus milvus)
                                                   
                                                
                                                      Κύπρος
                                                   
                                                   
                                                      μαυρόγυπας (Aegypius monachus)
                                                      όρνιο (Gyps fulvus)
                                                   
                                                
                                                      Πορτογαλία
                                                   
                                                   
                                                      μαυρόγυπας (Aegypius monachus)
                                                      ασπροπάρης (Neophron percnopterus)
                                                      όρνιο (Gyps fulvus)
                                                      χρυσαετός (Aquila chrysaetos)
                                                   
                                                
                                                      Σλοβακία
                                                   
                                                   
                                                      χρυσαετός (Aquila chrysaetos)
                                                      βασιλαετός (Aquila heliaca)
                                                      θαλασσαετός (Haliaeetus albicilla)
                                                      τσίφτης (Milvus migrans)
                                                      ψαλιδάρης (Milvus milvus)
                                                   
                                                
                                    
                                          ii)
                                       
                                       
                                          ενός από τα είδη της τάξης των σαρκοβόρων (Carnivora) που παρατίθενται στο παράρτημα II της οδηγίας 92/43/ΕΟΚ, σε ειδικές ζώνες διατήρησης που έχουν καθοριστεί σύμφωνα με την εν λόγω οδηγία· ή
                                       
                                    
                                          iii)
                                       
                                       
                                          ενός από τα είδη της τάξης των ιερακόμορφων και γλαυκόμορφων, που παρατίθενται στο παράρτημα I της οδηγίας 2009/147/ΕΚ, σε ειδικές ζώνες προστασίας που έχουν καθοριστεί σύμφωνα με την εν λόγω οδηγία·
                                       
                                    
                        
                              β)
                           
                           
                              Η αρμόδια αρχή έχει χορηγήσει έγκριση στον υπεύθυνο του σταθμού σίτισης.
                              Η αρμόδια αρχή θα χορηγεί αυτές τις εγκρίσεις με τον όρο ότι:
                              
                                          i)
                                       
                                       
                                          η σίτιση δεν χρησιμοποιείται ως εναλλακτικός τρόπος απόρριψης ειδικού υλικού κινδύνου ή απόρριψης νεκρών μηρυκαστικών που περιέχουν τέτοιο υλικό, κάτι που θα δημιουργούσε κίνδυνο ΜΣΕ·
                                       
                                    
                                          ii)
                                       
                                       
                                          εφαρμόζεται κατάλληλο σύστημα επιτήρησης για ΜΣΕ, όπως προβλέπεται στον κανονισμό (ΕΚ) αριθ. 999/2001, το οποίο περιλαμβάνει τακτικές εργαστηριακές δοκιμές δειγμάτων για ΜΣΕ·
                                       
                                    
                        
                              γ)
                           
                           
                              Η αρμόδια αρχή πρέπει να εξασφαλίζει τον συντονισμό με κάθε άλλη αρμόδια αρχή που είναι υπεύθυνη για την εποπτεία των απαιτήσεων που καθορίζονται στην έγκριση·
                           
                        
                              δ)
                           
                           
                              Η αρμόδια αρχή πρέπει να ικανοποιείται επειδή, με βάση την εκτίμηση της ιδιάζουσας κατάστασης των οικείων ειδών και του φυσικού τους περιβάλλοντος, η κατάσταση διατήρησης των ειδών θα βελτιωθεί·
                           
                        
                              ε)
                           
                           
                              Η έγκριση που χορηγείται από την αρμόδια αρχή πρέπει να:
                              
                                          i)
                                       
                                       
                                          αφορά και κατονομάζει τα πράγματι θιγόμενα είδη·
                                       
                                    
                                          ii)
                                       
                                       
                                          περιγράφει λεπτομερώς τον τόπο του σταθμού σίτισης στη γεωγραφική ζώνη όπου θα πραγματοποιηθεί η σίτιση· και
                                       
                                    
                                          iii)
                                       
                                       
                                          αναστέλλεται αμέσως σε περίπτωση που:
                                          
                                                      —
                                                   
                                                   
                                                      υπάρχει ύποπτη ή επιβεβαιωμένη σχέση με την εξάπλωση ΜΣΕ, έως ότου καταστεί δυνατόν να αποκλειστεί ο κίνδυνος, ή
                                                   
                                                
                                                      —
                                                   
                                                   
                                                      δεν υπάρχει συμμόρφωση με οποιονδήποτε από τους κανόνες που προβλέπονται στον παρόντα κανονισμό.
                                                   
                                                
                                    
                        
                              στ)
                           
                           
                              Ο υπεύθυνος για τη σίτιση πρέπει:
                              
                                          i)
                                       
                                       
                                          να ορίζει ειδικό χώρο για τη σίτιση, ο οποίος να είναι κλειστός και στον οποίο η πρόσβαση να περιορίζεται σε ζώα των προς διατήρηση ειδών, κατά περίπτωση με περίφραξη ή με άλλα μέσα που να ανταποκρίνονται στους φυσικούς τρόπους σίτισης των εν λόγω ειδών·
                                       
                                    
                                          ii)
                                       
                                       
                                          να εξασφαλίζει ότι επιλέξιμα πτώματα βοοειδών και τουλάχιστον 4 % των επιλέξιμων πτωμάτων αιγοπροβάτων που προορίζονται να χρησιμοποιούνται για σκοπούς σίτισης έχουν υποβληθεί σε δοκιμές πριν από την εν λόγω χρήση με αρνητικό αποτέλεσμα, στο πλαίσιο του προγράμματος επιτήρησης για ΜΣΕ το οποίο εφαρμόζεται σύμφωνα με το παράρτημα III του κανονισμού (ΕΚ) αριθ. 999/2001 και, κατά περίπτωση, δυνάμει απόφασης που εκδίδεται σύμφωνα με το άρθρο 6 παράγραφος 1β) δεύτερο εδάφιο του εν λόγω κανονισμού· και
                                       
                                    
                                          iii)
                                       
                                       
                                          να τηρεί αρχείο τουλάχιστον με τον αριθμό, τη φύση, το εκτιμώμενο βάρος και την καταγωγή των πτωμάτων των ζώων που χρησιμοποιήθηκαν για τη σίτιση, την ημερομηνία της σίτισης, τον τόπο στον οποίο πραγματοποιήθηκε η σίτιση και, κατά περίπτωση, τα αποτελέσματα των δοκιμών ΜΣΕ.
                                       
                                    
                        
            
                  2.
               
               
                  Όταν ένα κράτος μέλος υποβάλλει αίτηση στην Επιτροπή προκειμένου να συμπεριληφθεί στον κατάλογο της παραγράφου 1 στοιχείο α), πρέπει να προσκομίζει:
                  
                              α)
                           
                           
                              λεπτομερή αιτιολόγηση για την επέκταση του καταλόγου ώστε να περιλαμβάνει ορισμένα είδη νεκροφάγων πτηνών στο συγκεκριμένο κράτος μέλος, καθώς και εξήγηση των λόγων για τους οποίους είναι αναγκαία η σίτιση των εν λόγω πτηνών με υλικά της κατηγορίας 1 αντί με υλικά της κατηγορίας 2 ή της κατηγορίας 3·
                           
                        
                              β)
                           
                           
                              εξήγηση των μέτρων που θα ληφθούν προκειμένου να εξασφαλιστεί συμμόρφωση με την παράγραφο 1.
                           
                        
            
         Τμήμα 3
      
      
         Σίτιση άγριων ζώων εκτός σταθμών σίτισης
      
      Η αρμόδια αρχή μπορεί να επιτρέπει τη χρήση υλικού της κατηγορίας 1 που να περιλαμβάνει ολόκληρα πτώματα ή μέρη νεκρών ζώων που περιέχουν ειδικό υλικό κινδύνου εκτός σταθμών σίτισης, αν κρίνεται σκόπιμο χωρίς προηγούμενη συλλογή των νεκρών ζώων, με σκοπό τη σίτιση άγριων ζώων που αναφέρονται στην παράγραφο 1 στοιχείο α) του τμήματος 2, με τους ακόλουθους όρους:
      
                  1.
               
               
                  Η αρμόδια αρχή πρέπει να ικανοποιείται επειδή, με βάση την εκτίμηση της ιδιάζουσας κατάστασης των οικείων ειδών και του φυσικού τους περιβάλλοντος, η κατάσταση διατήρησης των ειδών θα βελτιωθεί·
               
            
                  2.
               
               
                  Η αρμόδια αρχή πρέπει να επισημαίνει στην έγκριση εκμεταλλεύσεις ή αγέλες σε γεωγραφικώς οριοθετημένη ζώνη σίτισης, με τους ακόλουθους όρους:
                  
                              α)
                           
                           
                              Η ζώνη σίτισης δεν πρέπει να επεκτείνεται σε περιοχές όπου πραγματοποιείται εντατική εκτροφή ζώων·
                           
                        
                              β)
                           
                           
                              Τα εκτρεφόμενα ζώα σε εκμεταλλεύσεις ή αγέλες στη ζώνη σίτισης πρέπει να βρίσκονται υπό την τακτική επιτήρηση επίσημου κτηνίατρου όσον αφορά τον επιπολασμό των ΜΣΕ και των μεταδοτικών στον άνθρωπο ή στα ζώα νόσων·
                           
                        
                              γ)
                           
                           
                              Η σίτιση πρέπει να αναστέλλεται αμέσως σε περίπτωση που:
                              
                                          i)
                                       
                                       
                                          υπάρχει ύποπτη ή επιβεβαιωμένη σχέση με την εξάπλωση ΜΣΕ σε εκμετάλλευση ή αγέλη, έως ότου καταστεί δυνατόν να αποκλειστεί ο κίνδυνος·
                                       
                                    
                                          ii)
                                       
                                       
                                          υπάρχει ύποπτη ή επιβεβαιωμένη σχέση με εκδήλωση εστίας σοβαρής μεταδοτικής στον άνθρωπο ή στα ζώα νόσου σε εκμετάλλευση ή αγέλη, έως ότου καταστεί δυνατόν να αποκλειστεί ο κίνδυνος· ή
                                       
                                    
                                          iii)
                                       
                                       
                                          δεν υπάρχει συμμόρφωση με κανέναν από τους κανόνες που προβλέπονται στον παρόντα κανονισμό·
                                       
                                    
                        
                              δ)
                           
                           
                              Η αρμόδια αρχή πρέπει να καθορίζει, στο πλαίσιο της έγκρισης:
                              
                                          i)
                                       
                                       
                                          κατάλληλα μέτρα ώστε να προλαμβάνεται η μετάδοση ΜΣΕ και μεταδοτικών νόσων από νεκρά ζώα στον άνθρωπο ή σε άλλα ζώα, όπως μέτρα που στοχεύουν τους τρόπους σίτισης των προς διατήρηση ειδών, εποχικούς περιορισμούς σίτισης, απαγορεύσεις των μετακινήσεων εκτρεφόμενων ζώων και άλλα μέτρα με σκοπό να ελεγχθούν οι πιθανοί κίνδυνοι μετάδοσης μεταδοτικής στον άνθρωπο ή στα ζώα νόσου, όπως μέτρα που αφορούν είδη παρόντα στη ζώνη σίτισης για τη σίτιση των οποίων δεν χρησιμοποιούνται τα ζωικά υποπροϊόντα·
                                       
                                    
                                          ii)
                                       
                                       
                                          τις αρμοδιότητες των προσώπων ή οντοτήτων στη ζώνη σίτισης που βοηθούν κατά τη σίτιση ή είναι αρμόδια(-ες) για τα εκτρεφόμενα ζώα, σε σχέση με τα μέτρα που αναφέρονται στο σημείο i)·
                                       
                                    
                                          iii)
                                       
                                       
                                          τους όρους για την επιβολή των κυρώσεων για τις οποίες γίνεται λόγος στο άρθρο 53 του κανονισμού (ΕΚ) αριθ. 1069/2009, που εφαρμόζονται για τις παραβάσεις των μέτρων που αναφέρονται στο σημείο i) από τα πρόσωπα ή τις οντότητες που αναφέρονται στο σημείο ii) του παρόντος στοιχείου δ)·
                                       
                                    
                        
                              ε)
                           
                           
                              Όταν η σίτιση πραγματοποιείται χωρίς προηγούμενη συλλογή των νεκρών ζώων, πρέπει να έχει διενεργείται εκτίμηση του πιθανού ποσοστού θνησιμότητας εκτρεφόμενων ζώων στη ζώνη σίτισης και των πιθανών απαιτήσεων σίτισης των άγριων ζώων, ως βάση για την εκτίμηση των πιθανών κινδύνων μετάδοσης νόσων.
                           
                        
            
         Τμήμα 4
      
      
         Σίτιση ζώων ζωολογικών κήπων με υλικό της κατηγορίας 1
      
      Η αρμόδια αρχή μπορεί να επιτρέπει τη χρήση υλικού της κατηγορίας 1 που αποτελείται από ολόκληρα πτώματα ή μέρη νεκρών ζώων που περιέχουν ειδικό υλικό κινδύνου, καθώς και τη χρήση υλικού που προέρχεται από ζώα ζωολογικών κήπων, για τη σίτιση ζώων ζωολογικών κήπων υπό τους ακόλουθους όρους:
      
                  α)
               
               
                  Η αρμόδια αρχή πρέπει να έχει χορηγήσει έγκριση στον υπεύθυνο σίτισης. Η αρμόδια αρχή θα χορηγεί αυτές τις εγκρίσεις με τον όρο ότι:
                  
                              i)
                           
                           
                              η σίτιση δεν χρησιμοποιείται ως εναλλακτικός τρόπος απόρριψης ειδικού υλικού κινδύνου ή απόρριψης νεκρών μηρυκαστικών που περιέχουν τέτοιο υλικό, κάτι που θα δημιουργούσε κίνδυνο ΜΣΕ·
                           
                        
                              ii)
                           
                           
                              όταν χρησιμοποιείται υλικό της κατηγορίας 1 που περιλαμβάνει ολόκληρα πτώματα ή μέρη νεκρών ζώων που περιέχουν ειδικό υλικό κινδύνου και το οποίο προέρχεται από βοοειδή, εφαρμόζεται κατάλληλο σύστημα επιτήρησης για ΜΣΕ, όπως προβλέπεται στον κανονισμό (ΕΚ) αριθ. 999/2001, το οποίο περιλαμβάνει τακτικές εργαστηριακές δοκιμές δειγμάτων για ΜΣΕ·
                           
                        
            
                  β)
               
               
                  Η έγκριση που χορηγείται από την αρμόδια αρχή πρέπει να αναστέλλεται αμέσως σε περίπτωση που:
                  
                              i)
                           
                           
                              υπάρχει ύποπτη ή επιβεβαιωμένη σχέση με την εξάπλωση ΜΣΕ, έως ότου καταστεί δυνατόν να αποκλειστεί ο κίνδυνος, ή
                           
                        
                              ii)
                           
                           
                              δεν υπάρχει συμμόρφωση με κανέναν από τους κανόνες που προβλέπονται στον παρόντα κανονισμό·
                           
                        
            
                  γ)
               
               
                  Ο υπεύθυνος για τη σίτιση πρέπει:
                  
                              i)
                           
                           
                              να αποθηκεύει το υλικό που πρόκειται να χρησιμοποιηθεί για τη σίτιση και πραγματοποιεί τη σίτιση σε κλειστό και περιφραγμένο χώρο, ώστε να εξασφαλίζεται ότι κανένα σαρκοφάγο ζώο, άλλο από ζώα ζωολογικών κήπων για τα οποία έχει χορηγηθεί η έγκριση, δεν έχει πρόσβαση στο υλικό για τη σίτιση·
                           
                        
                              ii)
                           
                           
                              να εξασφαλίζει ότι τα μηρυκαστικά που προορίζονται να χρησιμοποιηθούν για τη σίτιση περιλαμβάνονται στο πρόγραμμα επιτήρησης για ΜΣΕ που εφαρμόζεται σύμφωνα με το παράρτημα III του κανονισμού (ΕΚ) αριθ. 999/2001 και, κατά περίπτωση, σύμφωνα με απόφαση που εκδίδεται δυνάμει του άρθρου 6 παράγραφος 1β) δεύτερο εδάφιο του εν λόγω κανονισμού·
                           
                        
                              iii)
                           
                           
                              να τηρεί αρχείο τουλάχιστον με τον αριθμό, τη φύση, το εκτιμώμενο βάρος και την καταγωγή των πτωμάτων των ζώων που χρησιμοποιήθηκαν για τη σίτιση, τα αποτελέσματα των δοκιμών ΜΣΕ και την ημερομηνία της σίτισης.
                           
                        
            ΚΕΦΑΛΑΙΟ III
      
         ΕΙΔΙΚΟΙ ΚΑΝΟΝΕΣ ΣΧΕΤΙΚΑ ΜΕ ΤΗ ΣΥΛΛΟΓΗ ΚΑΙ ΤΗΝ ΑΠΟΡΡΙΨΗ
      
      
         Τμήμα 1
      
      
         Ειδικοί κανόνες για την απόρριψη ζωικών υποπροϊόντων
      
      
                  1.
               
               
                  Αν η αρμόδια αρχή εγκρίνει την απόρριψη ζωικών υποπροϊόντων επιτόπου σύμφωνα με το άρθρο 19 παράγραφος 1 στοιχεία α), β), γ) και ε) του κανονισμού (ΕΚ) αριθ. 1069/2009, η εν λόγω απόρριψη μπορεί να πραγματοποιηθεί:
                  
                              α)
                           
                           
                              με καύση ή ταφή στους χώρους από τους οποίους προέρχονται τα ζωικά υποπροϊόντα·
                           
                        
                              β)
                           
                           
                              σε εγκεκριμένο χώρο υγειονομικής ταφής· ή
                           
                        
                              γ)
                           
                           
                              με καύση ή ταφή σε χώρο που ελαχιστοποιεί τον κίνδυνο για την υγεία των ζώων, τη δημόσια υγεία και το περιβάλλον, με τον όρο ότι ο χώρος βρίσκεται σε επαρκή απόσταση η οποία επιτρέπει στην αρμόδια αρχή να διαχειρίζεται την πρόληψη του κινδύνου για την υγεία των ζώων, τη δημόσια υγεία και το περιβάλλον.
                           
                        
            
                  2.
               
               
                  Η καύση ζωικών υποπροϊόντων επιτόπου, όπως αναφέρεται στο άρθρο 19 παράγραφος 1 στοιχεία β), γ) και ε) του κανονισμού (ΕΚ) αριθ. 1069/2009, πρέπει να πραγματοποιείται κατά τρόπο που εξασφαλίζει ότι αυτά καίγονται:
                  
                              α)
                           
                           
                              σε κατάλληλα διαμορφωμένη πυρά και τα ζωικά υποπροϊόντα μετατρέπονται σε τέφρα·
                           
                        
                              β)
                           
                           
                              χωρίς να τίθεται σε κίνδυνο η ανθρώπινη υγεία·
                           
                        
                              γ)
                           
                           
                              χωρίς να χρησιμοποιούνται διαδικασίες ή μέθοδοι που μπορεί να βλάψουν το περιβάλλον, ιδίως όταν μπορεί να συνεπάγονται κινδύνους για το νερό, τον αέρα, το έδαφος, τα φυτά και τα ζώα ή μέσω θορύβου ή οσμών·
                           
                        
                              δ)
                           
                           
                              σε συνθήκες που εξασφαλίζουν ότι οποιαδήποτε παραγόμενη τέφρα απορρίπτεται με ταφή σε εγκεκριμένο χώρο υγειονομικής ταφής.
                           
                        
            
                  3.
               
               
                  Η ταφή ζωικών υποπροϊόντων επιτόπου, όπως ορίζεται στο άρθρο 19 παράγραφος 1 στοιχεία α), β), γ) και ε) του κανονισμού (ΕΚ) αριθ. 1069/2009, πρέπει να πραγματοποιείται έτσι ώστε αυτά να θάβονται:
                  
                              α)
                           
                           
                              κατά τρόπο που να εξασφαλίζει ότι σαρκοφάγα ή παμφάγα ζώα δεν έχουν πρόσβαση σε αυτά·
                           
                        
                              β)
                           
                           
                              σε εγκεκριμένο χώρο υγειονομικής ταφής ή σε άλλο χώρο χωρίς να τίθεται σε κίνδυνο η ανθρώπινη υγεία και με τη χρήση διεργασιών ή μεθόδων που δεν βλάπτουν το περιβάλλον, ιδίως όταν μπορεί να συνεπάγονται κινδύνους για το νερό, τον αέρα, το έδαφος, τα φυτά και τα ζώα ή μέσω θορύβου ή οσμών.
                           
                        
            
                  4.
               
               
                  Σε περίπτωση απόρριψης σύμφωνα με το άρθρο 19 παράγραφος 1 στοιχεία α), β), γ) και ε) του κανονισμού (ΕΚ) αριθ. 1069/2009, οι μετακινήσεις ζωικών υποπροϊόντων από τον τόπο καταγωγής στον τόπο απόρριψης πρέπει να πραγματοποιούνται με τους ακόλουθους όρους:
                  
                              α)
                           
                           
                              τα ζωικά υποπροϊόντα μεταφέρονται σε ασφαλείς, στεγανούς περιέκτες ή οχήματα·
                           
                        
                              β)
                           
                           
                              η φόρτωση και η εκφόρτωση των ζωικών υποπροϊόντων γίνεται υπό την εποπτεία της αρμόδιας αρχής, κατά περίπτωση·
                           
                        
                              γ)
                           
                           
                              οι τροχοί των οχημάτων απολυμαίνονται κατά την έξοδό τους από τον χώρο καταγωγής·
                           
                        
                              δ)
                           
                           
                              οι περιέκτες και τα οχήματα που χρησιμοποιούνται για τη μεταφορά ζωικών υποπροϊόντων καθαρίζονται και απολυμαίνονται διεξοδικά μετά την εκφόρτωση των ζωικών υποπροϊόντων· και
                           
                        
                              ε)
                           
                           
                              έχουν προβλεφθεί κατάλληλοι συνοδοί για τα οχήματα, έλεγχος της στεγανότητας και διπλό κάλυμμα, κατά περίπτωση.
                           
                        
            
         Τμήμα 2
      
      
         Καύση και ταφή ζωικών υποπροϊόντων σε απόμερες περιοχές
      
      Το μέγιστο ποσοστό για το οποίο γίνεται λόγος στο άρθρο 19 παράγραφος 2 του κανονισμού (ΕΚ) αριθ. 1069/2009 δεν πρέπει να υπερβαίνει τα εξής:
      
                  α)
               
               
                  το 10 % του πληθυσμού βοοειδών στο οικείο κράτος μέλος·
               
            
                  β)
               
               
                  το 25 % του πληθυσμού αιγοπροβάτων στο οικείο κράτος μέλος·
               
            
                  γ)
               
               
                  το 10 % του πληθυσμού χοιροειδών στο οικείο κράτος μέλος· και
               
            
                  δ)
               
               
                  ποσοστό του πληθυσμού άλλων ειδών που προσδιορίζονται από την αρμόδια αρχή, με βάση εκτίμηση των πιθανών κινδύνων για τη δημόσια υγεία και την υγεία των ζώων οι οποίοι προκύπτουν από την απόρριψη ζώων των εν λόγω ειδών με καύση ή ταφή επιτόπου.
               
            
         Τμήμα 3
      
      
         Καύση και ταφή μελισσών και υποπροϊόντων μελισσοκομίας
      
      Στην περίπτωση μελισσών και υποπροϊόντων μελισσοκομίας, η αρμόδια αρχή δύναται να εγκρίνει την απόρριψη με ταφή ή καύση επιτόπου, όπως αναφέρεται στο άρθρο 19 παράγραφος 1 στοιχείο στ) του κανονισμού (ΕΚ) αριθ. 1069/2009, με τον όρο ότι λαμβάνονται όλα τα αναγκαία μέτρα ώστε να εξασφαλίζεται ότι η καύση ή η ταφή δεν θέτει σε κίνδυνο την υγεία των ζώων ή τη δημόσια υγεία ή το περιβάλλον.
      ΚΕΦΑΛΑΙΟ IV
      
         ΑΠΟΡΡΙΨΗ ΜΕ ΑΛΛΑ ΜΕΣΑ
      
      Κατά παρέκκλιση από το άρθρο 14 του κανονισμού (ΕΚ) αριθ. 1069/2009, τα κράτη μέλη μπορούν να εγκρίνουν τη συλλογή, τη μεταφορά και την απόρριψη υλικών της κατηγορίας 3 που αναφέρονται στο άρθρο 10 στοιχείο στ) του εν λόγω κανονισμού με μέσα άλλα από την καύση ή την ταφή επιτόπου, με τον όρο ότι:
      
                  α)
               
               
                  Τα υλικά δεν υπερβαίνουν τα 20 kg ανά εβδομάδα από την εγκατάσταση ή τη μονάδα από την οποία συλλέγονται τα υλικά, ανεξάρτητα από τα είδη ζώων από τα οποία προέρχονται τα υλικά·
               
            
                  β)
               
               
                  Τα υλικά συλλέγονται, μεταφέρονται και απορρίπτονται με μέσα που προλαμβάνουν τη μετάδοση απαράδεκτων κινδύνων για τη δημόσια υγεία και την υγεία των ζώων·
               
            
                  γ)
               
               
                  Η αρμόδια αρχή διενεργεί τακτικούς ελέγχους, συμπεριλαμβανομένων ελέγχων στα μητρώα που τηρούν οι υπεύθυνοι επιχειρήσεων, στις εγκαταστάσεις ή μονάδες όπου συλλέγονται τα υλικά, ώστε να εξασφαλίζεται συμμόρφωση με τις διατάξεις του παρόντος τμήματος.
               
            Τα κράτη μέλη δύνανται να αποφασίσουν να αυξήσουν τον όγκο που αναφέρεται στο στοιχείο α) σε 50 kg ανά εβδομάδα κατ’ ανώτατο όριο, με τον όρο ότι θα προσκομίσουν λεπτομερή αιτιολόγηση στην Επιτροπή και στα άλλα κράτη μέλη στο πλαίσιο της μόνιμης επιτροπής για την τροφική αλυσίδα και την υγεία των ζώων που αναφέρεται στο άρθρο 52 παράγραφος 1 του κανονισμού (ΕΚ) αριθ. 1069/2009, στην οποία να προσδιορίζονται το είδος των δραστηριοτήτων για τις οποίες πρόκειται να αυξηθεί ο όγκος, τα είδη καταγωγής των σχετικών ζωικών υποπροϊόντων, καθώς και εξήγηση των λόγων για τους οποίους είναι αναγκαία η αύξηση του όγκου, με σκοπό τη δημιουργία καταλλήλου συστήματος για τον χειρισμό και την απόρριψη ζωικών υποπροϊόντων και παράγωγων προϊόντων στην επικράτειά τους, όπως αναφέρεται στο άρθρο 4 παράγραφος 4 του εν λόγω κανονισμού.
      
         (1)  CEN TC/102 – Αποστειρωτήρες για ιατρικούς σκοπούς – EN 285:2006 + A2:2009 – Αποστείρωση – Αποστειρωτές ατμού – Μεγάλοι αποστειρωτές, αναφορά που δημοσιεύτηκε στην ΕΕ C 293 της 2.12.2009, σ. 39.
   
   
      ΠΑΡΑΡΤΗΜΑ VII
      
         ΤΥΠΟΠΟΙΗΜΕΝΗ ΜΟΡΦΗ ΑΙΤΗΣΕΩΝ ΓΙΑ ΕΝΑΛΛΑΚΤΙΚΕΣ ΜΕΘΟΔΟΥΣ
      
      ΚΕΦΑΛΑΙΟ I
      
         Γλωσσικό καθεστώς
      
      
                  1.
               
               
                  Οι αιτήσεις για την έγκριση εναλλακτικών μεθόδων χρήσης ή απόρριψης ζωικών υποπροϊόντων ή παράγωγων προϊόντων, όπως αναφέρονται στο άρθρο 20 του κανονισμού (ΕΚ) αριθ. 1069/2009 (αιτήσεις) πρέπει να υποβάλλονται σε μία από τις επίσημες γλώσσες της Ευρωπαϊκής Ένωσης, όπως ορίζονται στο άρθρο 1 του κανονισμού αριθ. 1 του 1958.
               
            
                  2.
               
               
                  Τα ενδιαφερόμενα μέρη που υποβάλλουν τις εν λόγω αιτήσεις σε γλώσσα άλλη από την αγγλική πρέπει να επικυρώνουν την επίσημη μετάφραση της αίτησής τους, την οποία αναλαμβάνει η ΕΑΑΤ, πριν από την αξιολόγηση.
                  Το χρονικό διάστημα για το οποίο γίνεται λόγος στο άρθρο 20 παράγραφος 5 του κανονισμού (ΕΚ) αριθ. 1069/2009 αρχίζει να υπολογίζεται μόνο αφού το ενδιαφερόμενο μέρος θα έχει επικυρώσει την επίσημη μετάφραση της αίτησης.
               
            ΚΕΦΑΛΑΙΟ ΙΙ
      
         Περιεχόμενο των αιτήσεων
      
      
                  1.
               
               
                  Για να μπορέσει η ΕΑΑΤ να αξιολογήσει την ασφάλεια της προτεινόμενης εναλλακτικής μεθόδου, οι αιτήσεις πρέπει να περιλαμβάνουν όλες τις αναγκαίες πληροφορίες σχετικά με τα ακόλουθα σημεία:
                  
                              α)
                           
                           
                              τις κατηγορίες ζωικών υποπροϊόντων που προορίζονται να υποβληθούν στην εναλλακτική μέθοδο, με μνεία των κατηγοριών που αναφέρονται στα άρθρα 8, 9 και 10 του κανονισμού (ΕΚ) αριθ. 1069/2009·
                           
                        
                              β)
                           
                           
                              την ταυτοποίηση και τον χαρακτηρισμό των υλικών κινδύνου σύμφωνα με τις ακόλουθες αρχές:
                              Τα υλικά σημαντικού κινδύνου πρέπει να ταυτοποιούνται χωριστά. Για κάθε υλικό πρέπει να αξιολογείται η πιθανότητα έκθεσης ανθρώπων και ζώων σε συνήθεις και έκτακτης ανάγκης/μη φυσιολογικές συνθήκες λειτουργίας. Σε περίπτωση σημαντικής έκθεσης, ο δυνητικός κίνδυνος πρέπει να αξιολογείται·
                           
                        
                              γ)
                           
                           
                              τη μείωση κινδύνου σύμφωνα με τις ακόλουθες αρχές:
                              
                                           
                                       
                                       
                                          Η μείωση κινδύνου για την υγεία του ανθρώπου και των ζώων που μπορεί να επιτευχθεί με τη διεργασία πρέπει να αξιολογείται βάσει άμεσων μετρήσεων.
                                       
                                    
                                           
                                       
                                       
                                          Αν καμία άμεση μέτρηση δεν είναι διαθέσιμη, μπορεί επίσης να χρησιμοποιηθεί μοντελοποίηση ή προβολή από άλλες διεργασίες. Για να αποδειχθεί αποτελεσματική μείωση κινδύνου, ο ταυτοποιημένος κίνδυνος (όπως η σαλμονέλα) πρέπει να υπολογιστεί ποσοτικά τόσο στο υλικό εισροής (πρώτη ύλη) όσο και στο παραγόμενο υλικό εκροής. Για τους σκοπούς του παρόντος κεφαλαίου, το υλικό εκροής περιλαμβάνει οποιαδήποτε τελικά προϊόντα προκύπτουν από τη διεργασία και οποιαδήποτε υποπροϊόντα προέρχονται από αυτή.
                                       
                                    
                                           
                                       
                                       
                                          Οι εκτιμήσεις πρέπει να συνοδεύονται από αποδεικτικά στοιχεία. Τα στοιχεία αυτά περιλαμβάνουν – για τις μετρήσεις – πληροφορίες σχετικά με την εφαρμοζόμενη μεθοδολογία (ευαισθησία και αξιοπιστία των μεθόδων που εφαρμόζονται), φύση των δειγμάτων που έχουν αναλυθεί και αποδεικτικά στοιχεία σύμφωνα με τα οποία τα δείγματα είναι αντιπροσωπευτικά (σχετικά πραγματικά δείγματα, αριθμός των δοκιμών που έχουν διενεργηθεί).
                                       
                                    
                                           
                                       
                                       
                                          Αν χρησιμοποιούνται υποκατάστατα για τη μέτρηση πριόντος, πρέπει να εξηγείται το γιατί κρίνονται σχετικά. Πρέπει να παρέχεται αξιολόγηση της εγκυρότητας με τον σχετικό βαθμό αβεβαιότητας·
                                       
                                    
                        
                              δ)
                           
                           
                              τον περιορισμό κινδύνου σύμφωνα με τις ακόλουθες αρχές:
                              
                                           
                                       
                                       
                                          Πρέπει να αναλύεται η πιθανή αποτελεσματικότητα των τεχνικών μέτρων που εφαρμόζονται ώστε να εξασφαλίζεται ο περιορισμός των κινδύνων.
                                       
                                    
                                           
                                       
                                       
                                          Η ανάλυση αυτή πρέπει να αντικατοπτρίζει τις συνήθεις και έκτακτης ανάγκης/μη φυσιολογικές συνθήκες λειτουργίας και να καλύπτει το ενδεχόμενο βλάβης κατά τη διεργασία.
                                       
                                    
                                           
                                       
                                       
                                          Οι διαδικασίες παρακολούθησης και επιτήρησης για την απόδειξη του περιορισμού πρέπει να προσδιορίζονται.
                                       
                                    
                                           
                                       
                                       
                                          Αν δεν μπορέσει να επιτευχθεί πλήρης περιορισμός, απαιτείται αξιολόγηση οποιουδήποτε δυνητικού κινδύνου·
                                       
                                    
                        
                              ε)
                           
                           
                              τον εντοπισμό αλληλεξαρτώμενων διεργασιών σύμφωνα με τις ακόλουθες αρχές:
                              
                                           
                                       
                                       
                                          Πρέπει να αξιολογείται κάθε πιθανός έμμεσος αντίκτυπος που μπορεί να επηρεάσει την ικανότητα μείωσης κινδύνου μιας συγκεκριμένης διεργασίας.
                                       
                                    
                                           
                                       
                                       
                                          Έμμεσος αντίκτυπος μπορεί να υπάρξει από τη μεταφορά, την αποθήκευση και την ασφαλή απόρριψη τελικών προϊόντων που προκύπτουν από τη διεργασία και υποπροϊόντων που προέρχονται από αυτή·
                                       
                                    
                        
                              στ)
                           
                           
                              την επιδιωκόμενη τελική χρήση των τελικών προϊόντων και των υποπροϊόντων σύμφωνα με τις ακόλουθες αρχές:
                              
                                           
                                       
                                       
                                          Η επιδιωκόμενη τελική χρήση των τελικών προϊόντων και υποπροϊόντων μιας διεργασίας πρέπει να προσδιορίζεται.
                                       
                                    
                                           
                                       
                                       
                                          Οι συνεπαγόμενοι πιθανοί κίνδυνοι για την υγεία του ανθρώπου και των ζώων πρέπει να υπολογίζονται από τη μείωση κινδύνου που εκτιμάται σύμφωνα με το στοιχείο γ).
                                       
                                    
                        
            
                  2.
               
               
                  Οι αιτήσεις πρέπει να υποβάλλονται μαζί με αποδεικτικά έγγραφα, και ιδίως ένα διάγραμμα ροής το οποίο να απεικονίζει τη λειτουργία της διεργασίας, τα αποδεικτικά στοιχεία για τα οποία γίνεται λόγος στην παράγραφο 1 στοιχείο γ), καθώς και άλλα στοιχεία που να στηρίζουν την εξήγηση που δίνεται στο πλαίσιο που καθορίζεται στην παράγραφο 1.
               
            
                  3.
               
               
                  Οι αιτήσεις πρέπει να αναφέρουν διεύθυνση επικοινωνίας για το ενδιαφερόμενο μέρος, στην οποία πρέπει να περιλαμβάνονται το όνομα και η πλήρης διεύθυνση, ο αριθμός τηλεφώνου και/ή φαξ και/ή η διεύθυνση ηλεκτρονικού ταχυδρομείου ενός συγκεκριμένου προσώπου επαφής που είναι αρμόδιο ως το ενδιαφερόμενο μέρος ή εξ ονόματος του ενδιαφερόμενου μέρους.
               
            
   
      ΠΑΡΑΡΤΗΜΑ VIII
      
         ΣΥΛΛΟΓΗ, ΜΕΤΑΦΟΡΑ ΚΑΙ ΙΧΝΗΛΑΣΙΜΟΤΗΤΑ
      
      ΚΕΦΑΛΑΙΟ I
      
         ΣΥΛΛΟΓΗ ΚΑΙ ΜΕΤΑΦΟΡΑ
      
      
         Τμήμα 1
      
      
         Οχήματα και περιέκτες
      
      
                  1.
               
               
                  Από το αρχικό σημείο στην αλυσίδα παρασκευής για το οποίο γίνεται λόγος στο άρθρο 4 παράγραφος 1 του κανονισμού (ΕΚ) αριθ. 1069/2009, τα ζωικά υποπροϊόντα και τα παράγωγα προϊόντα πρέπει να συλλέγονται και να μεταφέρονται σε σφραγισμένη νέα συσκευασία ή σε καλυμμένους, στεγανούς περιέκτες ή οχήματα.
               
            
                  2.
               
               
                  Τα οχήματα και οι επαναχρησιμοποιούμενοι περιέκτες, καθώς και όλα τα επαναχρησιμοποιούμενα στοιχεία του εξοπλισμού ή των συσκευών που έρχονται σε επαφή με ζωικά υποπροϊόντα ή παράγωγα προϊόντα, άλλα από τα παράγωγα προϊόντα που διατίθενται στην αγορά σύμφωνα με τον κανονισμό (ΕΚ) αριθ. 767/2009 και τα οποία αποθηκεύονται και μεταφέρονται σύμφωνα με το παράρτημα II του κανονισμού (ΕΚ) αριθ. 183/2005, πρέπει να διατηρούνται καθαρά.
                  Ειδικότερα, αν δεν προορίζονται για τη μεταφορά συγκεκριμένων ζωικών υποπροϊόντων ή παράγωγων προϊόντων έτσι ώστε να αποφεύγεται η διασταυρούμενη επιμόλυνση, πρέπει:
                  
                              α)
                           
                           
                              να είναι καθαρά και στεγνά πριν από τη χρήση· και
                           
                        
                              β)
                           
                           
                              να καθαρίζονται, να πλένονται και/ή να απολυμαίνονται έπειτα από κάθε χρήση στον βαθμό που είναι αναγκαίο για την πρόληψη διασταυρούμενης επιμόλυνσης.
                           
                        
            
                  3.
               
               
                  Οι επαναχρησιμοποιούμενοι περιέκτες πρέπει να χρησιμοποιούνται αποκλειστικά για τη μεταφορά ενός συγκεκριμένου ζωικού υποπροϊόντος ή παράγωγου προϊόντος στον βαθμό που είναι αναγκαίο για την πρόληψη διασταυρούμενης επιμόλυνσης.
                  Ωστόσο, οι επαναχρησιμοποιούμενοι περιέκτες μπορούν να χρησιμοποιούνται, με τον όρο ότι η αρμόδια αρχή έχει εγκρίνει την εν λόγω χρήση:
                  
                              α)
                           
                           
                              για τη μεταφορά διαφόρων ζωικών υποπροϊόντων ή παράγωγων προϊόντων, με τον όρο ότι καθαρίζονται και απολυμαίνονται μεταξύ των διαφόρων χρήσεων, έτσι ώστε να αποφεύγεται η διασταυρούμενη επιμόλυνση·
                           
                        
                              β)
                           
                           
                              για τη μεταφορά διαφόρων ζωικών υποπροϊόντων ή παράγωγων προϊόντων που αναφέρονται στο άρθρο 10 στοιχείο στ) του κανονισμού (ΕΚ) αριθ. 1069/2009, έπειτα από τη χρήση τους για τη μεταφορά προϊόντων τα οποία προορίζονται για κατανάλωση από τον άνθρωπο, σε συνθήκες που αποτρέπουν τη διασταυρούμενη επιμόλυνση.
                           
                        
            
                  4.
               
               
                  Το υλικό συσκευασίας πρέπει να απορρίπτεται με αποτέφρωση ή με άλλα μέσα, σύμφωνα με τη νομοθεσία της Ένωσης.
               
            
         Τμήμα 2
      
      
         Συνθήκες θερμοκρασίας
      
      
                  1.
               
               
                  Η μεταφορά ζωικών υποπροϊόντων που προορίζονται για την παραγωγή πρώτων υλών ζωοτροφών ή πρώτων υλών τροφών για ζώα συντροφιάς πρέπει να πραγματοποιείται σε κατάλληλη θερμοκρασία, στην περίπτωση ζωικών υποπροϊόντων από κρέας και προϊόντα κρέατος που προορίζονταν για σκοπούς πλην της κατανάλωσης από τον άνθρωπο, σε μέγιστη θερμοκρασία 7 °C, εκτός αν χρησιμοποιούνται για σκοπούς σίτισης σύμφωνα με το παράρτημα II κεφάλαιο I, έτσι ώστε να αποτρέπεται κάθε κίνδυνος για την υγεία των ζώων ή τη δημόσια υγεία.
               
            
                  2.
               
               
                  Τα μη μεταποιημένα υλικά της κατηγορίας 3 που προορίζονται για την παρασκευή πρώτων υλών ζωοτροφών ή τροφών για ζώα συντροφιάς πρέπει να αποθηκεύονται και να μεταφέρονται υπό ψύξη, κατεψυγμένα ή σε σιλό, εκτός αν:
                  
                              α)
                           
                           
                              μεταποιούνται εντός 24 ωρών μετά τη συλλογή ή μετά το τέλος της αποθήκευσης υπό ψύξη ή κατεψυγμένα, αν η μετέπειτα μεταφορά πραγματοποιείται με μέσα στα οποία διατηρείται η θερμοκρασία αποθήκευσης·
                           
                        
                              β)
                           
                           
                              στην περίπτωση γάλακτος, προϊόντων με βάση το γάλα ή παράγωγων του γάλακτος τα οποία δεν έχουν υποβληθεί σε καμία από τις μορφές επεξεργασίας που αναφέρονται στο παράρτημα X κεφάλαιο ΙΙ τμήμα 4 μέρος Ι, μεταφέρονται υπό ψύξη και σε μονωμένους περιέκτες, εκτός αν οι κίνδυνοι μπορούν να μετριαστούν με άλλα μέτρα, λόγω των χαρακτηριστικών του υλικού.
                           
                        
            
                  3.
               
               
                  Ο σχεδιασμός των οχημάτων που χρησιμοποιούνται για την ψυκτική μεταφορά πρέπει να εξασφαλίζει τη διατήρηση της κατάλληλης θερμοκρασίας καθ’ όλη τη διάρκεια της μεταφοράς και να καθιστά εφικτή την παρακολούθηση της θερμοκρασίας.
               
            
         Τμήμα 3
      
      
         Παρέκκλιση για τη συλλογή και τη μεταφορά υλικού της κατηγορίας 3 που περιλαμβάνει γάλα, προϊόντα με βάση το γάλα και παράγωγα του γάλακτος
      
      Το τμήμα I δεν εφαρμόζεται στη συλλογή και τη μεταφορά υλικού της κατηγορίας 3 που περιλαμβάνει γάλα, προϊόντα με βάση το γάλα και παράγωγα του γάλακτος από υπεύθυνους εκμεταλλεύσεων μεταποίησης γάλακτος που έχουν εγκριθεί σύμφωνα με το άρθρο 4 του κανονισμού (ΕΚ) αριθ. 853/2004, όταν λαμβάνουν προϊόντα τα οποία έχουν προηγουμένως παραδώσει και επιστρέφονται σε αυτούς, ιδίως από τους πελάτες τους.
      
         Τμήμα 4
      
      
         Παρέκκλιση για τη συλλογή και τη μεταφορά κόπρου
      
      Κατά παρέκκλιση από το τμήμα I, η αρμόδια αρχή μπορεί να αποδέχεται τη συλλογή και τη μεταφορά κόπρου που μεταφέρεται μεταξύ δύο σημείων που βρίσκονται στο ίδιο αγρόκτημα ή μεταξύ αγροτών και χρηστών στο ίδιο κράτος μέλος υπό άλλες συνθήκες οι οποίες προβλέπουν την πρόληψη απαράδεκτων κινδύνων για τη δημόσια υγεία και την υγεία των ζώων.
      ΚΕΦΑΛΑΙΟ ΙΙ
      
         ΤΑΥΤΟΠΟΙΗΣΗ
      
      
                  1.
               
               
                  Πρέπει να λαμβάνονται όλα τα αναγκαία μέτρα ώστε να εξασφαλίζεται ότι:
                  
                              α)
                           
                           
                              οι αποστολές ζωικών υποπροϊόντων και παράγωγων προϊόντων είναι ταυτοποιήσιμες και παραμένουν χωριστές και ταυτοποιήσιμες κατά τη συλλογή από τους χώρους από τους οποίους προέρχονται τα ζωικά υποπροϊόντα και κατά τη διάρκεια της μεταφοράς·
                           
                        
                              β)
                           
                           
                              ουσία επισήμανσης για την ταυτοποίηση των ζωικών υποπροϊόντων ή παράγωγων προϊόντων συγκεκριμένης κατηγορίας χρησιμοποιείται μόνο για την κατηγορία για την οποία η χρήση της προβλέπεται στον παρόντα κανονισμό ή καθιερώνεται ή θεσπίζεται σύμφωνα με την παράγραφο 4·
                           
                        
                              γ)
                           
                           
                              τα φορτία ζωικών υποπροϊόντων και παράγωγων προϊόντων αποστέλλονται από ένα κράτος μέλος σε άλλο κράτος μέλος σε συσκευασίες, περιέκτες ή οχήματα που φέρουν έντονο και, τουλάχιστον κατά τη διάρκεια της μεταφοράς, ανεξίτηλο χρωματικό κώδικα για την παρουσίαση πληροφοριών, σύμφωνα με τον παρόντα κανονισμό, στην επιφάνεια ή σε τμήμα της επιφανείας της συσκευασίας, του περιέκτη ή του οχήματος, ή σε ετικέτα ή σύμβολο που επιτίθεται σε αυτά ως εξής:
                              
                                          i)
                                       
                                       
                                          στην περίπτωση υλικών της κατηγορίας 1, χρησιμοποιείται μαύρο χρώμα·
                                       
                                    
                                          ii)
                                       
                                       
                                          στην περίπτωση υλικών της κατηγορίας 2 (εκτός της κόπρου και του περιεχομένου του πεπτικού συστήματος), χρησιμοποιείται κίτρινο χρώμα·
                                       
                                    
                                          iii)
                                       
                                       
                                          στην περίπτωση υλικών της κατηγορίας 3, χρησιμοποιείται πράσινο χρώμα με μεγάλη περιεκτικότητα σε μπλε, ώστε να ξεχωρίζει σαφώς από τα άλλα χρώματα·
                                       
                                    
                                          iv)
                                       
                                       
                                          σε περίπτωση εισαγόμενων αποστολών, το χρώμα που αναφέρεται για το αντίστοιχο υλικό στα σημεία i), ii) και iii), από τη στιγμή που η αποστολή περάσει τον συνοριακό σταθμό ελέγχου πρώτης εισόδου στην Ένωση.
                                       
                                    
                        
            
                  2.
               
               
                  Κατά τη μεταφορά και την αποθήκευση, η ετικέτα που επιτίθεται στη συσκευασία, στον περιέκτη ή στο όχημα πρέπει:
                  
                              α)
                           
                           
                              να αναφέρει σαφώς την κατηγορία των ζωικών υποπροϊόντων ή των παράγωγων προϊόντων· και
                           
                        
                              β)
                           
                           
                              να φέρει εμφανώς και ευκρινώς την ακόλουθη ένδειξη στη συσκευασία, στον περιέκτη ή στο όχημα, κατά περίπτωση:
                              
                                          i)
                                       
                                       
                                          στην περίπτωση υλικού της κατηγορίας 3, «Ακατάλληλο για κατανάλωση από τον άνθρωπο»·
                                       
                                    
                                          ii)
                                       
                                       
                                          στην περίπτωση υλικού της κατηγορίας 2 (πλην της κόπρου και του περιεχομένου του πεπτικού συστήματος) και παράγωγων προϊόντων που προέρχονται από υλικό της κατηγορίας 2, «Ακατάλληλα για κατανάλωση από ζώα». Ωστόσο, όταν υλικό της κατηγορίας 2 προορίζεται για τη σίτιση των ζώων που αναφέρονται στο άρθρο 18 παράγραφος 1 του κανονισμού (ΕΚ) αριθ. 1069/2009 σύμφωνα με τους όρους που προβλέπονται ή καθορίζονται σύμφωνα με το εν λόγω άρθρο, στην ετικέτα θα πρέπει να αναγράφεται «Για τη σίτιση …» και να συμπληρώνεται με την ονομασία του συγκεκριμένου είδους των εν λόγω ζώων για τη σίτιση του οποίου προορίζεται το υλικό·
                                       
                                    
                                          iii)
                                       
                                       
                                          στην περίπτωση υλικών της κατηγορίας 1 και παράγωγων προϊόντων από υλικά της κατηγορίας 1 όταν προορίζονται για:
                                          
                                                      —
                                                   
                                                   
                                                      απόρριψη, «Μόνο για απόρριψη»,
                                                   
                                                
                                                      —
                                                   
                                                   
                                                      την παρασκευή τροφών για ζώα συντροφιάς, «Για την παρασκευή τροφών για ζώα συντροφιάς»,
                                                   
                                                
                                                      —
                                                   
                                                   
                                                      την παρασκευή παράγωγου προϊόντος που αναφέρεται στο άρθρο 36 του κανονισμού (ΕΚ) αριθ. 1069/2009, «Μόνο για την παρασκευή παράγωγων προϊόντων. Ακατάλληλο για κατανάλωση από τον άνθρωπο ή τα ζώα, ή για διασπορά στο έδαφος»·
                                                   
                                                
                                    
                                          iv)
                                       
                                       
                                          στην περίπτωση γάλακτος, προϊόντων με βάση το γάλα ή παράγωγων του γάλακτος, καθώς και πρωτογάλακτος και προϊόντων με βάση το πρωτόγαλα, «Ακατάλληλα για κατανάλωση από τον άνθρωπο»·
                                       
                                    
                                          v)
                                       
                                       
                                          στην περίπτωση ζελατίνης που παράγεται από υλικά της κατηγορίας 3, «Ζελατίνη κατάλληλη για κατανάλωση από τον άνθρωπο»·
                                       
                                    
                                          vi)
                                       
                                       
                                          στην περίπτωση κολλαγόνου που παράγεται από υλικά της κατηγορίας 3, «Κολλαγόνο κατάλληλο για κατανάλωση από τον άνθρωπο»·
                                       
                                    
                                          vii)
                                       
                                       
                                          στην περίπτωση πρώτων υλών τροφών για ζώα συντροφιάς, «Μόνο ως τροφή για ζώα συντροφιάς»·
                                       
                                    
                                          viii)
                                       
                                       
                                          στην περίπτωση ψαριών και παράγωγων προϊόντων από ψάρια τα οποία προορίζονται για ιχθυοτροφές και υποβάλλονται σε επεξεργασία και συσκευάζονται πριν από τη διανομή, φέρουν εμφανώς και ευκρινώς το όνομα και τη διεύθυνση της εγκατάστασης παρασκευής ζωοτροφών από την οποία προέρχονται, και
                                          
                                                      —
                                                   
                                                   
                                                      στην περίπτωση ιχθυαλεύρου από μη εκτρεφόμενα ψάρια, φέρουν την ένδειξη «Περιέχουν μόνο μη εκτρεφόμενα ψάρια – Επιτρέπεται η χρήση τους για τη σίτιση εκτρεφόμενων ψαριών όλων των ειδών»,
                                                   
                                                
                                                      —
                                                   
                                                   
                                                      στην περίπτωση ιχθυαλεύρου από εκτρεφόμενα ψάρια, φέρουν την ένδειξη «Περιέχουν μόνο ιχθυάλευρο από εκτρεφόμενα ψάρια του είδους […] – Επιτρέπεται η χρήση τους για τη σίτιση μόνο εκτρεφόμενων ψαριών άλλων ειδών ψαριών»,
                                                   
                                                
                                                      —
                                                   
                                                   
                                                      στην περίπτωση ιχθυαλεύρου από μη εκτρεφόμενα και εκτρεφόμενα ψάρια, φέρουν την ένδειξη «Περιέχουν ιχθυάλευρο από μη εκτρεφόμενα ψάρια και εκτρεφόμενα ψάρια του είδους […] – Επιτρέπεται η χρήση τους για τη σίτιση μόνο εκτρεφόμενων ψαριών όλων των ειδών»·
                                                   
                                                
                                    
                                          ix)
                                       
                                       
                                          στην περίπτωση προϊόντων αίματος από ιπποειδή για σκοπούς άλλους από τη σίτιση, «Αίμα και προϊόντα αίματος από ιπποειδή. Ακατάλληλα για κατανάλωση από τον άνθρωπο ή τα ζώα»·
                                       
                                    
                                          x)
                                       
                                       
                                          στην περίπτωση κεράτων, χηλών και άλλων υλικών για την παρασκευή οργανικών λιπασμάτων και βελτιωτικών εδάφους που αναφέρονται στο παράρτημα XIV κεφάλαιο ΙΙ τμήμα 12, «Ακατάλληλα για κατανάλωση από τον άνθρωπο ή τα ζώα»·
                                       
                                    
                                          xi)
                                       
                                       
                                          στην περίπτωση οργανικών λιπασμάτων και βελτιωτικών εδάφους, «Οργανικά λιπάσματα ή βελτιωτικά εδάφους / Δεν επιτρέπεται η βόσκηση εκτρεφόμενων ζώων ή η χρήση καλλιεργειών ως κτηνοτροφικού χόρτου κατά τη διάρκεια τουλάχιστον 21 ημερών μετά τη διασπορά»·
                                       
                                    
                                          xii)
                                       
                                       
                                          στην περίπτωση υλικών που χρησιμοποιούνται για τη σίτιση σύμφωνα με το παράρτημα VI κεφάλαιο ΙΙ τμήμα 1, το όνομα και τη διεύθυνση του κέντρου συλλογής, καθώς και την ένδειξη «Ακατάλληλα για κατανάλωση από τον άνθρωπο»·
                                       
                                    
                                          xiii)
                                       
                                       
                                          στην περίπτωση κόπρου και περιεχομένου του πεπτικού συστήματος, «Κόπρος»·
                                       
                                    
                                          xiv)
                                       
                                       
                                          στην περίπτωση ενδιάμεσων προϊόντων, στην εξωτερική συσκευασία, «Μόνο για φάρμακα / κτηνιατρικά φάρμακα / ιατροτεχνολογικά βοηθήματα / ενεργά εμφυτεύσιμα ιατρικά βοηθήματα / ιατροτεχνολογικά βοηθήματα που χρησιμοποιούνται στη διάγνωση in vitro / αντιδραστήρια εργαστηρίου»·
                                       
                                    
                                          xv)
                                       
                                       
                                          στην περίπτωση ερευνητικών και διαγνωστικών δειγμάτων, «Για ερευνητικούς και διαγνωστικούς σκοπούς», αντί του κειμένου της ετικέτας που ορίζεται στο στοιχείο α)·
                                       
                                    
                                          xvi)
                                       
                                       
                                          στην περίπτωση εμπορικών δειγμάτων, «Εμπορικό δείγμα ακατάλληλο για κατανάλωση από τον άνθρωπο», αντί του κειμένου της ετικέτας που ορίζεται στο στοιχείο α)·
                                       
                                    
                                          xvii)
                                       
                                       
                                          στην περίπτωση εκθεμάτων, «Έκθεμα ακατάλληλο για κατανάλωση από τον άνθρωπο», αντί του κειμένου της ετικέτας που ορίζεται στο στοιχείο α).
                                       
                                    
                        
                              γ)
                           
                           
                              Ωστόσο, η ετικέτα που αναφέρεται στο στοιχείο β) σημείο xi) δεν απαιτείται για τα ακόλουθα οργανικά λιπάσματα και βελτιωτικά εδάφους:
                              
                                          i)
                                       
                                       
                                          σε έτοιμες προς πώληση συσκευασίες, το βάρος των οποίων δεν υπερβαίνει τα 50 kg, προς χρήση από τον τελικό καταναλωτή· ή
                                       
                                    
                                          ii)
                                       
                                       
                                          σε μεγάλους σάκους το βάρος των οποίων δεν υπερβαίνει τα 1 000 kg, με τον όρο ότι:
                                          
                                                      —
                                                   
                                                   
                                                      έχουν εγκριθεί από την αρμόδια αρχή του κράτους μέλους στο έδαφος του οποίο πρόκειται να διασπαρεί το οργανικό λίπασμα ή το βελτιωτικό εδάφους,
                                                   
                                                
                                                      —
                                                   
                                                   
                                                      επισημαίνεται στις εν λόγω συσκευασίες ή σάκους ότι δεν προορίζονται για διασπορά στο έδαφος στο οποίο έχουν πρόσβαση εκτρεφόμενα ζώα.
                                                   
                                                
                                    
                        
            
                  3.
               
               
                  Τα κράτη μέλη μπορούν να καθιερώσουν συστήματα ή να θεσπίσουν κανόνες για τον χρωματικό κώδικα της συσκευασίας, των περιεκτών ή των οχημάτων που χρησιμοποιούνται για τη μεταφορά ζωικών υποπροϊόντων και παράγωγων προϊόντων που προέρχονται από το έδαφός τους και παραμένουν σ’ αυτό, υπό τον όρο ότι τα συστήματα αυτά ή οι κανόνες αυτοί δεν έρχονται σε αντίθεση με το σύστημα χρωματικής κωδικοποίησης που προβλέπεται στην παράγραφο 1 στοιχείο γ).
               
            
                  4.
               
               
                  Τα κράτη μέλη μπορούν να καθιερώνουν συστήματα ή να θεσπίζουν κανόνες για την επισήμανση ζωικών υποπροϊόντων που προέρχονται από το έδαφός τους και παραμένουν σ’ αυτό, υπό τον όρο ότι τα συστήματα αυτά ή οι κανόνες αυτοί δεν έρχονται σε αντίθεση με τις απαιτήσεις επισήμανσης που προβλέπονται για τα παράγωγα προϊόντα στο κεφάλαιο V του παρόντος παραρτήματος.
               
            
                  5.
               
               
                  Κατά παρέκκλιση από τις παραγράφους 3 και 4, τα κράτη μέλη μπορούν να χρησιμοποιούν τα συστήματα ή τους κανόνες που αναφέρονται στις εν λόγω παραγράφους για ζωικά υποπροϊόντα που προέρχονται από το έδαφός τους αλλά δεν προορίζονται να παραμείνουν σε αυτό, αν το κράτος μέλος ή η τρίτη χώρα προορισμού έχουν κοινοποιήσει τη σύμφωνη γνώμη τους.
               
            
                  6.
               
               
                  Ωστόσο:
                  
                              α)
                           
                           
                              οι παράγραφοι 1 και 2 του παρόντος κεφαλαίου δεν πρέπει να εφαρμόζονται στην ταυτοποίηση υλικού της κατηγορίας 3 που περιλαμβάνει γάλα, προϊόντα με βάση το γάλα και παράγωγα του γάλακτος από υπεύθυνους εκμεταλλεύσεων μεταποίησης γάλακτος που έχουν εγκριθεί σύμφωνα με το άρθρο 4 του κανονισμού (ΕΚ) αριθ. 853/2004, όταν λαμβάνουν προϊόντα τα οποία έχουν προηγουμένως παραδώσει και επιστρέφονται σε αυτούς, ιδίως από τους πελάτες τους·
                           
                        
                              β)
                           
                           
                              η αρμόδια αρχή μπορεί να κάνει δεκτή την ταυτοποίηση κόπρου που μεταφέρεται μεταξύ δύο σημείων που βρίσκονται στο ίδιο αγρόκτημα ή μεταξύ αγροκτημάτων και χρηστών στο ίδιο κράτος μέλος με άλλα μέσα, κατά παρέκκλιση από τις παραγράφους 1 και 2·
                           
                        
                              γ)
                           
                           
                              οι σύνθετες ζωοτροφές, όπως ορίζονται στο άρθρο 3 παράγραφος 2 στοιχείο η) του κανονισμού (ΕΚ) αριθ. 767/2009, οι οποίες έχουν παρασκευαστεί από ζωικά υποπροϊόντα ή παράγωγα προϊόντα και οι οποίες συσκευάζονται και διατίθενται στην αγορά ως ζωοτροφή σύμφωνα με το άρθρο 4 του κανονισμού (ΕΚ) αριθ. 767/2009, δεν είναι απαραίτητο να ταυτοποιούνται σύμφωνα με την παράγραφο 1 ούτε να επισημαίνονται σύμφωνα με την παράγραφο 2.
                           
                        
            ΚΕΦΑΛΑΙΟ III
      
         ΕΜΠΟΡΙΚΑ ΕΓΓΡΑΦΑ ΚΑΙ ΥΓΕΙΟΝΟΜΙΚΑ ΠΙΣΤΟΠΟΙΗΤΙΚΑ
      
      
                  1.
               
               
                  Κατά τη μεταφορά, τα ζωικά υποπροϊόντα και τα παράγωγα προϊόντα πρέπει να συνοδεύονται από εμπορικό έγγραφο σύμφωνα με το υπόδειγμα που παρατίθεται στο παρόν κεφάλαιο ή, όταν απαιτείται από τον παρόντα κανονισμό, από υγειονομικό πιστοποιητικό.
                  Ωστόσο, το εν λόγω έγγραφο ή πιστοποιητικό δεν είναι αναγκαία, με τον όρο ότι:
                  
                              α)
                           
                           
                              τα παράγωγα προϊόντα από υλικό της κατηγορίας 3, καθώς και τα οργανικά λιπάσματα και τα βελτιωτικά εδάφους τα προμηθεύονται εντός του ιδίου κράτους μέλους οι τελικοί χρήστες, πλην των υπευθύνων επιχειρήσεων, από εμπόρους λιανικής πώλησης·
                           
                        
                              β)
                           
                           
                              το γάλα, τα προϊόντα με βάση το γάλα και τα παράγωγα του γάλακτος που αποτελούν υλικά της κατηγορίας 3 συλλέγονται και επιστρέφονται στους υπευθύνους εκμεταλλεύσεων μεταποίησης γάλακτος, που έχουν εγκριθεί σύμφωνα με το άρθρο 4 του κανονισμού (ΕΚ) αριθ. 853/2004, αν αυτοί οι υπεύθυνοι λαμβάνουν προϊόντα, ιδίως από τους πελάτες τους, τα οποία έχουν προηγουμένως παραδώσει·
                           
                        
                              γ)
                           
                           
                              οι σύνθετες ζωοτροφές, όπως ορίζονται στο άρθρο 3 παράγραφος 2 στοιχείο η) του κανονισμού (ΕΚ) αριθ. 767/2009, οι οποίες έχουν παρασκευαστεί από ζωικά υποπροϊόντα ή παράγωγα προϊόντα, διατίθενται στην αγορά συσκευασμένες και επισημασμένες σύμφωνα με το άρθρο 4 του κανονισμού (ΕΚ) αριθ. 767/2009.
                           
                        
            
                  2.
               
               
                  Το εμπορικό έγγραφο πρέπει να συντάσσεται τουλάχιστον εις τριπλούν (ένα πρωτότυπο και δύο αντίγραφα). Το πρωτότυπο πρέπει να συνοδεύει την αποστολή μέχρι τον τελικό προορισμό της. Ο παραλήπτης πρέπει να φυλάσσει το εν λόγω έγγραφο. Ο παραγωγός πρέπει να κρατά το ένα αντίγραφο και ο μεταφορέας το άλλο.
                  Τα κράτη μέλη μπορούν να απαιτήσουν απόδειξη της άφιξης των αποστολών μέσω του συστήματος TRACES ή με τέταρτο αντίγραφο του εμπορικού εγγράφου, το οποίο αποστέλλεται από τον παραλήπτη στον παραγωγό.
               
            
                  3.
               
               
                  Τα υγειονομικά πιστοποιητικά πρέπει να εκδίδονται και να υπογράφονται από την αρμόδια αρχή.
               
            
                  4.
               
               
                  Εμπορικό έγγραφο σύμφωνα με το υπόδειγμα της παραγράφου 6 πρέπει να συνοδεύει τα ζωικά υποπροϊόντα και τα παράγωγα προϊόντα από το αρχικό σημείο στην αλυσίδα παρασκευής για το οποίο γίνεται λόγος στο άρθρο 4 παράγραφος 1 του κανονισμού (ΕΚ) αριθ. 1069/2009, κατά τη διάρκεια της μεταφοράς εντός της Ένωσης.
                  Ωστόσο, επιπλέον της έγκρισης για τη διαβίβαση πληροφοριών μέσω εναλλακτικού συστήματος, όπως αναφέρεται στο άρθρο 21 παράγραφος 3 δεύτερο εδάφιο του κανονισμού (ΕΚ) αριθ. 1069/2009, η αρμόδια αρχή μπορεί να επιτρέψει τα ζωικά υποπροϊόντα και τα παράγωγα προϊόντα που μεταφέρονται στο έδαφός της να συνοδεύονται από τα εξής:
                  
                              α)
                           
                           
                              ένα ξεχωριστό εμπορικό έγγραφο, σε έντυπη ή ηλεκτρονική μορφή, με τον όρο ότι το εν λόγω εμπορικό έγγραφο περιλαμβάνει τις πληροφορίες που αναφέρονται στο στοιχείο στ) των σημειώσεων της παραγράφου 6 του παρόντος κεφαλαίου·
                           
                        
                              β)
                           
                           
                              ένα εμπορικό έγγραφο στο οποίο η ποσότητα του υλικού εκφράζεται κατά βάρος ή όγκο του υλικού ή ως αριθμός μονάδων συσκευασίας.
                           
                        
            
                  5.
               
               
                  Τα μητρώα και τα συναφή εμπορικά έγγραφα ή υγειονομικά πιστοποιητικά πρέπει να φυλάσσονται για διάστημα τουλάχιστον δύο ετών και να επιδεικνύονται στην αρμόδια αρχή.
               
            
                  6.
               
               
                  Υπόδειγμα εμπορικού εγγράφου
                  
                     Σημειώσεις
                  
                  
                              α)
                           
                           
                              Τα εμπορικά έγγραφα καταρτίζονται σύμφωνα με τη διάταξη του υποδείγματος που παρατίθεται στο παρόν κεφάλαιο.
                              Περιέχουν, στη σειρά αρίθμησης του υποδείγματος, τις βεβαιώσεις που απαιτούνται για τη μεταφορά ζωικών υποπροϊόντων και παράγωγων προϊόντων.
                           
                        
                              β)
                           
                           
                              Καταρτίζονται σε μία από τις επίσημες γλώσσες του κράτους μέλους καταγωγής και του κράτους μέλους προορισμού, κατά περίπτωση.
                              Ωστόσο, μπορούν επίσης να καταρτίζονται σε άλλες επίσημες γλώσσες της Ένωσης, αν συνοδεύονται από επίσημη μετάφραση ή αν έχει δοθεί προηγουμένως έγκριση από την αρμόδια αρχή του κράτους μέλους προορισμού.
                           
                        
                              γ)
                           
                           
                              Το πρωτότυπο κάθε εμπορικού εγγράφου αποτελείται από ένα μόνο φύλλο διπλής όψεως ή, αν απαιτείται εκτενέστερο κείμενο, καταρτίζεται έτσι ώστε όλες οι αναγκαίες σελίδες να αποτελούν αποδεδειγμένα μέρος ενός ενιαίου και αδιαίρετου συνόλου.
                           
                        
                              δ)
                           
                           
                              Αν, για λόγους ταυτοποίησης των τεμαχίων της αποστολής, επισυνάπτονται στο εμπορικό έγγραφο επιπλέον σελίδες, οι σελίδες αυτές θεωρούνται επίσης μέρος του πρωτότυπου εγγράφου εφόσον ο αρμόδιος για την αποστολή υπογράψει καθεμία από αυτές.
                           
                        
                              ε)
                           
                           
                              Όταν το εμπορικό έγγραφο, συμπεριλαμβανομένων των επιπλέον σελίδων που αναφέρονται στο στοιχείο δ), περιλαμβάνει περισσότερες από μία σελίδες, κάθε σελίδα πρέπει να φέρει στο κάτω μέρος τον αριθμό σελίδας – (αριθμός σελίδας) από (συνολικός αριθμός σελίδων) – και στο πάνω μέρος τον κωδικό αριθμό του εγγράφου ο οποίος έχει δοθεί από τον αρμόδιο.
                           
                        
                              στ)
                           
                           
                              Το πρωτότυπο του εμπορικού εγγράφου πρέπει να συμπληρώνεται και να υπογράφεται από τον αρμόδιο.
                              Στο εμπορικό έγγραφο πρέπει να αναφέρονται:
                              
                                          i)
                                       
                                       
                                          η ημερομηνία παραλαβής των υλικών από τις εγκαταστάσεις·
                                       
                                    
                                          ii)
                                       
                                       
                                          η περιγραφή του υλικού, συμπεριλαμβανομένων:
                                          
                                                      —
                                                   
                                                   
                                                      της ταυτοποίησης των υλικών σύμφωνα με μία από τις κατηγορίες που αναφέρονται στα άρθρα 8, 9 και 10 του κανονισμού (ΕΚ) αριθ. 1069/2009·
                                                   
                                                
                                                      —
                                                   
                                                   
                                                      του είδους ζώου και της ειδικής μνείας στην εφαρμοζόμενη παράγραφο του άρθρου 10 του κανονισμού (ΕΚ) αριθ. 1069/2009 για τα υλικά της κατηγορίας 3 και τα παράγωγα προϊόντα τους, τα οποία προορίζονται να χρησιμοποιηθούν ως ζωοτροφές, και
                                                   
                                                
                                                      —
                                                   
                                                   
                                                      κατά περίπτωση, του αριθμού ενωτίου του ζώου·
                                                   
                                                
                                    
                                          iii)
                                       
                                       
                                          η ποσότητα των υλικών, κατ’ όγκο, βάρος ή αριθμό μονάδων συσκευασίας·
                                       
                                    
                                          iv)
                                       
                                       
                                          ο τόπος καταγωγής των υλικών, απ’ όπου αποστέλλονται τα υλικά·
                                       
                                    
                                          v)
                                       
                                       
                                          το όνομα και η διεύθυνση του μεταφορέα του υλικού·
                                       
                                    
                                          vi)
                                       
                                       
                                          το όνομα και η διεύθυνση του παραλήπτη και, κατά περίπτωση, ο αριθμός έγκρισης ή καταχώρισής του, ο οποίος χορηγήθηκε δυνάμει του κανονισμού (ΕΚ) αριθ. 1069/2009 ή των κανονισμών (ΕΚ) αριθ. 852/2004, (ΕΚ) αριθ. 853/2004 ή (ΕΚ) αριθ. 183/2005, κατά περίπτωση·
                                       
                                    
                                          vii)
                                       
                                       
                                          κατά περίπτωση, ο αριθμός έγκρισης ή καταχώρισης της εγκατάστασης ή μονάδας καταγωγής, ο οποίος χορηγήθηκε δυνάμει του κανονισμού (ΕΚ) αριθ. 1069/2009 ή των κανονισμών (ΕΚ) αριθ. 852/2004, (ΕΚ) αριθ. 853/2004 ή (ΕΚ) αριθ. 183/2005, κατά περίπτωση, καθώς και η φύση και οι μέθοδοι επεξεργασίας·
                                       
                                    
                        
                              ζ)
                           
                           
                              Το χρώμα της υπογραφής του αρμοδίου πρέπει να διαφέρει από το χρώμα των τυπογραφικών στοιχείων.
                           
                        
                              η)
                           
                           
                              Ο αριθμός αναφοράς του εγγράφου και ο αριθμός τοπικής αναφοράς πρέπει να χορηγούνται μόνο μία φορά για την ίδια αποστολή.
                           
                        
            
         Εμπορικό έγγραφο
      
      Για τη μεταφορά, εντός της Ευρωπαϊκής Ένωσης, ζωικών υποπροϊόντων και παράγωγων προϊόντων που δεν προορίζονται για κατανάλωση από τον άνθρωπο σύμφωνα με τον κανονισμό (ΕΚ) αριθ. 1069/2009
      
         
      
         
      ΚΕΦΑΛΑΙΟ IV
      
         ΜΗΤΡΩΑ
      
      
         Τμήμα 1
      
      
         Γενικές διατάξεις
      
      
                  1.
               
               
                  Τα μητρώα όπως ορίζονται στο άρθρο 22 παράγραφος 1 του κανονισμού (ΕΚ) αριθ. 1069/2009 για ζωικά υποπροϊόντα και παράγωγα προϊόντα, άλλα από σύνθετες ζωοτροφές όπως ορίζονται στο άρθρο 3 παράγραφος 2 στοιχείο η) του κανονισμού (ΕΚ) αριθ. 767/2009, τα οποία έχουν παρασκευαστεί από ζωικά υποπροϊόντα ή από παράγωγα προϊόντα και τα οποία διατίθενται στην αγορά σύμφωνα με το άρθρο 4 του κανονισμού (ΕΚ) αριθ. 767/2009, πρέπει να περιέχουν:
                  
                              α)
                           
                           
                              αναφορά:
                              
                                          i)
                                       
                                       
                                          του είδους ζώου για τα υλικά της κατηγορίας 3 και τα παράγωγα προϊόντα τους, τα οποία προορίζονται να χρησιμοποιηθούν ως πρώτες ύλες ζωοτροφών και, κατά περίπτωση, του αριθμού ενωτίου·
                                       
                                    
                                          ii)
                                       
                                       
                                          της ποσότητας του υλικού·
                                       
                                    
                        
                              β)
                           
                           
                              σε περίπτωση που τα μητρώα τηρούνται από οποιοδήποτε πρόσωπο αποστέλλει ζωικά υποπροϊόντα ή παράγωγα προϊόντα, τα ακόλουθα στοιχεία:
                              
                                          i)
                                       
                                       
                                          την ημερομηνία παραλαβής των υλικών από τις εγκαταστάσεις·
                                       
                                    
                                          ii)
                                       
                                       
                                          το όνομα και τη διεύθυνση του μεταφορέα και του παραλήπτη και, κατά περίπτωση, τον αριθμό έγκρισης ή καταχώρισής τους·
                                       
                                    
                        
                              γ)
                           
                           
                              σε περίπτωση που τα μητρώα τηρούνται από οποιοδήποτε πρόσωπο μεταφέρει ζωικά υποπροϊόντα ή παράγωγα προϊόντα, τα ακόλουθα στοιχεία:
                              
                                          i)
                                       
                                       
                                          την ημερομηνία παραλαβής των υλικών από τις εγκαταστάσεις·
                                       
                                    
                                          ii)
                                       
                                       
                                          τον τόπο καταγωγής των υλικών, απ’ όπου αποστέλλονται τα υλικά·
                                       
                                    
                                          iii)
                                       
                                       
                                          το όνομα και τη διεύθυνση του παραλήπτη και, κατά περίπτωση, τον αριθμό έγκρισης ή καταχώρισής του·
                                       
                                    
                        
                              δ)
                           
                           
                              σε περίπτωση που τα μητρώα τηρούνται από οποιοδήποτε πρόσωπο που παραλαμβάνει ζωικά υποπροϊόντα ή παράγωγα προϊόντα, τα ακόλουθα στοιχεία:
                              
                                          i)
                                       
                                       
                                          την ημερομηνία παραλαβής των υλικών·
                                       
                                    
                                          ii)
                                       
                                       
                                          τον τόπο καταγωγής των υλικών, απ’ όπου αποστέλλονται τα υλικά·
                                       
                                    
                                          iii)
                                       
                                       
                                          το όνομα και τη διεύθυνση του μεταφορέα.
                                       
                                    
                        
            
                  2.
               
               
                  Κατά παρέκκλιση από την παράγραφο 1 του εν λόγω τμήματος, οι υπεύθυνοι επιχειρήσεων δεν είναι υποχρεωμένοι να φυλάσσουν τις πληροφορίες που αναφέρονται στην παράγραφο 1 στοιχείο α), στοιχείο β) σημείο i), στοιχείο γ) σημεία i) και iii) και στοιχείο δ) σημεία ii) και iii) χωριστά, αν τηρούν αντίγραφο του εμπορικού εγγράφου που προβλέπεται στο κεφάλαιο III για κάθε αποστολή και καθιστούν τις εν λόγω πληροφορίες διαθέσιμες σε συνάρτηση με τα άλλα στοιχεία που απαιτούνται στην παράγραφο 1 του παρόντος τμήματος.
               
            
                  3.
               
               
                  Οι υπεύθυνοι μονάδων αποτέφρωσης και μονάδων συναποτέφρωσης πρέπει να τηρούν μητρώα με τις ποσότητες και την κατηγορία των ζωικών υποπροϊόντων και παράγωγων προϊόντων που αποτεφρώνονται ή συναποτεφρώνονται, κατά περίπτωση, καθώς και την ημερομηνία διεξαγωγής των εν λόγω πράξεων.
               
            
         Τμήμα 2
      
      
         Πρόσθετες απαιτήσεις σε περίπτωση χρήσης για ειδικούς σκοπούς σίτισης
      
      Πέραν των μητρώων που απαιτούνται δυνάμει του τμήματος 1, οι υπεύθυνοι επιχειρήσεων πρέπει να τηρούν μητρώα με τα ακόλουθα στοιχεία όσον αφορά τα υλικά, αν χρησιμοποιούνται ζωικά υποπροϊόντα για ειδικούς σκοπούς σίτισης, σύμφωνα με το παράρτημα VI κεφάλαιο II:
      
                  1.
               
               
                  στην περίπτωση των τελικών χρηστών, την ποσότητα που έχει χρησιμοποιηθεί, τα ζώα που πρόκειται να λάβουν τα εν λόγω προϊόντα ως ζωοτροφή και την ημερομηνία χρήσης,
               
            
                  2.
               
               
                  στην περίπτωση των κέντρων συλλογής:
                  
                              i)
                           
                           
                              την ποσότητα που αποτελεί αντικείμενο χειρισμού ή επεξεργασίας σύμφωνα με το παράρτημα VI κεφάλαιο Ι τμήμα 1 παράγραφος 4·
                           
                        
                              ii)
                           
                           
                              το όνομα και τη διεύθυνση κάθε τελικού χρήστη που χρησιμοποιεί τα υλικά·
                           
                        
                              iii)
                           
                           
                              τις εγκαταστάσεις στις οποίες θα μεταφερθούν τα υλικά για να χρησιμοποιηθούν·
                           
                        
                              iv)
                           
                           
                              την αποστελλόμενη ποσότητα· και
                           
                        
                              v)
                           
                           
                              την ημερομηνία αποστολής του υλικού.
                           
                        
            
         Τμήμα 3
      
      
         Απαιτήσεις σε περίπτωση ορισμένων γουνοφόρων ζώων
      
      Ο υπεύθυνος του αγροκτήματος που αναφέρεται στο παράρτημα II κεφάλαιο I πρέπει να τηρεί μητρώα με τουλάχιστον τα ακόλουθα στοιχεία:
      
                  α)
               
               
                  τον αριθμό γουνών και σφαγίων ζώων που σιτίστηκαν με υλικά που προέρχονται από το ίδιο είδος ζώου· και
               
            
                  β)
               
               
                  κάθε αποστολή, ώστε να εξασφαλίζεται η ιχνηλασιμότητα του υλικού.
               
            
         Τμήμα 4
      
      
         Απαιτήσεις σχετικά με τη διασπορά ορισμένων οργανικών λιπασμάτων και βελτιωτικών εδάφους σε εκτάσεις γης
      
      Ο υπεύθυνος της έκτασης στην οποία διασπείρονται οργανικά λιπάσματα και βελτιωτικά εδάφους, πλην των υλικών που αναφέρονται στο παράρτημα II κεφάλαιο ΙΙ δεύτερο εδάφιο, και στην οποία έχουν πρόσβαση εκτρεφόμενα ζώα ή από την οποία κόβεται κτηνοτροφικό χόρτο για τη σίτιση εκτρεφόμενων ζώων, πρέπει να τηρεί μητρώα, τουλάχιστον για μια διετία, με τα ακόλουθα στοιχεία:
      
                  1.
               
               
                  τις ποσότητες οργανικών λιπασμάτων και βελτιωτικών εδάφους που έχουν διασπαρεί·
               
            
                  2.
               
               
                  την ημερομηνία διασποράς οργανικών λιπασμάτων και βελτιωτικών εδάφους σε εκτάσεις γης και τα μέρη στα οποία έγινε η εν λόγω διασπορά·
               
            
                  3.
               
               
                  τις ημερομηνίες, μετά τη διασπορά των οργανικών λιπασμάτων ή βελτιωτικών εδάφους, κατά τις οποίες επιτρεπόταν η βοσκή ζώων στο συγκεκριμένο έδαφος ή κατά τις οποίες είχε κοπεί από το συγκεκριμένο έδαφος κτηνοτροφικό χόρτο για σίτιση.
               
            
         Τμήμα 5
      
      
         Απαιτήσεις σχετικά με ζωικά υποπροϊόντα που προέρχονται από υδρόβια ζώα και για τη σίτιση ψαριών
      
      Οι μονάδες μεταποίησης που παρασκευάζουν ιχθυάλευρο και άλλες ζωοτροφές που προέρχονται από υδρόβια ζώα πρέπει να τηρούν μητρώα όσον αφορά τα εξής:
      
                  α)
               
               
                  τις ποσότητες που παρασκευάζονται καθημερινά·
               
            
                  β)
               
               
                  τα είδη καταγωγής, καθώς και ένδειξη κατά πόσον τα υδρόβια ζώα ήταν μη εκτρεφόμενα ή προϊόντα υδατοκαλλιέργειας.
               
            
                  γ)
               
               
                  στην περίπτωση ιχθυαλεύρου από εκτρεφόμενα ψάρια το οποίο προορίζεται για τη σίτιση εκτρεφόμενων ψαριών άλλου είδους, την επιστημονική ονομασία του είδους καταγωγής.
               
            
         Τμήμα 6
      
      
         Απαιτήσεις σχετικά με την καύση και την ταφή ζωικών υποπροϊόντων
      
      Σε περίπτωση καύσης ή ταφής ζωικών υποπροϊόντων όπως προβλέπεται στο άρθρο 19 παράγραφος 1 του κανονισμού (ΕΚ) αριθ. 1069/2009, ο υπεύθυνος για την εν λόγω ταφή ή καύση πρέπει να τηρεί μητρώα με τα ακόλουθα στοιχεία:
      
                  α)
               
               
                  τις ποσότητες, τις κατηγορίες και τα είδη ζωικών υποπροϊόντων που θάβονται ή καίγονται·
               
            
                  β)
               
               
                  την ημερομηνία και τον τόπο καύσης και ταφής.
               
            
         Τμήμα 7
      
      
         Απαιτήσεις σχετικά με τη φωτογραφική ζελατίνη
      
      Οι υπεύθυνοι εγκεκριμένων εργοστασίων φωτογραφικού υλικού που αναφέρονται στο παράρτημα XIV κεφάλαιο ΙΙ τμήμα 11 πρέπει να τηρούν μητρώα στα οποία να καταχωρίζονται αναλυτικά οι αγορές και οι χρήσεις φωτογραφικής ζελατίνης, καθώς και η απόρριψη καταλοίπων και πλεονάζοντος υλικού.
      ΚΕΦΑΛΑΙΟ V
      
         ΔΙΑΘΕΣΗ ΣΤΗΝ ΑΓΟΡΑ ΟΡΙΣΜΕΝΩΝ ΠΑΡΑΓΩΓΩΝ ΠΡΟΪΟΝΤΩΝ
      
      
                  1.
               
               
                  Σε μονάδες μεταποίησης υλικών της κατηγορίας 1 ή της κατηγορίας 2, τα παράγωγα προϊόντα πρέπει να επισημαίνονται ανεξίτηλα με τριεπτανοϊκό εστέρα της γλυκερίνης (GTH), έτσι ώστε:
                  
                              α)
                           
                           
                              ο GTH να προστίθεται σε παράγωγα προϊόντα που έχουν υποστεί προηγουμένως θερμική επεξεργασία αποστείρωσης σε θερμοκρασία πυρήνα τουλάχιστον 80 °C και στη συνέχεια παραμένουν προστατευμένα από τυχόν εκ νέου επιμόλυνση·
                           
                        
                              β)
                           
                           
                              όλα τα παράγωγα προϊόντα να περιέχουν με ομοιογενή τρόπο, σε ολόκληρη την ουσία, ελάχιστη συγκέντρωση τουλάχιστον 250 mg GTH ανά kg λίπους.
                           
                        
            
                  2.
               
               
                  Οι υπεύθυνοι των μονάδων μεταποίησης που αναφέρονται στην παράγραφο 1 πρέπει να εφαρμόζουν σύστημα παρακολούθησης και καταγραφής των παραμέτρων που είναι κατάλληλες ώστε να αποδεικνύουν στην αρμόδια αρχή ότι επιτυγχάνεται η απαιτούμενη ομοιογενής ελάχιστη συγκέντρωση GTH.
                  Το εν λόγω σύστημα παρακολούθησης και καταγραφής πρέπει να περιλαμβάνει τον προσδιορισμό, μέσω δειγμάτων που λαμβάνονται τακτικά, του περιεχομένου ακέραιου GTH ως τριγλυκερίδιου σε διυλισμένο απόσταγμα GTH πετρελαϊκού αιθέρα 40-70.
               
            
                  3.
               
               
                  Η επισήμανση με GTH δεν απαιτείται για:
                  
                              α)
                           
                           
                              υγρά παράγωγα προϊόντα που προορίζονται για μονάδες παραγωγής βιοαερίου ή μονάδες λιπασματοποίησης·
                           
                        
                              β)
                           
                           
                              παράγωγα προϊόντα που χρησιμοποιούνται για τη σίτιση γουνοφόρων ζώων σύμφωνα με το παράρτημα II κεφάλαιο Ι·
                           
                        
                              γ)
                           
                           
                              βιοντίζελ που παράγεται σύμφωνα με το παράρτημα IV κεφαλαίο IV τμήμα 2 σημείο Δ·
                           
                        
                              δ)
                           
                           
                              παράγωγα προϊόντα που λαμβάνονται σύμφωνα με το άρθρο 12 στοιχείο α) σημείο ii) και στοιχείο β) σημείο ii), το άρθρο 13 στοιχείο α) σημείο ii) και στοιχείο β) σημείο ii), και το άρθρο 16 στοιχείο ε) του κανονισμού (ΕΚ) αριθ. 1069/2009, όταν τα εν λόγω προϊόντα:
                              
                                          i)
                                       
                                       
                                          μετακινούνται μέσω κλειστού συστήματος μεταφοράς, το οποίο δεν είναι δυνατόν να παρακαμφθεί, και με τον όρο ότι το εν λόγω σύστημα έχει εγκριθεί από την αρμόδια αρχή, από την εγκατάσταση μεταποίησης για:
                                          
                                                      —
                                                   
                                                   
                                                      άμεση απευθείας αποτέφρωση ή συναποτέφρωση,
                                                   
                                                
                                                      —
                                                   
                                                   
                                                      άμεση χρήση σύμφωνα με εγκεκριμένη για τα ζωικά υποπροϊόντα της κατηγορίας 1 και της κατηγορίας 2 μέθοδο, σύμφωνα με το παράρτημα IV κεφάλαιο IV· ή
                                                   
                                                
                                    
                                          ii)
                                       
                                       
                                          προορίζονται για ερευνητικούς και άλλους ειδικούς σκοπούς που αναφέρονται στο άρθρο 17 του κανονισμού (ΕΚ) αριθ. 1069/2009 οι οποίοι έχουν εγκριθεί από την αρμόδια αρχή.
                                       
                                    
                        
            
   
      ΠΑΡΑΡΤΗΜΑ IX
      
         ΑΠΑΙΤΗΣΕΙΣ ΠΟΥ ΕΦΑΡΜΟΖΟΝΤΑΙ ΣΕ ΟΡΙΣΜΕΝΕΣ ΕΓΚΕΚΡΙΜΕΝΕΣ ΚΑΙ ΚΑΤΑΧΩΡΙΣΜΕΝΕΣ ΕΓΚΑΤΑΣΤΑΣΕΙΣ ΚΑΙ ΜΟΝΑΔΕΣ
      
      ΚΕΦΑΛΑΙΟ I
      
         ΠΑΡΑΣΚΕΥΗ ΤΡΟΦΩΝ ΓΙΑ ΖΩΑ ΣΥΝΤΡΟΦΙΑΣ
      
      Οι εγκαταστάσεις ή μονάδες μεταποίησης τροφών για ζώα συντροφιάς όπως αναφέρονται στο άρθρο 24 παράγραφος 1 στοιχείο ε) του κανονισμού (ΕΚ) αριθ. 1069/2009 πρέπει να διαθέτουν κατάλληλους χώρους για:
      
                  α)
               
               
                  την αποθήκευση και την επεξεργασία εισερχόμενου υλικού σε συνθήκες πλήρους ασφάλειας· και
               
            
                  β)
               
               
                  την απόρριψη αχρησιμοποίητων υπολειμματικών ζωικών υποπροϊόντων μετά την παραγωγή των προϊόντων σύμφωνα με τον παρόντα κανονισμό, ή το υλικό αυτό πρέπει να αποστέλλεται σε μονάδα αποτέφρωσης, σε μονάδα συναποτέφρωσης, σε μονάδα μεταποίησης ή, στην περίπτωση υλικών της κατηγορίας 3, σε μονάδα παραγωγής βιοαερίου ή λιπασματοποίησης, σύμφωνα με τα άρθρα 12, 13 και 14 του κανονισμού (ΕΚ) αριθ. 1069/2009 και με τον παρόντα κανονισμό.
               
            ΚΕΦΑΛΑΙΟ ΙΙ
      
         ΧΕΙΡΙΣΜΟΣ ΖΩΙΚΩΝ ΥΠΟΠΡΟΪΟΝΤΩΝ ΜΕΤΑ ΤΗ ΣΥΛΛΟΓΗ ΤΟΥΣ
      
      Οι απαιτήσεις του παρόντος κεφαλαίου εφαρμόζονται στην αποθήκευση ζωικών υποπροϊόντων, όπως αναφέρεται στο άρθρο 24 παράγραφος 1 στοιχείο θ) του κανονισμού (ΕΚ) αριθ. 1069/2009 και στις ακόλουθες δραστηριότητες που περιλαμβάνουν τον χειρισμό ζωικών υποπροϊόντων μετά τη συλλογή τους, όπως αναφέρεται στο άρθρο 24 παράγραφος 1 στοιχείο η) του εν λόγω κανονισμού:
      
                  α)
               
               
                  ταξινόμηση·
               
            
                  β)
               
               
                  τεμαχισμός·
               
            
                  γ)
               
               
                  ψύξη·
               
            
                  δ)
               
               
                  κατάψυξη·
               
            
                  ε)
               
               
                  αλάτισμα ή άλλες διεργασίες διατήρησης·
               
            
                  στ)
               
               
                  αφαίρεση δορών και δερμάτων·
               
            
                  ζ)
               
               
                  αφαίρεση ειδικού υλικού κινδύνου·
               
            
                  η)
               
               
                  δραστηριότητες που περιλαμβάνουν τον χειρισμό ζωικών υποπροϊόντων οι οποίες πραγματοποιούνται σύμφωνα με τις επιταγές της κτηνιατρικής νομοθεσίας της Ένωσης, όπως η μετά τον θάνατο εξέταση ή η δειγματοληψία·
               
            
                  i)
               
               
                  εξυγίανση/παστερίωση ζωικών υποπροϊόντων που προορίζονται για μετασχηματισμό σε βιοαέριο ή λιπασματοποίηση, πριν από τον εν λόγω μετασχηματισμό ή την εν λόγω λιπασματοποίηση σε άλλη εγκατάσταση ή μονάδα σύμφωνα με το παράρτημα V του παρόντος κανονισμού·
               
            
                  ι)
               
               
                  κοσκίνισμα.
               
            
         Τμήμα 1
      
      
         Γενικές απαιτήσεις
      
      
                  1.
               
               
                  Τα κτίρια και οι χώροι όπου πραγματοποιούνται οι ενδιάμεσες δραστηριότητες πρέπει να πληρούν τουλάχιστον τις ακόλουθες απαιτήσεις:
                  
                              α)
                           
                           
                              Πρέπει να διαχωρίζονται επαρκώς από οδικές αρτηρίες μέσω των οποίων μπορεί να εξαπλωθεί μόλυνση, καθώς και από άλλα κτίρια όπως σφαγεία. Η διάταξη των μονάδων πρέπει να είναι τέτοια ώστε να εξασφαλίζεται ο πλήρης διαχωρισμός των υλικών της κατηγορίας 1 και της κατηγορίας 2 από τα υλικά της κατηγορίας 3, από τη στιγμή της παραλαβής έως την αποστολή, εκτός αν τα εν λόγω υλικά βρίσκονται σε τελείως χωριστό κτίριο·
                           
                        
                              β)
                           
                           
                              Η μονάδα πρέπει να διαθέτει σκεπαστό χώρο για την παραλαβή και την αποστολή ζωικών υποπροϊόντων, εκτός αν τα ζωικά υποπροϊόντα αποστέλλονται μέσω εγκαταστάσεων που αποτρέπουν την εξάπλωση των κινδύνων στη δημόσια υγεία και την υγεία των ζώων, όπως μέσω κλειστών σωλήνων για υγρά ζωικά υποπροϊόντα·
                           
                        
                              γ)
                           
                           
                              Η μονάδα πρέπει να είναι κατασκευασμένη κατά τρόπο ώστε να είναι εύκολος ο καθαρισμός και η απολύμανσή της. Τα δάπεδα πρέπει να είναι επικλινή, έτσι ώστε να διευκολύνεται η απορροή των υγρών·
                           
                        
                              δ)
                           
                           
                              Η μονάδα πρέπει να διαθέτει κατάλληλες εγκαταστάσεις, όπως αποχωρητήρια, αποδυτήρια και νιπτήρες για το προσωπικό και, κατά περίπτωση, χώρους γραφείων οι οποίοι να είναι διαθέσιμοι στο προσωπικό που διενεργεί επίσημους ελέγχους·
                           
                        
                              ε)
                           
                           
                              Η μονάδα πρέπει να διαθέτει κατάλληλα μέσα προστασίας κατά των παρασίτων, όπως τα έντομα, τα τρωκτικά και τα πτηνά·
                           
                        
                              στ)
                           
                           
                              Όπου η επίτευξη των στόχων του παρόντος κανονισμού το απαιτεί, οι μονάδες πρέπει να έχουν τις κατάλληλες αποθηκευτικές εγκαταστάσεις ελεγχόμενης θερμοκρασίας με επαρκή χωρητικότητα για τη διατήρηση των ζωικών υποπροϊόντων σε ενδεδειγμένες θερμοκρασίες, και να είναι σχεδιασμένες έτσι ώστε να επιτρέπουν την παρακολούθηση και καταγραφή των θερμοκρασιών αυτών.
                           
                        
            
                  2.
               
               
                  Η μονάδα πρέπει να διαθέτει επαρκή μέσα για τον καθαρισμό και την απολύμανση των περιεκτών ή των δοχείων εντός των οποίων παραλαμβάνονται τα ζωικά υποπροϊόντα, καθώς και των οχημάτων, πλην των πλοίων, στα οποία μεταφέρονται. Πρέπει να διαθέτει επαρκείς εγκαταστάσεις για την απολύμανση των τροχών των οχημάτων.
               
            
         Τμήμα 2
      
      
         Υγειονομικές απαιτήσεις
      
      
                  1.
               
               
                  Η διαλογή ζωικών υποπροϊόντων πρέπει να πραγματοποιείται κατά τρόπο ώστε να αποτρέπεται κάθε κίνδυνος μετάδοσης ζωονόσων.
               
            
                  2.
               
               
                  Καθ’ όλη τη διάρκεια της αποθήκευσης, τα ζωικά υποπροϊόντα πρέπει να αποτελούν αντικείμενο χειρισμού και να αποθηκεύονται χωριστά από τα άλλα εμπορεύματα και κατά τέτοιον τρόπο ώστε να αποτρέπεται κάθε κίνδυνος μετάδοσης παθογόνων παραγόντων.
               
            
                  3.
               
               
                  Τα ζωικά υποπροϊόντα πρέπει να αποθηκεύονται σωστά, μεταξύ άλλων και υπό κατάλληλες συνθήκες θερμοκρασίας, μέχρι την εκ νέου αποστολή τους.
               
            
         Τμήμα 3
      
      
         Πρότυπα μεταποίησης για την εξυγίανση/παστερίωση
      
      Η εξυγίανση/παστερίωση όπως αναφέρεται στο στοιχείο θ) της εισαγωγικής παραγράφου του παρόντος κεφαλαίου πρέπει να διενεργείται σύμφωνα με τα πρότυπα μεταποίησης που αναφέρονται στο παράρτημα V κεφάλαιο Ι τμήμα 1 παράγραφος 1 ή σύμφωνα με εναλλακτικές παραμέτρους μετασχηματισμού που έχουν εγκριθεί σύμφωνα με το κεφάλαιο ΙΙΙ τμήμα 2 παράγραφος 1 του εν λόγω παραρτήματος.
      ΚΕΦΑΛΑΙΟ III
      
         ΑΠΑΙΤΗΣΕΙΣ ΣΧΕΤΙΚΑ ΜΕ ΤΗΝ ΑΠΟΘΗΚΕΥΣΗ ΠΑΡΑΓΩΓΩΝ ΠΡΟΪΟΝΤΩΝ
      
      
         Τμήμα 1
      
      
         Γενικές απαιτήσεις
      
      Τα κτίρια και οι χώροι για την αποθήκευση παράγωγων προϊόντων πρέπει να πληρούν τουλάχιστον τις ακόλουθες απαιτήσεις:
      
                  1.
               
               
                  Τα κτίρια και οι χώροι όπου αποθηκεύονται παράγωγα προϊόντα που παράγονται από υλικό της κατηγορίας 3 δεν πρέπει να βρίσκονται στην ίδια έκταση με τα κτίρια για την αποθήκευση παράγωγων προϊόντων που παράγονται από υλικό της κατηγορίας 1 ή της κατηγορίας 2, εκτός αν η διασταυρούμενη επιμόλυνση αποτρέπεται λόγω της διάταξης και της διαχείρισης των χώρων, όπως με την αποθήκευση σε τελείως χωριστά κτίρια.
               
            
                  2.
               
               
                  Η μονάδα πρέπει:
                  
                              α)
                           
                           
                              να διαθέτει σκεπαστό χώρο για την παραλαβή και την αποστολή παράγωγων προϊόντων, εκτός αν τα παράγωγα προϊόντα:
                              
                                          i)
                                       
                                       
                                          εκφορτώνονται μέσω εγκαταστάσεων που αποτρέπουν την εξάπλωση των κινδύνων στη δημόσια υγεία και την υγεία των ζώων, όπως μέσω κλειστών σωλήνων για υγρά προϊόντα· ή
                                       
                                    
                                          ii)
                                       
                                       
                                          παραλαμβάνονται σε συσκευασία, όπως σε μεγάλους σάκους, ή σε καλυμμένους, στεγανούς περιέκτες ή μέσα μεταφοράς·
                                       
                                    
                        
                              β)
                           
                           
                              να είναι κατασκευασμένη κατά τρόπο ώστε να είναι εύκολος ο καθαρισμός και η απολύμανσή της. Τα δάπεδα πρέπει να είναι επικλινή, έτσι ώστε να διευκολύνεται η απορροή των υγρών·
                           
                        
                              γ)
                           
                           
                              να διαθέτει κατάλληλες εγκαταστάσεις, όπως αποχωρητήρια, αποδυτήρια και νιπτήρες για το προσωπικό·
                           
                        
                              δ)
                           
                           
                              να διαθέτει κατάλληλα μέσα προστασίας κατά των παρασίτων, όπως τα έντομα, τα τρωκτικά και τα πτηνά.
                           
                        
            
                  3.
               
               
                  Η μονάδα πρέπει να διαθέτει επαρκή μέσα για τον καθαρισμό και την απολύμανση των περιεκτών ή των δοχείων εντός των οποίων παραλαμβάνονται τα παράγωγα προϊόντα, καθώς και των οχημάτων, πλην των πλοίων, με τα οποία μεταφέρονται.
               
            
                  4.
               
               
                  Τα παράγωγα προϊόντα πρέπει να αποθηκεύονται σωστά μέχρι την εκ νέου αποστολή τους.
               
            
         Τμήμα 2
      
      
         Ειδικές απαιτήσεις σχετικά με την αποθήκευση γάλακτος, προϊόντων με βάση το γάλα και παράγωγων του γάλακτος
      
      
                  1.
               
               
                  Η αποθήκευση των προϊόντων που αναφέρονται στο παράρτημα X κεφάλαιο ΙΙ τμήμα 4 μέρος II πρέπει να πραγματοποιείται σε κατάλληλη θερμοκρασία, ώστε να αποτρέπεται κάθε κίνδυνος για τη δημόσια υγεία ή την υγεία των ζώων, σε ειδική εγκεκριμένη ή καταχωρισμένη εγκατάσταση ή μονάδα αποθήκευσης ή σε ειδικό, χωριστό χώρο αποθήκευσης εντός εγκεκριμένης ή καταχωρισμένης εγκατάστασης ή μονάδας αποθήκευσης.
               
            
                  2.
               
               
                  Τα δείγματα των τελικών προϊόντων που λαμβάνονται κατά την αποθήκευση ή μετά το τέλος της αποθήκευσης πρέπει τουλάχιστον να συμμορφώνονται με τα μικροβιολογικά πρότυπα που ορίζονται στο παράρτημα X κεφάλαιο Ι.
               
            ΚΕΦΑΛΑΙΟ IV
      
         ΚΑΤΑΧΩΡΙΣΜΕΝΟΙ ΥΠΕΥΘΥΝΟΙ ΕΠΙΧΕΙΡΗΣΕΩΝ
      
      
                  1.
               
               
                  Οι υπεύθυνοι καταχωρισμένων μονάδων ή εγκαταστάσεων ή άλλοι καταχωρισμένοι υπεύθυνοι επιχειρήσεων χειρίζονται ζωικά υποπροϊόντα και παράγωγα προϊόντα υπό τους ακόλουθους όρους:
                  
                              α)
                           
                           
                              οι χώροι πρέπει να είναι κατασκευασμένοι κατά τρόπο που να καθιστά εφικτό τον αποτελεσματικό καθαρισμό και απολύμανσή τους, κατά περίπτωση·
                           
                        
                              β)
                           
                           
                              οι χώροι πρέπει να διαθέτουν κατάλληλα μέσα προστασίας κατά των παρασίτων, όπως τα έντομα, τα τρωκτικά και τα πτηνά·
                           
                        
                              γ)
                           
                           
                              οι εγκαταστάσεις και ο εξοπλισμός πρέπει να βρίσκονται σε καλές συνθήκες υγιεινής, όταν κρίνεται αναγκαίο·
                           
                        
                              δ)
                           
                           
                              τα ζωικά υποπροϊόντα και τα παράγωγα προϊόντα πρέπει να αποθηκεύονται σε συνθήκες που να αποτρέπουν την επιμόλυνση.
                           
                        
            
                  2.
               
               
                  Οι υπεύθυνοι επιχειρήσεων πρέπει να τηρούν μητρώα σε μορφή που να είναι προσβάσιμη από την αρμόδια αρχή.
               
            
                  3.
               
               
                  Οι καταχωρισμένοι υπεύθυνοι επιχειρήσεων που μεταφέρουν ζωικά υποπροϊόντα ή παράγωγα προϊόντα, εξαιρουμένων των μεταφορών που εκτελούνται μεταξύ χώρων του ίδιου υπευθύνου, πρέπει ιδίως:
                  
                              α)
                           
                           
                              να έχουν στη διάθεσή τους πληροφορίες σχετικά με την ταυτοποίηση των οχημάτων τους, οι οποίες να καθιστούν εφικτή την επαλήθευση της χρήσης των οχημάτων για τη μεταφορά ζωικών υποπροϊόντων ή παράγωγων προϊόντων·
                           
                        
                              β)
                           
                           
                              να καθαρίζουν και να απολυμαίνουν τα οχήματά τους, κατά περίπτωση·
                           
                        
                              γ)
                           
                           
                              να λαμβάνουν όλα τα απαραίτητα μέτρα για την αποτροπή της επιμόλυνσης και της μετάδοσης μεταδοτικών στον άνθρωπο ή στα ζώα νόσων.
                           
                        
            
   
      ΠΑΡΑΡΤΗΜΑ X
      
         ΠΡΩΤΕΣ ΥΛΕΣ ΖΩΟΤΡΟΦΩΝ
      
      ΚΕΦΑΛΑΙΟ I
      
         ΓΕΝΙΚΕΣ ΑΠΑΙΤΗΣΕΙΣ ΣΧΕΤΙΚΑ ΜΕ ΤΗ ΜΕΤΑΠΟΙΗΣΗ ΚΑΙ ΤΗ ΔΙΑΘΕΣΗ ΣΤΗΝ ΑΓΟΡΑ
      
      Μικροβιολογικά πρότυπα για παράγωγα προϊόντα
      Τα ακόλουθα μικροβιολογικά πρότυπα πρέπει να εφαρμόζονται στα παράγωγα προϊόντα:
      Τα δείγματα των τελικών προϊόντων που λαμβάνονται κατά τη διάρκεια ή μετά το τέλος της αποθήκευσης στη μονάδα μεταποίησης πρέπει να πληρούν τα ακόλουθα πρότυπα:
      
                   
               
               
                  Σαλμονέλα: απουσία σε 25 g: n = 5, c = 0, m = 0, M = 0
               
            
                   
               
               
                  Εντεροβακτηρίδια: n = 5, c = 2, m = 10, M = 300 σε 1 g
               
            όπου:
      
                  n
               
               
                  =
               
               
                  ο αριθμός των προς έλεγχο δειγμάτων·
               
            
                  m
               
               
                  =
               
               
                  η κατώτατη τιμή για τον αριθμό των βακτηρίων· το αποτέλεσμα θεωρείται ικανοποιητικό, αν ο αριθμός των βακτηρίων σε όλα τα δείγματα δεν υπερβαίνει το m·
               
            
                  M
               
               
                  =
               
               
                  η μέγιστη τιμή για τον αριθμό βακτηρίων· το αποτέλεσμα θεωρείται μη ικανοποιητικό, αν ο αριθμός των βακτηρίων σε ένα ή περισσότερα δείγματα είναι ίσος ή μεγαλύτερος από Μ· και
               
            
                  c
               
               
                  =
               
               
                  ο αριθμός των δειγμάτων στον οποίο ο αριθμός των βακτηρίων μπορεί να κυμαίνεται μεταξύ m και Μ. Το δείγμα θεωρείται αποδεκτό αν ο αριθμός των βακτηρίων των υπολοίπων δειγμάτων είναι ίσος ή μικρότερος από m.
               
            Ωστόσο, τα μικροβιολογικά πρότυπα που καθορίζονται στο παρόν κεφάλαιο δεν πρέπει να εφαρμόζονται στα τετηγμένα λίπη και το ιχθυέλαιο από τη μεταποίηση ζωικών υποπροϊόντων, όταν η μεταποιημένη ζωική πρωτεΐνη, η οποία λαμβάνεται κατά την εν λόγω μεταποίηση, υπόκειται σε δειγματοληψία ώστε να εξασφαλίζεται συμμόρφωση με πρότυπα αυτά.
      ΚΕΦΑΛΑΙΟ ΙΙ
      
         ΕΙΔΙΚΕΣ ΑΠΑΙΤΗΣΕΙΣ ΣΧΕΤΙΚΑ ΜΕ ΤΗ ΜΕΤΑΠΟΙΗΜΕΝΗ ΖΩΙΚΗ ΠΡΟΤΕΪΝΗ ΚΑΙ ΑΛΛΑ ΠΑΡΑΓΩΓΑ ΠΡΟΪΟΝΤΑ
      
      
         Τμήμα 1
      
      
         Ειδικές απαιτήσεις σχετικά με τη μεταποιημένη ζωική πρωτεΐνη
      
      A.   Πρώτες ύλες
      Μόνο ζωικά υποπροϊόντα που είναι υλικό της κατηγορίας 3 ή προϊόντα που προέρχονται από τα εν λόγω ζωικά υποπροϊόντα, εκτός από τα υλικά της κατηγορίας 3 που αναφέρονται στο άρθρο 10 στοιχεία ιδ), ιε) και ιστ) του κανονισμού (ΕΚ) αριθ. 1069/2009, μπορούν να χρησιμοποιούνται για την παραγωγή μεταποιημένης ζωικής πρωτεΐνης.
      B.   Πρότυπα μεταποίησης
      
                  1.
               
               
                  Η μεταποιημένη ζωική πρωτεΐνη που προέρχεται από θηλαστικά πρέπει να έχει υποβληθεί στη μέθοδο μεταποίησης 1 (αποστείρωση υπό πίεση) όπως αναφέρεται στο παράρτημα IV κεφάλαιο III.
                  Ωστόσο:
                  
                              α)
                           
                           
                              το αίμα χοίρων ή τα κλάσματα αίματος χοίρων που χρησιμοποιούνται για την παραγωγή αιματάλευρου μπορούν να έχουν υποβληθεί, αντ’ αυτής, σε οποιαδήποτε από τις μεθόδους μεταποίησης 1 έως 5 ή τη μέθοδο μεταποίησης 7 όπως αναφέρονται στο παράρτημα IV κεφάλαιο ΙΙΙ, με τον όρο ότι, στην περίπτωση της μεθόδου μεταποίησης 7, εφαρμόστηκε θερμική επεξεργασία σε όλη τους τη μάζα σε ελάχιστη θερμοκρασία 80 °C·
                           
                        
                              β)
                           
                           
                              η μεταποιημένη ζωική πρωτεΐνη που προέρχεται από θηλαστικά
                              
                                          i)
                                       
                                       
                                          μπορεί να έχει υποβληθεί σε οποιαδήποτε από τις μεθόδους μεταποίησης 1 έως 5 ή τη μέθοδο μεταποίησης 7 όπως ορίζονται στο παράρτημα IV κεφάλαιο ΙΙΙ, με τον όρο ότι στη συνέχεια απορρίπτεται ή χρησιμοποιείται ως καύσιμο για καύση·
                                       
                                    
                                          ii)
                                       
                                       
                                          όταν προορίζεται αποκλειστικά για χρήση σε τροφές για ζώα συντροφιάς, δύναται να έχει υποβληθεί σε οποιαδήποτε από τις μεθόδους μεταποίησης 1 έως 5 ή τη μέθοδο μεταποίησης 7 όπως αναφέρονται στο παράρτημα VII κεφάλαιο ΙΙΙ, με τον όρο ότι:
                                          
                                                      —
                                                   
                                                   
                                                      μεταφέρεται σε ειδικούς περιέκτες που δεν χρησιμοποιούνται για τη μεταφορά ζωικών υποπροϊόντων ή ζωοτροφών για εκτρεφόμενα ζώα, και
                                                   
                                                
                                                      —
                                                   
                                                   
                                                      αποστέλλεται απευθείας από μονάδα μεταποίησης υλικών της κατηγορίας 3 σε μονάδα παρασκευής τροφών για ζώα συντροφιάς ή σε εγκεκριμένη μονάδα αποθήκευσης, απ’ όπου αποστέλλεται απευθείας σε μονάδα παρασκευής τροφών για ζώα συντροφιάς.
                                                   
                                                
                                    
                        
            
                  2.
               
               
                  Η μεταποιημένη ζωική πρωτεΐνη που δεν προέρχεται από θηλαστικά, πλην του ιχθυαλεύρου, πρέπει να έχει υποβληθεί σε μια από τις μεθόδους μεταποίησης 1 έως 5 ή στη μέθοδο μεταποίησης 7, όπως ορίζονται στο παράρτημα IV κεφάλαιο ΙΙΙ.
               
            
                  3.
               
               
                  Το ιχθυάλευρο πρέπει να έχει υποβληθεί:
                  
                              α)
                           
                           
                              σε οποιαδήποτε από τις μεθόδους μεταποίησης που ορίζονται στο παράρτημα IV κεφάλαιο ΙΙΙ· ή
                           
                        
                              β)
                           
                           
                              σε άλλη μέθοδο που εξασφαλίζει ότι το προϊόν συμμορφώνεται με τα μικροβιολογικά πρότυπα για τα παράγωγα προϊόντα, τα οποία ορίζονται στο κεφάλαιο I του παρόντος παραρτήματος.
                           
                        
            Γ.   Αποθήκευση
      
                  1.
               
               
                  Η μεταποιημένη ζωική πρωτεΐνη πρέπει να συσκευάζεται και να αποθηκεύεται σε νέους ή αποστειρωμένους σάκους ή να αποθηκεύεται χύδην σε κατάλληλα κατασκευασμένα δοχεία ή σε υπόστεγα αποθήκευσης.
                  Πρέπει να λαμβάνονται επαρκή μέτρα ώστε να ελαχιστοποιείται η συμπύκνωση υδρατμών στο εσωτερικό των δοχείων, των μεταφορικών ιμάντων ή των ανελκυστήρων.
               
            
                  2.
               
               
                  Τα προϊόντα σε μεταφορικούς ιμάντες, ανελκυστήρες και δοχεία πρέπει να προστατεύονται από την επιμόλυνση.
               
            
                  3.
               
               
                  Ο εξοπλισμός χειρισμού της μεταποιημένης ζωικής πρωτεΐνης πρέπει να διατηρείται καθαρός και στεγνός και να διαθέτει επαρκή σημεία επιθεώρησης, ώστε να είναι δυνατός ο έλεγχος της καθαριότητάς του.
                  Όλοι οι χώροι αποθήκευσης πρέπει να εκκενώνονται και να καθαρίζονται σε τακτά διαστήματα, στον βαθμό που αυτό είναι αναγκαίο για την πρόληψη επιμόλυνσης.
               
            
                  4.
               
               
                  Η μεταποιημένη ζωική πρωτεΐνη πρέπει να διατηρείται στεγνή.
                  Πρέπει να αποτρέπονται οι διαρροές και η συμπύκνωση στον χώρο αποθήκευσης.
               
            
         Τμήμα 2
      
      
         Ειδικές απαιτήσεις σχετικά με τα προϊόντα αίματος
      
      A.   Πρώτες ύλες
      Μόνο το αίμα που αναφέρεται στο άρθρο 10 στοιχείο α) και στο άρθρο 10 στοιχείο β) σημείο i) του κανονισμού (ΕΚ) αριθ. 1069/2009 μπορεί να χρησιμοποιείται για την παραγωγή προϊόντων αίματος.
      B.   Πρότυπα μεταποίησης
      Τα προϊόντα αίματος πρέπει να έχουν υποβληθεί:
      
                  α)
               
               
                  σε οποιαδήποτε από τις μεθόδους μεταποίησης 1 έως 5 ή στη μέθοδο μεταποίησης 7, όπως ορίζονται στο παράρτημα IV κεφάλαιο ΙΙΙ· ή
               
            
                  β)
               
               
                  σε άλλη μέθοδο που εξασφαλίζει ότι το προϊόν αίματος συμμορφώνεται με τα μικροβιολογικά πρότυπα για τα παράγωγα προϊόντα, τα οποία ορίζονται στο κεφάλαιο I του παρόντος παραρτήματος.
               
            
         Τμήμα 3
      
      
         Ειδικές απαιτήσεις σχετικά με τα τετηγμένα λίπη, το ιχθυέλαιο και τα παράγωγα λίπους από υλικό της κατηγορίας 3
      
      A.   Πρώτες ύλες
      1.   Τετηγμένα λίπη
      Μόνο υλικό της κατηγορίας 3, εκτός από τα υλικά της κατηγορίας 3 που αναφέρονται στο άρθρο 10 στοιχεία θ), ι), ιδ), ιε) και ιστ) του κανονισμού (ΕΚ) αριθ. 1069/2009, μπορούν να χρησιμοποιούνται για την παραγωγή τετηγμένου λίπους.
      2.   Ιχθυέλαιο
      Μόνο υλικό της κατηγορίας 3 που αναφέρεται στο άρθρο 10 στοιχεία θ) και ι) του κανονισμού (ΕΚ) αριθ. 1069/2009 και υλικό της κατηγορίας 3 που προέρχεται από υδρόβια ζώα και αναφέρεται στο άρθρο 10 στοιχεία ε) και στ) του εν λόγω κανονισμού μπορούν να χρησιμοποιούνται για την παραγωγή ιχθυελαίου.
      B.   Πρότυπα μεταποίησης
      Αν το ιχθυέλαιο ή τα τετηγμένα λίπη που έχουν παραχθεί σύμφωνα με το παράρτημα III τμήμα VIII ή XII του κανονισμού (ΕΚ) αριθ. 853/2004, αντίστοιχα, τα τετηγμένα λίπη πρέπει να παράγονται με οποιαδήποτε από τις μεθόδους μεταποίησης 1 έως 5 ή τη μέθοδο μεταποίησης 7, και το ιχθυέλαιο μπορεί να παράγεται:
      
                  α)
               
               
                  με τις μεθόδους μεταποίησης 1 έως 7, όπως ορίζονται στο παράρτημα IV κεφάλαιο ΙΙΙ· ή
               
            
                  β)
               
               
                  σύμφωνα με άλλη μέθοδο που εξασφαλίζει ότι το προϊόν πληροί τα μικροβιολογικά πρότυπα για τα παράγωγα προϊόντα, τα οποία ορίζονται στο κεφάλαιο Ι του παρόντος παραρτήματος.
               
            Τα τετηγμένα λίπη που προέρχονται από μηρυκαστικά ζώα πρέπει να καθαρίζονται κατά τρόπο ώστε τα ανώτατα επίπεδα των συνολικών υπολειμματικών αδιάλυτων προσμείξεων να μην υπερβαίνουν το 0,15 % κατά βάρος.
      Τα παράγωγα λίπους που προέρχονται από τετηγμένα λίπη ή ιχθυέλαιο της κατηγορίας 3 πρέπει να παράγονται σύμφωνα με μία από τις μεθόδους μεταποίησης που αναφέρονται στο παράρτημα IV κεφάλαιο III.
      Γ.   Υγειονομικές απαιτήσεις
      Σε περίπτωση που το τετηγμένο λίπος ή το ιχθυέλαιο είναι συσκευασμένα, πρέπει να είναι συσκευασμένα σε νέους περιέκτες ή σε περιέκτες οι οποίοι έχουν καθαριστεί και απολυμανθεί, αν κρίνεται σκόπιμο για την πρόληψη επιμόλυνσης, και πρέπει να λαμβάνονται όλες οι προφυλάξεις ώστε να αποτρέπεται η εκ νέου επιμόλυνσή τους.
      Όταν πρόκειται να μεταφερθούν τα προϊόντα αυτά χύδην, οι σωλήνες, οι αντλίες και οι δεξαμενές που περιέχουν προϊόν χύδην και κάθε άλλος περιέκτης χύδην προϊόντος ή βυτιοφόρο οδικής μεταφοράς χύδην προϊόντος που χρησιμοποιούνται για τη μεταφορά των προϊόντων από τη μονάδα παρασκευής είτε απευθείας στο πλοίο είτε σε παράκτιες δεξαμενές ή απευθείας σε μονάδες πρέπει να είναι καθαρά πριν από τη χρήση.
      
         Τμήμα 4
      
      
         Ειδικές απαιτήσεις σχετικά με το γάλα, το πρωτόγαλα και ορισμένα άλλα προϊόντα που προέρχονται από γάλα ή πρωτόγαλα
      
      
         Μέρος Ι
      
      
         
            Γενικές απαιτήσεις
         
      
      A.   Πρώτες ύλες
      Μόνο το γάλα που αναφέρεται στο άρθρο 10 στοιχείο ε) του κανονισμού (ΕΚ) αριθ. 1069/2009, πλην της ιλύος από συσκευή φυγοκέντρησης ή διαχωρισμού, και το γάλα που αναφέρεται στο άρθρο 10 στοιχεία στ) και η) του κανονισμού (ΕΚ) αριθ. 1069/2009 μπορούν να χρησιμοποιούνται για την παραγωγή γάλακτος, προϊόντων με βάση το γάλα και παράγωγων του γάλακτος.
      Το πρωτόγαλα μπορεί να χρησιμοποιείται μόνο με τον όρο ότι προέρχεται από ζώντα ζώα που δεν εμφάνισαν συμπτώματα νόσου η οποία είναι δυνατόν να μεταδοθεί μέσω του πρωτογάλακτος στον άνθρωπο ή στα ζώα.
      B.   Πρότυπα μεταποίησης
      
                  1.
               
               
                  Το γάλα πρέπει να υποβάλλεται σε μία από τις ακόλουθες επεξεργασίες:
                  
                              1.1.
                           
                           
                              αποστείρωση με τιμή F0
                                  (1) τουλάχιστον τρία·
                           
                        
                              1.2.
                           
                           
                              UHT (2) σε συνδυασμό με ένα από τα ακόλουθα:
                              
                                          α)
                                       
                                       
                                          μετέπειτα φυσική επεξεργασία:
                                          
                                                      i)
                                                   
                                                   
                                                      με διεργασία ξήρανσης η οποία, στην περίπτωση του γάλακτος που προορίζεται για ζωοτροφή, συνδυάζεται με επιπλέον θέρμανση τουλάχιστον στους 72 °C· ή
                                                   
                                                
                                                      ii)
                                                   
                                                   
                                                      με μείωση του pH κάτω του 6,0 για τουλάχιστον 1 ώρα·
                                                   
                                                
                                    
                                          β)
                                       
                                       
                                          την προϋπόθεση ότι το γάλα, το προϊόν με βάση το γάλα ή το παράγωγο του γάλακτος παρήχθη τουλάχιστον 21 ημέρες πριν από την αποστολή και ότι κατά την περίοδο αυτή δεν εντοπίστηκε κανένα κρούσμα αφθώδους πυρετού στο κράτος μέλος καταγωγής·
                                       
                                    
                        
                              1.3.
                           
                           
                              επεξεργασία HTST (3) εφαρμοζόμενη δύο φορές·
                           
                        
                              1.4.
                           
                           
                              επεξεργασία HTST σε συνδυασμό με ένα από τα ακόλουθα:
                              
                                          α)
                                       
                                       
                                          μετέπειτα φυσική επεξεργασία:
                                          
                                                      i)
                                                   
                                                   
                                                      με διεργασία ξήρανσης η οποία, στην περίπτωση του γάλακτος που προορίζεται για ζωοτροφή, συνδυάζεται με επιπλέον θέρμανση τουλάχιστον στους 72 °C· ή
                                                   
                                                
                                                      ii)
                                                   
                                                   
                                                      με μείωση του pH κάτω του 6 για τουλάχιστον 1 ώρα·
                                                   
                                                
                                    
                                          β)
                                       
                                       
                                          την προϋπόθεση ότι το γάλα, το προϊόν με βάση το γάλα ή το παράγωγο του γάλακτος παρήχθη τουλάχιστον 21 ημέρες πριν από την αποστολή και ότι κατά την περίοδο αυτή δεν εντοπίστηκε κανένα κρούσμα αφθώδους πυρετού στο κράτος μέλος καταγωγής.
                                       
                                    
                        
            
                  2.
               
               
                  Τα προϊόντα με βάση το γάλα και τα παράγωγα του γάλακτος πρέπει είτε να υποβάλλονται σε τουλάχιστον μία από τις επεξεργασίες που προβλέπονται στην παράγραφο 1 είτε να παράγονται από γάλα που έχει υποστεί επεξεργασία σύμφωνα με την παράγραφο 1.
               
            
                  3.
               
               
                  Ο ορός γάλακτος που προορίζεται για τη σίτιση ειδών ζώων τα οποία είναι ευπαθή στον αφθώδη πυρετό και ο οποίος παράγεται από γάλα που έχει υποστεί επεξεργασία σύμφωνα με την παράγραφο 1 πρέπει:
                  
                              α)
                           
                           
                              είτε να συλλέγεται τουλάχιστον 16 ώρες μετά την πήξη του γάλακτος και το καταγραφόμενο pH του να είναι μικρότερο από 6,0 πριν από την αποστολή στις κτηνοτροφικές εκμεταλλεύσεις· ή
                           
                        
                              β)
                           
                           
                              να έχει παραχθεί τουλάχιστον 21 ημέρες πριν από την αποστολή και, κατά τη διάρκεια αυτής της περιόδου, να μην έχει διαπιστωθεί κανένα κρούσμα αφθώδους πυρετού στο κράτος μέλος καταγωγής.
                           
                        
            
                  4.
               
               
                  Συμπληρωματικά προς τις απαιτήσεις που ορίζονται στις παραγράφους 1, 2 και 3, το γάλα, τα προϊόντα με βάση το γάλα και τα παράγωγα του γάλακτος πρέπει να πληρούν τις ακόλουθες απαιτήσεις:
                  
                              4.1.
                           
                           
                              μετά την ολοκλήρωση της μεταποίησης, πρέπει να λαμβάνονται όλες οι προφυλάξεις ώστε να αποτρέπεται η επιμόλυνση των προϊόντων·
                           
                        
                              4.2.
                           
                           
                              το τελικό προϊόν πρέπει να φέρει σήμανση στην οποία αναφέρεται ότι περιέχει υλικό της κατηγορίας 3 και ότι δεν προορίζεται για κατανάλωση από τον άνθρωπο, και πρέπει να:
                              
                                          α)
                                       
                                       
                                          συσκευάζεται σε νέους περιέκτες· ή
                                       
                                    
                                          β)
                                       
                                       
                                          μεταφέρεται χύδην σε περιέκτες ή με άλλα μέσα μεταφοράς τα οποία, πριν από τη χρήση, είχαν καθαριστεί και απολυμανθεί διεξοδικά.
                                       
                                    
                        
            
                  5.
               
               
                  Το νωπό γάλα πρέπει να παράγεται με όρους που παρέχουν επαρκείς εγγυήσεις όσον αφορά την υγεία των ζώων.
               
            
                  6.
               
               
                  Το πρωτόγαλα και τα προϊόντα με βάση το πρωτόγαλα πρέπει:
                  
                              6.1.
                           
                           
                              να λαμβάνονται από βοοειδή που εκτρέφονται σε εκμετάλλευση στην οποία όλες οι αγέλες βοοειδών αναγνωρίζονται ως επισήμως απαλλαγμένες από φυματίωση, επισήμως απαλλαγμένες από βρουκέλωση και επισήμως απαλλαγμένες από ενζωοτική λεύκωση των βοοειδών όπως ορίζεται στον άρθρο 2 παράγραφος 2 στοιχεία δ), στ) και ι) της οδηγίας 64/432/ΕΟΚ·
                           
                        
                              6.2.
                           
                           
                              να έχουν παραχθεί τουλάχιστον 21 ημέρες πριν από την αποστολή και, κατά τη διάρκεια αυτής της περιόδου, να μην έχει διαπιστωθεί κανένα κρούσμα αφθώδους πυρετού στο κράτος μέλος καταγωγής·
                           
                        
                              6.3.
                           
                           
                              να έχουν υποβληθεί σε ενιαία επεξεργασία HTST (3)·
                           
                        
                              6.4.
                           
                           
                              να πληρούν τις απαιτήσεις της παραγράφου 4 του παρόντος μέρους.
                           
                        
            
         Μέρος II
      
      
         
            Παρέκκλιση για τη διάθεση στην αγορά γάλακτος που έχει μεταποιηθεί σύμφωνα με εθνικά πρότυπα
         
      
      
                  1.
               
               
                  Οι απαιτήσεις που προβλέπονται στις παραγράφους 2 και 3 του παρόντος μέρους πρέπει να εφαρμόζονται στη μεταποίηση, στη χρήση και στην αποθήκευση γάλακτος, προϊόντων με βάση το γάλα και παράγωγων του γάλακτος τα οποία είναι υλικό της κατηγορίας 3, όπως αναφέρεται στο άρθρο 10 στοιχείο ε) του κανονισμού (ΕΚ) αριθ. 1069/2009, πλην της ιλύος από συσκευή φυγοκέντρησης ή διαχωρισμού, και γάλα που αναφέρεται στο άρθρο 10 στοιχεία στ) και η) του εν λόγω κανονισμού, που δεν έχουν μεταποιηθεί σύμφωνα με το μέρος I του παρόντος τμήματος.
               
            
                  2.
               
               
                  Η αρμόδια αρχή πρέπει να επιτρέπει στις εκμεταλλεύσεις μεταποίησης γάλακτος που έχουν εγκριθεί ή καταχωριστεί σύμφωνα με το άρθρο 4 του κανονισμού (ΕΚ) αριθ. 853/2004 να προμηθεύουν γάλα, προϊόντα με βάση το γάλα και παράγωγα του γάλακτος για τους σκοπούς που αναφέρονται στην παράγραφο 3 του παρόντος μέρους, με τον όρο ότι η οικεία εκμετάλλευση εξασφαλίζει την ιχνηλασιμότητα των προϊόντων.
               
            
                  3.
               
               
                  Γάλα, προϊόντα με βάση το γάλα και παράγωγα του γάλακτος μπορούν να παρέχονται και να χρησιμοποιούνται ως πρώτη ύλη ζωοτροφών:
                  
                              α)
                           
                           
                              στο οικείο κράτος μέλος και σε διασυνοριακές περιοχές όπου τα οικεία κράτη μέλη έχουν αμοιβαία συμφωνία για τον σκοπό αυτό, στην περίπτωση παράγωγων προϊόντων, συμπεριλαμβανομένου του λευκού νερού, που βρίσκονται σε επαφή με νωπό γάλα και/ή γάλα παστεριωμένο σύμφωνα με τις απαιτήσεις θερμικής επεξεργασίας που καθορίζονται στο παράρτημα ΙΙΙ τμήμα IX κεφάλαιο II σημείο II.1 στοιχεία α) ή β) του κανονισμού (ΕΚ) αριθ. 853/2004, αν τα εν λόγω παράγωγα προϊόντα έχουν υποστεί μία από τις ακόλουθες επεξεργασίες:
                              
                                          i)
                                       
                                       
                                          UΗΤ·
                                       
                                    
                                          ii)
                                       
                                       
                                          αποστείρωση με την οποία επιτυγχάνεται τιμή Fc ίση ή μεγαλύτερη του 3, ή η οποία διενεργήθηκε σε θερμοκρασία τουλάχιστον 115 °C για 15 λεπτά ή ισοδύναμο συνδυασμό θερμοκρασίας και χρόνου·
                                       
                                    
                                          iii)
                                       
                                       
                                          παστερίωση ή αποστείρωση, εκτός από την επεξεργασία που αναφέρεται στο σημείο ii), η οποία ακολουθείται:
                                          
                                                      —
                                                   
                                                   
                                                      από επεξεργασία ξήρανσης, σε περίπτωση γάλακτος σε σκόνη ή προϊόντων με βάση το γάλα ή παράγωγων του γάλακτος σε σκόνη·
                                                   
                                                
                                                      —
                                                   
                                                   
                                                      σε περίπτωση όξινου προϊόντος γάλακτος, επεξεργασία μείωσης του pH και διατήρησής του για τουλάχιστον μία ώρα σε επίπεδο κάτω του 6·
                                                   
                                                
                                    
                        
                              β)
                           
                           
                              στo οικείο κράτος μέλος,
                              
                                          i)
                                       
                                       
                                          στην περίπτωση παράγωγων προϊόντων, συμπεριλαμβανομένου του λευκού νερού, που βρίσκονταν σε επαφή με γάλα το οποίο είχε μόνο παστεριωθεί σύμφωνα με τις απαιτήσεις θερμικής επεξεργασίας που καθορίζονται στο παράρτημα ΙΙΙ τμήμα IX κεφάλαιο ΙΙ σημείο ΙΙ.1 στοιχείο α) του κανονισμού (ΕΚ) αριθ. 853/2004, και ορό γάλακτος που παράγεται από μη θερμικώς επεξεργασμένα προϊόντα με βάση το γάλα, ο οποίος έχει συλλεχθεί τουλάχιστον 16 ώρες μετά την πήξη του γάλακτος και το καταγραφόμενο pH του πρέπει να είναι μικρότερο από 6,0 πριν από την προμήθεια του ορού γάλακτος για σκοπούς σίτισης, με τον όρο ότι αποστέλλονται σε περιορισμένο αριθμό εγκεκριμένων κτηνοτροφικών εκμεταλλεύσεων, οι οποίες καθορίζονται με βάση την εκτίμηση κινδύνου για τα σενάρια της καλύτερης και της χειρότερης περίπτωσης, που διενεργεί το ενδιαφερόμενο κράτος μέλος κατά την προετοιμασία των σχεδίων έκτατης ανάγκης για τις επιζωοτικές ασθένειες, και ιδίως τον αφθώδη πυρετό·
                                       
                                    
                                          ii)
                                       
                                       
                                          στην περίπτωση μη μεταποιημένων προϊόντων, συμπεριλαμβανομένου του λευκού νερού που βρισκόταν σε επαφή με νωπό γάλα και άλλα προϊόντα για τα οποία δεν είναι δυνατόν να εξασφαλιστούν οι επεξεργασίες που αναφέρονται στο στοιχείο α) και στο στοιχείο β) σημείο i), με τον όρο ότι αποστέλλονται σε περιορισμένο αριθμό εγκεκριμένων κτηνοτροφικών εκμεταλλεύσεων, οι οποίες καθορίζονται με βάση την εκτίμηση κινδύνου για τα σενάρια της καλύτερης και της χειρότερης περίπτωσης που διενεργεί το ενδιαφερόμενο κράτος μέλος κατά την προετοιμασία των σχεδίων έκτατης ανάγκης για τις επιζωοτικές ασθένειες, και ιδίως τον αφθώδη πυρετό, και με τον όρο ότι τα ζώα που βρίσκονται στην εγκεκριμένη κτηνοτροφική εκμετάλλευση μπορούν να μετακινηθούν μόνο
                                          
                                                      —
                                                   
                                                   
                                                      άμεσα σε σφαγείο που βρίσκεται στο ίδιο κράτος μέλος· ή
                                                   
                                                
                                                      —
                                                   
                                                   
                                                      σε άλλη εκμετάλλευση στο ίδιο κράτος μέλος, για την οποία η αρμόδια αρχή εγγυάται ότι τα ζώα που είναι ευπαθή στον αφθώδη πυρετό επιτρέπεται να εγκαταλείψουν την εκμετάλλευση μόνο άμεσα σε σφαγείο που βρίσκεται στο ίδιο κράτος μέλος ή, αν τα ζώα έχουν αποσταλεί σε εκμετάλλευση η οποία δεν χορηγεί ως ζωοτροφή τα προϊόντα που αναφέρονται στο σημείο ii), έπειτα από περίοδο αναμονής 21 ημερών μετά την εισαγωγή των ζώων.
                                                   
                                                
                                    
                        
            
                  4.
               
               
                  Η αρμόδια αρχή μπορεί να επιτρέψει την παροχή πρωτογάλακτος που δεν συμμορφώνεται με τους όρους του σημείου Β.6 του μέρους Ι από γεωργό σε γεωργό εντός του ίδιου κράτους μέλους για σκοπούς σίτισης, υπό συνθήκες που αποτρέπουν τη μετάδοση κινδύνων για την υγεία.
               
            
         Μέρος III
      
      
         
            Ειδικές απαιτήσεις σχετικά με την ιλύ από συσκευή φυγοκέντρησης ή διαχωρισμού
         
      
      Τα υλικά της κατηγορίας 3 που περιλαμβάνουν την ιλύ από συσκευή φυγοκέντρησης ή διαχωρισμού πρέπει να έχουν υποβληθεί σε θερμική επεξεργασία σε θερμοκρασία τουλάχιστον 70 °C για 60 λεπτά ή τουλάχιστον 80 °C για 30 λεπτά, προτού καταστεί δυνατή η διάθεσή τους στην αγορά για τη σίτιση εκτρεφόμενων ζώων.
      
         Τμήμα 5
      
      
         Ειδικές απαιτήσεις σχετικά με τη ζελατίνη και τις υδρολυμένες πρωτεΐνες
      
      A.   Πρώτες ύλες
      Μόνο ζωικά υποπροϊόντα που είναι υλικό της κατηγορίας 3 ή προϊόντα που προέρχονται από τα εν λόγω ζωικά υποπροϊόντα, πλην των υλικών που αναφέρονται στο άρθρο 10 στοιχεία ιγ), ιδ), ιε) και ιστ) του κανονισμού (ΕΚ) αριθ. 1069/2009, μπορούν να χρησιμοποιούνται για την παραγωγή ζελατίνης και υδρολυμένων πρωτεϊνών.
      B.   Πρότυπα μεταποίησης για τη ζελατίνη
      
                  1.
               
               
                  Αν η ζελατίνη δεν έχει παραχθεί σύμφωνα με το παράρτημα ΙΙΙ τμήμα XIV του κανονισμού (ΕΚ) αριθ. 853/2004, πρέπει να παράγεται με διεργασία που εξασφαλίζει ότι το υλικό της κατηγορίας 3 υποβάλλεται σε επεξεργασία με οξύ ή αλκάλιο και, στη συνέχεια, σε μία ή περισσότερες εκπλύσεις.
                  Ακολούθως, πρέπει να ρυθμίζεται το pH. Η ζελατίνη πρέπει να εξάγεται με μία ή περισσότερες διαδοχικές θερμάνσεις και, στη συνέχεια, να υποβάλλεται σε καθαρισμό με διήθηση και αποστείρωση.
               
            
                  2.
               
               
                  Αφού υποβληθεί στις διεργασίες που αναφέρονται στην παράγραφο 1, η ζελατίνη πρέπει να υποβληθεί σε διεργασία ξήρανσης και, όπου κρίνεται σκόπιμο, σε διεργασία κονιοποίησης ή ελασματοποίησης.
               
            
                  3.
               
               
                  Απαγορεύεται η χρήση συντηρητικών, εκτός από διοξείδιο του θείου και υπεροξείδιο του υδρογόνου.
               
            Γ.   Άλλες απαιτήσεις σχετικά με τη ζελατίνη
      Η ζελατίνη πρέπει να συσκευάζεται σε πρώτη και δεύτερη συσκευασία, να αποθηκεύεται και να μεταφέρεται υπό ικανοποιητικές συνθήκες υγιεινής.
      Ειδικότερα:
      
                  α)
               
               
                  πρέπει να διατίθεται αίθουσα ή ειδικός χώρος για την αποθήκευση των υλικών πρώτης και δεύτερης συσκευασίας·
               
            
                  β)
               
               
                  η πρώτη και η δεύτερη συσκευασία πρέπει να πραγματοποιείται σε αίθουσα ή σε χώρο που προορίζεται για τον σκοπό αυτό.
               
            Δ.   Πρότυπα μεταποίησης για την υδρολυμένη πρωτεΐνη
      Η υδρολυμένη πρωτεΐνη πρέπει να παράγεται με διεργασία παραγωγής που προβλέπει κατάλληλα μέτρα ώστε να ελαχιστοποιείται ο κίνδυνος επιμόλυνσης. Η υδρολυμένη πρωτεΐνη που προέρχεται από μηρυκαστικά πρέπει να έχει μοριακό βάρος μικρότερο από 10 000 Dalton.
      Πέραν των απαιτήσεων της πρώτης παραγράφου, οι υδρολυμένες πρωτεΐνες που προέρχονται εν μέρει ή εξ ολοκλήρου από δορές και δέρματα μηρυκαστικών πρέπει να παράγονται σε μονάδα μεταποίησης που λειτουργεί αποκλειστικά για την παραγωγή υδρολυμένων πρωτεϊνών, με τη χρήση διεργασίας η οποία προβλέπει επίσης την προετοιμασία μη μεταποιημένου υλικού της κατηγορίας 3 με αλάτιση, ασβέστωση και εντατική πλύση και, στη συνέχεια, με έκθεση του υλικού:
      
                  α)
               
               
                  σε pH μεγαλύτερο του 11 για περισσότερες από τρεις ώρες, σε θερμοκρασία υψηλότερη από 80 °C και, ακολούθως, σε θερμική επεξεργασία άνω των 140 °C για 30 λεπτά, υπό πίεση μεγαλύτερη από 3,6 bar· ή
               
            
                  β)
               
               
                  σε pH 1 έως 2 και, στη συνέχεια, σε pH μεγαλύτερο του 11, η οποία ακολουθείται από θερμική επεξεργασία στους 140 °C για 30 λεπτά υπό πίεση 3 bar.
               
            
         Τμήμα 6
      
      
         Ειδικές απαιτήσεις σχετικά με το όξινο φωσφορικό ασβέστιο
      
      A.   Πρώτες ύλες
      Μόνο ζωικά υποπροϊόντα που είναι υλικό της κατηγορίας 3 ή προϊόντα που προέρχονται από τα εν λόγω ζωικά υποπροϊόντα, πλην των υλικών που αναφέρονται στο άρθρο 10 στοιχεία ιγ), ιδ), ιε) και ιστ) του κανονισμού (ΕΚ) αριθ. 1069/2009, μπορούν να χρησιμοποιούνται για την παραγωγή όξινου φωσφορικού ασβεστίου.
      B.   Πρότυπα μεταποίησης
      
                  1.
               
               
                  Το όξινο φωσφορικό ασβέστιο πρέπει να παράγεται με διεργασία που περιλαμβάνει τα τρία ακόλουθα στάδια:
                  
                              α)
                           
                           
                              πρώτον, εξασφαλίζει την πλήρη κονιορτοποίηση και την απολίπανση όλων των οστών που είναι υλικό της κατηγορίας 3 με καυτό νερό και την επεξεργασία του με αραιό υδροχλωρικό οξύ (σε ελάχιστη συγκέντρωση 4 % και pH μικρότερο του 1,5) για τουλάχιστον δύο ημέρες·
                           
                        
                              β)
                           
                           
                              δεύτερον, μετά το μέρος της διεργασίας που αναφέρεται στο στοιχείο α), ακολουθεί επεξεργασία του λαμβανομένου φωσφορικού υγρού με άσβεστο, οπότε καταβυθίζεται ίζημα όξινου φωσφορικού ασβεστίου με pH 4 έως 7·
                           
                        
                              γ)
                           
                           
                              τέλος, ξηραίνεται με αέρα το καταβυθιζόμενο ίζημα όξινου φωσφορικού ασβεστίου σε θερμοκρασία 65 °C έως 325 °C στο σημείο εισόδου και σε τελική θερμοκρασία μεταξύ 30 °C και 65 °C.
                           
                        
            
                  2.
               
               
                  Όταν το όξινο φωσφορικό ασβέστιο προέρχεται από οστά από τα οποία έχει αφαιρεθεί το λίπος, τα οστά αυτά πρέπει να συνάδουν με τα οριζόμενα στο άρθρο 10 στοιχείο α) του κανονισμού (ΕΚ) αριθ. 1069/2009.
               
            
         Τμήμα 7
      
      
         Ειδικές απαιτήσεις σχετικά με το φωσφορικό ασβέστιο
      
      A.   Πρώτες ύλες
      Μόνο ζωικά υποπροϊόντα που είναι υλικό της κατηγορίας 3 ή προϊόντα που προέρχονται από τα εν λόγω ζωικά υποπροϊόντα, πλην των υλικών που αναφέρονται στο άρθρο 10 στοιχεία ιγ), ιδ), ιε) και ιστ) του κανονισμού (ΕΚ) αριθ. 1069/2009, μπορούν να χρησιμοποιούνται για την παραγωγή φωσφορικού ασβεστίου.
      B.   Πρότυπα μεταποίησης
      Το φωσφορικό ασβέστιο πρέπει να παράγεται με διεργασία που εξασφαλίζει:
      
                  α)
               
               
                  ότι όλα τα οστά που είναι υλικό της κατηγορίας 3 κονιορτοποιούνται και το λίπος τους αφαιρείται σε αντίρροπο ρεύμα με καυτό νερό (τα θραύσματα οστών πρέπει να μικρότερα των 14 mm)·
               
            
                  β)
               
               
                  συνεχή βρασμό με ατμό στους 145 °C για 30 λεπτά υπό πίεση 4 bar·
               
            
                  γ)
               
               
                  διαχωρισμό του ζωμού των πρωτεϊνών από τον υδροξυαπατίτη (φωσφορικό ασβέστιο) με φυγοκέντρηση·
               
            
                  δ)
               
               
                  κοκκοποίηση του φωσφορικού ασβεστίου μετά την ξήρανση σε ρευστοστερεά κλίνη με αέρα στους 200 °C.
               
            
         Τμήμα 8
      
      
         Ειδικές απαιτήσεις σχετικά με το κολλαγόνο
      
      A.   Πρώτες ύλες
      Μόνο ζωικά υποπροϊόντα που είναι υλικό της κατηγορίας 3 ή προϊόντα που προέρχονται από τα εν λόγω ζωικά υποπροϊόντα, πλην των υλικών που αναφέρονται στο άρθρο 10 στοιχεία ιγ), ιδ), ιε) και ιστ) του κανονισμού (ΕΚ) αριθ. 1069/2009, μπορούν να χρησιμοποιούνται για την παραγωγή κολλαγόνου.
      B.   Πρότυπα μεταποίησης
      
                  1.
               
               
                  Αν το κολλαγόνο δεν έχει παραχθεί σύμφωνα με τις απαιτήσεις για το κολλαγόνο που καθορίζονται στο παράρτημα ΙΙΙ τμήμα XV του κανονισμού (ΕΚ) αριθ. 853/2004, πρέπει να παράγεται με διεργασία που να εξασφαλίζει ότι μη μεταποιημένο υλικό της κατηγορίας 3 υποβάλλεται σε επεξεργασία που περιλαμβάνει πλύση, ρύθμιση του pH με οξύ ή αλκάλιο και στη συνέχεια μία ή περισσότερες εκπλύσεις, διήθηση και εξαγωγή.
                  Έπειτα από την επεξεργασία αυτή, το κολλαγόνο μπορεί να υποβληθεί σε διεργασία ξήρανσης.
               
            
                  2.
               
               
                  Η χρήση συντηρητικών, πλην εκείνων που επιτρέπονται από την ενωσιακή νομοθεσία, απαγορεύεται.
               
            Γ.   Άλλες απαιτήσεις
      Το κολλαγόνο πρέπει να συσκευάζεται σε πρώτη και δεύτερη συσκευασία, να αποθηκεύεται και να μεταφέρεται υπό ικανοποιητικές συνθήκες υγιεινής. Ειδικότερα:
      
                  α)
               
               
                  πρέπει να διατίθεται αίθουσα ή ειδικός χώρος για την αποθήκευση των υλικών πρώτης και δεύτερης συσκευασίας·
               
            
                  β)
               
               
                  η πρώτη και η δεύτερη συσκευασία πρέπει να πραγματοποιούνται σε αίθουσα ή σε χώρο που προορίζεται για τον σκοπό αυτό.
               
            
         Τμήμα 9
      
      
         Ειδικές απαιτήσεις σχετικά με τα προϊόντα αυγών
      
      A.   Πρώτες ύλες
      Μόνο τα ζωικά υποπροϊόντα που αναφέρονται στο άρθρο 10 στοιχεία ε) και στ) και στο άρθρο 10 στοιχείο ια) σημείο ii) του κανονισμού (ΕΚ) αριθ. 1069/2009 μπορούν να χρησιμοποιούνται για την παραγωγή προϊόντων αυγών.
      B.   Πρότυπα μεταποίησης
      Τα προϊόντα αυγών πρέπει να:
      
                  α)
               
               
                  έχουν υποβληθεί σε οποιαδήποτε από τις μεθόδους μεταποίησης 1 έως 5 ή στη μέθοδο μεταποίησης 7, όπως ορίζονται στο παράρτημα IV κεφάλαιο ΙΙΙ·
               
            
                  β)
               
               
                  έχουν υποβληθεί σε μέθοδο και παραμέτρους που εξασφαλίζουν ότι τα προϊόντα πληρούν τα μικροβιολογικά πρότυπα για τα παράγωγα προϊόντα τα οποία ορίζονται στο κεφάλαιο Ι· ή
               
            
                  γ)
               
               
                  έχουν υποβληθεί σε επεξεργασία σύμφωνα με τις απαιτήσεις για τα αυγά και τα προϊόντα αυγών οι οποίες ορίζονται στο παράρτημα ΙΙΙ τμήμα X κεφάλαια I, II και III του κανονισμού (ΕΚ) αριθ. 853/2004.
               
            
         Τμήμα 10
      
      
         Ειδικές απαιτήσεις σχετικά με ορισμένα υλικά της κατηγορίας 3
      
      Τα υλικά της κατηγορίας 3 που περιέχουν προϊόντα ζωικής προέλευσης, ή τρόφιμα που περιέχουν προϊόντα ζωικής προέλευσης, τα οποία δεν προορίζονται πλέον για κατανάλωση από τον άνθρωπο για εμπορικούς λόγους ή λόγω προβλημάτων εξαιτίας ελαττωμάτων στην κατασκευή ή τη συσκευασία ή άλλων ελαττωμάτων από τα οποία δεν προκύπτει κανένας κίνδυνος για τη δημόσια υγεία ή την υγεία των ζώων, που αναφέρονται στο άρθρο 10 στοιχείο στ) του κανονισμού (ΕΚ) αριθ. 1069/2009 μπορούν να διατίθενται στην αγορά για τη σίτιση εκτρεφόμενων ζώων, με τον όρο ότι:
      
                  α)
               
               
                  τα υλικά δεν αποτελούνται ούτε έχουν έρθει σε επαφή με υλικό ζωική προέλευσης το οποίο δεν έχει υποστεί μεταποίηση:
                  
                              i)
                           
                           
                              σύμφωνα με τον παρόντα κανονισμό·
                           
                        
                              ii)
                           
                           
                              όπως ορίζεται στο άρθρο 2 παράγραφος 1 στοιχείο ιγ) του κανονισμού (ΕΚ) αριθ. 852/2004·
                           
                        
            
                  β)
               
               
                  έχουν ληφθεί όλες οι αναγκαίες προφυλάξεις ώστε να αποτρέπεται η επιμόλυνση του υλικού.
               
            ΚΕΦΑΛΑΙΟ III
      
         ΑΠΑΙΤΗΣΕΙΣ ΣΧΕΤΙΚΑ ΜΕ ΟΡΙΣΜΕΝΕΣ ΙΧΘΥΟΤΡΟΦΕΣ ΚΑΙ ΔΟΛΩΜΑΤΑ ΑΛΙΕΙΑΣ
      
      
                  1.
               
               
                  Τα ζωικά υποπροϊόντα από ωάρια ή υδρόβια ασπόνδυλα και τα παράγωγα προϊόντα τους που προορίζονται να χρησιμοποιηθούν ως ζωοτροφή για εκτρεφόμενα ψάρια ή για άλλα είδη υδατοκαλλιέργειας πρέπει:
                  
                              α)
                           
                           
                              ο χειρισμός και η μεταποίησή τους να γίνονται χωριστά από υλικά που δεν είναι εγκεκριμένα για τον σκοπό αυτό·
                           
                        
                              β)
                           
                           
                              να προέρχονται
                              
                                          i)
                                       
                                       
                                          από μη εκτρεφόμενα ψάρια ή άλλα υδρόβια ζώα, πλην των θαλάσσιων θηλαστικών, που εκφορτώνονται για εμπορικούς σκοπούς, ή από ζωικά υποπροϊόντα από μη εκτρεφόμενα ψάρια που προέρχονται από μονάδες που παρασκευάζουν προϊόντα ψαριών για κατανάλωση από τον άνθρωπο· ή
                                       
                                    
                                          ii)
                                       
                                       
                                          από εκτρεφόμενα ψάρια, με τον όρο ότι παρέχονται ως τροφή σε εκτρεφόμενα ψάρια άλλου είδους·
                                       
                                    
                        
                              γ)
                           
                           
                              να μεταποιούνται σε μονάδα μεταποίησης σύμφωνα με μέθοδο που εξασφαλίζει ότι το προϊόν είναι ασφαλές από μικροβιολογική άποψη, και όσον αφορά τους παθογόνους παράγοντες των ψαριών.
                           
                        
            
                  2.
               
               
                  Με σκοπό την πρόληψη απαράδεκτων κινδύνων μετάδοσης μεταδοτικών στον άνθρωπο ή στα ζώα νόσων, η αρμόδια αρχή μπορεί να προβλέπει όρους σχετικά με τη χρήση υδρόβιων ζώων και υδρόβιων και χερσαίων ασπόνδυλων:
                  
                              α)
                           
                           
                              ως τροφή για εκτρεφόμενα ψάρια ή για υδρόβια ασπόνδυλα, όταν τα ζωικά υποπροϊόντα δεν έχουν μεταποιηθεί σύμφωνα με την παράγραφο 1 στοιχείο γ)·
                           
                        
                              β)
                           
                           
                              ως δολώματα αλιείας, συμπεριλαμβανομένων των δολωμάτων για υδρόβια ασπόνδυλα.
                           
                        
            
         (1)  F0 είναι το εκτιμώμενο θανατηφόρο αποτέλεσμα επί των σπόρων βακτηριδίων. F0 με τιμή 3,00 σημαίνει ότι το ψυχρότερο σημείο του προϊόντος έχει θερμανθεί επαρκώς ώστε να επιτευχθεί το ίδιο θανατηφόρο αποτέλεσμα όπως σε θερμοκρασία 121 °C (250 °F) σε τρία λεπτά με στιγμιαία θέρμανση και ψύξη.
      
         (2)  UHT = επεξεργασία υπερύψηλης θερμοκρασίας σε 132 °C για τουλάχιστον ένα δευτερόλεπτο.
      
         (3)  HTST= ταχεία παστερίωση υψηλής θερμοκρασίας σε 72 °C για 15 τουλάχιστον δευτερόλεπτα ή ισοδύναμο αποτέλεσμα παστερίωσης ικανό να προκαλέσει αρνητική αντίδραση σε δοκιμή φωσφατάσης.
   
   
      ΠΑΡΑΡΤΗΜΑ XI
      
         ΟΡΓΑΝΙΚΑ ΛΙΠΑΣΜΑΤΑ ΚΑΙ ΒΕΛΤΙΩΤΙΚΑ ΕΔΑΦΟΥΣ
      
      ΚΕΦΑΛΑΙΟ I
      
         ΑΠΑΙΤΗΣΕΙΣ ΣΧΕΤΙΚΑ ΜΕ ΤΗΝ ΑΜΕΤΑΠΟΙΗΤΗ ΚΟΠΡΟ, ΤΗ ΜΕΤΑΠΟΙΗΜΕΝΗ ΚΟΠΡΟ ΚΑΙ ΠΑΡΑΓΩΓΑ ΠΡΟΪΟΝΤΑ ΑΠΟ ΜΕΤΑΠΟΙΗΜΕΝΗ ΚΟΠΡΟ
      
      
         Τμήμα 1
      
      
         Αμεταποίητη κόπρος
      
      
                  1.
               
               
                  Το εμπόριο αμεταποίητης κόπρου ειδών ζώων άλλων από τα πουλερικά ή τα ιπποειδή μεταξύ κρατών μελών πρέπει να υπόκειται στους ακόλουθους όρους, πέραν της συγκατάθεσης του κράτους μέλους προορισμού που αναφέρεται στο άρθρο 48 παράγραφος 1 του κανονισμού (ΕΚ) αριθ. 1069/2009:
                  
                              α)
                           
                           
                              Απαγορεύεται το εμπόριο αμεταποίητης κόπρου ειδών ζώων άλλων από τα πουλερικά ή τα ιπποειδή, με εξαίρεση την κόπρο:
                              
                                          i)
                                       
                                       
                                          που προέρχεται από περιοχή η οποία δεν υπόκειται σε περιορισμούς λόγω σοβαρής μεταδοτικής νόσου, και
                                       
                                    
                                          ii)
                                       
                                       
                                          προορίζεται για επίστρωση, υπό την επίβλεψη των αρμόδιων αρχών, σε έκταση που αποτελεί μέρος μίας μόνο εκμετάλλευσης η οποία βρίσκεται και στις δύο πλευρές των συνόρων δύο κρατών μελών.
                                       
                                    
                        
                              β)
                           
                           
                              Ωστόσο, η αρμόδια αρχή του κράτους μέλους προορισμού μπορεί, όσον αφορά την καταγωγή και τον προορισμό της κόπρου, καθώς και για λόγους υγείας, να χορηγεί ειδική άδεια για την εισαγωγή στο έδαφός της:
                              
                                          i)
                                       
                                       
                                          κόπρου που προορίζεται για:
                                          
                                                      —
                                                   
                                                   
                                                      για μεταποίηση σε μονάδα με σκοπό την παρασκευή παράγωγων προϊόντων τα οποία προορίζονται για χρήσεις εκτός της αλυσίδας ζωοτροφών, ή
                                                   
                                                
                                                      —
                                                   
                                                   
                                                      για μετασχηματισμό σε βιοαέριο ή για λιπασματοποίηση σύμφωνα με τον κανονισμό (ΕΚ) αριθ. 1069/2009 και με το παράρτημα V του παρόντος κανονισμού, με σκοπό την παρασκευή προϊόντων που αναφέρονται στο τμήμα 2 του παρόντος κεφαλαίου.
                                                   
                                                Σε αυτές τις περιπτώσεις, η αρμόδια αρχή πρέπει να λαμβάνει υπόψη την καταγωγή της κόπρου κατά τη χορήγηση άδειας εισόδου στις εν λόγω μονάδες· ή
                                       
                                    
                                          ii)
                                       
                                       
                                          κόπρου που προορίζεται για επίστρωση σε έδαφος εκμετάλλευσης, με τον όρο ότι η αρμόδια αρχή του κράτους μέλους καταγωγής έχει δηλώσει τη συμφωνία της για την εν λόγω εμπορική συναλλαγή·
                                       
                                    
                        
                              γ)
                           
                           
                              στις περιπτώσεις που αναφέρονται στο στοιχείο β), στο εμπορικό έγγραφο που συνοδεύει την αποστολή κόπρου πρέπει να προστίθεται υγειονομική βεβαίωση σύμφωνα με το υπόδειγμα που παρατίθεται στην παράγραφο 3.
                           
                        
            
                  2.
               
               
                  Το εμπόριο αμεταποίητης κόπρου πουλερικών μεταξύ κρατών μελών πρέπει να υπόκειται στους ακόλουθους όρους, πέραν της συγκατάθεσης του κράτους μέλους προορισμού που αναφέρεται στο άρθρο 48 παράγραφος 1 του κανονισμού (ΕΚ) αριθ. 1069/2009:
                  
                              α)
                           
                           
                              η κόπρος πρέπει να κατάγεται από περιοχή η οποία δεν υπόκειται σε περιορισμούς λόγω της ψευδοπανώλους των πτηνών ή της γρίπης των πτηνών·
                           
                        
                              β)
                           
                           
                              επιπλέον, η αμεταποίητη κόπρος από σμήνη πουλερικών που έχουν εμβολιαστεί κατά της ψευδοπανώλους των πτηνών δεν πρέπει να αποστέλλεται σε περιοχή η οποία υπόκειται σε καθεστώτος «μη εφαρμογής εμβολιασμού κατά της ψευδοπανώλους των πτηνών», σύμφωνα με το άρθρο 15 παράγραφος 2 της οδηγίας 2009/158/ΕΚ· και
                           
                        
                              γ)
                           
                           
                              στο εμπορικό έγγραφο που συνοδεύει την αποστολή κόπρου πρέπει να προστίθεται υγειονομική βεβαίωση σύμφωνα με το υπόδειγμα που παρατίθεται στην παράγραφο 3.
                           
                        
            
                  3.
               
               
                  Υπόδειγμα υγειονομικής βεβαίωσης που πρέπει να προστίθεται στο εμπορικό έγγραφο:
                  
                     
                  
                     
               
            
                  4.
               
               
                  Επιτρέπεται το εμπόριο αμεταποίητης κόπρου ιπποειδών μεταξύ κρατών μελών, με τον όρο ότι το κράτος μέλος προορισμού έχει δώσει τη συγκατάθεσή του για το εν λόγω εμπόριο όπως αναφέρεται στο άρθρο 48 παράγραφος 1 του κανονισμού (ΕΚ) αριθ. 1069/2009, και με τον όρο ότι η εν λόγω κόπρος δεν προέρχεται από εκμετάλλευση η οποία υπόκειται σε περιορισμούς για λόγους υγείας των ζώων οι οποίοι συνδέονται με μάλι, φυσαλιδώδη στοματίτιδα, βακτηριακό άνθρακα ή λύσσα σύμφωνα με το άρθρο 4 παράγραφος 5 της οδηγίας 2009/156/ΕΚ.
               
            
                  5.
               
               
                  Σύμφωνα με το άρθρο 48 παράγραφος 1 στοιχείο γ) σημείο ii) του κανονισμού (ΕΚ) αριθ. 1069/2009, η αρμόδια αρχή του κράτους μέλους προορισμού μπορεί να απαιτήσει από τους υπευθύνους που αποστέλλουν αμεταποίητη κόπρο από άλλο κράτος μέλος:
                  
                              α)
                           
                           
                              να υποβάλουν περαιτέρω στοιχεία σχετικά με την επιδιωκόμενη αποστολή, όπως ακριβείς γεωγραφικές ενδείξεις του τόπου όπου η κόπρος πρόκειται να εκφορτωθεί· και
                           
                        
                              β)
                           
                           
                              να αποθηκεύσουν την κόπρο πριν από την διασπορά της στο έδαφος.
                           
                        
            
                  6.
               
               
                  Η αρμόδια αρχή μπορεί να επιτρέψει την αποστολή κόπρου που μεταφέρεται μεταξύ δύο σημείων τα οποία βρίσκονται στο ίδιο αγρόκτημα, με την επιφύλαξη όρων για τον έλεγχο πιθανών κινδύνων για την υγεία, όπως των υποχρεώσεων των οικείων υπευθύνων να τηρούν κατάλληλα μητρώα.
               
            
         Τμήμα 2
      
      
         Γκουανό από νυχτερίδες, μεταποιημένη κόπρος και παράγωγα προϊόντα από μεταποιημένη κόπρο
      
      Η διάθεση στην αγορά μεταποιημένης κόπρου, παράγωγων προϊόντων από μεταποιημένη κόπρο και γκουανό από νυχτερίδες πρέπει να υπόκειται στους ακόλουθους όρους, πέραν της συγκατάθεσης του κράτους μέλους προορισμού που αναφέρεται στο άρθρο 48 παράγραφος 1 του κανονισμού (ΕΚ) αριθ. 1069/2009:
      
                  α)
               
               
                  Πρέπει να προέρχονται από μονάδα για παράγωγα προϊόντα με σκοπό χρήσεις εκτός της αλυσίδας ζωοτροφών ή από μονάδα μετασχηματισμού σε βιοαέριο ή λιπασματοποίησης ή από μονάδα για την παρασκευή οργανικών λιπασμάτων ή βελτιωτικών εδάφους·
               
            
                  β)
               
               
                  Πρέπει να έχουν υποβληθεί σε διεργασία θερμικής επεξεργασίας σε θερμοκρασία τουλάχιστον 70 °C για τουλάχιστον 60 λεπτά και πρέπει να έχουν υποστεί μείωση της ικανότητας παραγωγής σπορίων και τοξινών, όταν ταυτοποιούνται ως σχετικός κίνδυνος·
               
            
                  γ)
               
               
                  Ωστόσο, η αρμόδια αρχή μπορεί να επιτρέπει τη χρήση άλλων τυποποιημένων παραμέτρων διεργασίας από εκείνους που αναφέρονται στο στοιχείο β), με τον όρο ότι ο υποψήφιος αποδεικνύει ότι οι παράμετροι αυτές εξασφαλίζουν ελαχιστοποίηση των βιολογικών κινδύνων.
                  Η απόδειξη αυτή πρέπει να περιλαμβάνει επικύρωση, η οποία θα πρέπει να πραγματοποιείται ως εξής:
                  
                              i)
                           
                           
                              προσδιορισμός και ανάλυση των πιθανών κινδύνων συμπεριλαμβανομένου του αντίκτυπου του υλικού εισροής, με βάση τον πλήρη ορισμό των συνθηκών μεταποίησης, και εκτίμηση κινδύνου, η οποία αξιολογεί το πώς επιτυγχάνονται στην πράξη οι συγκεκριμένες συνθήκες μεταποίησης σε κανονικές και μη κανονικές συνθήκες·
                           
                        
                              ii)
                           
                           
                              επικύρωση της προβλεπόμενης διεργασίας:
                              
                                          ii-1)
                                       
                                       
                                          με τη μέτρηση της μείωσης της βιωσιμότητας/μολυσματικότητας των ενδογενών οργανισμών-δεικτών κατά τη διάρκεια της διεργασίας, όπου ο δείκτης είναι:
                                          
                                                      —
                                                   
                                                   
                                                      συνεχώς παρών στην πρώτη ύλη σε υψηλούς αριθμούς,
                                                   
                                                
                                                      —
                                                   
                                                   
                                                      όχι λιγότερο ανθεκτικός στη θερμότητα ως προς τις θανατηφόρες πτυχές της διαδικασίας επεξεργασίας, αλλά και όχι σημαντικά ανθεκτικότερος από τους παθογόνους παράγοντες για την παρακολούθηση των οποίων χρησιμοποιείται,
                                                   
                                                
                                                      —
                                                   
                                                   
                                                      σχετικά εύκολο να ποσοτικοποιηθεί και σχετικά εύκολο να εντοπισθεί και να επιβεβαιωθεί· ή
                                                   
                                                
                                    
                                          ii-2)
                                       
                                       
                                          με τη μέτρηση της μείωσης της βιωσιμότητας/μολυσματικότητας, κατά τη διάρκεια της έκθεσης, ενός επαρκώς χαρακτηρισμένου οργανισμού ή ιού δοκιμής που εισάγεται σε κατάλληλο σώμα δοκιμής στο αρχικό υλικό·
                                       
                                    
                        
                              iii)
                           
                           
                              η επικύρωση που αναφέρεται στο σημείο ii) πρέπει να καταδεικνύει ότι η διεργασία επιτυγχάνει την ακόλουθη γενική μείωση κινδύνου:
                              
                                          —
                                       
                                       
                                          για τις θερμικές και χημικές διεργασίες, με τη μείωση του Enterococcus faecalis κατά τουλάχιστον 5 log10 και με τη μείωση του τίτλου μολυσματικότητας των θερμοανθεκτικών ιών όπως ο parvovirus, όταν ταυτοποιούνται ως σχετικός κίνδυνος, κατά τουλάχιστον 3 log10,
                                       
                                    
                                          —
                                       
                                       
                                          για τις χημικές διαδικασίες, επίσης με τη μείωση ανθεκτικών παρασίτων, όπως τα αυγά των Ascaris sp., κατά τουλάχιστον 99,9 % (3 log10) των βιώσιμων σταδίων·
                                       
                                    
                        
                              iv)
                           
                           
                              σχεδιασμός πλήρους προγράμματος ελέγχου που θα περιλαμβάνει διαδικασίες για την παρακολούθηση της διεργασίας·
                           
                        
                              v)
                           
                           
                              μέτρα που θα εξασφαλίζουν τη συνεχή παρακολούθηση και εποπτεία των σχετικών παραμέτρων διεργασίας οι οποίες ορίζονται στο πρόγραμμα ελέγχου κατά τη λειτουργία της μονάδας.
                           
                        Οι λεπτομέρειες για τις σχετικές παραμέτρους της διεργασίας που χρησιμοποιούνται σε μια μονάδα, καθώς και άλλα κρίσιμα σημεία ελέγχου πρέπει να καταγράφονται και να φυλάσσονται έτσι ώστε ο ιδιοκτήτης, ο υπεύθυνος λειτουργίας ή ο εκπρόσωπός τους και η αρμόδια αρχή να μπορούν να παρακολουθούν τη λειτουργία της μονάδας. Οι πληροφορίες σχετικά με διεργασία που έχει εγκριθεί στο πλαίσιο του παρόντος σημείου πρέπει να διατίθενται στην Επιτροπή κατόπιν σχετικού αιτήματος·
               
            
                  δ)
               
               
                  τα αντιπροσωπευτικά δείγματα της κόπρου που λαμβάνονται κατά τη διάρκεια της διεργασίας ή αμέσως μετά στη μονάδα προκειμένου να ελεγχθεί η διεργασία πρέπει να συμμορφώνονται με τα ακόλουθα πρότυπα:
                  
                               
                           
                           
                              Escherichia coli: n = 5, c = 5, m = 0, M = 1 000 σε 1 g·
                              ή
                           
                        
                               
                           
                           
                              Enterococcaceae: n = 5, c = 5, m = 0, M = 1 000 σε 1 g·
                              και
                           
                        
                               
                           
                           
                              τα αντιπροσωπευτικά δείγματα της κόπρου που λαμβάνονται κατά τη διάρκεια ή μετά το τέλος της αποθήκευσης στη μονάδα παραγωγής ή στη μονάδα παραγωγής βιοαερίου ή λιπασματοποίησης πρέπει να συμμορφώνονται με τα ακόλουθα πρότυπα:
                              Σαλμονέλα: απουσία σε 25 g: n = 5, c = 0, m = 0, M = 0
                           
                        όπου:
                  
                              n
                           
                           
                              =
                           
                           
                              ο αριθμός των προς έλεγχο δειγμάτων·
                           
                        
                              m
                           
                           
                              =
                           
                           
                              η κατώτατη τιμή για τον αριθμό των βακτηρίων· το αποτέλεσμα κρίνεται ικανοποιητικό, αν ο αριθμός των βακτηρίων σε όλα τα δείγματα δεν υπερβαίνει το m·
                           
                        
                              M
                           
                           
                              =
                           
                           
                              η μέγιστη τιμή για τον αριθμό βακτηρίων· το αποτέλεσμα θεωρείται μη ικανοποιητικό, αν ο αριθμός των βακτηρίων σε ένα ή περισσότερα δείγματα είναι ίσος ή μεγαλύτερος από Μ· και
                           
                        
                              c
                           
                           
                              =
                           
                           
                              ο αριθμός των δειγμάτων στον οποίο ο αριθμός των βακτηρίων μπορεί να κυμαίνεται μεταξύ m και Μ. Το δείγμα θεωρείται αποδεκτό αν ο αριθμός των βακτηρίων των υπολοίπων δειγμάτων είναι ίσος ή μικρότερος από m.
                           
                        Η μεταποιημένη κόπρος ή τα προϊόντα μεταποιημένης κόπρου που δεν συμμορφώνονται με τα πρότυπα του παρόντος σημείου πρέπει να θεωρούνται μη μεταποιημένα·
               
            
                  ε)
               
               
                  πρέπει να αποθηκεύονται κατά τρόπο ώστε να ελαχιστοποιείται η επιμόλυνση ή η δευτερογενής επιμόλυνση και η ενυδάτωση μετά τη μεταποίηση. Για τον σκοπό αυτό, πρέπει να αποθηκεύονται:
                  
                              i)
                           
                           
                              σε σφραγισμένα και μονωμένα σιλό ή σε κατάλληλα κατασκευασμένα υπόστεγα αποθήκευσης· ή
                           
                        
                              ii)
                           
                           
                              σε ερμητικά κλειστές συσκευασίες, όπως πλαστικούς σάκους ή «μεγάλους σάκους».
                           
                        
            ΚΕΦΑΛΑΙΟ ΙΙ
      
         ΑΠΑΙΤΗΣΕΙΣ ΣΧΕΤΙΚΑ ΜΕ ΟΡΙΣΜΕΝΑ ΟΡΓΑΝΙΚΑ ΛΙΠΑΣΜΑΤΑ ΚΑΙ ΒΕΛΤΙΩΤΙΚΑ ΕΔΑΦΟΥΣ
      
      
         Τμήμα 1
      
      
         Όροι παρασκευής
      
      
                  1.
               
               
                  Τα οργανικά λιπάσματα και τα βελτιωτικά εδάφους, εκτός από την κόπρο, το περιεχόμενο του πεπτικού συστήματος, το προϊόν λιπασματοποίησης, το γάλα, τα προϊόντα με βάση το γάλα, τα παράγωγα του γάλακτος, το πρωτόγαλα, τα προϊόντα με βάση το πρωτόγαλα και τα κατάλοιπα διάσπασης από τον μετασχηματισμό ζωικών υποπροϊόντων ή παράγωγων προϊόντων σε βιοαέριο, πρέπει να παρασκευάζονται:
                  
                              α)
                           
                           
                              με την εφαρμογή της μεθόδου μεταποίησης 1 (αποστείρωση υπό πίεση), όταν υλικό της κατηγορίας 2 χρησιμοποιείται ως αρχικό υλικό·
                           
                        
                              β)
                           
                           
                              με τη χρήση μεταποιημένης ζωικής πρωτεΐνης η οποία έχει παραχθεί από υλικό της κατηγορίας 3 σύμφωνα με το παράρτημα X κεφάλαιο ΙΙ τμήμα 1, ή υλικών που έχουν υποβληθεί σε άλλη επεξεργασία, όταν τέτοια υλικά μπορούν να χρησιμοποιούνται για οργανικά λιπάσματα και βελτιωτικά εδάφους σύμφωνα με τον παρόντα κανονισμό· ή
                           
                        
                              γ)
                           
                           
                              με την εφαρμογή οποιασδήποτε από τις μεθόδους μεταποίησης 1 έως 7, όπως ορίζονται στο παράρτημα IV κεφάλαιο ΙΙΙ, όταν υλικό της κατηγορίας 3 χρησιμοποιείται ως αρχικό υλικό το οποίο δεν χρησιμοποιείται για την παρασκευή μεταποιημένης ζωικής πρωτεΐνης.
                           
                        
            
                  2.
               
               
                  Τα οργανικά λιπάσματα και τα βελτιωτικά εδάφους τα οποία αποτελούνται ή έχουν παρασκευαστεί από κρεατοστεάλευρο που προέρχεται από υλικό της κατηγορίας 2 ή από μεταποιημένη ζωική πρωτεΐνη πρέπει να αναμειγνύονται, σε καταχωρισμένη εγκατάσταση ή μονάδα, με επαρκή ελάχιστη αναλογία συστατικού που εγκρίνεται από την αρμόδια αρχή του κράτους μέλους στο έδαφος του οποίο πρόκειται να διασπαρεί το προϊόν, έτσι ώστε να αποκλείεται η μετέπειτα χρήση του μείγματος για σκοπούς σίτισης.
               
            
                  3.
               
               
                  Η αρμόδια αρχή θα πρέπει να εγκρίνει το συστατικό που αναφέρεται στην παράγραφο 2 σύμφωνα με τα ακόλουθα:
                  
                              α)
                           
                           
                              το συστατικό θα πρέπει να αποτελείται από άσβεστο, κόπρο, ούρα, προϊόν λιπασματοποίησης ή κατάλοιπα διάσπασης από τον μετασχηματισμό ζωικών υποπροϊόντων ή παράγωγων προϊόντων σε βιοαέριο ή άλλες ουσίες, όπως τα ανόργανα λιπάσματα, που δεν χρησιμοποιούνται σε ζωοτροφές και αποκλείουν τη μετέπειτα χρήση του μείγματος για σκοπούς σίτισης σύμφωνα με την ορθή γεωργική πρακτική·
                           
                        
                              β)
                           
                           
                              το συστατικό θα πρέπει να καθορίζεται με βάση εκτίμηση των κλιματολογικών και εδαφολογικών συνθηκών για τη χρήση του μείγματος ως λιπάσματος, κατόπιν ενδείξεων ότι το συστατικό προσδίδει στο μείγμα εξαιρετικά δυσάρεστη για τα ζώα γεύση ή αποτρέπει, με άλλο τρόπο, αποτελεσματικά την εσφαλμένη χρήση του μείγματος για σκοπούς σίτισης και σύμφωνα με τις απαιτήσεις που ορίζονται στην ενωσιακή νομοθεσία ή, κατά περίπτωση, την εθνική νομοθεσία, σχετικά με την προστασία του περιβάλλοντος όσον αφορά την προστασία του εδάφους και των υπόγειων υδάτων.
                           
                        Η αρμόδια αρχή θα πρέπει να καταρτίσει κατάλογο με τα εγκεκριμένα συστατικά ο οποίος θα βρίσκεται στη διάθεση της Επιτροπής και των άλλων κρατών μελών κατόπιν σχετικού αιτήματος.
               
            
                  4.
               
               
                  Ωστόσο, οι απαιτήσεις που αναφέρονται στην παράγραφο 2 δεν εφαρμόζονται:
                  
                              α)
                           
                           
                              σε οργανικά λιπάσματα και βελτιωτικά εδάφους σε έτοιμες προς πώληση συσκευασίες, το βάρος των οποίων δεν υπερβαίνει τα 50 kg, προς χρήση από τον τελικό καταναλωτή· ή
                           
                        
                              β)
                           
                           
                              σε οργανικά λιπάσματα και βελτιωτικά εδάφους σε μεγάλους σάκους το βάρος των οποίων δεν υπερβαίνει τα 1 000 kg, στις συσκευασίες των οποίων επισημαίνεται ότι τα οργανικά λιπάσματα δεν προορίζονται για έδαφος στο οποίο έχουν πρόσβαση εκτρεφόμενα ζώα, με τον όρο ότι η αρμόδια αρχή του κράτους μέλους στο έδαφος του οποίου πρόκειται να διασπαρεί το οργανικό λίπασμα ή το βελτιωτικό εδάφους έχει εγκρίνει τη χρήση αυτών των μεγάλων σάκων με βάση εκτίμηση της πιθανότητας μιας δυνητικής εκτροπής των υλικών σε αγροκτήματα όπου φυλάσσονται ζώα ή σε έδαφος στο οποίο έχουν πρόσβαση εκτρεφόμενα ζώα.
                           
                        
            
                  5.
               
               
                  Οι παραγωγοί οργανικών λιπασμάτων και βελτιωτικών εδάφους πρέπει να εξασφαλίζουν ότι η απολύμανση από παθογόνους παράγοντες διενεργείται πριν από τη διάθεσή τους στην αγορά, σύμφωνα με:
                  
                              —
                           
                           
                              το παράρτημα X κεφάλαιο I, στην περίπτωση μεταποιημένης ζωικής πρωτεΐνης ή παράγωγων προϊόντων από υλικό της κατηγορίας 2 ή της κατηγορίας 3·
                           
                        
                              —
                           
                           
                              το παράρτημα V κεφάλαιο ΙΙΙ τμήμα 3, στην περίπτωση προϊόντος λιπασματοποίησης και καταλοίπων διάσπασης από τον μετασχηματισμό ζωικών υποπροϊόντων ή παράγωγων προϊόντων σε βιοαέριο.
                           
                        
            
         Τμήμα 2
      
      
         Αποθήκευση και μεταφορά
      
      Μετά τη μεταποίηση ή τον μετασχηματισμό, τα οργανικά λιπάσματα και τα βελτιωτικά εδάφους θα πρέπει να αποθηκεύονται σωστά και να μεταφέρονται:
      
                  α)
               
               
                  χύδην, υπό κατάλληλες συνθήκες ώστε να αποτρέπεται η επιμόλυνση·
               
            
                  β)
               
               
                  συσκευασμένα ή σε μεγάλους σάκους, στην περίπτωση οργανικών λιπασμάτων ή βελτιωτικών εδάφους που προορίζονται για πώληση σε τελικούς χρήστες· ή
               
            
                  γ)
               
               
                  στην περίπτωση αποθήκευσής τους σε αγρόκτημα, σε κατάλληλο χώρο αποθήκευσης στον οποίο δεν έχει πρόσβαση κανένα εκτρεφόμενο ζώο.
               
            
   
      ΠΑΡΑΡΤΗΜΑ XII
      
         ΕΝΔΙΑΜΕΣΑ ΠΡΟΪΟΝΤΑ
      
      Σύμφωνα με το άρθρο 34 παράγραφος 2 του κανονισμού (ΕΚ) αριθ. 1069/2009, για την εισαγωγή και τη διαμετακόμιση ενδιάμεσων προϊόντων μέσω της Ευρωπαϊκής Ένωσης εφαρμόζονται οι ακόλουθοι όροι:
      
                  1.
               
               
                  Εγκρίνεται η εισαγωγή και η διαμετακόμιση ενδιάμεσων προϊόντων, με τον όρο ότι:
                  
                              α)
                           
                           
                              προέρχονται από τα ακόλουθα υλικά:
                              
                                          i)
                                       
                                       
                                          υλικά της κατηγορίας 3, πλην των υλικών που αναφέρονται στο άρθρο 10 στοιχεία γ), ιδ), ιε) και ιστ) του κανονισμού (ΕΚ) αριθ. 1069/2009·
                                       
                                    
                                          ii)
                                       
                                       
                                          προϊόντα που προέρχονται από ζώα που αναφέρονται στο άρθρο 10 στοιχεία θ), ιβ) και ιγ) του κανονισμού (ΕΚ) αριθ. 1069/2009· ή
                                       
                                    
                                          iii)
                                       
                                       
                                          μείγματα των υλικών που αναφέρονται στα σημεία i) και ii)·
                                       
                                    
                        
                              β)
                           
                           
                              στην περίπτωση ενδιάμεσων προϊόντων που προορίζονται για την παρασκευή ιατροτεχνολογικών βοηθημάτων, ιατροτεχνολογικών βοηθημάτων που χρησιμοποιούνται στη διάγνωση in vitro και αντιδραστηρίων εργαστηρίου, προέρχονται από:
                              
                                          i)
                                       
                                       
                                          υλικά που πληρούν τα κριτήρια που αναφέρονται στο στοιχείο α), αλλά μπορεί να προέρχονται από ζώα τα οποία έχουν υποβληθεί σε παράνομη αγωγή, όπως ορίζεται στο άρθρο 1 παράγραφος 2 στοιχείο δ) της οδηγίας 96/22/ΕΚ ή στο άρθρο 2 στοιχείο β) της οδηγίας 96/23/ΕΚ·
                                       
                                    
                                          ii)
                                       
                                       
                                          υλικά της κατηγορίας 2 που αναφέρονται στο άρθρο 9 στοιχεία στ) και η) του κανονισμού (ΕΚ) αριθ. 1069/2009· ή
                                       
                                    
                                          iii)
                                       
                                       
                                          μείγματα των υλικών που αναφέρονται στα σημεία i) και ii)·
                                       
                                    
                        
                              γ)
                           
                           
                              στην περίπτωση ενδιάμεσων προϊόντων που προορίζονται για την παρασκευή ενεργών εμφυτεύσιμων ιατρικών βοηθημάτων, φαρμάκων και κτηνιατρικών φαρμάκων, προέρχονται από υλικά που αναφέρονται στο στοιχείο β), όταν η αρμόδια αρχή κρίνει τη χρήση των εν λόγω υλικών δικαιολογημένη για την προστασία της δημόσιας υγείας και της υγείας των ζώων·
                           
                        
                              δ)
                           
                           
                              προέρχονται από τρίτη χώρα που αναφέρεται ως μέλος του Παγκόσμιου Οργανισμού για την Υγεία των Ζώων (OIE) στο δελτίο του ΟΙΕ·
                           
                        
                              ε)
                           
                           
                              προέρχονται από εγκατάσταση ή μονάδα που έχει καταχωριστεί ή εγκριθεί από την αρμόδια αρχή τρίτης χώρας που αναφέρεται στο στοιχείο δ), σύμφωνα με τους όρους που καθορίζονται στην παράγραφο 2·
                           
                        
                              στ)
                           
                           
                              κάθε αποστολή συνοδεύεται από δήλωση του εισαγωγέα σύμφωνα με το υπόδειγμα δήλωσης που ορίζεται στο παράρτημα XV κεφάλαιο 20, η οποία πρέπει να συμπληρώνεται τουλάχιστον σε μία από τις επίσημες γλώσσες του κράτους μέλους στο οποίο πρέπει να πραγματοποιηθεί ο έλεγχος στον συνοριακό σταθμό ελέγχου και του κράτους μέλος προορισμού· τα εν λόγω κράτη μέλη μπορούν να επιτρέψουν τη χρήση άλλων γλωσσών και να ζητήσουν επίσημες μεταφράσεις των δηλώσεων σε άλλες τέτοιες γλώσσες·
                           
                        
                              ζ)
                           
                           
                              στην περίπτωση υλικών που αναφέρονται στο στοιχείο β), ο εισαγωγέας αποδεικνύει στην αρμόδια αρχή ότι τα υλικά:
                              
                                          i)
                                       
                                       
                                          δεν συνεπάγονται κανέναν κίνδυνο μετάδοσης μεταδοτικής στον άνθρωπο ή στα ζώα νόσου· ή
                                       
                                    
                                          ii)
                                       
                                       
                                          μεταφέρονται υπό συνθήκες που αποτρέπουν τη μετάδοση μεταδοτικών στον άνθρωπο ή στα ζώα νόσων.
                                       
                                    
                        
            
                  2.
               
               
                  Εγκατάσταση ή μονάδα μπορεί να καταχωριστεί ή να εγκριθεί από την αρμόδια αρχή τρίτης χώρας, όπως αναφέρεται στην παράγραφο 1 στοιχείο ε), με τον όρο ότι:
                  
                              α)
                           
                           
                              ο υπεύθυνος ή ο ιδιοκτήτης της μονάδας ή ο εκπρόσωπός του:
                              
                                          i)
                                       
                                       
                                          αποδεικνύει ότι η μονάδα διαθέτει κατάλληλες εγκαταστάσεις για τον μετασχηματισμό των υλικών που αναφέρονται στην παράγραφο 1 στοιχεία α), β) ή γ), κατά περίπτωση, ώστε να εξασφαλίζεται η ολοκλήρωση των αναγκαίων σταδίων σχεδιασμού, μετασχηματισμού και παρασκευής·
                                       
                                    
                                          ii)
                                       
                                       
                                          θεσπίζει και να εφαρμόζει μεθόδους παρακολούθησης και ελέγχου των κρίσιμων σημείων ελέγχου, ανάλογα με την ακολουθούμενη διεργασία·
                                       
                                    
                                          iii)
                                       
                                       
                                          τηρεί μητρώο με τις πληροφορίες που αποκτώνται σύμφωνα με το σημείο ii) για περίοδο τουλάχιστον δύο ετών, με σκοπό την υποβολή τους στην αρμόδια αρχή·
                                       
                                    
                                          iv)
                                       
                                       
                                          ενημερώνει την αρμόδια αρχή, αν προκύπτει από τυχόν διαθέσιμη πληροφορία η ύπαρξη σοβαρού κινδύνου για την υγεία των ζώων ή τη δημόσια υγεία·
                                       
                                    
                        
                              β)
                           
                           
                              η αρμόδια αρχή της τρίτης χώρας πραγματοποιεί, τακτικά, επιθεωρήσεις της εγκατάστασης ή της μονάδας και επιβλέπει τη μονάδα σύμφωνα με τους ακόλουθους όρους:
                              
                                          i)
                                       
                                       
                                          η συχνότητα των επιθεωρήσεων και της επίβλεψης εξαρτάται από το μέγεθος της μονάδας, το είδος των παρασκευαζόμενων προϊόντων, την εκτίμηση κινδύνου και τις παρεχόμενες εγγυήσεις, βάσει ενός συστήματος ελέγχων που έχει καταρτιστεί με γνώμονα τις αρχές της ανάλυσης κινδύνου και κρισίμων σημείων ελέγχου (HACCP)·
                                       
                                    
                                          ii)
                                       
                                       
                                          αν κατά την επιθεώρηση που διενεργείται από την αρμόδια αρχή διαπιστωθεί ότι δεν τηρούνται οι διατάξεις του παρόντος κανονισμού, η αρμόδια αρχή λαμβάνει τα κατάλληλα μέτρα·
                                       
                                    
                                          iii)
                                       
                                       
                                          η αρμόδια αρχή καταρτίζει κατάλογο με τις εγκαταστάσεις ή τις μονάδες που εγκρίνονται ή καταχωρίζονται σύμφωνα με το παρόν παράρτημα και χορηγεί επίσημο αριθμό σε κάθε μονάδα, ο οποίος ταυτοποιεί την εγκατάσταση ή τη μονάδα όσον αφορά τη φύση των δραστηριοτήτων της· ο κατάλογος αυτός και οι μετέπειτα τροποποιήσεις του πρέπει να υποβάλλονται στο κράτος μέλος στο οποίο πρέπει να πραγματοποιηθεί ο έλεγχος στον συνοριακό σταθμό ελέγχου και στο κράτος μέλος προορισμού.
                                       
                                    
                        
            
                  3.
               
               
                  Τα ενδιάμεσα προϊόντα που εισάγονται στην Ένωση πρέπει να ελέγχονται στον συνοριακό σταθμό ελέγχου σύμφωνα με το άρθρο 4 της οδηγίας 97/78/ΕΚ και να μεταφέρονται απευθείας από τον συνοριακό σταθμό ελέγχου είτε:
                  
                              α)
                           
                           
                              σε καταχωρισμένη εγκατάσταση ή μονάδα για την παραγωγή των παράγωγων προϊόντων που αναφέρονται στο άρθρο 33 του κανονισμού (ΕΚ) αριθ. 1069/2009, στην οποία τα ενδιάμεσα προϊόντα πρέπει να αναμειχθούν περαιτέρω, να χρησιμοποιηθούν για επίχριση, να συναρμολογηθούν, να συσκευαστούν ή να επισημανθούν προτού διατεθούν στην αγορά ή τεθούν σε λειτουργία, σύμφωνα με την ενωσιακή νομοθεσία που διέπει το παράγωγο προϊόν·
                           
                        
                              β)
                           
                           
                              σε εγκατάσταση ή μονάδα που έχει εγκριθεί για την αποθήκευση ζωικών υποπροϊόντων σύμφωνα με το άρθρο 24 παράγραφος 1 στοιχείο θ) του κανονισμού (ΕΚ) αριθ. 1069/2009, από την οποία πρέπει να αποσταλούν μόνο σε εγκατάσταση ή μονάδα που αναφέρεται στο στοιχείο α) της παρούσας παραγράφου για τις χρήσεις που αναφέρονται στο στοιχείο α).
                           
                        
            
                  4.
               
               
                  Τα ενδιάμεσα προϊόντα που διαμετακομίζονται μέσω της Ένωσης πρέπει να μεταφέρονται σύμφωνα με το άρθρο 11 της οδηγίας 97/78/ΕΚ.
               
            
                  5.
               
               
                  Ο επίσημος κτηνίατρος στον οικείο συνοριακό σταθμό ελέγχου ενημερώνει την αρχή που είναι υπεύθυνη για την εγκατάσταση ή μονάδα στον τόπο προορισμού της αποστολής μέσω του συστήματος TRACES.
               
            
                  6.
               
               
                  Ο υπεύθυνος ή ο ιδιοκτήτης της εκμετάλλευσης ή μονάδας προορισμού ή ο εκπρόσωπός του τηρεί μητρώα σύμφωνα με το άρθρο 22 του κανονισμού (ΕΚ) αριθ. 1069/2009 και παρέχει στην αρμόδια αρχή, κατόπιν σχετικού αιτήματος, τις απαραίτητες πληροφορίες σχετικά με τις αγορές, τις πωλήσεις, τις χρήσεις, τα αποθέματα και την απόρριψη των πλεονασμάτων των ενδιάμεσων προϊόντων, ώστε να ελέγχεται η συμμόρφωση με τον παρόντα κανονισμό.
               
            
                  7.
               
               
                  Η αρμόδια αρχή εξασφαλίζει, σύμφωνα με την οδηγία 97/78/ΕΚ, ότι τα φορτία ενδιάμεσων προϊόντων αποστέλλονται από το κράτος μέλος της ΕΕ στο οποίο πρέπει να πραγματοποιηθεί ο έλεγχος στον συνοριακό σταθμό ελέγχου στη μονάδα προορισμού, όπως αναφέρεται στην παράγραφο 3 στοιχείο α) ή, σε περίπτωση διαμετακόμισης, στον συνοριακό σταθμό ελέγχου του σημείου εξόδου.
               
            
                  8.
               
               
                  Η αρμόδια αρχή διενεργεί ελέγχους εγγράφων σε τακτά χρονικά διαστήματα, με σκοπό τη συμφωνία της ποσότητας των εισαχθέντων ενδιάμεσων προϊόντων με την ποσότητα των ενδιάμεσων προϊόντων που έχουν αποθηκευτεί, χρησιμοποιηθεί, αποσταλεί ή απορριφθεί, ώστε να ελέγχεται η συμμόρφωση με τον παρόντα κανονισμό.
               
            
                  9.
               
               
                  Για αποστολές διαμετακομιζόμενων ενδιάμεσων προϊόντων, οι αρχές που είναι αρμόδιες για τους συνοριακούς σταθμούς ελέγχου εισόδου και εξόδου αντίστοιχα πρέπει να συνεργάζονται, αν κρίνεται αναγκαίο, ώστε να εξασφαλίζουν τη διενέργεια αποτελεσματικών ελέγχων και την ιχνηλασιμότητα των εν λόγω αποστολών.
               
            
   
      ΠΑΡΑΡΤΗΜΑ XIII
      
         ΤΡΟΦΕΣ ΓΙΑ ΖΩΑ ΣΥΝΤΡΟΦΙΑΣ ΚΑΙ ΟΡΙΣΜΕΝΑ ΑΛΛΑ ΠΑΡΑΓΩΓΑ ΠΡΟΪΟΝΤΑ
      
      ΚΕΦΑΛΑΙΟ I
      
         Γενικές απαιτήσεις
      
      Οι μονάδες και εγκαταστάσεις που παρασκευάζουν τροφές για ζώα συντροφιάς ή οι μονάδες που παρασκευάζουν παράγωγα προϊόντα που αναφέρονται στο παρόν παράρτημα πρέπει να έχουν κατάλληλους χώρους για:
      
                  α)
               
               
                  την αποθήκευση και την επεξεργασία εισερχόμενων υλικών υπό συνθήκες που αποτρέπουν τη δημιουργία κινδύνων για τη δημόσια υγεία και την υγεία των ζώων·
               
            
                  β)
               
               
                  την απόρριψη αχρησιμοποίητων ζωικών υποπροϊόντων και παράγωγων προϊόντων που υπολείπονται μετά την παραγωγή, εκτός αν τα αχρησιμοποίητα υλικά αποστέλλονται για μεταποίηση ή απόρριψη σε άλλη εγκατάσταση ή μονάδα, σύμφωνα με τον παρόντα κανονισμό.
               
            ΚΕΦΑΛΑΙΟ ΙΙ
      
         Ειδικές απαιτήσεις σχετικά με τις τροφές για ζώα συντροφιάς, συμπεριλαμβανομένων των δερμάτινων κοκάλων για σκύλους
      
      1.   Πρώτες ύλες τροφών για ζώα συντροφιάς
      Οι υπεύθυνοι επιχειρήσεων μπορούν να παρασκευάζουν πρώτες ύλες τροφών για ζώα συντροφιάς μόνο από υλικά της κατηγορίας 3 που αναφέρονται στο άρθρο 10 στοιχείο α) και στο άρθρο 10 στοιχείο β) σημεία i) και ii) του κανονισμού (ΕΚ) αριθ. 1069/2009.
      Η πρώτη ύλη τροφών για ζώα συντροφιάς πρέπει να συσκευάζεται σε νέο περίβλημα που αποκλείει οποιαδήποτε διαρροή.
      Πρέπει να λαμβάνονται αποτελεσματικά μέτρα για να εξασφαλίζεται ότι το προϊόν δεν εκτίθεται σε κίνδυνο επιμόλυνσης καθ’ όλη την αλυσίδα παραγωγής μέχρι το σημείο πώλησης.
      2.   Πρώτες ύλες μεταποιημένων τροφών για ζώα συντροφιάς και δερμάτινων κοκάλων για σκύλους
      Οι υπεύθυνοι επιχειρήσεων μπορούν να παρασκευάζουν μεταποιημένες τροφές για ζώα συντροφιάς και δερμάτινα κόκαλα για σκύλους μόνο από:
      
                  α)
               
               
                  υλικό της κατηγορίας 3, πλην του υλικού που αναφέρεται στο άρθρο 10 στοιχεία ιδ), ιε) και ιστ) του κανονισμού (ΕΚ) αριθ. 1069/2009· και
               
            
                  β)
               
               
                  στην περίπτωση εισαγόμενων τροφών για ζώα συντροφιάς ή τροφών για ζώα συντροφιάς που παράγονται από εισαγόμενα υλικά, από υλικό της κατηγορίας 1 που περιλαμβάνει ζωικά υποπροϊόντα τα οποία προέρχονται από ζώα που έχουν υποβληθεί σε παράνομη αγωγή, όπως ορίζεται στο άρθρο 1 παράγραφος 2 στοιχείο δ) της οδηγίας 96/22/ΕΚ ή στο άρθρο 2 στοιχείο β) της οδηγίας 96/23/ΕΚ.
               
            3.   Μεταποιημένες τροφές για ζώα συντροφιάς
      
                  α)
               
               
                  Οι κονσερβοποιημένες τροφές για ζώα συντροφιάς πρέπει να υποβάλλονται σε θερμική επεξεργασία σε ελάχιστη τιμή Fc 3.
               
            
                  β)
               
               
                  Οι μεταποιημένες τροφές ζώων συντροφιάς, πλην των κονσερβοποιημένων, πρέπει:
                  
                              i)
                           
                           
                              να υποβάλλονται σε θερμική επεξεργασία σε θερμοκρασία τουλάχιστον 90 °C σε όλη τη μάζα του τελικού προϊόντος·
                           
                        
                              ii)
                           
                           
                              να υποβάλλονται σε θερμική επεξεργασία σε θερμοκρασία τουλάχιστον 90 °C όσον αφορά τα συστατικά ζωικής προέλευσης· ή
                           
                        
                              iii)
                           
                           
                              να παράγονται όσον αφορά τις πρώτες ύλες ζωοτροφών ζωικής προέλευσης με τη χρήση αποκλειστικά:
                              
                                          —
                                       
                                       
                                          ζωικών υποπροϊόντων ή παράγωγων προϊόντων από κρέας ή προϊόντα με βάση το κρέας που έχουν υποβληθεί σε θερμική επεξεργασία σε θερμοκρασία τουλάχιστον 90 °C σε όλη τη μάζα τους,
                                       
                                    
                                          —
                                       
                                       
                                          των ακόλουθων παράγωγων προϊόντων που έχουν παραχθεί σύμφωνα με τις απαιτήσεις του παρόντος κανονισμού: γάλα και προϊόντα με βάση το γάλα, ζελατίνη, υδρολυμένη πρωτεΐνη, προϊόντα αυγών, κολλαγόνο, προϊόντα αίματος που αναφέρονται στο παράρτημα Χ κεφάλαιο ΙΙ τμήμα 2, μεταποιημένη ζωική πρωτεΐνη, συμπεριλαμβανομένων των ιχθυαλεύρων, τετηγμένων λιπών, ιχθυελαίων, όξινου φωσφορικού ασβεστίου, φωσφορικού ασβεστίου ή γευσιογόνων σπλάχνων,
                                       
                                    
                        
                              iv)
                           
                           
                              αν εγκρίνεται από την αρμόδια αρχή, να υποβάλλονται σε επεξεργασία, όπως ξήρανση ή ζύμωση, που εξασφαλίζει ότι οι τροφές για ζώα συντροφιάς δεν δημιουργούν απαράδεκτο κίνδυνο για τη δημόσια υγεία και την υγεία των ζώων·
                           
                        
                              v)
                           
                           
                              στην περίπτωση ζωικών υποπροϊόντων που αναφέρονται στο άρθρο 10 στοιχεία ιβ) και ιγ) του κανονισμού (ΕΚ) αριθ. 1069/2009 και στην περίπτωση ζωικών υποπροϊόντων που προέρχονται από υδρόβια θηλαστικά, υδρόβια και χερσαία ασπόνδυλα, και αν εγκρίνεται από την αρμόδια αρχή, να υποβάλλονται σε επεξεργασία που εξασφαλίζει ότι οι τροφές για ζώα συντροφιάς δεν δημιουργούν απαράδεκτο κίνδυνο για τη δημόσια υγεία και την υγεία των ζώων.
                           
                        Μετά την παραγωγή πρέπει να λαμβάνονται όλες οι προφυλάξεις ώστε να εξασφαλίζεται ότι οι εν λόγω μεταποιημένες τροφές για ζώα συντροφιάς δεν εκτίθενται σε κίνδυνο επιμόλυνσης.
                  Η μεταποιημένη τροφή για ζώα συντροφιάς πρέπει να συσκευάζεται σε νέα συσκευασία.
               
            4.   Τα δερμάτινα κόκαλα για σκύλους πρέπει να υποβάλλονται σε επεξεργασία που να είναι επαρκής ώστε να καταστρέφονται οι παθογόνοι οργανισμοί, συμπεριλαμβανομένης της σαλμονέλας.
      Μετά την επεξεργασία αυτή πρέπει να λαμβάνονται όλες οι προφυλάξεις ώστε να εξασφαλίζεται ότι τα εν λόγω δερμάτινα κόκαλα για σκύλους δεν εκτίθενται σε κίνδυνο επιμόλυνσης.
      Τα δερμάτινα κόκαλα για σκύλους πρέπει να συσκευάζονται σε νέα συσκευασία.
      5.   Τυχαία δείγματα πρέπει να λαμβάνονται από δερμάτινα κόκαλα για σκύλους και από μεταποιημένες τροφές για ζώα συντροφιάς, πλην των κονσερβοποιημένων τροφών για ζώα συντροφιάς και εκείνων που προέρχονται από τις εν λόγω μεταποιημένες τροφές για ζώα συντροφιάς που έχουν υποστεί επεξεργασία σύμφωνα με την παράγραφο 3 στοιχείο β) σημείο v), κατά την παραγωγή και/ή κατά την αποθήκευση (πριν από την αποστολή), ώστε να επαληθεύεται η συμμόρφωση με τα ακόλουθα πρότυπα:
      
                   
               
               
                  Σαλμονέλα: απουσία σε 25 g, n = 5, c = 0, m = 0, M = 0.
               
            
                   
               
               
                  Enterobacteriaceae: n = 5, c = 2, m = 10, M = 300 σε 1 g
               
            Όπου:
      
                  n
               
               
                  =
               
               
                  αριθμός των προς έλεγχο δειγμάτων·
               
            
                  m
               
               
                  =
               
               
                  η κατώτατη τιμή για τον αριθμό των βακτηρίων· το αποτέλεσμα θεωρείται ικανοποιητικό, αν ο αριθμός των βακτηρίων σε όλα τα δείγματα δεν υπερβαίνει το m·
               
            
                  M
               
               
                  =
               
               
                  η μέγιστη τιμή για τον αριθμό βακτηρίων· το αποτέλεσμα θεωρείται μη ικανοποιητικό, αν ο αριθμός των βακτηρίων σε ένα ή περισσότερα δείγματα είναι ίσος ή μεγαλύτερος από Μ· και
               
            
                  c
               
               
                  =
               
               
                  ο αριθμός των δειγμάτων στον οποίο ο αριθμός των βακτηρίων μπορεί να κυμαίνεται μεταξύ m και Μ. Το δείγμα εξακολουθεί να θεωρείται αποδεκτό αν ο αριθμός των βακτηρίων των υπολοίπων δειγμάτων είναι ίσος ή μικρότερος από m.
               
            6.   Τυχαία δείγματα πρέπει να λαμβάνονται από πρώτες ύλες τροφών για ζώα συντροφιάς κατά την παραγωγή και/ή κατά την αποθήκευση (πριν από την αποστολή), ώστε να επαληθεύεται η συμμόρφωση με τα ακόλουθα πρότυπα:
      
                   
               
               
                  Σαλμονέλα: απουσία σε 25 g, n = 5, c = 0, m = 0, M = 0.
               
            
                   
               
               
                  Enterobacteriaceae: n = 5, c = 2, m = 10, M = 5 000 σε 1 g
               
            Όπου:
      
                  n
               
               
                  =
               
               
                  ο αριθμός των προς έλεγχο δειγμάτων·
               
            
                  m
               
               
                  =
               
               
                  η κατώτατη τιμή για τον αριθμό των βακτηρίων· το αποτέλεσμα θεωρείται ικανοποιητικό, αν ο αριθμός των βακτηρίων σε όλα τα δείγματα δεν υπερβαίνει το m·
               
            
                  M
               
               
                  =
               
               
                  η μέγιστη τιμή για τον αριθμό βακτηρίων· το αποτέλεσμα θεωρείται μη ικανοποιητικό, αν ο αριθμός των βακτηρίων σε ένα ή περισσότερα δείγματα είναι ίσος ή μεγαλύτερος από Μ· και
               
            
                  c
               
               
                  =
               
               
                  ο αριθμός των δειγμάτων στον οποίο ο αριθμός των βακτηρίων μπορεί να κυμαίνεται μεταξύ m και Μ. Το δείγμα εξακολουθεί να θεωρείται αποδεκτό αν ο αριθμός των βακτηρίων των υπολοίπων δειγμάτων είναι ίσος ή μικρότερος από m.
               
            7.   Τελικό σημείο για τις μεταποιημένες τροφές για ζώα συντροφιάς και τα δερμάτινα κόκαλα για σκύλους
      Μπορούν να διατίθενται στην αγορά χωρίς περιορισμούς σύμφωνα με τον παρόντα κανονισμό τα ακόλουθα:
      
                  α)
               
               
                  μεταποιημένες τροφές για ζώα συντροφιάς
                  
                              i)
                           
                           
                              οι οποίες έχουν παρασκευαστεί και συσκευαστεί στην Ένωση σύμφωνα με την παράγραφο 3 και οι οποίες έχουν υποβληθεί σε δοκιμές σύμφωνα με την παράγραφο 5· ή
                           
                        
                              ii)
                           
                           
                              οι οποίες έχουν υποβληθεί σε κτηνιατρικούς ελέγχους σύμφωνα με την οδηγία 97/78/ΕΚ σε συνοριακό σταθμό ελέγχου·
                           
                        
            
                  β)
               
               
                  δερμάτινα κόκαλα για σκύλους
                  
                              i)
                           
                           
                              τα οποία έχουν παρασκευαστεί και συσκευαστεί στην Ένωση σύμφωνα με την παράγραφο 4 και τα οποία έχουν υποβληθεί σε δοκιμές σύμφωνα με την παράγραφο 5· ή
                           
                        
                              ii)
                           
                           
                              τα οποία έχουν υποβληθεί σε κτηνιατρικούς ελέγχους σύμφωνα με την οδηγία 97/78/ΕΚ σε συνοριακό σταθμό ελέγχου.
                           
                        
            ΚΕΦΑΛΑΙΟ III
      
         Ειδικές απαιτήσεις σχετικά με τα γευσιογόνα σπλάχνα για την παρασκευή τροφών για ζώα συντροφιάς
      
      
                  1.
               
               
                  Οι υπεύθυνοι επιχειρήσεων μπορούν να χρησιμοποιούν μόνο ζωικά υποπροϊόντα τα οποία μπορούν να χρησιμοποιηθούν ως πρώτες ύλες μεταποιημένων τροφών για ζώα συντροφιάς και δερμάτινων κοκάλων για σκύλους σύμφωνα με το κεφάλαιο ΙΙ παράγραφος 2, με σκοπό την παραγωγή υγρών ή αφυδατωμένων παράγωγων προϊόντων που χρησιμοποιούνται για να γίνουν πιο εύγεστες οι τροφές για ζώα συντροφιάς.
               
            
                  2.
               
               
                  Τα γευσιογόνα σπλάχνα πρέπει να έχουν υποβληθεί σε μέθοδο επεξεργασίας και σε παραμέτρους που να εξασφαλίζουν ότι το προϊόν πληροί τα μικροβιολογικά πρότυπα που καθορίζονται στο κεφάλαιο II παράγραφος 5 του παρόντος παραρτήματος. Μετά την επεξεργασία πρέπει να λαμβάνονται όλες οι προφυλάξεις για να εξασφαλίζεται ότι το προϊόν δεν εκτίθεται σε κίνδυνο επιμόλυνσης.
               
            
                  3.
               
               
                  Το τελικό προϊόν πρέπει:
                  
                              α)
                           
                           
                              να συσκευάζεται σε νέα ή αποστειρωμένη συσκευασία· ή
                           
                        
                              β)
                           
                           
                              να μεταφέρεται χύδην σε περιέκτες ή άλλα μέσα μεταφοράς τα οποία έχουν καθαριστεί και απολυμανθεί διεξοδικά.
                           
                        
            ΚΕΦΑΛΑΙΟ IV
      
         Ειδικές απαιτήσεις σχετικά με το αίμα και τα προϊόντα αίματος από ιπποειδή
      
      Η διάθεση στην αγορά αίματος και προϊόντων αίματος από ιπποειδή για σκοπούς άλλους από τη χρήση τους σε ζωοτροφές πρέπει να υπόκειται στους ακόλουθους όρους:
      
                  1.
               
               
                  Το αίμα μπορεί να διατεθεί στην αγορά για τους εν λόγω σκοπούς, με την προϋπόθεση ότι έχει συλλεχθεί:
                  
                              α)
                           
                           
                              από ιπποειδή τα οποία:
                              
                                          i)
                                       
                                       
                                          σε επιθεώρηση κατά την ημερομηνία συλλογής του αίματος δεν δείχνουν κλινικά σημεία καμίας από τις ασθένειες υποχρεωτικής δήλωσης που παρατίθενται στο παράρτημα Ι της οδηγίας 2009/156/ΕΚ ούτε και της γρίπης των ιπποειδών, της πιροπλάσμωσης των ιπποειδών, της ρινοπνευμονίας των ιπποειδών και της ιογενούς αρτηρίτιδας των ίππων, που παρατίθενται στο σημείο 4 του άρθρου 1.2.3. του κώδικα υγείας των χερσαίων ζώων (έκδοση 2010)·
                                       
                                    
                                          ii)
                                       
                                       
                                          έχουν παραμείνει για τουλάχιστον 30 ημέρες πριν από την ημερομηνία και κατά τη διάρκεια της συλλογής του αίματος σε εγκαταστάσεις υπό κτηνιατρική εποπτεία οι οποίες δεν υπόκεινταν σε εντολή απαγόρευσης σύμφωνα με το άρθρο 4 παράγραφος 5 της οδηγίας 2009/156/ΕΚ ή σε περιορισμούς σύμφωνα με το άρθρο 5 της εν λόγω οδηγίας·
                                       
                                    
                                          iii)
                                       
                                       
                                          για τις περιόδους που ορίζονται στο άρθρο 4 παράγραφος 5 της οδηγίας 2009/156/ΕΚ, δεν είχαν επαφή με ιπποειδή από εγκαταστάσεις που υπόκεινταν σε εντολή απαγόρευσης για λόγους υγείας των ζώων σύμφωνα με το εν λόγω άρθρο και, για τουλάχιστον 40 ημέρες πριν από την ημερομηνία και κατά τη διάρκεια της συλλογής του αίματος, δεν είχαν επαφή με ιπποειδή από κράτος μέλος ή τρίτη χώρα που δεν θεωρείται απαλλαγμένη από την πανώλη των ίππων σύμφωνα με το άρθρο 5 παράγραφος 2 πρώτο εδάφιο στοιχεία α) και β) της εν λόγω οδηγίας·
                                       
                                    
                        
                              β)
                           
                           
                              υπό κτηνιατρική εποπτεία είτε:
                              
                                          i)
                                       
                                       
                                          σε σφαγεία καταχωρισμένα ή εγκεκριμένα σύμφωνα με τον κανονισμό (ΕΚ) αριθ. 853/2004· ή
                                       
                                    
                                          ii)
                                       
                                       
                                          σε εγκαταστάσεις εγκεκριμένες, που έχουν λάβει αριθμό κτηνιατρικής έγκρισης και οι οποίες εποπτεύονται από την αρμόδια αρχή, με σκοπό τη συλλογή αίματος από ιπποειδή για την παραγωγή προϊόντων αίματος για σκοπούς άλλους από τη σίτιση.
                                       
                                    
                        
            
                  2.
               
               
                  Τα προϊόντα αίματος μπορούν να διατεθούν στην αγορά για τους εν λόγω σκοπούς, με την προϋπόθεση ότι:
                  
                              α)
                           
                           
                              έχουν ληφθεί όλες οι προφυλάξεις ώστε να αποτρέπεται η επιμόλυνση των προϊόντων αίματος από παθογόνους παράγοντες κατά τη διάρκεια της παραγωγής, του χειρισμού και της συσκευασίας·
                           
                        
                              β)
                           
                           
                              τα προϊόντα αίματος έχουν παραχθεί από αίμα το οποίο:
                              
                                          i)
                                       
                                       
                                          είτε πληροί τους όρους της παραγράφου 1 στοιχείο α)· ή
                                       
                                    
                                          ii)
                                       
                                       
                                          έχει υποβληθεί σε τουλάχιστον μία από τις ακόλουθες επεξεργασίες, ακολουθούμενη από δοκιμή αποτελεσματικότητας, για την απενεργοποίηση πιθανών υπαίτιων παθογόνων παραγόντων για την πανώλη των ίππων, την εγκεφαλομυελίτιδα των ιπποειδών όλων των τύπων, συμπεριλαμβανομένης της εγκεφαλομυελίτιδας των ιπποειδών τύπου Βενεζουέλας, τη λοιμώδη αναιμία των ιπποειδών, τη φυσαλιδώδη στοματίτιδα και τη μάλι (Burkholderia mallei):
                                          
                                                      —
                                                   
                                                   
                                                      θερμική επεξεργασία σε θερμοκρασία 65 °C για τουλάχιστον τρεις ώρες·
                                                   
                                                
                                                      —
                                                   
                                                   
                                                      ακτινοβόληση σε 25 kGy με ακτίνες γάμμα·
                                                   
                                                
                                                      —
                                                   
                                                   
                                                      μεταβολή του pH σε pH 5 επί δύο ώρες·
                                                   
                                                
                                                      —
                                                   
                                                   
                                                      θερμική επεξεργασία σε τουλάχιστον 80 °C σε όλη τη μάζα του.
                                                   
                                                
                                    
                        
            
                  3.
               
               
                  Το αίμα και τα προϊόντα αίματος από ιπποειδή πρέπει να συσκευάζονται σε σφραγισμένους στεγανούς περιέκτες οι οποίοι, στην περίπτωση αίματος από ιπποειδή, φέρουν τον αριθμό έγκρισης του σφαγείου ή της εγκατάστασης συλλογής που αναφέρεται στην παράγραφο 1 στοιχείο β).
               
            ΚΕΦΑΛΑΙΟ V
      
         Ειδικές απαιτήσεις σχετικά με δορές και δέρματα οπληφόρων και προϊόντα που προέρχονται από αυτά
      
      A.   Εγκαταστάσεις και μονάδες
      Η αρμόδια αρχή μπορεί να εγκρίνει μονάδες που χειρίζονται δορές και δέρματα, συμπεριλαμβανομένων δορών διατηρημένων με άσβεστο, για την προμήθεια ξακρισμάτων και υπολειμμάτων αυτών των δορών και δερμάτων με σκοπό την παραγωγή ζελατίνης για κατανάλωση από τα ζώα, οργανικών λιπασμάτων ή βελτιωτικών εδάφους, με τον όρο ότι:
      
                  α)
               
               
                  η εγκατάσταση έχει αίθουσες αποθήκευσης με σκληρή επιφάνεια δαπέδων και λείους τοίχους που καθαρίζονται και απολυμαίνονται εύκολα και, όταν κρίνεται σκόπιμο, διαθέτουν ψυκτικές εγκαταστάσεις·
               
            
                  β)
               
               
                  οι αίθουσες αποθήκευσης διατηρούνται σε ικανοποιητική κατάσταση από άποψη καθαριότητας και συντήρησης, ώστε να μην αποτελούν πηγή επιμόλυνσης των πρώτων υλών·
               
            
                  γ)
               
               
                  αν στους χώρους αυτούς αποθηκεύονται και/ή μεταποιούνται πρώτες ύλες που δεν συμμορφώνονται με τις απαιτήσεις του παρόντος κεφαλαίου, πρέπει να διαχωρίζονται από τις πρώτες ύλες που πληρούν τις απαιτήσεις του παρόντος κεφαλαίου καθ’ όλη τη διάρκεια της παραλαβής, αποθήκευσης, μεταποίησης και αποστολής·
               
            
                  δ)
               
               
                  στην περίπτωση ξακρισμάτων και υπολειμμάτων από δορές διατηρημένες με άσβεστο, τα ξακρίσματα και τα υπολείμματα υποβάλλονται σε επεξεργασία που εξασφαλίζει ότι δεν παραμένουν κίνδυνοι για τη δημόσια υγεία και την υγεία των ζώων πριν από τη χρήση τους για την παραγωγή:
                  
                              i)
                           
                           
                              ζελατίνης για κατανάλωση από τον άνθρωπο· ή
                           
                        
                              ii)
                           
                           
                              οργανικών λιπασμάτων ή βελτιωτικών εδάφους.
                           
                        
            B.   Διάθεση στην αγορά ζωικών υποπροϊόντων και παράγωγων προϊόντων
      
                  1.
               
               
                  Ακατέργαστες δορές και δέρματα μπορούν να διατίθενται στην αγορά, υπό τους υγειονομικούς όρους που εφαρμόζονται στο νωπό κρέας σύμφωνα με την οδηγία 2002/99/ΕΚ.
               
            
                  2.
               
               
                  Κατεργασμένες δορές και δέρματα μπορούν να διατίθενται στην αγορά, με την προϋπόθεση ότι:
                  
                              α)
                           
                           
                              δεν έχουν έρθει σε επαφή με άλλα ζωικά προϊόντα ή ζώντα ζώα που παρουσιάζουν κίνδυνο μετάδοσης σοβαρής μεταδοτικής νόσου·
                           
                        
                              β)
                           
                           
                              το εμπορικό έγγραφο για το οποίο γίνεται λόγος στο παράρτημα VIII κεφάλαιο III περιέχει δήλωση η οποία αναφέρει όλες τις προφυλάξεις που έχουν ληφθεί για να αποτραπεί η επιμόλυνση από παθογόνους παράγοντες.
                           
                        
            Γ.   Τελικό σημείο για δορές και δέρματα
      
                  1.
               
               
                  Δορές και δέρματα οπληφόρων που, σύμφωνα με την απόφαση υπεύθυνου επιχειρήσεων, προορίζονται για σκοπούς πλην της κατανάλωσης από τον άνθρωπο, και τα οποία πληρούν τις απαιτήσεις του κανονισμού (ΕΚ) αριθ. 853/2004 για τις πρώτες ύλες για την παραγωγή ζελατίνης ή κολλαγόνου που προορίζεται προς χρήση σε τρόφιμα μπορούν να διατίθενται στην αγορά χωρίς περιορισμούς σύμφωνα με τον παρόντα κανονισμό.
               
            
                  2.
               
               
                  Οι ακόλουθες κατεργασμένες δορές και δέρματα μπορούν να διατίθενται στην αγορά χωρίς περιορισμούς σύμφωνα με τον παρόντα κανονισμό:
                  
                              α)
                           
                           
                              δορές και δέρματα που υποβάλλονται σε πλήρη διαδικασία δέψης·
                           
                        
                              β)
                           
                           
                              «υγρό χρωμιόδερμα» (wet blue)·
                           
                        
                              γ)
                           
                           
                              διατηρημένα με διατηρητικά διαλύματα δέρματα·
                           
                        
                              δ)
                           
                           
                              δορές διατηρημένες με άσβεστο (επεξεργασία με άσβεστο και σε άλμη, με pH 12 έως 13 επί τουλάχιστον οκτώ ώρες).
                           
                        
            
                  3.
               
               
                  Κατά παρέκκλιση από το σημείο Γ.2, η αρμόδια αρχή μπορεί να απαιτήσει οι αποστολές κατεργασμένων δορών και δερμάτων που αναφέρονται στην παράγραφος 2 στοιχεία γ) και δ) να συνοδεύονται από εμπορικό έγγραφο σύμφωνα με το υπόδειγμα του παραρτήματος VIII κεφάλαιο ΙΙΙ παράγραφος 6, όταν παραδίδονται σε εγκαταστάσεις ή μονάδες παραγωγής τροφών για ζώα συντροφιάς, οργανικών λιπασμάτων ή βελτιωτικών εδάφους ή μετασχηματισμού των εν λόγω υλικών σε βιοαέριο.
               
            ΚΕΦΑΛΑΙΟ VI
      
         Ειδικές απαιτήσεις σχετικά με τα κυνηγετικά τρόπαια και άλλα παρασκευάσματα από ζώα
      
      A.   Οι διατάξεις του παρόντος κεφαλαίου εφαρμόζονται με την επιφύλαξη των μέτρων για την προστασία της άγριας πανίδας που λαμβάνονται σύμφωνα με τον κανονισμό (ΕΚ) αριθ. 338/97.
      B.   Ασφαλής προμήθεια
      Τα κυνηγετικά τρόπαια και άλλα παρασκευάσματα από ζώα, όταν, για την παρασκευή, τα ζωικά υποπροϊόντα έχουν υποβληθεί σε επεξεργασία ή παρουσιάζονται σε κατάσταση που δεν δημιουργεί κανέναν κίνδυνο για την υγεία, μπορούν να διατίθενται στην αγορά, με τον όρο ότι κατάγονται από:
      
                  α)
               
               
                  είδη πλην των οπληφόρων, πτηνών και ζώων της βιολογικής τάξης των εντόμων (Insecta) ή των αραχνοειδών (Arachnida)· και
               
            
                  β)
               
               
                  ζώα που προέρχονται από περιοχή η οποία δεν υπόκειται σε περιορισμούς λόγω της παρουσίας σοβαρών μεταδοτικών νόσων στις οποίες είναι ευπαθή τα οικεία είδη ζώων.
               
            Γ.   Ασφαλής επεξεργασία
      
                  1.
               
               
                  Τα κυνηγετικά τρόπαια ή άλλα παρασκευάσματα από ζώα, όταν, για την παρασκευή, τα ζωικά υποπροϊόντα έχουν υποβληθεί σε επεξεργασία ή παρουσιάζονται σε κατάσταση που δεν δημιουργεί κανέναν κίνδυνο για την υγεία, μπορούν να διατίθενται στην αγορά, με τον όρο ότι:
                  
                              α)
                           
                           
                              κατάγονται από οπληφόρα ή πτηνά που έχουν υποστεί πλήρη επεξεργασία ταρίχευσης, η οποία εξασφαλίζει τη διατήρησή τους σε θερμοκρασίες περιβάλλοντος·
                           
                        
                              β)
                           
                           
                              είναι συναρμολογημένα οπληφόρα ή πτηνά ή συναρμολογημένα μέρη αυτών των ζώων·
                           
                        
                              γ)
                           
                           
                              έχουν υποβληθεί σε ανατομική προετοιμασία, όπως η πλαστινοποίηση· ή
                           
                        
                              δ)
                           
                           
                              είναι ζώα που ανήκουν στη βιολογική τάξη των εντόμων (Insecta) ή των αραχνοειδών (Arachnida) τα οποία έχουν υποβληθεί σε επεξεργασία όπως η ξήρανση για να αποτραπεί η μετάδοση μεταδοτικών στον άνθρωπο ή στα ζώα νόσων.
                           
                        
            
                  2.
               
               
                  Τα κυνηγετικά τρόπαια ή άλλα παρασκευάσματα, πλην εκείνων που αναφέρονται στο σημείο B και στο σημείο Γ παράγραφος 1, τα οποία προέρχονται από ζώα που κατάγονται από περιοχή η οποία υπόκειται σε περιορισμούς λόγω της παρουσίας σοβαρών μεταδοτικών νόσων, στις οποίες είναι ευπαθή τα οικεία είδη ζώων, μπορούν να διατίθενται στην αγορά, με τον όρο ότι:
                  
                              α)
                           
                           
                              στην περίπτωση κυνηγετικών τροπαίων ή άλλων παρασκευασμάτων που αποτελούνται αποκλειστικά από οστά, κέρατα, οπλές, νύχια, ελαφοκέρατα ή δόντια,
                              
                                          i)
                                       
                                       
                                          έχουν εμβυθιστεί σε βραστό νερό για όσο χρόνο απαιτείται ώστε να εξασφαλιστεί ότι έχει αφαιρεθεί κάθε ξένη ύλη εκτός από τα οστά, τα κέρατα, τις οπλές, τα νύχια, τα ελαφοκέρατα ή τα δόντια·
                                       
                                    
                                          ii)
                                       
                                       
                                          έχουν απολυμανθεί με προϊόν εγκεκριμένο από την αρμόδια αρχή, ιδίως με υπεροξείδιο του υδρογόνου όταν πρόκειται για οστέινα μέρη·
                                       
                                    
                                          iii)
                                       
                                       
                                          έχουν συσκευαστεί, αμέσως μετά την επεξεργασία, χωρίς να έρθουν σε επαφή με άλλα προϊόντα ζωικής προέλευσης που είναι πιθανόν να τα μολύνουν, σε χωριστές, διαφανείς και κλειστές συσκευασίες, ώστε να αποτρέπεται οποιαδήποτε μετέπειτα επιμόλυνση· και
                                       
                                    
                                          iv)
                                       
                                       
                                          συνοδεύονται από υγειονομικό πιστοποιητικό με το οποίο πιστοποιείται ότι πληρούνται οι όροι των σημείων i), ii) και iii)·
                                       
                                    
                        
                              β)
                           
                           
                              στην περίπτωση κυνηγετικών τροπαίων ή άλλων παρασκευασμάτων που αποτελούνται αποκλειστικά από δορές ή δέρματα,
                              
                                          i)
                                       
                                       
                                          έχουν:
                                          
                                                      —
                                                   
                                                   
                                                      ξηρανθεί,
                                                   
                                                
                                                      —
                                                   
                                                   
                                                      παστωθεί με στεγνό αλάτι ή άλμη επί τουλάχιστον 14 ημέρες πριν από την ημερομηνία αποστολής, ή
                                                   
                                                
                                                      —
                                                   
                                                   
                                                      υποβληθεί σε διεργασία διατήρησης πλην της δέψης,
                                                   
                                                
                                    
                                          ii)
                                       
                                       
                                          έχουν συσκευαστεί, αμέσως μετά την επεξεργασία, χωρίς να έρθουν σε επαφή με άλλα προϊόντα ζωικής προέλευσης που είναι πιθανόν να τα μολύνουν, σε χωριστές, διαφανείς και κλειστές συσκευασίες, ώστε να αποτρέπεται οποιαδήποτε μετέπειτα επιμόλυνση· και
                                       
                                    
                                          iii)
                                       
                                       
                                          συνοδεύονται από εμπορικό έγγραφο ή υγειονομικό πιστοποιητικό με το οποίο πιστοποιείται ότι πληρούνται οι όροι των σημείων i), και ii).
                                       
                                    
                        
            ΚΕΦΑΛΑΙΟ VII
      
         Ειδικές απαιτήσεις σχετικά με το μαλλί, τις τρίχες, τις τρίχες χοίρων, τα φτερά, τα μέρη φτερών και τα πούπουλα
      
      A.   Πρώτες ύλες
      
                  1.
               
               
                  Ακατέργαστο μαλλί, ακατέργαστες τρίχες, ακατέργαστες τρίχες χοίρων και μη επεξεργασμένα φτερά, μέρη φτερών και πούπουλα πρέπει να είναι υλικά της κατηγορίας 3 που αναφέρονται στο άρθρο 10 στοιχείο β) σημεία iii), iv) και v), και στο άρθρο 10 στοιχεία η) και ιδ) του κανονισμού (ΕΚ) αριθ. 1069/2009.
                  Πρέπει να είναι συσκευασμένα σε ασφαλές περίβλημα και στεγνά.
                  Ωστόσο, όταν πρόκειται για μη επεξεργασμένα φτερά, μέρη φτερών και πούπουλα που αποστέλλονται απευθείας από το σφαγείο στη μονάδα μεταποίησης, η αρμόδια αρχή μπορεί να επιτρέψει την παρέκκλιση από την απαίτηση να είναι στεγνά τα υλικά που μεταφέρονται στο έδαφός της, με την προϋπόθεση ότι:
                  
                              α)
                           
                           
                              λαμβάνονται όλα τα αναγκαία μέτρα για να αποφευχθεί τυχόν πιθανή εξάπλωση νόσου·
                           
                        
                              β)
                           
                           
                              η μεταφορά γίνεται σε στεγανούς περιέκτες και/ή οχήματα που πρέπει να καθαρίζονται και να απολυμαίνονται αμέσως μετά την κάθε χρήση.
                           
                        
            
                  2.
               
               
                  Απαγορεύονται οι μετακινήσεις τριχών χοίρων από περιοχές στις οποίες ενδημεί η αφρικανική πανώλη των χοίρων, με εξαίρεση τις τρίχες χοίρων οι οποίες:
                  
                              α)
                           
                           
                              έχουν βραστεί, βαφεί ή λευκανθεί· ή
                           
                        
                              β)
                           
                           
                              έχουν υποβληθεί σε κάποια άλλη μορφή επεξεργασίας, μέσω της οποίας εξασφαλίζεται η θανάτωση των παθογόνων παραγόντων, με τον όρο ότι αυτό αποδεικνύεται με πιστοποιητικό του αρμόδιου κτηνιάτρου του τόπου καταγωγής. Η βιομηχανική πλύση δεν θεωρείται μορφή επεξεργασίας κατά την έννοια της παρούσας διάταξης.
                           
                        
            
                  3.
               
               
                  Οι διατάξεις της παραγράφου 1 δεν εφαρμόζονται στα διακοσμητικά φτερά ή στα φτερά:
                  
                              α)
                           
                           
                              τα οποία μεταφέρονται για ίδια χρήση από ταξιδιώτες· ή
                           
                        
                              β)
                           
                           
                              τα οποία αποστέλλονται με τη μορφή φορτίων σε ιδιώτες για μη βιομηχανική χρήση.
                           
                        
            B.   Τελικό σημείο για το μαλλί και τις τρίχες
      Το μαλλί και οι τρίχες που έχουν πλυθεί στο εργοστάσιο, καθώς και το μαλλί και οι τρίχες που έχουν υποστεί επεξεργασία με άλλη μέθοδο η οποία εξασφαλίζει ότι δεν παραμένουν απαράδεκτοι κίνδυνοι για την υγεία, μπορούν να διατίθενται στην αγορά χωρίς περιορισμούς σύμφωνα με τον παρόντα κανονισμό.
      Τα κράτη μέλη μπορούν να επιτρέψουν τη διάθεση στην αγορά ακατέργαστου μαλλιού και τριχών από αγροκτήματα ή από εγκαταστάσεις ή μονάδες που έχουν καταχωριστεί σύμφωνα με το άρθρο 23 του κανονισμού (ΕΚ) αριθ. 1069/2009 ή έχουν εγκριθεί σύμφωνα με το άρθρο 24 παράγραφος 1 στοιχείο θ) του εν λόγω κανονισμού στο έδαφός τους χωρίς περιορισμούς σύμφωνα με τον παρόντα κανονισμό, αν κρίνουν ότι δεν ανακύπτουν από το μαλλί και από τις τρίχες απαράδεκτοι κίνδυνοι για τη δημόσια υγεία και την υγεία των ζώων.
      Γ.   Τελικό σημείο για τα φτερά και τα πούπουλα
      Τα φτερά, τα μέρη φτερών και τα πούπουλα που έχουν πλυθεί στο εργοστάσιο και έχουν υποβληθεί σε επεξεργασία με καυτό ατμό σε θερμοκρασία 100 °C για τουλάχιστον 30 λεπτά μπορούν να διατίθενται στην αγορά χωρίς περιορισμούς σύμφωνα με τον παρόντα κανονισμό.
      ΚΕΦΑΛΑΙΟ VIII
      
         Ειδικές απαιτήσεις σχετικά με τις γούνες
      
      Τελικό σημείο
      Οι γούνες που έχουν ξηρανθεί σε θερμοκρασία περιβάλλοντος 18 °C επί δύο ημέρες με ποσοστό υγρασίας 55 % μπορεί να διατίθενται στην αγορά χωρίς περιορισμούς σύμφωνα με τον παρόντα κανονισμό.
      ΚΕΦΑΛΑΙΟ IX
      
         Ειδικές απαιτήσεις σχετικά με τα υποπροϊόντα μελισσοκομίας
      
      Τα υποπροϊόντα μελισσοκομίας που προορίζονται αποκλειστικά για χρήση στη μελισσοκομία:
      
                  1.
               
               
                  δεν πρέπει να προέρχονται από περιοχή που υπόκειται σε εντολή απαγόρευσης η οποία συνδέεται με την εμφάνιση:
                  
                              α)
                           
                           
                              της αμερικανικής σηψιγονίας (Paenibacillus larvae larvae), εκτός αν η αρμόδια αρχή έχει αξιολογήσει τον κίνδυνο ως αμελητέο, έχει εκδώσει ειδική άδεια για χρήση μόνο στο συγκεκριμένο κράτος μέλος και έχει λάβει όλα τα άλλα αναγκαία μέτρα για να εξασφαλίσει τη μη εξάπλωση της νόσου·
                           
                        
                              β)
                           
                           
                              της ακαρίασης [Acarapis woodi (Rennie)], εκτός αν η περιοχή προορισμού έχει λάβει πρόσθετες εγγυήσεις σύμφωνα με το άρθρο 14 παράγραφος 2 της οδηγίας 92/65/ΕΟΚ·
                           
                        
                              γ)
                           
                           
                              του σκαθαριού Aethina tumida· ή
                           
                        
                              δ)
                           
                           
                              του ακάρεος Tropilaelaps (Tropilaelaps spp)· και
                           
                        
            
                  2.
               
               
                  πρέπει να πληρούν τις απαιτήσεις που προβλέπονται στο άρθρο 8 στοιχείο α) της οδηγίας 92/65/ΕΟΚ.
               
            ΚΕΦΑΛΑΙΟ X
      
         Ειδικές απαιτήσεις σχετικά με τα τετηγμένα λίπη από υλικά της κατηγορίας 1 ή της κατηγορίας 2 για την παραγωγή ελαιοχημικών προϊόντων
      
      
                  1.
               
               
                  Τα τετηγμένα λίπη που προέρχονται από υλικά της κατηγορίας 1 και της κατηγορίας 2 που προορίζονται για την παραγωγή ελαιοχημικών προϊόντων πρέπει να παράγονται με οποιαδήποτε από τις μεθόδους μεταποίησης 1 έως 5 όπως ορίζονται στο παράρτημα IV κεφάλαιο III.
               
            
                  2.
               
               
                  Τα τετηγμένα λίπη που προέρχονται από μηρυκαστικά ζώα πρέπει να καθαρίζονται κατά τρόπο ώστε τα ανώτατα επίπεδα των συνολικών υπολειμματικών αδιάλυτων προσμείξεων να μην υπερβαίνουν το 0,15 % κατά βάρος.
               
            ΚΕΦΑΛΑΙΟ XI
      
         Ειδικές απαιτήσεις σχετικά με τα παράγωγα λίπους
      
      
                  1.
               
               
                  Για την παραγωγή παραγώγων λίπους από τετηγμένα λίπη που προέρχονται από υλικά της κατηγορίας 1 και της κατηγορίας 2 μπορούν να χρησιμοποιούνται οι ακόλουθες διεργασίες:
                  
                              α)
                           
                           
                              μετεστεροποίηση ή υδρόλυση σε θερμοκρασία τουλάχιστον 200 °C και αντίστοιχη κατάλληλη πίεση, επί 20 λεπτά (γλυκερίνη, λιπαρά οξέα και εστέρες)·
                           
                        
                              β)
                           
                           
                              σαπωνοποίηση με NaOH 12M (γλυκερίνη και σαπούνι):
                              
                                          i)
                                       
                                       
                                          σε σύστημα επεξεργασίας κατά παρτίδες, σε θερμοκρασία 95 °C επί τρεις ώρες· ή
                                       
                                    
                                          ii)
                                       
                                       
                                          σε σύστημα συνεχούς επεξεργασίας σε θερμοκρασία 140 °C και πίεση 2 bar (2 000 hPa) επί οκτώ λεπτά· ή
                                       
                                    
                        
                              γ)
                           
                           
                              υδρογόνωση σε θερμοκρασία 160 °C και πίεση 12 bar (12 000 hPa) επί 20 λεπτά.
                           
                        
            
                  2.
               
               
                  Τα παράγωγα λίπους που παράγονται σύμφωνα με το παρόν κεφάλαιο μπορούν να διατίθενται στην αγορά μόνο:
                  
                              α)
                           
                           
                              για χρήσεις πλην της χρήσης σε ζωοτροφές, καλλυντικά ή φάρμακα·
                           
                        
                              β)
                           
                           
                              επιπλέον, στην περίπτωση παράγωγων λίπους από υλικά της κατηγορίας 1, για χρήσεις πλην της χρήσης σε οργανικά λιπάσματα και βελτιωτικά εδάφους.
                           
                        
            ΚΕΦΑΛΑΙΟ XII
      
         Ειδικές απαιτήσεις για τα κέρατα και τα προϊόντα με βάση τα κέρατα, εκτός από το κερατάλευρο, και για τις χηλές και τα προϊόντα με βάση τις χηλές, εκτός από το χηλάλευρο, που προορίζονται για παραγωγή οργανικών λιπασμάτων ή βελτιωτικών εδάφους
      
      Η διάθεση στην αγορά κεράτων και προϊόντων με βάση τα κέρατα, εκτός από το κερατάλευρο, και χηλών και προϊόντων με βάση τις χηλές, εκτός από το χηλάλευρο, που προορίζονται για παραγωγή οργανικών λιπασμάτων ή βελτιωτικών εδάφους πρέπει να υπόκειται στους ακόλουθους όρους:
      
                  α)
               
               
                  πρέπει να προέρχονται από ζώα που:
                  
                              i)
                           
                           
                              είτε εσφάγησαν σε σφαγείο, αφού υποβλήθηκαν σε επιθεώρηση πριν από τη σφαγή, και κρίθηκαν, βάσει αυτής της επιθεώρησης, κατάλληλα για σφαγή με σκοπό την κατανάλωση από τον άνθρωπο, σύμφωνα με την ενωσιακή νομοθεσία· ή
                           
                        
                              ii)
                           
                           
                              δεν παρουσίαζαν κλινικά σημεία τυχόν μεταδοτικής στον άνθρωπο ή στα ζώα νόσου·
                           
                        
            
                  β)
               
               
                  πρέπει να έχουν υποβληθεί σε θερμική επεξεργασία επί μία ώρα σε θερμοκρασία πυρήνα τουλάχιστον 80 °C·
               
            
                  γ)
               
               
                  τα κέρατα πρέπει να αφαιρούνται χωρίς άνοιγμα της κρανιακής κοιλότητας·
               
            
                  δ)
               
               
                  σε κάθε στάδιο της επεξεργασίας, αποθήκευσης ή μεταφοράς, λαμβάνεται κάθε προφύλαξη για να αποφευχθεί η διασταυρούμενη επιμόλυνση·
               
            
                  ε)
               
               
                  συσκευάζονται είτε σε νέα συσκευασία είτε σε περιέκτες· ή μεταφέρονται σε οχήματα ή σε εμπορευματοκιβώτια μεταφοράς χύδην φορτίου που έχουν απολυμανθεί πριν από τη φόρτωση με τη χρησιμοποίηση προϊόντος εγκεκριμένου από την αρμόδια αρχή·
               
            
                  στ)
               
               
                  η συσκευασία ή οι περιέκτες πρέπει:
                  
                              i)
                           
                           
                              να επισημαίνουν το είδος του προϊόντος (όπως κέρατα, προϊόντα με βάση τα κέρατα, χηλές ή προϊόντα με βάση τις χηλές)·
                           
                        
                              ii)
                           
                           
                              να φέρουν το όνομα και τη διεύθυνση της εγκεκριμένης ή καταχωρισμένης εγκατάστασης ή μονάδας προορισμού.
                           
                        
            
   
      ΠΑΡΑΡΤΗΜΑ XIV
      
         ΕΙΣΑΓΩΓΗ, ΕΞΑΓΩΓΗ ΚΑΙ ΔΙΑΜΕΤΑΚΟΜΙΣΗ
      
      ΚΕΦΑΛΑΙΟ I
      
         ΕΙΔΙΚΕΣ ΑΠΑΙΤΗΣΕΙΣ ΣΧΕΤΙΚΑ ΜΕ ΤΗΝ ΕΙΣΑΓΩΓΗ ΣΤΗΝ ΕΝΩΣΗ ΚΑΙ ΤΗ ΔΙΑΜΕΤΑΚΟΜΙΣΗ ΜΕΣΩ ΑΥΤΗΣ ΥΛΙΚΩΝ ΤΗΣ ΚΑΤΗΓΟΡΙΑΣ 3 ΚΑΙ ΠΑΡΑΓΩΓΩΝ ΠΡΟΪΟΝΤΩΝ ΓΙΑ ΧΡΗΣΕΙΣ ΣΤΗΝ ΑΛΥΣΙΔΑ ΖΩΟΤΡΟΦΩΝ ΠΛΗΝ ΤΗΣ ΠΑΡΑΣΚΕΥΗΣ ΤΡΟΦΩΝ ΓΙΑ ΖΩΑ ΣΥΝΤΡΟΦΙΑΣ Ή ΖΩΟΤΡΟΦΩΝ ΓΙΑ ΓΟΥΝΟΦΟΡΑ ΖΩΑ
      
      
         Τμήμα 1
      
      Όπως αναφέρεται στο άρθρο 41 παράγραφος 1 στοιχείο α) και στο άρθρο 41 παράγραφος 3 του κανονισμού (ΕΚ) αριθ. 1069/2009, στις εισαγόμενες αποστολές υλικού της κατηγορίας 3 και παράγωγων προϊόντων τους για χρήσεις εντός της αλυσίδας ζωοτροφών, πλην της χρήσης για την παρασκευή τροφών για ζώα συντροφιάς ή για τη σίτιση γουνοφόρων ζώων, καθώς και στις διαμετακομιζόμενες αποστολές των εν λόγω υλικών και προϊόντων εφαρμόζονται οι ακόλουθες απαιτήσεις:
      
                  α)
               
               
                  πρέπει να αποτελούνται ή να έχουν παραχθεί, κατά περίπτωση, από υλικό της κατηγορίας 3 που αναφέρεται στη στήλη «Πρώτες ύλες» του πίνακα 1·
               
            
                  β)
               
               
                  πρέπει να πληρούν τους όρους εισαγωγής και διαμετακόμισης που καθορίζονται στη στήλη «Όροι εισαγωγής και διαμετακόμισης» του πίνακα 1·
               
            
                  γ)
               
               
                  πρέπει να προέρχονται από τρίτη χώρα ή τμήμα τρίτης χώρας που παρατίθεται στη στήλη «Κατάλογος τρίτων χωρών» του πίνακα 1· και
               
            
                  δ)
               
               
                  κατά τη μεταφορά στο σημείο εισόδου στην Ένωση όπου πραγματοποιούνται οι κτηνιατρικοί έλεγχοι, πρέπει να συνοδεύονται από το υγειονομικό πιστοποιητικό το οποίο αναφέρεται στήλη «Πιστοποιητικά/υποδείγματα εγγράφων» του πίνακα 1· ή
               
            
                  ε)
               
               
                  κατά τη μεταφορά στο σημείο εισόδου στην Ένωση όπου πραγματοποιούνται οι κτηνιατρικοί έλεγχοι, πρέπει να συνοδεύονται από έγγραφο που ανταποκρίνεται στο υπόδειγμα το οποίο αναφέρεται στήλη «Πιστοποιητικά/υποδείγματα εγγράφων» του πίνακα 1.
               
            
         Πίνακας 1
      
      
                  Αριθ.
               
               
                  Προϊόν
               
               
                  Πρώτες ύλες [παραπομπή στις διατάξεις του κανονισμού (ΕΚ) αριθ. 1609/2009]
               
               
                  Όροι εισαγωγής και διαμετακόμισης
               
               
                  Κατάλογος τρίτων χωρών
               
               
                  Πιστοποιητικά/υποδείγματα εγγράφων
               
            
                  1
               
               
                  Μεταποιημένη ζωική πρωτεΐνη
               
               
                  Υλικά της κατηγορίας 3 που αναφέρονται στο άρθρο 10 στοιχεία α), β), δ), ε), στ), η), θ), ι), ια), ιβ) και ιγ).
               
               
                  
                              α)
                           
                           
                              Η μεταποιημένη ζωική πρωτεΐνη πρέπει να έχει παραχθεί σύμφωνα με το παράρτημα X κεφάλαιο ΙΙ τμήμα 1· και
                           
                        
                              β)
                           
                           
                              Η μεταποιημένη ζωική πρωτεΐνη πρέπει να πληροί τις απαιτήσεις που καθορίζονται στο τμήμα 2 του παρόντος κεφαλαίου.
                           
                        
               
                  
                              α)
                           
                           
                              Στην περίπτωση μεταποιημένων ζωικών πρωτεϊνών πλην του ιχθυαλεύρου:
                              Τρίτες χώρες που παρατίθενται στο παράρτημα ΙΙ μέρος 1 του κανονισμού (ΕΕ) αριθ. 206/2010.
                           
                        
                              β)
                           
                           
                              Στην περίπτωση του ιχθυαλεύρου:
                              Τρίτες χώρες που παρατίθενται στο παράρτημα ΙΙ της απόφασης 2006/766/ΕΚ.
                           
                        
               
                  Παράρτημα XV κεφάλαιο 1.
               
            
                  2
               
               
                  Προϊόντα αίματος για πρώτες ύλες ζωοτροφών
               
               
                  Υλικά της κατηγορίας 3 που αναφέρονται στο άρθρο 10 στοιχείο α) και στοιχείο β) σημείο i).
               
               
                  Τα προϊόντα αίματος πρέπει να έχουν παραχθεί σύμφωνα με το παράρτημα X κεφάλαιο ΙΙ τμήμα 2.
               
               
                  
                              α)
                           
                           
                              Στην περίπτωση προϊόντων αίματος από οπληφόρα:
                              Τρίτες χώρες ή μέρη τρίτων χωρών που παρατίθενται στο παράρτημα ΙΙ μέρος 1 του κανονισμού (ΕΕ) αριθ. 206/2010, από όπου εγκρίνονται οι εισαγωγές όλων των κατηγοριών νωπού κρέατος των αντίστοιχων ειδών.
                           
                        
                              β)
                           
                           
                              Στην περίπτωση προϊόντων αίματος από άλλα είδη:
                              Τρίτες χώρες που παρατίθενται στο παράρτημα ΙΙ μέρος 1 του κανονισμού (ΕΕ) αριθ. 206/2010.
                           
                        
               
                  Παράρτημα XV κεφάλαιο 4(B).
               
            
                  3
               
               
                  Τετηγμένα λίπη και ιχθυέλαιο
               
               
                  
                              α)
                           
                           
                              Στην περίπτωση τετηγμένων λιπών πλην του ιχθυελαίου: υλικά της κατηγορίας 3 που αναφέρονται στο άρθρο 10 στοιχεία α), β), δ), ε), στ), ζ), η), θ), ι) και ια).
                           
                        
                              β)
                           
                           
                              Στην περίπτωση ιχθυελαίου: υλικά της κατηγορίας 3 που αναφέρονται στο άρθρο 10 στοιχεία ε), στ), θ) και ι).
                           
                        
               
                  
                              α)
                           
                           
                              Τα τετηγμένα λίπη και το ιχθυέλαιο πρέπει να έχουν παραχθεί σύμφωνα με το παράρτημα X κεφάλαιο ΙΙ τμήμα 3· και
                           
                        
                              β)
                           
                           
                              Τα τετηγμένα λίπη πρέπει να συμμορφώνονται με τις πρόσθετες απαιτήσεις που καθορίζονται στο τμήμα 3 του παρόντος κεφαλαίου.
                           
                        
               
                  
                              α)
                           
                           
                              Στην περίπτωση τετηγμένων λιπών πλην του ιχθυελαίου:
                              Τρίτες χώρες που παρατίθενται στο παράρτημα ΙΙ μέρος 1 του κανονισμού (ΕΕ) αριθ. 206/2010.
                           
                        
                              β)
                           
                           
                              Στην περίπτωση ιχθυελαίου:
                              Τρίτες χώρες που παρατίθενται στο παράρτημα II της απόφασης 2006/766/ΕΚ.
                           
                        
               
                  
                              α)
                           
                           
                              Στην περίπτωση τετηγμένων λιπών πλην του ιχθυελαίου:
                              Παράρτημα XV κεφάλαιο 10(A).
                           
                        
                              β)
                           
                           
                              Στην περίπτωση ιχθυελαίου:
                              Παράρτημα XV κεφάλαιο 9.
                           
                        
            
                  4
               
               
                  Γάλα, προϊόντα με βάση το γάλα και παράγωγα του γάλακτος, πρωτόγαλα, προϊόντα με βάση το πρωτόγαλα
               
               
                  
                              α)
                           
                           
                              Γάλα, προϊόντα με βάση το γάλα:
                              Υλικά της κατηγορίας 3 που αναφέρονται στο άρθρο 10 στοιχεία ε), στ) και η).
                           
                        
                              β)
                           
                           
                              Πρωτόγαλα, προϊόντα με βάση το πρωτόγαλα
                              Υλικά της κατηγορίας 3 από ζώντα ζώα που δεν εμφάνισαν συμπτώματα μεταδοτικής στον άνθρωπο ή στα ζώα νόσου μέσω του πρωτογάλακτος.
                           
                        
               
                  Το γάλα, τα προϊόντα με βάση το γάλα, το πρωτόγαλα και τα προϊόντα με βάση το πρωτόγαλα πρέπει να συμμορφώνονται με τις απαιτήσεις που καθορίζονται στο τμήμα 4 του παρόντος κεφαλαίου.
               
               
                  
                              α)
                           
                           
                              Στην περίπτωση γάλακτος και προϊόντων με βάση το γάλα:
                              Εγκεκριμένες τρίτες χώρες που παρατίθενται στο παράρτημα I του κανονισμού (ΕΕ) αριθ. 605/2010.
                           
                        
                              β)
                           
                           
                              Στην περίπτωση πρωτογάλακτος και προϊόντων με βάση το πρωτόγαλα:
                              Τρίτες χώρες που παρατίθενται ως εγκεκριμένες στη στήλη «A» του παραρτήματος I του κανονισμού (ΕΕ) αριθ. 605/2010.
                           
                        
               
                  
                              α)
                           
                           
                              Στην περίπτωση γάλακτος, προϊόντων με βάση το γάλα και παράγωγων του γάλακτος:
                              Παράρτημα XV κεφάλαιο 2(A).
                           
                        
                              β)
                           
                           
                              Στην περίπτωση πρωτογάλακτος και προϊόντων με βάση το πρωτόγαλα:
                              Παράρτημα XV κεφάλαιο 2(B).
                           
                        
            
                  5
               
               
                  Ζελατίνη και υδρολυμένη πρωτεΐνη
               
               
                  Υλικά της κατηγορίας 3 που αναφέρονται στο άρθρο 10 στοιχεία α), β), ε), στ), ζ), θ) και ι), και, στην περίπτωση υδρολυμένης πρωτεΐνης: Υλικά της κατηγορίας 3 που αναφέρονται στο άρθρο 10 στοιχεία δ), η) και ια).
               
               
                  Η ζελατίνη και η υδρολυμένη πρωτεΐνη πρέπει να έχουν παραχθεί σύμφωνα με το παράρτημα X κεφάλαιο ΙΙ τμήμα 5.
               
               
                  
                              α)
                           
                           
                              Τρίτες χώρες που παρατίθενται στο παράρτημα II του κανονισμού (ΕΕ) αριθ. 206/2010, και οι ακόλουθες χώρες:
                              
                                           
                                       
                                       
                                          (KR) Νότια Κορέα
                                          (MY) Μαλαισία
                                          (PK) Πακιστάν
                                          (TW) Ταϊβάν.
                                       
                                    
                        
                              β)
                           
                           
                              Στην περίπτωση ζελατίνης και υδρολυμένης πρωτεΐνης από ψάρια:
                              Τρίτες χώρες που παρατίθενται στο παράρτημα II της απόφασης 2006/766/ΕΚ.
                           
                        
               
                  
                              α)
                           
                           
                              Στην περίπτωση ζελατίνης:
                              Παράρτημα XV κεφάλαιο 11.
                           
                        
                              β)
                           
                           
                              Στην περίπτωση υδρολυμένης πρωτεΐνης:
                              Παράρτημα XV κεφάλαιο 12.
                           
                        
            
                  6
               
               
                  Όξινο φωσφορικό ασβέστιο
               
               
                  Υλικά της κατηγορίας 3 που αναφέρονται στο άρθρο 10 στοιχεία α), β), δ), ε), στ), ζ), η), θ), ι) και ια).
               
               
                  Το όξινο φωσφορικό ασβέστιο πρέπει να έχει παραχθεί σύμφωνα με το παράρτημα X κεφάλαιο ΙΙ τμήμα 6.
               
               
                  Τρίτες χώρες που παρατίθενται στο παράρτημα II μέρος 1 του κανονισμού (ΕΕ) αριθ. 206/2010, και οι ακόλουθες χώρες:
                  
                               
                           
                           
                              (KR) Νότια Κορέα
                           
                        
                               
                           
                           
                              (MY) Μαλαισία
                           
                        
                               
                           
                           
                              (PK) Πακιστάν
                           
                        
                               
                           
                           
                              (TW) Ταϊβάν.
                           
                        
               
                  Παράρτημα XV κεφάλαιο 12.
               
            
                  7
               
               
                  Φωσφορικό ασβέστιο
               
               
                  Υλικά της κατηγορίας 3 που αναφέρονται στο άρθρο 10 στοιχεία α), β), δ), ε), στ), ζ), η), θ) και ια).
               
               
                  Το φωσφορικό ασβέστιο πρέπει να έχει παραχθεί σύμφωνα με το παράρτημα X κεφάλαιο ΙΙ τμήμα 7.
               
               
                  Τρίτες χώρες που παρατίθενται στο παράρτημα II μέρος 1 του κανονισμού (ΕΕ) αριθ. 206/2010, και οι ακόλουθες χώρες:
                  
                               
                           
                           
                              (KR) Νότια Κορέα
                           
                        
                               
                           
                           
                              (MY) Μαλαισία
                           
                        
                               
                           
                           
                              (PK) Πακιστάν
                           
                        
                               
                           
                           
                              (TW) Ταϊβάν.
                           
                        
               
                  Παράρτημα XV κεφάλαιο 12.
               
            
                  8
               
               
                  Κολλαγόνο
               
               
                  Υλικά της κατηγορίας 3 που αναφέρονται στο άρθρο 10 στοιχεία α), β), ε), στ), ζ), θ) και ι).
               
               
                  Το κολλαγόνο πρέπει να έχει παραχθεί σύμφωνα με το παράρτημα X κεφάλαιο ΙΙ τμήμα 8.
               
               
                  Τρίτες χώρες που παρατίθενται στο παράρτημα II μέρος 1 του κανονισμού (ΕΕ) αριθ. 206/2010, και οι ακόλουθες χώρες:
                  
                               
                           
                           
                              (KR) Νότια Κορέα
                           
                        
                               
                           
                           
                              (MY) Μαλαισία
                           
                        
                               
                           
                           
                              (PK) Πακιστάν
                           
                        
                               
                           
                           
                              (TW) Ταϊβάν.
                           
                        
               
                  Παράρτημα XV κεφάλαιο 11.
               
            
                  9
               
               
                  Προϊόντα αυγών
               
               
                  Υλικά της κατηγορίας 3 που αναφέρονται στο άρθρο 10 στοιχεία ε) και στ) και στο στοιχείο ια) σημείο ii).
               
               
                  Τα προϊόντα αυγών πρέπει να έχουν παραχθεί σύμφωνα με το παράρτημα X κεφάλαιο ΙΙ τμήμα 9.
               
               
                  Τρίτες χώρες που παρατίθενται στο παράρτημα II μέρος 1 του κανονισμού (ΕΕ) αριθ. 206/2010, και τρίτες χώρες ή τμήματα τρίτων χωρών απ’ όπου τα κράτη μέλη επιτρέπουν τις εισαγωγές νωπού κρέατος πουλερικών, αυγών και προϊόντων αυγών, που παρατίθενται στο παράρτημα Ι μέρος 1 του κανονισμού (ΕΚ) αριθ. 798/2008.
               
               
                  Παράρτημα XV κεφάλαιο 15.
               
            
         Τμήμα 2
      
      
         Εισαγωγή μεταποιημένης ζωικής πρωτεΐνης
      
      Οι ακόλουθες απαιτήσεις θα εφαρμόζονται στην εισαγωγή μεταποιημένης ζωικής πρωτεΐνης:
      
                  1.
               
               
                  Προτού επιτραπεί η ελεύθερη κυκλοφορία αποστολών προϊόντων εντός της Ένωσης, η αρμόδια αρχή πρέπει να λαμβάνει δείγματα μεταποιημένης ζωικής πρωτεΐνης από εισαγόμενες αποστολές στον συνοριακό σταθμό ελέγχου ώστε να εξασφαλίζεται η συμμόρφωσης με τις γενικές απαιτήσεις του παραρτήματος X κεφάλαιο Ι.
                  Η αρμόδια αρχή πρέπει:
                  
                              α)
                           
                           
                              να λαμβάνει δείγματα από κάθε αποστολή προϊόντων που μεταφέρονται χύδην·
                           
                        
                              β)
                           
                           
                              να λαμβάνει τυχαία δείγματα από τις αποστολές προϊόντων που συσκευάστηκαν στην παρασκευαστική μονάδα καταγωγής.
                           
                        
            
                  2.
               
               
                  Κατά παρέκκλιση από την παράγραφο 1, όταν έξι διαδοχικές δοκιμές σε αποστολές χύδην που προέρχονται από συγκεκριμένη τρίτη χώρα δίνουν αρνητικά αποτελέσματα, η αρμόδια αρχή του συνοριακού σταθμού ελέγχου μπορεί να διενεργεί τυχαία δειγματοληψία στις επόμενες αποστολές χύδην που προέρχονται από την εν λόγω τρίτη χώρα.
                  Αν ένα από αυτά τα τυχαία δείγματα δώσει θετικά αποτελέσματα, η αρμόδια αρχή που διενεργεί τη δειγματοληψία πρέπει να ενημερώνει την αρμόδια αρχή της τρίτης χώρας καταγωγής, ώστε να μπορεί να λάβει κατάλληλα μέτρα για να επανορθώσει την κατάσταση.
                  Η αρμόδια αρχή της τρίτης χώρας καταγωγής πρέπει να κοινοποιεί τα μέτρα αυτά στην αρμόδια αρχή που διενεργεί τη δειγματοληψία.
                  Αν διαπιστωθεί και άλλο θετικό αποτέλεσμα από την ίδια πηγή, η αρμόδια αρχή του συνοριακού σταθμού ελέγχου πρέπει να λαμβάνει δείγματα από κάθε αποστολή που προέρχεται από την ίδια πηγή έως ότου έξι διαδοχικές δοκιμές δώσουν εκ νέου αρνητικά αποτελέσματα.
               
            
                  3.
               
               
                  Οι αρμόδιες αρχές πρέπει να τηρούν μητρώο στο οποίο καταγράφονται τα αποτελέσματα των δειγματοληπτικών ελέγχων που πραγματοποιούνται σε όλες τις αποστολές που υποβάλλονται σε δειγματοληψία, και να το φυλάσσουν για τρία τουλάχιστον έτη.
               
            
                  4.
               
               
                  Όταν μια αποστολή που εισάγεται στην Ένωση παρουσιάσει θετικό αποτέλεσμα στον έλεγχο για τη σαλμονέλα ή όταν δεν πληροί τα μικροβιολογικά πρότυπα για τα εντεροβακτηρίδια που καθορίζονται στο παράρτημα X κεφάλαιο I, πρέπει είτε:
                  
                              α)
                           
                           
                              να αντιμετωπίζεται σύμφωνα με τη διαδικασία του άρθρου 17 παράγραφος 2 στοιχείο α) της οδηγίας 97/78/ΕΚ· ή
                           
                        
                              β)
                           
                           
                              να υποβάλλεται σε νέα επεξεργασία σε μονάδα επεξεργασίας ή να απολυμαίνεται με μέθοδο εγκεκριμένη από την αρμόδια αρχή. Η αποστολή δεν πρέπει να αποδεσμεύεται προτού ολοκληρωθεί η επεξεργασία, διενεργηθεί ο έλεγχος για τη σαλμονέλα και τα εντεροβακτηρίδια, αν κρίνεται αναγκαίο, από την αρμόδια αρχή σύμφωνα με το παράρτημα X κεφάλαιο I, και ληφθεί αρνητικό αποτέλεσμα.
                           
                        
            
         Τμήμα 3
      
      
         Εισαγωγή τετηγμένων λιπών
      
      Οι ακόλουθες απαιτήσεις θα εφαρμόζονται στην εισαγωγή τετηγμένων λιπών:
      Τα τετηγμένα λίπη θα πρέπει:
      
                  α)
               
               
                  να έχουν παραχθεί εξ ολοκλήρου ή εν μέρει από αμεταποίητο υλικό χοίρου και να προέρχονται από τρίτη χώρα ή τμήμα εδάφους τρίτης χώρας απαλλαγμένης από τον αφθώδη πυρετό κατά τους τελευταίους 24 μήνες και απαλλαγμένης από την κλασική πανώλη των χοίρων και την αφρικανική πανώλη των χοίρων κατά τους τελευταίους 12 μήνες·
               
            
                  β)
               
               
                  να έχουν παραχθεί εξ ολοκλήρου ή εν μέρει από αμεταποίητο υλικό πουλερικών και να προέρχονται από τρίτη χώρα ή τμήμα εδάφους τρίτης χώρας απαλλαγμένης από την ψευδοπανώλη των πτηνών και τη γρίπη των πτηνών κατά τους τελευταίους έξι μήνες·
               
            
                  γ)
               
               
                  να έχουν παραχθεί εξ ολοκλήρου ή εν μέρει από αμεταποίητο υλικό μηρυκαστικών και να προέρχονται από τρίτη χώρα ή τμήμα εδάφους τρίτης χώρας απαλλαγμένης από τον αφθώδη πυρετό κατά τους τελευταίους 24 μήνες και απαλλαγμένης από την πανώλη των βοοειδών κατά τους τελευταίους 12 μήνες· ή
               
            
                  δ)
               
               
                  όταν έχει εκδηλωθεί εστία μιας από τις νόσους που αναφέρονται στα στοιχεία α), β) και γ) κατά την αντίστοιχη περίοδο η οποία αναφέρεται στα εν λόγω στοιχεία, να έχουν υποστεί μία από τις ακόλουθες θερμικές επεξεργασίες:
                  
                              i)
                           
                           
                              σε θερμοκρασία τουλάχιστον 70 °C για τουλάχιστον 30 λεπτά, ή
                           
                        
                              ii)
                           
                           
                              σε θερμοκρασία τουλάχιστον 90 °C για τουλάχιστον 15 λεπτά.
                           
                        Οι λεπτομέρειες σχετικά με τα κρίσιμα σημεία ελέγχου θα πρέπει να καταγράφονται από τους υπευθύνους επιχειρήσεων και να φυλάσσονται έτσι ώστε ο ιδιοκτήτης, ο υπεύθυνος ή ο αντιπρόσωπός τους και, αν κρίνεται αναγκαίο, η αρμόδια αρχή να μπορούν να παρακολουθούν τη λειτουργία της μονάδας. Τα καταγραφόμενα στοιχεία πρέπει να περιλαμβάνουν το μέγεθος των σωματιδίων, την κρίσιμη θερμοκρασία και, κατά περίπτωση, τον απόλυτο χρόνο, την πίεση, τον ρυθμό τροφοδότησης σε πρώτη ύλη και τον ρυθμό ανακύκλωσης λίπους.
               
            
         Τμήμα 4
      
      
         Εισαγωγή γάλακτος, προϊόντων με βάση το γάλα, παράγωγων του γάλακτος, πρωτογάλακτος και προϊόντων με βάση το πρωτόγαλα
      
      
                  A.
               
               
                  Οι ακόλουθες απαιτήσεις θα εφαρμόζονται στην εισαγωγή γάλακτος, προϊόντων με βάση το γάλα, παράγωγων του γάλακτος, πρωτογάλακτος και προϊόντων με βάση το πρωτόγαλα:
                  
                              1.
                           
                           
                              Το γάλα, τα προϊόντα με βάση το γάλα και τα παράγωγα του γάλακτος πρέπει:
                              
                                          α)
                                       
                                       
                                          να έχουν υποστεί τουλάχιστον μία από τις επεξεργασίες που προβλέπονται στα σημεία 1.1, 1.2, 1.3 και στο σημείο Β.1.4 στοιχείο α) του παραρτήματος X κεφάλαιο ΙΙ τμήμα 4 μέρος Ι·
                                       
                                    
                                          β)
                                       
                                       
                                          να συμμορφώνονται με τα σημεία Β.2 και Β.4 και, στην περίπτωση του ορού γάλακτος, με το σημείο Β.3 του παραρτήματος X κεφάλαιο ΙΙ τμήμα 4 μέρος I.
                                       
                                    
                        
                              2.
                           
                           
                              Κατά παρέκκλιση από το σημείο Β.1.4 του παραρτήματος Χ κεφάλαιο ΙΙ τμήμα 4 μέρος Ι, επιτρέπονται οι εισαγωγές γάλακτος, προϊόντων με βάση το γάλα και παράγωγων του γάλακτος από τις τρίτες χώρες που είναι εγκεκριμένες για τον σκοπό αυτό και παρατίθενται στη στήλη «Α» του παραρτήματος Ι του κανονισμού (ΕΕ) αριθ. 605/2010, με τον όρο ότι το γάλα, τα προϊόντα με βάση το γάλα και τα παράγωγα του γάλακτος έχουν υποβληθεί σε επεξεργασία HTST μία φορά και:
                              
                                          α)
                                       
                                       
                                          δεν αποστάλθηκαν πριν από την παρέλευση περιόδου τουλάχιστον 21 ημερών μετά την παραγωγή και, στη διάρκεια αυτής της περιόδου, δεν εντοπίστηκε κρούσμα αφθώδους πυρετού στην τρίτη χώρα εξαγωγής· ή
                                       
                                    
                                          β)
                                       
                                       
                                          παρουσιάστηκαν σε συνοριακό σταθμό ελέγχου εισόδου στην Ένωση τουλάχιστον 21 ημέρες μετά την παραγωγή και, στη διάρκεια αυτής της περιόδου, δεν εντοπίστηκε κρούσμα αφθώδους πυρετού στην τρίτη χώρα εξαγωγής.
                                       
                                    
                        
            
                  B.
               
               
                  Οι ακόλουθες απαιτήσεις πρέπει να εφαρμόζονται στην εισαγωγή πρωτογάλακτος και προϊόντων με βάση το πρωτόγαλα:
                  
                              1.
                           
                           
                              Τα υλικά έχουν υποβληθεί σε επεξεργασία HTST μία φορά και:
                              
                                          α)
                                       
                                       
                                          δεν αποστάλθηκαν πριν από την παρέλευση περιόδου τουλάχιστον 21 ημερών μετά την παραγωγή και, στη διάρκεια αυτής της περιόδου, δεν εντοπίστηκε κρούσμα αφθώδους πυρετού στην τρίτη χώρα εξαγωγής· ή
                                       
                                    
                                          β)
                                       
                                       
                                          παρουσιάστηκαν σε συνοριακό σταθμό ελέγχου εισόδου στην Ένωση τουλάχιστον 21 ημέρες μετά την παραγωγή και, στη διάρκεια αυτής της περιόδου, δεν εντοπίστηκε κρούσμα αφθώδους πυρετού στην τρίτη χώρα εξαγωγής.
                                       
                                    
                        
                              2.
                           
                           
                              Τα υλικά έχουν ληφθεί από βοοειδή που υπόκεινται σε τακτικούς κτηνιατρικούς ελέγχους ώστε να εξασφαλίζεται ότι προέρχονται από εκμεταλλεύσεις στις οποίες όλες οι αγέλες βοοειδών:
                              
                                          α)
                                       
                                       
                                          είτε αναγνωρίζονται ως επισήμως απαλλαγμένες από φυματίωση και επισήμως απαλλαγμένες από βρουκέλωση όπως ορίζεται στο άρθρο 2 παράγραφος 2 στοιχεία δ) και στ) της οδηγίας 64/432/ΕΟΚ είτε δεν περιορίζονται δυνάμει της εθνικής νομοθεσίας της τρίτης χώρας καταγωγής του πρωτογάλατος όσον αφορά την εκρίζωση της φυματίωσης και της βρουκέλωσης· και
                                       
                                    
                                          β)
                                       
                                       
                                          είτε αναγνωρίζονται ως επισήμως απαλλαγμένες από ενζωοτική λεύκωση των βοοειδών όπως ορίζεται στο άρθρο 2 παράγραφος 2 στοιχείο ι) της οδηγίας 64/432/ΕΟΚ είτε περιλαμβάνονται σε επίσημο σύστημα για τον έλεγχο της ενζωοτικής λεύκωσης των βοοειδών και δεν υπήρχαν ως αποτέλεσμα των κλινικών και εργαστηριακών δοκιμών ενδείξεις της νόσου αυτής στην αγέλη κατά τη διάρκεια των προηγούμενων δύο ετών.
                                       
                                    
                        
                              3.
                           
                           
                              Μετά την ολοκλήρωση της μεταποίησης, θα πρέπει να έχουν ληφθεί όλες οι προφυλάξεις ώστε να αποτρέπεται η επιμόλυνση του πρωτογάλατος ή των προϊόντων με βάση το πρωτόγαλα.
                           
                        
                              4.
                           
                           
                              Το τελικό προϊόν φέρει σήμανση στην οποία αναφέρεται ότι περιέχει υλικό της κατηγορίας 3 και ότι δεν προορίζεται για κατανάλωση από τον άνθρωπο, και πρέπει να έχει:
                              
                                          α)
                                       
                                       
                                          συσκευαστεί σε νέους περιέκτες· ή
                                       
                                    
                                          β)
                                       
                                       
                                          μεταφερθεί χύδην σε περιέκτες ή άλλα μέσα μεταφοράς τα οποία, πριν από τη χρήση, είχαν καθαριστεί και απολυμανθεί διεξοδικά.
                                       
                                    
                        
            ΚΕΦΑΛΑΙΟ ΙΙ
      
         ΕΙΔΙΚΕΣ ΑΠΑΙΤΗΣΕΙΣ ΓΙΑ ΤΗΝ ΕΙΣΑΓΩΓΗ ΣΤΗΝ ΕΝΩΣΗ ΚΑΙ ΤΗ ΔΙΑΜΕΤΑΚΟΜΙΣΗ ΜΕΣΩ ΑΥΤΗΣ ΖΩΙΚΩΝ ΥΠΟΠΡΟΪΟΝΤΩΝ ΚΑΙ ΠΑΡΑΓΩΓΩΝ ΠΡΟΪΟΝΤΩΝ ΓΙΑ ΧΡΗΣΕΙΣ ΕΚΤΟΣ ΤΗΣ ΑΛΥΣΙΔΑΣ ΖΩΟΤΡΟΦΩΝ ΓΙΑ ΕΚΤΡΕΦΟΜΕΝΑ ΖΩΑ ΠΛΗΝ ΤΩΝ ΓΟΥΝΟΦΟΡΩΝ ΖΩΩΝ
      
      
         Τμήμα 1
      
      
         Ειδικές απαιτήσεις
      
      Όπως αναφέρεται στο άρθρο 41 παράγραφος 1 στοιχείο α) και παράγραφος 2 στοιχείο γ) και στο άρθρο 41 παράγραφος 3 του κανονισμού (ΕΚ) αριθ. 1069/2009, στις εισαγόμενες αποστολές υλικού της κατηγορίας 3 και παράγωγων προϊόντων τους για χρήσεις εκτός της αλυσίδας ζωοτροφών για εκτρεφόμενα ζώα, καθώς και στις διαμετακομιζόμενες αποστολές των εν λόγω προϊόντων εφαρμόζονται οι ακόλουθες ειδικές απαιτήσεις:
      
                  α)
               
               
                  πρέπει να αποτελούνται ή να έχουν παραχθεί από ζωικά υποπροϊόντα και παράγωγα προϊόντα που αναφέρονται στη στήλη «Πρώτες ύλες» του πίνακα 2·
               
            
                  β)
               
               
                  πρέπει να πληρούν τους όρους εισαγωγής και διαμετακόμισης που καθορίζονται στη στήλη «Όροι εισαγωγής και διαμετακόμισης» του πίνακα 2·
               
            
                  γ)
               
               
                  πρέπει να προέρχονται από τρίτη χώρα ή τμήμα τρίτης χώρας που παρατίθεται στη στήλη «Κατάλογος τρίτων χωρών» του πίνακα 2· και
               
            
                  δ)
               
               
                  κατά τη μεταφορά στο σημείο εισόδου στην Ένωση όπου πραγματοποιούνται οι κτηνιατρικοί έλεγχοι, πρέπει να συνοδεύονται από το υγειονομικό πιστοποιητικό ή άλλο έγγραφο, κατά περίπτωση, το οποίο αναφέρεται στήλη «Πιστοποιητικά/υποδείγματα εγγράφων» του πίνακα 2· ή
               
            
                  ε)
               
               
                  κατά τη μεταφορά στο σημείο εισόδου στην Ένωση όπου πραγματοποιούνται οι κτηνιατρικοί έλεγχοι, πρέπει να συνοδεύονται από έγγραφο που ανταποκρίνεται στο υπόδειγμα το οποίο αναφέρεται στήλη «Πιστοποιητικά/υποδείγματα εγγράφων» του πίνακα 2.
               
            
         Πίνακας 2
      
      
                  Αριθ.
               
               
                  Προϊόν
               
               
                  Πρώτες ύλες [παραπομπή στις διατάξεις του κανονισμού (ΕΚ) αριθ. 1069/2009]
               
               
                  Όροι εισαγωγής και διαμετακόμισης
               
               
                  Κατάλογος τρίτων χωρών
               
               
                  Πιστοποιητικά/υποδείγματα εγγράφων
               
            
                  1
               
               
                  Μεταποιημένη κόπρος, παράγωγα προϊόντα από μεταποιημένη κόπρο και γκουανό από νυχτερίδες
               
               
                  Υλικά της κατηγορίας 2 που αναφέρονται στο άρθρο 9 στοιχείο α).
               
               
                  Η μεταποιημένη κόπρος, τα παράγωγα προϊόντα από μεταποιημένη κόπρο και το γκουανό από νυχτερίδες πρέπει να έχουν παραχθεί σύμφωνα με το παράρτημα ΧΙ κεφάλαιο Ι τμήμα 2.
               
               
                  Τρίτες χώρες που παρατίθενται:
                  
                              α)
                           
                           
                              στο παράρτημα ΙΙ μέρος 1 του κανονισμού (ΕΕ) αριθ. 206/2010·
                           
                        
                              β)
                           
                           
                              στο παράρτημα I της απόφασης 2004/211/ΕΚ· ή
                           
                        
                              γ)
                           
                           
                              στο παράρτημα Ι μέρος 1 του κανονισμού (ΕΚ) αριθ. 798/2008.
                           
                        
               
                  Παράρτημα XV κεφάλαιο 17.
               
            
                  2
               
               
                  Προϊόντα αίματος, πλην των προερχομένων από ιπποειδή, για την παρασκευή παράγωγων προϊόντων για χρήσεις εκτός της αλυσίδας ζωοτροφών για εκτρεφόμενα ζώα
               
               
                  Υλικά της κατηγορίας 1 που αναφέρονται στο άρθρο 8 στοιχεία γ) και δ) και υλικά της κατηγορίας 3 που αναφέρονται στο άρθρο 10 στοιχεία α), β), δ) και η).
               
               
                  Τα προϊόντα αίματος πρέπει να έχουν παραχθεί σύμφωνα με το τμήμα 2.
               
               
                  Οι ακόλουθες τρίτες χώρες:
                  
                              α)
                           
                           
                              στην περίπτωση προϊόντων αίματος οπληφόρων που δεν έχουν υποβληθεί σε επεξεργασία:
                              Τρίτες χώρες ή μέρη τρίτων χωρών που παρατίθενται στο παράρτημα ΙΙ μέρος 1 του κανονισμού (ΕΕ) αριθ. 206/2010 απ’ όπου επιτρέπονται οι εισαγωγές νωπού κρέατος όλων των ειδών κατοικίδιων οπληφόρων και μόνο για την περίοδο που αναφέρεται στις στήλες 7 και 8 του εν λόγω μέρους.
                              Ιαπωνία.
                           
                        
                              β)
                           
                           
                              στην περίπτωση προϊόντων αίματος πουλερικών και άλλων ειδών πτηνών που δεν έχουν υποβληθεί σε επεξεργασία:
                              Τρίτες χώρες ή μέρη τρίτων χωρών που παρατίθενται στο παράρτημα Ι μέρος 1 του κανονισμού (ΕΚ) αριθ. 798/2008.
                              Ιαπωνία.
                           
                        
                              γ)
                           
                           
                              στην περίπτωση προϊόντων αίματος άλλων ζώων που δεν έχουν υποβληθεί σε επεξεργασία:
                              Τρίτες χώρες που παρατίθενται στο παράρτημα ΙΙ μέρος 1 του κανονισμού (ΕΕ) αριθ. 206/2010, στο παράρτημα Ι μέρος 1 του κανονισμού (ΕΚ) αριθ. 798/2008 ή στο παράρτημα Ι μέρος 1 του κανονισμού (ΕΚ) αριθ. 119/2009.
                              Ιαπωνία.
                           
                        
                              δ)
                           
                           
                              στην περίπτωση προϊόντων αίματος οποιουδήποτε είδους ζώου τα οποία έχουν υποβληθεί σε επεξεργασία:
                              Τρίτες χώρες που παρατίθενται στο παράρτημα ΙΙ μέρος 1 του κανονισμού (ΕΕ) αριθ. 206/2010, στο παράρτημα Ι μέρος 1 του κανονισμού (ΕΚ) αριθ. 798/2008 ή στο παράρτημα Ι μέρος 1 του κανονισμού (ΕΚ) αριθ. 119/2009.
                              Ιαπωνία.
                           
                        
               
                  
                              α)
                           
                           
                              Στην περίπτωση προϊόντων αίματος που δεν έχουν υποβληθεί σε επεξεργασία:
                              Παράρτημα XV κεφάλαιο 4(Γ).
                           
                        
                              β)
                           
                           
                              Στην περίπτωση προϊόντων αίματος που έχουν υποβληθεί σε επεξεργασία:
                              Παράρτημα XV κεφάλαιο 4(Δ).
                           
                        
            
                  3
               
               
                  Αίμα και προϊόντα αίματος από ιπποειδή
               
               
                  Υλικά της κατηγορίας 3 που αναφέρονται στο άρθρο 10 στοιχεία α), β), δ) και η).
               
               
                  Το αίμα και τα προϊόντα αίματος πρέπει να πληρούν τις απαιτήσεις του τμήματος 3.
               
               
                  Οι ακόλουθες τρίτες χώρες:
                  
                              α)
                           
                           
                              στην περίπτωση αίματος που έχει συλλεχθεί σύμφωνα με το παράρτημα XIII κεφάλαιο IV παράγραφος 1 ή όταν τα προϊόντα αίματος έχουν παραχθεί σύμφωνα με την παράγραφο 2 στοιχείο β) σημείο i) του εν λόγω κεφαλαίου:
                              Τρίτες χώρες ή τμήματα τρίτων χωρών που παρατίθενται στο παράρτημα I της απόφασης 2004/211/ΕΚ, απ’ όπου επιτρέπεται η εισαγωγή ιπποειδών για αναπαραγωγή και κρεατοπαραγωγή·
                           
                        
                              β)
                           
                           
                              στην περίπτωση προϊόντων αίματος που έχουν υποστεί επεξεργασία σύμφωνα με το παράρτημα ΧΙΙΙ κεφάλαιο IV παράγραφος 2 στοιχείο β) σημείο ii):
                              Τρίτες χώρες που παρατίθενται στο παράρτημα ΙΙ μέρος 1 του κανονισμού (ΕΕ) αριθ. 206/2010, από τις οποίες τα κράτη μέλη επιτρέπουν τις εισαγωγές νωπού κρέατος κατοικίδιων ιπποειδών.
                           
                        
               
                  Παράρτημα XV κεφάλαιο 4(A).
               
            
                  4
               
               
                  Νωπές ή διατηρημένες σε ψύξη δορές και δέρματα οπληφόρων
               
               
                  Υλικά της κατηγορίας 3 που αναφέρονται στο άρθρο 10 στοιχείο α) και στοιχείο β) σημείο iii).
               
               
                  Οι δορές και τα δέρματα πρέπει να πληρούν τις απαιτήσεις του τμήματος 4 παράγραφοι 1 και 4.
               
               
                  Οι δορές και τα δέρματα προέρχονται από τρίτη χώρα ή, σε περίπτωση διαίρεσης της χώρας σε περιφέρειες σύμφωνα με την ενωσιακή νομοθεσία, από τμήμα τρίτης χώρας που παρατίθεται στο παράρτημα ΙΙ μέρος 1 του κανονισμού (ΕΕ) αριθ. 206/2010, απ’ όπου τα κράτη μέλη επιτρέπουν τις εισαγωγές νωπού κρέατος από το ίδιο είδος.
               
               
                  Παράρτημα XV κεφάλαιο 5(A).
               
            
                  5
               
               
                  Κατεργασμένες δορές και δέρματα οπληφόρων
               
               
                  Υλικά της κατηγορίας 3 που αναφέρονται στο άρθρο 10 στοιχείο α) και στοιχείο β) σημεία iii) και iii) και στοιχείο ιδ).
               
               
                  Οι δορές και τα δέρματα πρέπει να πληρούν τις απαιτήσεις του τμήματος 4 παράγραφοι 2, 3 και 4.
               
               
                  
                              α)
                           
                           
                              Στην περίπτωση κατεργασμένων δορών και δερμάτων οπληφόρων:
                              Τρίτες χώρες ή τμήματα τρίτων χωρών που παρατίθενται στο παράρτημα ΙΙ μέρος 1 του κανονισμού (ΕΕ) αριθ. 206/2010.
                           
                        
                              β)
                           
                           
                              Στην περίπτωση κατεργασμένων δορών και δερμάτων μηρυκαστικών που προορίζονται για αποστολή στην Ευρωπαϊκή Ένωση και έχουν κρατηθεί χωριστά επί 21 ημέρες ή θα μεταφέρονται επί 21 ημέρες χωρίς διακοπή πριν από την εισαγωγή τους:
                              Οποιαδήποτε τρίτη χώρα.
                           
                        
               
                  
                              α)
                           
                           
                              Στην περίπτωση κατεργασμένων δορών και δερμάτων οπληφόρων, πλην εκείνων που πληρούν τις απαιτήσεις του τμήματος 4 παράγραφος 2:
                              Παράρτημα XV κεφάλαιο 5(B).
                           
                        
                              β)
                           
                           
                              Στην περίπτωση κατεργασμένων δορών και δερμάτων μηρυκαστικών και ιπποειδών που προορίζονται για αποστολή στην Ευρωπαϊκή Ένωση και έχουν κρατηθεί χωριστά επί 21 ημέρες ή θα μεταφέρονται επί 21 ημέρες χωρίς διακοπή πριν από την εισαγωγή τους:
                              Η επίσημη δήλωση που αναφέρεται στο παράρτημα XV κεφάλαιο 5(Γ).
                           
                        
                              γ)
                           
                           
                              Στην περίπτωση κατεργασμένων δορών και δερμάτων οπληφόρων που πληρούν τις απαιτήσεις του τμήματος 4 παράγραφος 2:
                              Δεν απαιτείται κανένα πιστοποιητικό.
                           
                        
            
                  6
               
               
                  Κυνηγετικά τρόπαια και άλλα παρασκευάσματα από ζώα
               
               
                  Υλικά της κατηγορίας 2 που αναφέρονται στο άρθρο 9 στοιχείο στ) και προέρχονται από άγρια ζώα για τα οποία δεν υπάρχει υπόνοια ότι έχουν μολυνθεί από μεταδοτική στον άνθρωπο ή στα ζώα νόσο, και υλικά της κατηγορίας 3 που αναφέρονται στο άρθρο 10 στοιχείο α), στοιχείο β) σημεία i), iii) και v) και στοιχείο ιδ).
               
               
                  Τα κυνηγετικά τρόπαια και άλλα παρασκευάσματα πρέπει να πληρούν τις απαιτήσεις του τμήματος 5.
               
               
                  
                              α)
                           
                           
                              Στην περίπτωση κυνηγετικών τροπαίων και άλλων παρασκευασμάτων που αναφέρονται στο τμήμα 5 παράγραφος 2:
                              Οποιαδήποτε τρίτη χώρα.
                           
                        
                              β)
                           
                           
                              Στην περίπτωση κυνηγετικών τροπαίων και άλλων παρασκευασμάτων που αναφέρονται στο τμήμα 5 παράγραφος 3:
                              
                                          i)
                                       
                                       
                                          Κυνηγετικά τρόπαια από πτηνά:
                                          Τρίτες χώρες που παρατίθενται στο παράρτημα Ι μέρος 1 του κανονισμού (ΕΚ) αριθ. 798/2008, από τις οποίες τα κράτη μέλη επιτρέπουν τις εισαγωγές νωπού κρέατος πουλερικών, καθώς και από τις ακόλουθες χώρες:
                                          
                                                       
                                                   
                                                   
                                                      (GL) Γροιλανδία
                                                   
                                                
                                                       
                                                   
                                                   
                                                      (TN) Τυνησία.
                                                   
                                                
                                    
                                          ii)
                                       
                                       
                                          Κυνηγετικά τρόπαια από οπληφόρα:
                                          Τρίτες χώρες που παρατίθενται στην κατάλληλη στήλη για το νωπό κρέας οπληφόρων στο παράρτημα ΙΙ μέρος 1 του κανονισμού (ΕΕ) αριθ. 206/2010, συμπεριλαμβανομένων τυχόν περιορισμών που προβλέπονται στη στήλη για ειδικές παρατηρήσεις σχετικά με το νωπό κρέας.
                                       
                                    
                        
               
                  
                              α)
                           
                           
                              Στην περίπτωση κυνηγετικών τροπαίων που αναφέρονται στο τμήμα 5 παράγραφος 2:
                              Παράρτημα XV κεφάλαιο 6(A).
                           
                        
                              β)
                           
                           
                              Στην περίπτωση κυνηγετικών τροπαίων που αναφέρονται στο τμήμα 5 παράγραφος 3:
                              Παράρτημα XV κεφάλαιο 6(B).
                           
                        
                              γ)
                           
                           
                              Στην περίπτωση κυνηγετικών τροπαίων που αναφέρονται στο κεφάλαιο V παράγραφος 1:
                              Δεν απαιτείται πιστοποιητικό.
                           
                        
            
                  7
               
               
                  Τρίχες χοίρων
               
               
                  Υλικά της κατηγορίας 3 που αναφέρονται στο άρθρο 10 στοιχείο β) σημείο iv).
               
               
                  Οι τρίχες χοίρων πρέπει να έχουν ληφθεί από ζώα τα οποία προέρχονται από τη χώρα καταγωγής και έχουν σφαγεί σε σφαγείο στη εν λόγω χώρα.
               
               
                  
                              α)
                           
                           
                              Στην περίπτωση ακατέργαστων τριχών χοίρων:
                              Τρίτες χώρες ή, σε περίπτωση διαίρεσης της χώρας σε περιφέρειες, περιοχές τρίτων χωρών, που παρατίθενται στο παράρτημα ΙΙ μέρος 1 του κανονισμού (ΕΕ) αριθ. 206/2010, οι οποίες είναι απαλλαγμένες από την αφρικανική πανώλη των χοίρων κατά τους τελευταίους 12 μήνες πριν από την ημερομηνία της εισαγωγής.
                           
                        
                              β)
                           
                           
                              Στην περίπτωση κατεργασμένων τριχών χοίρων:
                              Τρίτες χώρες που παρατίθενται στο παράρτημα ΙΙ μέρος 1 του κανονισμού (ΕΕ) αριθ. 206/2010, οι οποίες ενδέχεται να μην είναι απαλλαγμένες από την αφρικανική πανώλη των χοίρων κατά τους τελευταίους 12 μήνες πριν από την εισαγωγή.
                           
                        
               
                  
                              α)
                           
                           
                              Αν δεν έχουν εκδηλωθεί κρούσματα αφρικανικής πανώλους των χοίρων κατά τους τελευταίους 12 μήνες:
                              Παράρτημα XV κεφάλαιο 7(A).
                           
                        
                              β)
                           
                           
                              Αν έχουν εκδηλωθεί ένα ή περισσότερα κρούσματα αφρικανικής πανώλους των χοίρων κατά τους τελευταίους 12 μήνες:
                              Παράρτημα XV κεφάλαιο 7(B).
                           
                        
            
                  8
               
               
                  Ακατέργαστο μαλλί και τρίχες
               
               
                  Υλικά της κατηγορίας 3 που αναφέρονται στο άρθρο 10 στοιχεία η) και ιδ).
               
               
                  Το ακατέργαστο μαλλί και οι ακατέργαστες τρίχες πρέπει να:
                  
                              α)
                           
                           
                              είναι συσκευασμένα σε ασφαλές περίβλημα και στεγνά· και
                           
                        
                              β)
                           
                           
                              αποστέλλονται απευθείας σε μονάδα παρασκευής παράγωγων προϊόντων με σκοπό χρήσεις εκτός της αλυσίδας ζωοτροφών ή σε μονάδα που εκτελεί ενδιάμεσες δραστηριότητες, υπό συνθήκες που αποτρέπουν την εξάπλωση παθογόνων παραγόντων.
                           
                        
               
                  Οποιαδήποτε τρίτη χώρα
               
               
                  Για τις εισαγωγές ακατέργαστου μαλλιού και τριχών δεν απαιτείται υγειονομικό πιστοποιητικό.
               
            
                  9
               
               
                  Επεξεργασμένα φτερά, τμήματα φτερών και πούπουλα
               
               
                  Υλικά της κατηγορίας 3 που αναφέρονται στο άρθρο 10 στοιχείο β) σημείο v) και στοιχεία η) και ιδ).
               
               
                  Τα επεξεργασμένα φτερά ή τμήματα φτερών πρέπει να πληρούν τις απαιτήσεις του τμήματος 6.
               
               
                  Οποιαδήποτε τρίτη χώρα.
               
               
                  Για τις εισαγωγές προεπεξεργασμένων φτερών, τμημάτων φτερών και πούπουλων δεν απαιτείται υγειονομικό πιστοποιητικό.
               
            
                  10
               
               
                  Υποπροϊόντα μελισσοκομίας
               
               
                  Υλικά της κατηγορίας 3 που αναφέρονται στο άρθρο 10 στοιχείο ε).
               
               
                  
                              α)
                           
                           
                              Στην περίπτωση υποπροϊόντων μελισσοκομίας που προορίζονται για χρήση στη μελισσοκομία, πλην του κεριού από μέλισσες με τη μορφή κηρύθρας:
                              
                                          i)
                                       
                                       
                                          Τα υποπροϊόντα μελισσοκομίας έχουν υποβληθεί σε θερμοκρασία – 12 °C ή χαμηλότερη επί τουλάχιστον 24 ώρες· ή
                                       
                                    
                                          ii)
                                       
                                       
                                          Στην περίπτωση κεριού από μέλισσες, το υλικό έχει μεταποιηθεί σύμφωνα με οποιαδήποτε από τις μεθόδους μεταποίησης 1 έως 5 ή τη μέθοδο μεταποίησης 7, όπως ορίζονται στο παράρτημα ΙV κεφάλαιο III, και έχει καθαριστεί πριν από την εισαγωγή.
                                       
                                    
                        
                              β)
                           
                           
                              Στην περίπτωση κεριού από μέλισσες, πλην του κεριού από μέλισσες με τη μορφή κηρύθρας, για σκοπούς άλλους από τη σίτιση εκτρεφόμενων ζώων, το κερί από μέλισσες έχει καθαριστεί ή μεταποιηθεί σύμφωνα με οποιαδήποτε από τις μεθόδους μεταποίησης 1 έως 5 ή τη μέθοδο μεταποίησης 7, όπως ορίζονται στο παράρτημα ΙV κεφάλαιο III πριν από την εισαγωγή.
                           
                        
               
                  
                              α)
                           
                           
                              Στην περίπτωση υποπροϊόντων μελισσοκομίας που προορίζονται για χρήση στη μελισσοκομία:
                              Τρίτες χώρες που παρατίθενται στο παράρτημα ΙΙ μέρος 1 του κανονισμού (ΕΕ) αριθ. 206/2010, και η ακόλουθη χώρα:
                              (CM) Καμερούν.
                           
                        
                              β)
                           
                           
                              Στην περίπτωση κεριού από μέλισσες για σκοπούς άλλους από τη σίτιση εκτρεφόμενων ζώων:
                              Οποιαδήποτε τρίτη χώρα.
                           
                        
               
                  
                              α)
                           
                           
                              Στην περίπτωση υποπροϊόντων μελισσοκομίας που προορίζονται για χρήση στη μελισσοκομία:
                              Παράρτημα XV κεφάλαιο 13.
                           
                        
                              β)
                           
                           
                              Στην περίπτωση κεριού από μέλισσες για σκοπούς άλλους από τη σίτιση εκτρεφόμενων ζώων:
                              Εμπορικό έγγραφο που βεβαιώνει τον καθαρισμό ή τη μεταποίηση.
                           
                        
            
                  11
               
               
                  Οστά και προϊόντα με βάση τα οστά (εκτός από το οστεάλευρο), κέρατα και προϊόντα με βάση τα κέρατα (εκτός από το κερατάλευρο) και χηλές και προϊόντα με βάση τις χηλές (εκτός από το χηλάλευρο), που προορίζονται για χρήσεις πλην της χρήσης σε ζωοτροφές ή ως λιπάσματα ή βελτιωτικά εδάφους
               
               
                  Υλικά της κατηγορίας 3 που αναφέρονται στο άρθρο 10 στοιχείο α), στοιχείο β) σημεία i) και iii) και στοιχεία ε) και η).
               
               
                  Τα προϊόντα πρέπει να πληρούν τις απαιτήσεις του τμήματος 7.
               
               
                  Οποιαδήποτε τρίτη χώρα.
               
               
                  Τα προϊόντα πρέπει να συνοδεύονται από:
                  
                              α)
                           
                           
                              εμπορικό έγγραφο όπως ορίζεται στο τμήμα 7 παράγραφος 2· και
                           
                        
                              β)
                           
                           
                              δήλωση του εισαγωγέα σύμφωνα με το παράρτημα XV κεφάλαιο 16 σε τουλάχιστον μία επίσημη γλώσσα του κράτους μέλους μέσω του οποίου εισέρχεται για πρώτη φορά η αποστολή στην Ένωση και σε τουλάχιστον μία επίσημη γλώσσα του κράτους μέλους προορισμού.
                           
                        
            
                  12
               
               
                  Τροφές για ζώα συντροφιάς, συμπεριλαμβανομένων των δερμάτινων κοκάλων για σκύλους
               
               
                  
                              α)
                           
                           
                              Στην περίπτωση μεταποιημένων τροφών για ζώα συντροφιάς και δερμάτινων κοκάλων για σκύλους:
                              Υλικά που αναφέρονται στο άρθρο 35 στοιχείο α) σημεία i) και ii).
                           
                        
                              β)
                           
                           
                              Στην περίπτωση πρώτων υλών τροφών για ζώα συντροφιάς:
                              Υλικά που αναφέρονται στο άρθρο 35 στοιχείο α) σημείο iii).
                           
                        
               
                  Οι τροφές για ζώα συντροφιάς και τα δερμάτινα κόκαλα για σκύλους πρέπει να έχουν παραχθεί σύμφωνα με το παράρτημα ΧΙΙΙ κεφάλαιο II.
               
               
                  
                              α)
                           
                           
                              Στην περίπτωση πρώτων υλών τροφών για ζώα συντροφιάς:
                              Τρίτες χώρες που παρατίθενται στο παράρτημα ΙΙ μέρος 1 του κανονισμού (ΕΕ) αριθ. 206/2010 ή στο παράρτημα I του κανονισμού (ΕΚ) αριθ. 798/2008, από τις οποίες τα κράτη μέλη επιτρέπουν τις εισαγωγές νωπού κρέατος από το ίδιο είδος ζώου και στις οποίες επιτρέπεται μόνο το κρέας με κόκαλα.
                              Στην περίπτωση υλικών από ψάρια, τρίτες χώρες που παρατίθενται στο παράρτημα ΙΙ της απόφασης 2006/766/ΕΚ.
                           
                        
                              β)
                           
                           
                              Στην περίπτωση δερμάτινων κοκάλων για σκύλους και τροφών για ζώα συντροφιάς πλην των πρώτων υλών τροφών για ζώα συντροφιάς:
                              Τρίτες χώρες που παρατίθενται στο παράρτημα ΙΙ μέρος 1 του κανονισμού (ΕΕ) αριθ. 206/2010, και οι ακόλουθες χώρες:
                              
                                           
                                       
                                       
                                          (JP) Ιαπωνία
                                       
                                    
                                           
                                       
                                       
                                          (EC) Ισημερινός
                                       
                                    
                                           
                                       
                                       
                                          (LK) Σρι Λάνκα
                                       
                                    
                                           
                                       
                                       
                                          (TW) Ταϊβάν
                                       
                                    
                        
               
                  
                              α)
                           
                           
                              Στην περίπτωση κονσερβοποιημένων τροφών για ζώα συντροφιάς:
                              Παράρτημα XV κεφάλαιο 3(A).
                           
                        
                              β)
                           
                           
                              Στην περίπτωση μεταποιημένων τροφών για ζώα συντροφιάς πλην των κονσερβοποιημένων:
                              Παράρτημα XV κεφάλαιο 3(B).
                           
                        
                              γ)
                           
                           
                              Στην περίπτωση δερμάτινων κοκάλων για σκύλους:
                              Παράρτημα XV κεφάλαιο 3(Γ).
                           
                        
                              δ)
                           
                           
                              Στην περίπτωση πρώτων υλών τροφών για ζώα συντροφιάς:
                              Παράρτημα XV κεφάλαιο 3(Δ).
                           
                        
            
                  13
               
               
                  Γευσιογόνα σπλάχνα για την παρασκευή τροφών για ζώα συντροφιάς
               
               
                  Υλικά που αναφέρονται στο άρθρο 35 στοιχείο α)
               
               
                  Τα γευσιογόνα σπλάχνα πρέπει να έχουν παραχθεί σύμφωνα με το παράρτημα ΧΙΙΙ κεφάλαιο III.
               
               
                  Τρίτες χώρες που παρατίθενται στο παράρτημα ΙΙ μέρος 1 του κανονισμού (ΕΕ) αριθ. 206/2010, από τις οποίες τα κράτη μέλη επιτρέπουν τις εισαγωγές νωπού κρέατος από το ίδιο είδος ζώου και στις οποίες επιτρέπεται μόνο το κρέας με κόκαλα.
                  Στην περίπτωση γευσιογόνων σπλάχνων από υλικά που προέρχονται από ψάρια, τρίτες χώρες που παρατίθενται στο παράρτημα ΙΙ της απόφασης 2006/766/ΕΚ.
               
               
                  Παράρτημα XV κεφάλαιο 3(E).
               
            
                  14
               
               
                  Ζωικά υποπροϊόντα για την παρασκευή τροφών για ζώα συντροφιάς πλην των πρώτων υλών τροφών για ζώα συντροφιάς και παράγωγων προϊόντων για χρήσεις εκτός της αλυσίδας ζωοτροφών
               
               
                  
                              α)
                           
                           
                              Υλικά της κατηγορίας 3 που αναφέρονται στο άρθρο 10 στοιχεία α) έως ια).
                           
                        
                              β)
                           
                           
                              Στην περίπτωση υλικών για την παρασκευή τροφών για ζώα συντροφιάς, υλικά της κατηγορίας 1 που αναφέρονται στο άρθρο 8 στοιχείο γ).
                           
                        
                              γ)
                           
                           
                              Στην περίπτωση γουνών για την παρασκευή παράγωγων προϊόντων, υλικά της κατηγορίας 3 που αναφέρονται στο άρθρο 10 στοιχείο ιδ).
                           
                        
               
                  Τα προϊόντα πρέπει να πληρούν τις απαιτήσεις του τμήματος 8.
               
               
                  
                              α)
                           
                           
                              Στην περίπτωση ζωικών υποπροϊόντων για την παρασκευή τροφών για ζώα συντροφιάς:
                              
                                          i)
                                       
                                       
                                          Στην περίπτωση ζωικών υποπροϊόντων από βοοειδή, αιγοπρόβατα, χοίρους και ιπποειδή, συμπεριλαμβανομένων των εκτρεφόμενων και των άγριων ζώων:
                                          Τρίτες χώρες ή τμήματα τρίτων χωρών που παρατίθενται στο παράρτημα ΙΙ μέρος 1 του κανονισμού (ΕΕ) αριθ. 206/2010, απ’ όπου επιτρέπεται η εισαγωγή νωπού κρέατος για κατανάλωση από τον άνθρωπο.
                                       
                                    
                                          ii)
                                       
                                       
                                          Πρώτες ύλες από πουλερικά συμπεριλαμβανομένων των στρουθιονιδών:
                                          Τρίτες χώρες ή τμήματα τρίτων χωρών που παρατίθενται στο παράρτημα Ι μέρος 1 του κανονισμού (ΕΚ) αριθ. 798/2008 και απ’ όπου τα κράτη μέλη επιτρέπουν τις εισαγωγές νωπού κρέατος πουλερικών.
                                       
                                    
                                          iii)
                                       
                                       
                                          Πρώτες ύλες από ψάρια:
                                          Τρίτες χώρες που παρατίθενται στο παράρτημα II της απόφασης 2006/766/ΕΚ.
                                       
                                    
                                          iv)
                                       
                                       
                                          Πρώτες ύλες από άλλα άγρια χερσαία θηλαστικά και κονικλοειδή:
                                          Τρίτες χώρες που παρατίθενται στο παράρτημα II μέρος 1 του κανονισμού (ΕΕ) αριθ. 206/2010 ή στο παράρτημα Ι μέρος 1 του κανονισμού (ΕΚ) αριθ. 798/2008.
                                       
                                    
                        
                              β)
                           
                           
                              Στην περίπτωση ζωικών υποπροϊόντων για την παρασκευή φαρμάκων:
                              Τρίτες χώρες που παρατίθενται στο παράρτημα II μέρος 1 του κανονισμού (ΕΕ) αριθ. 206/2010, στο παράρτημα Ι μέρος 1 του κανονισμού (ΕΚ) αριθ. 798/2008 ή στο παράρτημα Ι μέρος 1 του κανονισμού (ΕΚ) αριθ. 119/2009, και στις ακόλουθες χώρες:
                              
                                           
                                       
                                       
                                          (JP) Ιαπωνία
                                       
                                    
                                           
                                       
                                       
                                          (PH) Φιλιππίνες
                                       
                                    
                                           
                                       
                                       
                                          (TW) Ταϊβάν.
                                       
                                    
                        
                              γ)
                           
                           
                              Στην περίπτωση ζωικών υποπροϊόντων για την παρασκευή προϊόντων για χρήσεις εκτός της αλυσίδας ζωοτροφών για εκτρεφόμενα ζώα, πλην των φαρμάκων:
                              Τρίτες χώρες που παρατίθενται στο παράρτημα II μέρος 1 του κανονισμού (ΕΕ) αριθ. 206/2010 από τις οποίες επιτρέπονται οι εισαγωγές νωπού κρέατος από τα αντίστοιχα είδη, στο παράρτημα Ι μέρος 1 του κανονισμού (ΕΚ) αριθ. 798/2008, στο παράρτημα Ι μέρος 1 του κανονισμού (ΕΚ) αριθ. 119/2009 της Επιτροπής ή, στην περίπτωση υλικών από ψάρια, τρίτες χώρες που παρατίθενται στο παράρτημα II της απόφασης 2006/766/ΕΚ.
                           
                        
               
                  
                              α)
                           
                           
                              Στην περίπτωση ζωικών υποπροϊόντων για την παρασκευή μεταποιημένων τροφών για ζώα συντροφιάς:
                              Παράρτημα XV κεφάλαιο 3(ΣΤ).
                           
                        
                              β)
                           
                           
                              Στην περίπτωση ζωικών υποπροϊόντων για την παρασκευή προϊόντων με σκοπό χρήσεις εκτός της αλυσίδας ζωοτροφών για εκτρεφόμενα ζώα:
                              Παράρτημα XV κεφάλαιο 8.
                           
                        
            
                  15
               
               
                  Ζωικά υποπροϊόντα για χρήση ως πρώτες ύλες τροφών για ζώα συντροφιάς
               
               
                  Υλικά της κατηγορίας 3 που αναφέρονται στο άρθρο 10 στοιχείο α) και στοιχείο β) σημεία i) και ii).
               
               
                  Τα προϊόντα πρέπει να πληρούν τις απαιτήσεις του τμήματος 8.
               
               
                  Τρίτες χώρες που παρατίθενται στο παράρτημα ΙΙ μέρος 1 του κανονισμού (ΕΕ) αριθ. 206/2010, από τις οποίες τα κράτη μέλη επιτρέπουν τις εισαγωγές νωπού κρέατος από το ίδιο είδος ζώου και στις οποίες επιτρέπεται μόνο το κρέας με κόκαλα.
                  Στην περίπτωση υλικών από ψάρια, τρίτες χώρες που παρατίθενται στο παράρτημα II της απόφασης 2006/766/ΕΚ.
               
               
                  Παράρτημα XV κεφάλαιο 3(Δ).
               
            
                  16
               
               
                  Ζωικά υποπροϊόντα για χρήση σε ζωοτροφές για γουνοφόρα ζώα
               
               
                  Υλικά της κατηγορίας 3 που αναφέρονται στο άρθρο 10 στοιχείο α) και στοιχείο β) σημεία i) και ii).
               
               
                  Τα προϊόντα πρέπει να πληρούν τις απαιτήσεις του τμήματος 8.
               
               
                  Τρίτες χώρες που παρατίθενται στο παράρτημα ΙΙ μέρος 1 του κανονισμού (ΕΕ) αριθ. 206/2010 ή στο παράρτημα Ι του κανονισμού (ΕΚ) αριθ. 798/2008, από τις οποίες τα κράτη μέλη επιτρέπουν τις εισαγωγές νωπού κρέατος από το ίδιο είδος ζώου και στις οποίες επιτρέπεται μόνο το κρέας με κόκαλα.
                  Στην περίπτωση υλικών από ψάρια, τρίτες χώρες που παρατίθενται στο παράρτημα II της απόφασης 2006/766/ΕΚ.
               
               
                  Παράρτημα XV κεφάλαιο 3(Δ).
               
            
                  17
               
               
                  Τετηγμένα λίπη για ορισμένους σκοπούς εκτός της αλυσίδας ζωοτροφών για εκτρεφόμενα ζώα
               
               
                  
                              α)
                           
                           
                              Στην περίπτωση υλικών που προορίζονται για την παραγωγή βιοντίζελ:
                              Υλικά των κατηγοριών 1, 2 και 3 που αναφέρονται στα άρθρα 8, 9 και 10.
                           
                        
                              β)
                           
                           
                              Στην περίπτωση υλικών που προορίζονται για οργανικά λιπάσματα και βελτιωτικά εδάφους:
                              Υλικά της κατηγορίας 2 που αναφέρονται στο άρθρο 9 στοιχεία γ) και δ) και στοιχείο στ) σημείο i), καθώς και υλικά της κατηγορίας 3 που αναφέρονται στο άρθρο 10 πλην των στοιχείων γ) και ιστ).
                           
                        
                              γ)
                           
                           
                              Στην περίπτωση υλικών που προορίζονται για άλλους σκοπούς:
                              Υλικά της κατηγορίας 1 που αναφέρονται στο άρθρο 8 στοιχεία β), γ) και δ), υλικά της κατηγορίας 2 που αναφέρονται στο άρθρο 9 στοιχεία γ) και δ) και στοιχείο στ) σημείο i), καθώς και υλικά της κατηγορίας 3 που αναφέρονται στο άρθρο 10 πλην των στοιχείων γ) και ιστ).
                           
                        
               
                  Τα τετηγμένα λίπη πρέπει να πληρούν τις απαιτήσεις του τμήματος 9.
               
               
                  Τρίτες χώρες που παρατίθενται στο παράρτημα ΙΙ μέρος 1 του κανονισμού (ΕΕ) αριθ. 206/2010 και, στην περίπτωση υλικών από ψάρια, τρίτες χώρες που παρατίθενται στο παράρτημα II της απόφασης 2006/766/ΕΚ.
               
               
                  Παράρτημα XV κεφάλαιο 10(B).
               
            
                  18
               
               
                  Παράγωγα λίπους
               
               
                  
                              α)
                           
                           
                              Στην περίπτωση παράγωγων λίπους για χρήσεις εκτός της αλυσίδας ζωοτροφών για εκτρεφόμενα ζώα:
                              Υλικά της κατηγορίας 1 που αναφέρονται στο άρθρο 8 στοιχεία γ) και δ), υλικά της κατηγορίας 2 που αναφέρονται στο άρθρο 9 στοιχεία γ) και δ) και στοιχείο στ) σημείο i), καθώς και υλικά της κατηγορίας 3 που αναφέρονται στο άρθρο 10 στοιχεία α), β), δ), ε), στ), ζ), η), θ), ι) και ια).
                           
                        
                              β)
                           
                           
                              Στην περίπτωση παράγωγων λίπους για χρήση ως ζωοτροφή ή για χρήσεις εκτός της αλυσίδας ζωοτροφών:
                              Υλικά της κατηγορίας 3 που αναφέρονται στο άρθρο 10.
                           
                        
               
                  Τα παράγωγα λίπους πρέπει να πληρούν τις απαιτήσεις του τμήματος 10.
               
               
                  Οποιαδήποτε τρίτη χώρα.
               
               
                  
                              α)
                           
                           
                              Στην περίπτωση παράγωγων λίπους για χρήσεις εκτός της αλυσίδας ζωοτροφών για εκτρεφόμενα ζώα:
                              Παράρτημα XV κεφάλαιο 14(A).
                           
                        
                              β)
                           
                           
                              Στην περίπτωση παράγωγων λίπους για χρήση ως ζωοτροφή ή για χρήσεις εκτός της αλυσίδας ζωοτροφών για εκτρεφόμενα ζώα:
                              Παράρτημα XV κεφάλαιο 14(B).
                           
                        
            
                  19
               
               
                  Φωτογραφική ζελατίνη
               
               
                  Υλικά της κατηγορίας 1 που αναφέρονται στο άρθρο 8 στοιχείο β) και υλικά της κατηγορίας 3 που αναφέρονται στο άρθρο 10.
               
               
                  Η εισαγόμενη φωτογραφική ζελατίνη πρέπει να πληροί τις απαιτήσεις του τμήματος 11.
               
               
                  Η φωτογραφική ζελατίνη μπορεί να εισάγεται μόνο από εγκαταστάσεις καταγωγής στις Ηνωμένες Πολιτείες και στην Ιαπωνία οι οποίες είναι εγκεκριμένες σύμφωνα με το τμήμα 11.
               
               
                  Παράρτημα XV κεφάλαιο 19.
               
            
                  20
               
               
                  Κέρατα και προϊόντα με βάση τα κέρατα, εκτός από το κερατάλευρο, και χηλές και προϊόντα με βάση τις χηλές, εκτός από το χηλάλευρο, για την παραγωγή οργανικών λιπασμάτων ή βελτιωτικών εδάφους
               
               
                  Υλικά της κατηγορίας 3 που αναφέρονται στο άρθρο 10 στοιχεία α), β), η) και ιδ).
               
               
                  Τα προϊόντα πρέπει να πληροί τις απαιτήσεις του τμήματος 12.
               
               
                  Οποιαδήποτε τρίτη χώρα.
               
               
                  Παράρτημα XV κεφάλαιο 18.
               
            
         Τμήμα 2
      
      
         Εισαγωγή αίματος και προϊόντων αίματος, πλην από ιπποειδή, με σκοπό την παρασκευή παράγωγων προϊόντων για χρήσεις εκτός της αλυσίδας ζωοτροφών για εκτρεφόμενα ζώα
      
      Οι ακόλουθες απαιτήσεις εφαρμόζονται για την εισαγωγή αίματος και προϊόντων αίματος, πλην εκείνων από ιπποειδή, με σκοπό την παρασκευή παράγωγων προϊόντων για χρήσεις εκτός της αλυσίδας ζωοτροφών για εκτρεφόμενα ζώα:
      
                  1.
               
               
                  Τα προϊόντα αίματος πρέπει να προέρχονται από μονάδα παραγωγής παράγωγων προϊόντων για χρήσεις εκτός της αλυσίδας ζωοτροφών για εκτρεφόμενα ζώα η οποία να πληροί τους ειδικούς όρους που προβλέπονται στον παρόντα κανονισμό ή από την εγκατάσταση συλλογής.
               
            
                  2.
               
               
                  Το αίμα από το οποίο παράγονται προϊόντα αίματος για την παρασκευή παράγωγων προϊόντων για χρήσεις εκτός της αλυσίδας ζωοτροφών για εκτρεφόμενα ζώα πρέπει να έχει συλλεχθεί:
                  
                              α)
                           
                           
                              σε σφαγεία εγκεκριμένα σύμφωνα με την ενωσιακή νομοθεσία·
                           
                        
                              β)
                           
                           
                              σε σφαγεία εγκεκριμένα και επιτηρούμενα από την αρμόδια αρχή της τρίτης χώρας· ή
                           
                        
                              γ)
                           
                           
                              από ζώντα ζώα σε εγκαταστάσεις εγκεκριμένες και επιτηρούμενες από την αρμόδια αρχή της τρίτης χώρας.
                           
                        
            
                  3.1.
               
               
                  Στην περίπτωση προϊόντων αίματος για την παρασκευή παράγωγων προϊόντων για χρήσεις εκτός της αλυσίδας ζωοτροφών για εκτρεφόμενα ζώα τα οποία προέρχονται από ζώα που ανήκουν στην τάξη των αρτιοδακτύλων, περισσοδακτύλων και προβοσκιδωτών, συμπεριλαμβανομένων των διασταυρώσεών τους, πρέπει να πληρούν τους όρους είτε του στοιχείου α) είτε του στοιχείου β):
                  
                              α)
                           
                           
                              τα προϊόντα πρέπει να έχουν υποβληθεί σε μία από τις ακόλουθες επεξεργασίες, που εγγυώνται την απουσία παθογόνων παραγόντων των νόσων που αναφέρονται στο στοιχείο β):
                              
                                          i)
                                       
                                       
                                          σε θερμική επεξεργασία σε θερμοκρασία 65 °C επί τουλάχιστον τρεις ώρες και, στη συνέχεια, σε έλεγχο αποτελεσματικότητας·
                                       
                                    
                                          ii)
                                       
                                       
                                          σε ακτινοβολία σε 25 kGy με ακτίνες γάμμα και, στη συνέχεια, σε έλεγχο αποτελεσματικότητας·
                                       
                                    
                                          iii)
                                       
                                       
                                          σε θερμική επεξεργασία σε τουλάχιστον 80 °C σε όλη τους τη μάζα και, στη συνέχεια, σε έλεγχο αποτελεσματικότητας·
                                       
                                    
                                          iv)
                                       
                                       
                                          όσον αφορά ζώα πλην των χοιροειδών και των ταϊσαυϊδών (Tayassuidae) μόνο: σε μεταβολή του pH σε pH 5 επί δύο ώρες και, στη συνέχεια, σε έλεγχο αποτελεσματικότητας·
                                       
                                    
                        
                              β)
                           
                           
                              στην περίπτωση προϊόντων αίματος που δεν έχουν υποστεί επεξεργασία σύμφωνα με το στοιχείο α), τα προϊόντα πρέπει να κατάγονται από χώρα ή περιοχή:
                              
                                          i)
                                       
                                       
                                          στην οποία δεν έχει καταγραφεί, για περίοδο τουλάχιστον 12 μηνών, κρούσμα πανώλους των βοοειδών, πανώλους των μικρών μηρυκαστικών και πυρετού της κοιλάδας Rift, και στην οποία δεν έχει πραγματοποιηθεί εμβολιασμός κατά των νόσων αυτών περίοδο τουλάχιστον 12 μηνών·
                                       
                                    
                                          ii)
                                       
                                       
                                          στην οποία δεν έχει καταγραφεί κρούσμα αφθώδους πυρετού για περίοδο τουλάχιστον 12 μηνών, και
                                          
                                                      —
                                                   
                                                   
                                                      στην οποία δεν έχει πραγματοποιηθεί εμβολιασμός κατά της νόσου αυτής για περίοδο τουλάχιστον 12 μηνών, ή
                                                   
                                                
                                                      —
                                                   
                                                   
                                                      στην οποία πραγματοποιούνται και ελέγχονται επισήμως προγράμματα εμβολιασμού κατά του αφθώδους πυρετού στα κατοικίδια μηρυκαστικά για περίοδο τουλάχιστον 12 μηνών· στην περίπτωση αυτή, μετά τους κτηνιατρικούς ελέγχους που προβλέπονται στην οδηγία 97/78/ΕΚ και σύμφωνα με τους όρους που θεσπίζονται στο άρθρο 8 παράγραφος 4 της εν λόγω οδηγίας, τα προϊόντα πρέπει να μεταφέρονται απευθείας στην καταχωρισμένη εγκατάσταση ή μονάδα προορισμού και πρέπει να λαμβάνονται όλες οι προφυλάξεις, συμπεριλαμβανομένης της ασφαλούς απόρριψης των αποβλήτων, του μη χρησιμοποιηθέντος και του πλεονάζοντος υλικού, έτσι ώστε να αποφεύγεται ο κίνδυνος εξάπλωσης νόσων στα ζώα ή στον άνθρωπο.
                                                   
                                                
                                    
                        
            
                  3.2.
               
               
                  Συμπληρωματικά προς το στοιχείο β) σημεία i) και ii) του σημείου 3.1, στην περίπτωση ζώων πλην των χοιροειδών και των ταϊσαυϊδών (Tayassuidae), πρέπει να πληρούται μία από τις ακόλουθες προϋποθέσεις:
                  
                              α)
                           
                           
                              στη τρίτη χώρα ή περιοχή καταγωγής δεν έχει καταγραφεί για περίοδο τουλάχιστον 12 μηνών κανένα κρούσμα φυσαλιδώδους στοματίτιδας και καταρροϊκού πυρετού του προβάτου (συμπεριλαμβανομένης της παρουσίας οροθετικών ζώων) και δεν έχει πραγματοποιηθεί εμβολιασμός των ευπαθών ειδών κατά των νόσων αυτών για περίοδο τουλάχιστον 12 μηνών·
                           
                        
                              β)
                           
                           
                              μετά τους κτηνιατρικούς ελέγχους που προβλέπονται στην οδηγία 97/78/ΕΚ και σύμφωνα με τους όρους που θεσπίζονται στο άρθρο 8 παράγραφος 4 της εν λόγω οδηγίας, τα προϊόντα πρέπει να μεταφέρονται απευθείας στη μονάδα προορισμού και πρέπει να λαμβάνονται όλες οι προφυλάξεις, συμπεριλαμβανομένης της ασφαλούς απόρριψης των αποβλήτων, του μη χρησιμοποιηθέντος και του πλεονάζοντος υλικού, έτσι ώστε να αποφεύγεται ο κίνδυνος εξάπλωσης νόσων στα ζώα ή στον άνθρωπο.
                           
                        
            
                  3.3.
               
               
                  Συμπληρωματικά προς το στοιχείο β) σημεία i) και ii) του σημείου 3.1, όσον αφορά τα χοιροειδή και τα ταϊσαυϊδή (Tayassuidae), στην τρίτη χώρα ή περιοχή καταγωγής δεν έχει καταγραφεί κρούσμα φυσαλιδώδους νόσου των χοίρων, κλασικής πανώλους των χοίρων και αφρικανικής πανώλους των χοίρων για περίοδο τουλάχιστον 12 μηνών, δεν έχει πραγματοποιηθεί εμβολιασμός κατά των νόσων αυτών για περίοδο τουλάχιστον 12 μηνών και πληρούται ένας από τους ακόλουθους όρους:
                  
                              α)
                           
                           
                              στη χώρα ή περιοχή καταγωγής δεν έχει καταγραφεί κρούσμα φυσαλιδώδους στοματίτιδας (συμπεριλαμβανομένης της παρουσίας οροθετικών ζώων) για περίοδο 12 μηνών και δεν έχει πραγματοποιηθεί εμβολιασμός των ευπαθών ειδών κατά της νόσου αυτής για περίοδο τουλάχιστον 12 μηνών·
                           
                        
                              β)
                           
                           
                              μετά τους κτηνιατρικούς ελέγχους που προβλέπονται στην οδηγία 97/78/ΕΚ και σύμφωνα με τους όρους που θεσπίζονται στο άρθρο 8 παράγραφος 4 της εν λόγω οδηγίας, τα προϊόντα πρέπει να μεταφέρονται απευθείας στην καταχωρισμένη εγκατάσταση ή μονάδα προορισμού και πρέπει να λαμβάνονται όλες οι προφυλάξεις, συμπεριλαμβανομένης της ασφαλούς απόρριψης των αποβλήτων, του μη χρησιμοποιηθέντος και του πλεονάζοντος υλικού, έτσι ώστε να αποφεύγεται ο κίνδυνος εξάπλωσης νόσων στα ζώα ή στον άνθρωπο.
                           
                        
            
                  4.
               
               
                  Στην περίπτωση προϊόντων αίματος για την παρασκευή παράγωγων προϊόντων για χρήσεις εκτός της αλυσίδας ζωοτροφών για εκτρεφόμενα ζώα, τα οποία προέρχονται από πουλερικά και άλλα είδη πτηνών, πρέπει να πληρούνται οι ακόλουθοι όροι είτε του στοιχείου α) είτε του στοιχείου β):
                  
                              α)
                           
                           
                              τα προϊόντα πρέπει να έχουν υποβληθεί σε μία από τις ακόλουθες επεξεργασίες, που εγγυώνται την απουσία παθογόνων παραγόντων των νόσων που αναφέρονται στο στοιχείο β):
                              
                                          i)
                                       
                                       
                                          σε θερμική επεξεργασία σε θερμοκρασία 65 °C επί τουλάχιστον τρεις ώρες και, στη συνέχεια, σε έλεγχο αποτελεσματικότητας·
                                       
                                    
                                          ii)
                                       
                                       
                                          σε ακτινοβολία σε 25 kGy με ακτίνες γάμμα και, στη συνέχεια, σε έλεγχο αποτελεσματικότητας·
                                       
                                    
                                          iii)
                                       
                                       
                                          σε θερμική επεξεργασία σε τουλάχιστον 70 °C σε όλη τους τη μάζα και, στη συνέχεια, σε έλεγχο αποτελεσματικότητας·
                                       
                                    
                        
                              β)
                           
                           
                              στην περίπτωση προϊόντων αίματος που δεν έχουν υποστεί επεξεργασία σύμφωνα με το στοιχείο α), τα προϊόντα πρέπει να κατάγονται από χώρα ή περιοχή:
                              
                                          i)
                                       
                                       
                                          που είναι απαλλαγμένη από την ψευδοπανώλη των πτηνών και τη γρίπη των πτηνών υψηλής παθογονικότητας όπως παρατίθεται στον κώδικα υγείας χερσαίων ζώων του OIE (έκδοση 2010)·
                                       
                                    
                                          ii)
                                       
                                       
                                          η οποία, κατά τους τελευταίους 12 μήνες, δεν έχει πραγματοποιήσει εμβολιασμό κατά της γρίπης των πτηνών·
                                       
                                    
                                          iii)
                                       
                                       
                                          στην οποία τα πουλερικά ή άλλα είδη πτηνών από τα οποία προέρχονται τα προϊόντα δεν έχουν εμβολιαστεί κατά της ψευδοπανώλους των πτηνών με εμβόλια που έχουν παρασκευαστεί από στέλεχος της ψευδοπανώλους των πτηνών που εμφανίζει υψηλότερη παθογονικότητα απ’ ό,τι τα λεντογενή στελέχη του ιού.
                                       
                                    
                        
            
         Τμήμα 3
      
      
         Εισαγωγή αίματος και προϊόντων αίματος από ιπποειδή
      
      Οι ακόλουθες απαιτήσεις εφαρμόζονται στην εισαγωγή αίματος και προϊόντων αίματος από ιπποειδή:
      
                  1.
               
               
                  Το αίμα πρέπει να συμμορφώνεται με τους όρους που παρατίθενται στο παράρτημα XIII κεφάλαιο IV παράγραφος 1 στοιχείο α) και πρέπει να συλλέγεται υπό κτηνιατρική εποπτεία είτε:
                  
                              α)
                           
                           
                              σε σφαγεία
                              
                                          i)
                                       
                                       
                                          εγκεκριμένα σύμφωνα με τον κανονισμό (ΕΚ) αριθ. 853/2004· ή
                                       
                                    
                                          ii)
                                       
                                       
                                          εγκεκριμένα και εποπτευόμενα από την αρμόδια αρχή της τρίτης χώρας· ή
                                       
                                    
                        
                              β)
                           
                           
                              σε εγκαταστάσεις εγκεκριμένες, που έχουν λάβει αριθμό κτηνιατρικής έγκρισης και οι οποίες εποπτεύονται από την αρμόδια αρχή της τρίτης χώρας, με σκοπό τη συλλογή αίματος από ιπποειδή για την παραγωγή προϊόντων αίματος για σκοπούς άλλους από τη σίτιση ζώων.
                           
                        
            
                  2.
               
               
                  Τα προϊόντα αίματος πρέπει να συμμορφώνονται με τους όρους που παρατίθενται στο παράρτημα XIII κεφάλαιο IV παράγραφος 2.
                  Επιπλέον, τα προϊόντα αίματος που αναφέρονται στο παράρτημα XIII κεφάλαιο IV παράγραφος 2 στοιχείο β) σημείο i) πρέπει να παράγονται από αίμα που συλλέγεται από ιπποειδή τα οποία έχουν παραμείνει για περίοδο τουλάχιστον τριών μηνών ή από τη γέννησή τους, αν είναι νεότερα των τριών μηνών, πριν από την ημερομηνία συλλογής σε εγκαταστάσεις υπό κτηνιατρική εποπτεία στην τρίτη χώρα συλλογής η οποία, κατά τη διάρκεια της περιόδου αυτής και της περιόδου συλλογής του αίματος, ήταν απαλλαγμένη από:
                  
                              α)
                           
                           
                              την πανώλη των ίππων σύμφωνα με το άρθρο 5 παράγραφος 2 πρώτο εδάφιο στοιχεία α) και β) της οδηγίας 2009/156/ΕΟΚ·
                           
                        
                              β)
                           
                           
                              την εγκεφαλομυελίτιδα των ιπποειδών τύπου Βενεζουέλας για περίοδο τουλάχιστον δύο ετών·
                           
                        
                              γ)
                           
                           
                              τη μάλι:
                              
                                          i)
                                       
                                       
                                          για περίοδο τριών ετών· ή
                                       
                                    
                                          ii)
                                       
                                       
                                          για περίοδο έξι μηνών κατά την οποία τα ζώα δεν παρουσίασαν κλινικά σημεία για μάλι (Burkholderia mallei) κατά τη διάρκεια της επιθεώρησης μετά τη σφαγή στο σφαγείο που αναφέρεται στην παράγραφο 1 στοιχείο α), συμπεριλαμβανομένης της προσεκτικής εξέτασης βλεννογόνων μεμβρανών από την τραχεία, τον λάρυγγα, τις ρινικές κοιλότητες και τα ιγμόρεια και τις διακλαδώσεις τους, έπειτα από διάνοιξη της κεφαλής με κάθετη τομή στο μέσο και εκτομή του ρινικού διαφράγματος·
                                       
                                    
                        
                              δ)
                           
                           
                              τη φυσαλιδώδη στοματίτιδα για περίοδο τουλάχιστον έξι μηνών, στην περίπτωση προϊόντων αίματος πλην του ορού.
                           
                        
            
                  3.
               
               
                  Τα προϊόντα αίματος πρέπει να προέρχονται από εγκατάσταση ή μονάδα που έχει εγκριθεί ή καταχωριστεί από την αρμόδια αρχή της τρίτης χώρας.
               
            
                  4.
               
               
                  Το αίμα και τα προϊόντα αίματος πρέπει να συσκευάζονται και να επισημαίνονται σύμφωνα με το παράρτημα XIII κεφάλαιο IV παράγραφος 3.
               
            
         Τμήμα 4
      
      
         Εισαγωγή δορών και δερμάτων οπληφόρων
      
      Οι ακόλουθες απαιτήσεις εφαρμόζονται στην εισαγωγή δορών και δερμάτων οπληφόρων:
      
                  1.
               
               
                  Νωπές ή διατηρημένες σε ψύξη δορές και δέρματα μπορούν να εισάγονται αν:
                  
                              α)
                           
                           
                              προέρχονται από τρίτη χώρα που αναφέρεται στην κατάλληλη στήλη της σειράς 4 του πίνακα 2 στο τμήμα 1 που, ανάλογα με το οικείο είδος:
                              
                                          i)
                                       
                                       
                                          για περίοδο τουλάχιστον 12 μηνών πριν από την αποστολή, ήταν απαλλαγμένη από όλες τις ακόλουθες νόσους:
                                          
                                                      —
                                                   
                                                   
                                                      κλασική πανώλη των χοίρων,
                                                   
                                                
                                                      —
                                                   
                                                   
                                                      αφρικανική πανώλη των χοίρων, και
                                                   
                                                
                                                      —
                                                   
                                                   
                                                      πανώλη των βοοειδών, και
                                                   
                                                
                                    
                                          ii)
                                       
                                       
                                          ήταν απαλλαγμένη από τον αφθώδη πυρετό για περίοδο τουλάχιστον 12 μηνών πριν από την ημερομηνία αποστολής και στην οποία, για περίοδο τουλάχιστον 12 μηνών πριν από την ημερομηνία αποστολής, δεν είχε πραγματοποιηθεί εμβολιασμός κατά της νόσου αυτής·
                                       
                                    
                        
                              β)
                           
                           
                              έχουν ληφθεί από:
                              
                                          i)
                                       
                                       
                                          ζώα τα οποία έχουν παραμείνει στο έδαφος της τρίτης χώρας καταγωγής για περίοδο τουλάχιστον τριών μηνών πριν από τη σφαγή τους ή από την ημερομηνία της γέννησής τους, στην περίπτωση ζώων ηλικίας κάτω των τριών μηνών·
                                       
                                    
                                          ii)
                                       
                                       
                                          στην περίπτωση δορών και δερμάτων δίχηλων ζώων, τα ζώα προέρχονται από εκμεταλλεύσεις στις οποίες δεν εκδηλώθηκε εστία αφθώδους πυρετού κατά τις τελευταίες 30 ημέρες και γύρω από την οποία, σε ακτίνα 10 km, δεν σημειώθηκε κρούσμα αφθώδους πυρετού τις τελευταίες 30 ημέρες·
                                       
                                    
                                          iii)
                                       
                                       
                                          στην περίπτωση δορών και δερμάτων χοίρων, από ζώα που προέρχονται από εκμεταλλεύσεις στις οποίες δεν σημειώθηκε κρούσμα φυσαλιδώδους νόσου των χοίρων κατά τις τελευταίες 30 ημέρες ή κλασικής πανώλους των χοίρων κατά τις τελευταίες 40 ημέρες και γύρω από τις οποίες, σε ακτίνα 10 km, δεν υπήρξε κρούσμα αυτών των νόσων κατά τις τελευταίες 30 ημέρες· ή
                                       
                                    
                                          iv)
                                       
                                       
                                          ζώα τα οποία έχουν υποβληθεί σε υγειονομικό έλεγχο πριν από τη σφαγή στο σφαγείο, τις τελευταίες 24 ώρες πριν από τη σφαγή, και δεν παρουσίασαν ίχνη αφθώδους πυρετού, πανώλους των βοοειδών, κλασικής πανώλους των χοίρων, αφρικανικής πανώλους των χοίρων ή φυσαλιδώδους νόσου των χοίρων· και
                                       
                                    
                        
                              γ)
                           
                           
                              έχουν ληφθεί όλες οι προφυλάξεις για να αποτρέπεται η εκ νέου επιμόλυνση από παθογόνους παράγοντες.
                           
                        
            
                  2.
               
               
                  Οι κατεργασμένες δορές και δέρματα που αναφέρονται στο παράρτημα XIII κεφάλαιο V σημείο Γ.2 μπορούν να εισάγονται χωρίς κανένα περιορισμό.
               
            
                  3.
               
               
                  Άλλες κατεργασμένες δορές και δέρματα μπορούν να εισάγονται αν:
                  
                              α)
                           
                           
                              προέρχονται είτε:
                              
                                          i)
                                       
                                       
                                          από τρίτη χώρα ή, σε περίπτωση διαίρεσης της χώρας σε περιφέρειες σύμφωνα με την ενωσιακή νομοθεσία, από τμήμα τρίτης χώρας, που παρατίθενται στο στοιχείο α) της στήλης «Κατάλογος τρίτων χωρών» στη σειρά 5 του πίνακα 2 στο τμήμα 1, απ’ όπου επιτρέπονται οι εισαγωγές νωπού κρέατος των αντίστοιχων ειδών και έχουν υποστεί επεξεργασία σύμφωνα με το παράρτημα Ι παράγραφος 28 στοιχεία α), β) και γ)·
                                       
                                    
                                          ii)
                                       
                                       
                                          από τρίτη χώρα που εμφανίζεται στον κατάλογο του στοιχείου α) της κατάλληλης στήλης της σειρά 5 του πίνακα 2 στο τμήμα 1 και έχουν υποστεί επεξεργασία σύμφωνα με το παράρτημα Ι παράγραφος 28 στοιχεία γ) ή δ)· ή
                                       
                                    
                                          iii)
                                       
                                       
                                          από ιπποειδή ή μηρυκαστικά από τρίτη χώρα η οποία παρατίθεται στον κατάλογο του στοιχείου β) της στήλης «Κατάλογος τρίτων χωρών» της σειράς 5 του πίνακα 2 στο τμήμα 1, και έχουν υποστεί επεξεργασία σύμφωνα με το παράρτημα Ι παράγραφος 28 στοιχεία α), β) και γ) και, έπειτα από την επεξεργασία, έχουν κρατηθεί χωριστά για περίοδο τουλάχιστον 21 ημερών· και
                                       
                                    
                        
                              β)
                           
                           
                              στην περίπτωση δορών και δερμάτων που έχουν υποστεί επεξεργασία με αλάτι και μεταφέρονται με πλοίο, έχουν υποστεί επεξεργασία σύμφωνα με το παράρτημα Ι παράγραφος 28 στοιχεία β) ή γ) και έχουν κρατηθεί χωριστά μετά την επεξεργασία κατά τη μεταφορά για περίοδο τουλάχιστον 14 ημερών στην περίπτωση επεξεργασίας που αναφέρεται στην παράγραφο 28 στοιχείο β) ή επτά ημέρες στην περίπτωση επεξεργασίας που αναφέρεται στην παράγραφο 28 στοιχείο γ) πριν από την εισαγωγή τους, και το υγειονομικό πιστοποιητικό που συνοδεύει την αποστολή βεβαιώνει την επεξεργασία αυτή και τη διάρκεια της μεταφοράς.
                           
                        
            
                  4.
               
               
                  Τα νωπά, διατηρημένα σε ψύξη ή κατεργασμένα δέρματα και δορές οπληφόρων πρέπει να εισάγονται σε περιέκτες, οδικά οχήματα, βαγόνια τρένων ή δέματα που σφραγίζονται με ευθύνη της αρμόδιας αρχής της τρίτης χώρας αποστολής.
               
            
         Τμήμα 5
      
      
         Εισαγωγή κυνηγετικών τροπαίων και άλλων παρασκευασμάτων από ζώα
      
      Οι ακόλουθες απαιτήσεις εφαρμόζονται στην εισαγωγή κυνηγετικών τροπαίων και άλλων παρασκευασμάτων από ζώα:
      
                  1.
               
               
                  Τα κυνηγετικά τρόπαια ή άλλα παρασκευάσματα από ζώα που πληρούν τους όρους του παραρτήματος XIII κεφάλαιο VI σημεία Β και Γ.1 μπορούν να εισάγονται χωρίς περιορισμούς.
               
            
                  2.
               
               
                  Τα κυνηγετικά τρόπαια ή άλλα παρασκευάσματα από πτηνά και οπληφόρα, που αποτελούνται αποκλειστικά από οστά, κέρατα, οπλές, νύχια, ελαφοκέρατα, δόντια, δορές ή δέρματα, από τρίτες χώρες μπορούν να εισάγονται αν πληρούν τις απαιτήσεις του παραρτήματος XIII κεφάλαιο VI σημείο Γ.1 στοιχείο α), σημείο Γ.2 στοιχείο α) σημεία i) έως iii) και στοιχείο β) σημεία i) και ii).
                  Ωστόσο, στην περίπτωση δερμάτων που έχουν υποστεί επεξεργασία με αλάτι ή άλμη και μεταφέρονται με πλοία, τα δέρματα δεν χρειάζεται να έχουν παστωθεί 14 ημέρες πριν από την αποστολή, με τον όρο ότι παστώνονται για 14 ημέρες πριν από την εισαγωγή.
               
            
                  3.
               
               
                  Τα κυνηγετικά τρόπαια ή άλλα παρασκευάσματα από πτηνά και οπληφόρα που αποτελούνται από ολόκληρα ανατομικά μέρη, τα οποία δεν έχουν υποστεί επεξεργασία με οποιονδήποτε τρόπο μπορούν να εισάγονται αν:
                  
                              α)
                           
                           
                              προέρχονται από ζώα τα οποία κατάγονται από περιοχή που δεν υπόκειται σε περιορισμούς λόγω της παρουσίας σοβαρών μεταδοτικών νόσων στις οποίες είναι ευπαθή τα ζώα των εξεταζόμενων ειδών·
                           
                        
                              β)
                           
                           
                              συσκευάστηκαν αμέσως, χωρίς να έρθουν σε επαφή με άλλα προϊόντα ζωικής προέλευσης που είναι πιθανό να τα μολύνουν, σε χωριστές, διαφανείς και ερμητικά κλειστές συσκευασίες, ώστε να αποτρέπεται τυχόν μετέπειτα επιμόλυνση.
                           
                        
            
         Τμήμα 6
      
      
         Εισαγωγή επεξεργασμένων φτερών, τμημάτων φτερών και πούπουλων
      
      Τα επεξεργασμένα φτερά, τμήματα φτερών και πούπουλα μπορούν να εισάγονται:
      
                  α)
               
               
                  αν πρόκειται για επεξεργασμένα διακοσμητικά φτερά, επεξεργασμένα φτερά που μεταφέρονται από ταξιδιώτες για προσωπική τους χρήση ή αποστολές επεξεργασμένων φτερών ή πούπουλων που αποστέλλονται σε ιδιώτες για μη βιομηχανικούς σκοπούς· ή
               
            
                  β)
               
               
                  αν συνοδεύονται από εμπορικό έγγραφο που δηλώνει ότι τα φτερά, τα τμήματα φτερών ή τα πούπουλα έχουν υποβληθεί σε επεξεργασία με ρεύμα ατμού ή με άλλη μέθοδο που εξασφαλίζει ότι δεν παραμένουν απαράδεκτοι κίνδυνοι και ότι είναι συσκευασμένα σε ασφαλές περίβλημα και στεγνά· και
               
            
                  γ)
               
               
                  αν το εμπορικό έγγραφο δεν αναφέρει ότι έχουν πλυθεί στο εργοστάσιο και έχουν υποβληθεί σε επεξεργασία με καυτό ατμό σε θερμοκρασία 100 °C για τουλάχιστον 30 λεπτά, αποστέλλονται σε καταχωρισμένη εγκατάσταση ή μονάδα για την εν λόγω επεξεργασία.
               
            
         Τμήμα 7
      
      
         Εισαγωγή οστών και προϊόντων με βάση τα οστά (εκτός από το οστεάλευρο), κεράτων και προϊόντων με βάση τα κέρατα (εκτός από το κερατάλευρο) και χηλών και προϊόντων με βάση τις χηλές (εκτός από το χηλάλευρο), που προορίζονται για χρήση πλην της χρήσης ως πρώτες ύλες ζωοτροφών, οργανικά λιπάσματα ή βελτιωτικά εδάφους
      
      
                  1.
               
               
                  Τα οστά και τα προϊόντα με βάση τα οστά (εκτός από το οστεάλευρο), τα κέρατα και τα προϊόντα με βάση τα κέρατα (εκτός από το κερατάλευρο) και οι χηλές και τα προϊόντα με βάση τις χηλές (εκτός από το χηλάλευρο) μπορούν να εισάγονται για την παρασκευή παράγωγων προϊόντων για χρήσεις εκτός της αλυσίδας ζωοτροφών, αν:
                  
                              α)
                           
                           
                              τα προϊόντα ξηραίνονται πριν από την εξαγωγή τους στην Ένωση και δεν διατηρούνται με ψύξη ή κατάψυξη·
                           
                        
                              β)
                           
                           
                              τα προϊόντα αποστέλλονται μόνο μέσω χερσαίας και θαλάσσιας μεταφοράς από την τρίτη χώρα καταγωγής τους απευθείας σε συνοριακό σταθμό ελέγχου εισόδου στην Ένωση και δεν μεταφορτώνονται σε λιμένα ή άλλο σημείο εκτός της Ένωσης·
                           
                        
                              γ)
                           
                           
                              μετά τους ελέγχους των εγγράφων, που προβλέπονται στην οδηγία 97/78/ΕΚ, τα προϊόντα αποστέλλονται κατευθείαν στην καταχωρισμένη εγκατάσταση ή μονάδα προορισμού.
                           
                        
            
                  2.
               
               
                  Κάθε αποστολή πρέπει να συνοδεύεται από εμπορικό έγγραφο που φέρει τη σφραγίδα της αρμόδιας αρχής που είναι υπεύθυνη για την επίβλεψη της εγκατάστασης καταγωγής και το οποίο αναφέρει τις ακόλουθες πληροφορίες:
                  
                              α)
                           
                           
                              την τρίτη χώρα καταγωγής·
                           
                        
                              β)
                           
                           
                              την ονομασία της εγκατάστασης ή μονάδας παραγωγής·
                           
                        
                              γ)
                           
                           
                              το είδος του προϊόντος (αποξηραμένο οστό/αποξηραμένο προϊόν με βάση τα οστά/αποξηραμένα κέρατα/αποξηραμένα προϊόντα με βάση τα κέρατα/αποξηραμένες χηλές/αποξηραμένα προϊόντα με βάση τις χηλές)· και
                           
                        
                              δ)
                           
                           
                              την επιβεβαίωση του γεγονότος ότι το προϊόν:
                              
                                          i)
                                       
                                       
                                          έχει ληφθεί από υγιή ζώα που εσφάγησαν σε σφαγείο·
                                       
                                    
                                          ii)
                                       
                                       
                                          υποβλήθηκε σε ξήρανση για περίοδο 42 ημερών σε μέση θερμοκρασία τουλάχιστον 20 °C·
                                       
                                    
                                          iii)
                                       
                                       
                                          υποβλήθηκε σε θερμική επεξεργασία σε θερμοκρασία πυρήνα τουλάχιστον 80 °C πριν από την αποξήρανση·
                                       
                                    
                                          iv)
                                       
                                       
                                          υποβλήθηκε σε καύση σε θερμοκρασία πυρήνα τουλάχιστον 800 °C πριν από την αποξήρανση·
                                       
                                    
                                          v)
                                       
                                       
                                          υποβλήθηκε σε διεργασία οξίνισης έτσι ώστε το pH να διατηρείται σε λιγότερο από 6 στον πυρήνα για τουλάχιστον μία ώρα πριν από την αποξήρανση, και δεν πρόκειται να εκτραπεί, σε κανένα στάδιο, από την προβλεπόμενη χρήση του προκειμένου να χρησιμοποιηθεί σε τρόφιμα ή ζωοτροφές ή ως οργανικά λιπάσματα ή βελτιωτικά εδάφους.
                                       
                                    
                        
            
                  3.
               
               
                  Κατά την αποστολή στην Ένωση, το υλικό πρέπει να είναι τοποθετημένο σε σφραγισμένους περιέκτες ή οχήματα ή να μεταφέρεται χύδην σε πλοίο.
                  Αν η μεταφορά πραγματοποιείται σε περιέκτες, οι περιέκτες και, σε κάθε περίπτωση, όλα τα συνοδευτικά έγγραφα, πρέπει να φέρουν την ονομασία και τη διεύθυνση της καταχωρισμένης εγκατάστασης ή μονάδας προορισμού.
               
            
                  4.
               
               
                  Μετά τους κτηνιατρικούς ελέγχους που προβλέπονται στην οδηγία 97/78/ΕΚ, και σύμφωνα με τους όρους του άρθρου 8 παράγραφος 4 της εν λόγω οδηγίας, το υλικό πρέπει να μεταφέρεται απευθείας στην καταχωρισμένη εγκατάσταση ή μονάδα προορισμού.
               
            
         Τμήμα 8
      
      
         Εισαγωγή ζωικών υποπροϊόντων για την παρασκευή ζωοτροφών για γουνοφόρα ζώα, τροφών για ζώα συντροφιάς, πλην των πρώτων υλών τροφών για ζώα συντροφιάς, και παράγωγων προϊόντων για χρήσεις εκτός της αλυσίδας ζωοτροφών για εκτρεφόμενα ζώα
      
      Η εισαγωγή ζωικών υποπροϊόντων για την παρασκευή ζωοτροφών για γουνοφόρα ζώα, τροφών για ζώα συντροφιάς, πλην των πρώτων υλών τροφών για ζώα συντροφιάς, και παράγωγων προϊόντων για χρήσεις εκτός της αλυσίδας ζωοτροφών για εκτρεφόμενα ζώα επιτρέπεται, με τον όρο ότι:
      
                  1.
               
               
                  τα ζωικά υποπροϊόντα έχουν καταψυχθεί με βαθιά κατάψυξη στη μονάδα καταγωγής ή έχουν συντηρηθεί σύμφωνα με την ενωσιακή νομοθεσία κατά τρόπο ώστε να μην χαλάσουν κατά το διάστημα που μεσολαβεί από στην αποστολή έως την παράδοση στην εγκατάσταση ή μονάδα προορισμού·
               
            
                  2.
               
               
                  έχουν ληφθεί όλες οι προφυλάξεις ώστε να αποτρέπεται η επιμόλυνση των ζωικών υποπροϊόντων από παθογόνους παράγοντες·
               
            
                  3.
               
               
                  τα ζωικά υποπροϊόντα έχουν συσκευαστεί σε νέα συσκευασία που αποκλείει τυχόν διαρροές ή σε συσκευασίες οι οποίες είχα καθαριστεί και απολυμανθεί πριν από τη χρήση·
               
            
                  4.
               
               
                  μετά τους κτηνιατρικούς ελέγχους που προβλέπονται στην οδηγία 97/78/ΕΚ, και σύμφωνα με τους όρους που ορίζονται στο άρθρο 8 παράγραφος 4 της ίδιας οδηγίας, τα ζωικά υποπροϊόντα μεταφέρονται απευθείας είτε:
                  
                              α)
                           
                           
                              σε μονάδα παρασκευής τροφών για ζώα συντροφιάς ή σε καταχωρισμένη εγκατάσταση ή μονάδα προορισμού, η οποία έχει παράσχει εγγυήσε ότι τα ζωικά υποπροϊόντα θα χρησιμοποιηθούν αποκλειστικά με σκοπό την παρασκευή των προϊόντων για τα οποία έχει καταχωριστεί ή εγκριθεί, κατά περίπτωση, όπως καθορίζεται από την αρμόδια αρχή αν κρίνεται αναγκαίο, και ότι δεν θα εξέλθουν από την εγκατάσταση ή τη μονάδα χωρίς να έχουν υποστεί επεξεργασία παρά μόνο για άμεση απόρριψη·
                           
                        
                              β)
                           
                           
                              σε εγκατάσταση ή μονάδα που είναι εγκεκιμένη σύμφωνα με το άρθρο 24 παράγραφος 1 στοιχείο η) του κανονισμού (ΕΚ) αριθ. 1069/2009·
                           
                        
                              γ)
                           
                           
                              σε καταχωρισμένο χρήστη ή κέντρο συλλογής, που έχει παράσχει εγγυήσεις ότι τα ζωικά υποπροϊόντα θα χρησιμοποιηθούν αποκλειστικά για τους επιτρεπόμενους σκοπούς, όπως καθορίζεται από την ρμόδια αρχή αν κρίνεται αναγκαίο· ή
                           
                        
                              δ)
                           
                           
                              σε εγκατάσταση ή μονάδα που είναι εγκεκριμένη σύμφωνα με το άρθρο 24 παράγραφος 1 στοιχείο α) του κανονισμού (ΕΚ) αριθ. 1069/2009· και
                           
                        
            
                  5.1.
               
               
                  στην περίπτωση πρώτων υλών για τροφές γι ζώα συντροφιάς που αναφέρονται στο άρθρο 35 στοιχείο α) σημείο ii) του κανονισμού (ΕΚ) αριθ. 1069/2009, οι πρώτες ύλες:
                  
                              α)
                           
                           
                              θα επισημαίνονται στην τρίτη χώρα πριν από την είσοδό τους στην Ένωση με σταυρό υγροποιημένου ή ενεργού άνθρακα σε όλες τις εξωτερικές πλευρές κάθε κατεψυγμένου τεμαχίου ή, όταν οι πρώτες ύλες μεταφέρονται σε παλέτες που δεν διαιρούνται σε χωριστές αποστολές κατά τη μεταφορά στη μονάδα προορισμού που παρασκευάζει τροφές για ζώα συντροφιάς, σε κάθε εξωτερική πλευρά κάθε παλέτας, κατά τρόπο ώστε η επισήμανση να καλύπτει τουλάχιστον το 70 % του διαγώνιου μήκους της πλευράς του κατεψυγμένου τεμαχίου και να έχει πλάτος τουλάχιστον 10 cm·
                           
                        
                              β)
                           
                           
                              στην περίπτωση μη κατεψυγμένου υλικού, επισημαίνονται στην τρίτη χώρα πριν από την είσοδό ους στην νωση με ψεκασμό με υγροποιημένο άνθρακα ή με τη διασπορά σκόνης άνθρακα, έτσι ώστε ο άνθρακας να διακρίνεται σαφώς επάνω στο υλικό·
                           
                        
                              γ)
                           
                           
                              μεταφέρονται απευθείας:
                              
                                          i)
                                       
                                       
                                          στη μονάδα παρασκευής τροφών για ζώα συντροφιάς σύμφωνα με το σημείο 4 στοιχείο α)· ή
                                       
                                    
                                          ii)
                                       
                                       
                                          σε εγκατάσταση ή μονάδα προορισμού που έχει εγκριθεί σύμφωνα με το άρθρο 24 παράγραφος 1 στοιχείο η) του κανονισμού (ΕΚ) αριθ. 1069/2009, σύμφωνα με την παράγραφο 4 στοιχείο β) του παρόντος τμήματος και από εκεί απευθείας στη μονάδα παρασκευής τροφών για ζώα συντροφιάς που αναφέρεται στο σημείο i), με τον όρο ότι η μονάδα προορισμού:
                                          
                                                      —
                                                   
                                                   
                                                      χειρίζεται μόνο υλικό που καλύπτεται από το παρόν σημείο 5.1, ή
                                                   
                                                
                                                      —
                                                   
                                                   
                                                      χειρίζεται μόνο υλικό που προορίζεται για μονάδα παρασκευής τροφών για ζώα συντροφιάς όπως αναφέρεται στο σημείο i)· και
                                                   
                                                
                                    
                        
                              δ)
                           
                           
                              υποβάλλεται σε χειρισμούς για την αφαίρεη της επισήμανσης η οποία προβλέπεται στα στοιχεία α) και β) μόνο στη μονάδα προορισμού που παρασκευάζει τροφές για ζώα συντροφιάς και μόνο αμέσως πριν από τη χρήση του υλικού για την παρασκευή τροφών για ζώα συντροφιάς, σύμφωνα με τους όρους του παραρτήματος XIII κεφάλαιο ΙΙ που εφαρμόζονται στις τροφές για ζώα συντροφιάς οι οποίες παρασκευάζονται από υλικά της κατηγορίας 3·
                           
                        
            
                  5.2.
               
               
                  σε περίπτωση που οι αποστολές αποτελούνται από πρώτες ύλες, οι οποίες έχουν υποβληθεί σε επεξεργασία όπως αναφέρεται στο σημείο 5.1 παραπάνω και από άλλες μη επεξεργασμένες πρώτες ύλες, όλες οι πρώτες ύλες της αποστολής έχουν επισημανθεί όπως ορίζεται στο σημείο 5.1 στοιχεία α) και β) παραπάνω·
               
            
                  5.3.
               
               
                  η επισήμανση που προβλέπεται στο σημείο 5.1 στοιχεία α) και β) και στο σημείο 5.2 πρέπει να παραμένει εμφανής από τη στιγμή της αποστολής έως την παράδοση στη μονάδα προορισμού που παρασκευάζει τροφές για ζώα συντροφιάς·
               
            
                  6.
               
               
                  στη μονάδα προορισμού που παρασκευάζει τροφές για ζώα συντροφιάς, οι πρώτες ύλες για την παρασκευή τροφών για ζώα συντροφιάς που αναφέρονται στο άρθρο 35 στοιχείο α) σημείο ii) του κανονισμού (ΕΚ) αριθ. 1069/2009 αποθηκεύονται πριν από την παραγωγή, χρησιμοποιούνται και απορρίπτονται υπό συνθήκες που εγκρίνονται από την αρμόδια αρχή, η οποία επιτρέπει επίσημους ελέγχους όσον αφορά τις ποσότητες υλικού που παραλήφθηκαν, χρησιμοποιήθηκαν για την παρασκευή και απορρίφθηκαν, κατά περίπτωση.
                  Η αρμόδια αρχή μπορεί να επιτρέπει στον υπεύθυνο της μονάδας παρασκευής τροφών για ζώα συντροφιάς να αποθηκεύει τα εν λόγω υλικά μαζί με υλικά της κατηγορίας 3.
               
            
         Τμήμα 9
      
      
         Εισαγωγή τετηγμένων λιπών για ορισμένους σκοπούς εκτός της αλυσίδας ζωοτροφών για εκτρεφόμενα ζώα
      
      Τα τετηγμένα λίπη που δεν προορίζονται για την παρασκευή ζωοτροφών για εκτρεφόμενα ζώα, καλλυντικών, φαρμάκων ή ιατρικών βοηθημάτων μπορούν να εισάγονται, με τον όρο ότι:
      
                  α)
               
               
                  προέρχονται:
                  
                              i)
                           
                           
                              στην περίπτωση υλικών που προορίζονται για την παραγωγή βιοντίζελ, από ζωικά υποπροϊόντα που αναφέρονται στα άρθρα 8, 9 και 10 του κανονισμού (ΕΚ) αριθ. 1069/2009·
                           
                        
                              ii)
                           
                           
                              στην περίπτωση υλικών που προορίζονται για την παραγωγή οργανικών λιπασμάτων και βελτιωτικών εδάφους, από υλικά της κατηγορίας 2 που αναφέρονται στο άρθρο 9 στοιχεία γ) και δ) και στοιχείο στ) σημείο i) του κανονισμού (ΕΚ) αριθ. 1069/2009, ή από υλικά της κατηγορίας 3, πλην των υλικών που αναφέρονται στο άρθρο 10 στοιχεία γ) και ιστ) του κανονισμού (ΕΚ) αριθ. 1069/2009·
                           
                        
                              iii)
                           
                           
                              στην περίπτωση άλλων υλικών, από υλικά της κατηγορίας 1 που αναφέρονται στο άρθρο 8 στοιχεία β), γ) και δ) του κανονισμού (ΕΚ) αριθ. 1069/2009, από υλικά της κατηγορίας 2 που αναφέρονται στο άρθρο 9 στοιχεία γ) και δ) και στοιχείο στ) σημείο i) του κανονισμού (ΕΚ) αριθ. 1069/2009 ή από υλικά της κατηγορίας 3, πλην των υλικών που αναφέρονται στο άρθρο 10 στοιχεία γ) και ιστ) του κανονισμού (ΕΚ) αριθ. 1069/2009·
                           
                        
            
                  β)
               
               
                  έχουν υποστεί επεξεργασία με τη μέθοδο μεταποίησης 1 (αποστείρωση υπό πίεση) ή σύμφωνα με μία από τις μεθόδους μεταποίησης που αναφέρονται στο παράρτημα IV κεφάλαιο ΙΙΙ·
               
            
                  γ)
               
               
                  στην περίπτωση λίπους που προέρχεται από μηρυκαστικά, έχουν αφαιρεθεί οι αδιάλυτες ακαθαρσίες που υπερβαίνουν το 0,15 % κατά βάρος·
               
            
                  δ)
               
               
                  έχουν επισημανθεί πριν από την αποστολή τους στην Ένωση, ώστε να επιτυγχάνεται η ελάχιστη συγκέντρωση GTH που αναφέρεται στο παράρτημα VIII κεφάλαιο V παράγραφος 1 στοιχείο β)·
               
            
                  ε)
               
               
                  μετά τους κτηνιατρικούς ελέγχους που προβλέπονται στην οδηγία 97/78/ΕΚ, και σύμφωνα με τις διατάξεις του άρθρου 8 παράγραφος 4 της εν λόγω οδηγίας, τα τετηγμένα λίπη μεταφέρονται απευθείας στην καταχωρισμένη εγκατάσταση ή μονάδα προορισμού, υπό συνθήκες που αποτρέπουν την επιμόλυνση· και
               
            
                  στ)
               
               
                  φέρουν, στη συσκευασία ή στον περιέκτη, την επισήμανση «ΑΚΑΤΑΛΛΗΛΑ ΓΙΑ ΚΑΤΑΝΑΛΩΣΗ ΑΠΟ ΤΟΝ ΑΝΘΡΩΠΟ Ή ΤΑ ΖΩΑ».
               
            
         Τμήμα 10
      
      
         Εισαγωγή παράγωγων λίπους
      
      
                  1.
               
               
                  Επιτρέπεται η εισαγωγή παράγωγων λίπους, αν το υγειονομικό πιστοποιητικό που συνοδεύει την αποστολή πιστοποιεί:
                  
                              α)
                           
                           
                              κατά πόσον τα παράγωγα λίπους προέρχονται από υλικά της κατηγορίας 1, 2 ή 3·
                           
                        
                              β)
                           
                           
                              στην περίπτωση παραγώγων λίπους που παράγονται από υλικά της κατηγορίας 2, ότι τα προϊόντα:
                              
                                          i)
                                       
                                       
                                          παρήχθησαν με μέθοδο που πληροί τουλάχιστον τα πρότυπα μίας από τις μεθόδους που αναφέρονται στο παράρτημα XIII κεφάλαιο XI παράγραφος 1· και
                                       
                                    
                                          ii)
                                       
                                       
                                          θα χρησιμοποιηθούν μόνο σε οργανικά λιπάσματα ή βελτιωτικά εδάφους ή για άλλες χρήσεις εκτός της αλυσίδας ζωοτροφών για εκτρεφόμενα ζώα, πλην της χρήσης σε καλλυντικά, φάρμακα ή ιατρικά βοηθήματα·
                                       
                                    
                        
                              γ)
                           
                           
                              στην περίπτωση παραγώγων λίπους που παράγονται από υλικά της κατηγορίας 1, ότι τα προϊόντα δεν πρέπει να χρησιμοποιηθούν σε οργανικά λιπάσματα και βελτιωτικά εδάφους, σε καλλυντικά, σε φάρμακα και σε ιατρικά βοηθήματα· ωστόσο, μπορούν να χρησιμοποιούνται για άλλους σκοπούς εκτός της αλυσίδας ζωοτροφών για εκτρεφόμενα ζώα.
                           
                        
            
                  2.
               
               
                  Το υγειονομικό πιστοποιητικό που αναφέρεται στην παράγραφο 1 πρέπει να υποβάλλεται στην αρμόδια αρχή στον συνοριακό σταθμό ελέγχου στο πρώτο σημείο εισόδου των εμπορευμάτων στην Ένωση και, στη συνέχεια, αντίγραφο του εν λόγω πιστοποιητικού πρέπει να συνοδεύει την αποστολή έως την άφιξή της στη μονάδα προορισμού.
               
            
                  3.
               
               
                  Μετά τους κτηνιατρικούς ελέγχους που προβλέπονται στην οδηγία 97/78/ΕΚ, και σύμφωνα με τις διατάξεις του άρθρου 8 παράγραφος 4 της εν λόγω οδηγίας, τα παράγωγα λίπους πρέπει να μεταφέρονται απευθείας στην καταχωρισμένη εγκατάσταση ή μονάδα προορισμού.
               
            
         Τμήμα 11
      
      
         Εισαγωγή φωτογραφικής ζελατίνης
      
      
                  1.
               
               
                  Η ζελατίνη που έχει παραχθεί από υλικά που περιέχουν σπονδυλική στήλη βοοειδών που περιλαμβάνει υλικά της κατηγορίας 1 σύμφωνα με το άρθρο 8 στοιχείο β) του κανονισμού (ΕΚ) αριθ. 1069/2009 και η οποία προορίζεται για τη βιομηχανία φωτογραφικού υλικού (φωτογραφική ζελατίνη) μπορεί να εισάγεται, με τον όρο ότι η φωτογραφική ζελατίνη:
                  
                              α)
                           
                           
                              προέρχεται από μία από τις μονάδες καταγωγής του πίνακα 3·
                           
                        
                              β)
                           
                           
                              έχει παραχθεί σύμφωνα με την παράγραφο 6·
                           
                        
                              γ)
                           
                           
                              εισάγεται μέσω ενός από τους συνοριακούς σταθμούς ελέγχου πρώτης εισόδου στην Ένωση που παρατίθενται στον πίνακα 3· και
                           
                        
                              δ)
                           
                           
                              προορίζεται για παραγωγή σε εγκεκριμένο εργοστάσιο φωτογραφικού υλικού που παρατίθεται στον πίνακα 3.
                           
                        
                     Πίνακας 3
                  
                  
                     Εισαγωγή φωτογραφικής ζελατίνης
                  
                  
                              Τρίτη χώρα καταγωγής
                           
                           
                              Μονάδες καταγωγής
                           
                           
                              Κράτος μέλος προορισμού
                           
                           
                              Συνοριακός σταθμός ελέγχου πρώτης εισόδου στην Ένωση
                           
                           
                              Εγκεκριμένα εργοστάσια φωτογραφικού υλικού
                           
                        
                              Ιαπωνία
                           
                           
                              
                                          Nitta Gelatin Inc.,
                                       
                                    
                                          2-22 Futamata
                                       
                                    
                                          Yao-City, Osaka
                                       
                                    
                                          581-0024 Japan
                                       
                                    
                                          Jellie Co. Ltd-
                                       
                                    
                                          7-1, Wakabayashi 2-Chome,
                                       
                                    
                                          Wakabayashi-ku,
                                       
                                    
                                          Sendai-City,
                                       
                                    
                                          Miyagi,
                                       
                                    
                                          982 Japan
                                       
                                    
                                          NIPPI Inc. Gelatine Division
                                       
                                    
                                          1 Yumizawa-Cho
                                       
                                    
                                          Fujinomiya City Shizuoka
                                       
                                    
                                          418-0073 Japan
                                       
                                    
                           
                              Κάτω Χώρες
                           
                           
                              Rotterdam
                           
                           
                              
                                          FujifilmEurope, Oudenstaart 1,
                                       
                                    
                                          5047 TK Tilburg,
                                       
                                    
                                          The Netherlands
                                       
                                    
                        
                              
                                          Nitta Gelatin Inc.,
                                       
                                    
                                          2-22 Futamata
                                       
                                    
                                          Yao-City, Osaka
                                       
                                    
                                          581-0024 Japan
                                       
                                    
                           
                              Ηνωμένο Βασίλειο
                           
                           
                              Liverpool
                              Felixstowe
                              Heathrow
                           
                           
                              
                                          Kodak Ltd.
                                       
                                    
                                          Headstone Drive,
                                       
                                    
                                          Harrow, Middlesex,
                                       
                                    
                                          HA4 4TY,
                                       
                                    
                                          United Kingdom
                                       
                                    
                        
                              Τσεχική Δημοκρατία
                           
                           
                              Hamburg
                           
                           
                              
                                          FOMA Bohemia, spol. SRO
                                       
                                    
                                          Jana Krušinky
                                       
                                    
                                          1604
                                       
                                    
                                          501 04 Hradec Králove,
                                       
                                    
                                          Czech Republic
                                       
                                    
                        
                              Ηνωμένες Πολιτείες
                           
                           
                              
                                          Eastman Gelatine Corporation,
                                       
                                    
                                          227 Washington Street,
                                       
                                    
                                          Peabody,
                                       
                                    
                                          MA, 01960 USA
                                       
                                    
                                          Gelita North America,
                                       
                                    
                                          2445 Port Neal Industrial Road
                                       
                                    
                                          Sergeant Bluff,
                                       
                                    
                                          Iowa, 51054 USA
                                       
                                    
                           
                              Ηνωμένο Βασίλειο
                           
                           
                              Liverpool
                              Felixstowe
                              Heathrow
                           
                           
                              
                                          Kodak Ltd.
                                       
                                    
                                          Headstone Drive,
                                       
                                    
                                          Harrow, Middlesex,
                                       
                                    
                                          HA4 4TY,
                                       
                                    
                                          United Kingdom
                                       
                                    
                        
                              Τσεχική Δημοκρατία
                           
                           
                              Hamburg
                           
                           
                              
                                          FOMA Bohemia spol. SRO
                                       
                                    
                                          Jana Krušinky
                                       
                                    
                                          1604
                                       
                                    
                                          501 04 Hradec Králove,
                                       
                                    
                                          Czech Republic
                                       
                                    
                        
            
                  2.
               
               
                  Μετά την είσοδο της φωτογραφικής ζελατίνης στο κράτος μέλος προορισμού δεν πρέπει να γίνεται εμπορική διακίνησή της μεταξύ των κρατών μελών, αλλά να χρησιμοποιείται μόνο στο εγκεκριμένο εργοστάσιο φωτογραφικού υλικού του ίδιου κράτους μέλους προορισμού και αποκλειστικά για την παραγωγή φωτογραφικού υλικού.
               
            
                  3.
               
               
                  Μετά τους κτηνιατρικούς ελέγχους που προβλέπονται στην οδηγία 97/78/ΕΚ, και σύμφωνα με τις διατάξεις του άρθρου 8 παράγραφος 4 της εν λόγω οδηγίας, η φωτογραφική ζελατίνη πρέπει να μεταφέρεται απευθείας στο εγκεκριμένο εργοστάσιο φωτογραφικού υλικού προορισμού.
               
            
                  4.
               
               
                  Η μεταφορά για την οποία γίνεται λόγος στην παράγραφο 3 πρέπει να πραγματοποιείται σε οχήματα ή περιέκτες όπου η φωτογραφική ζελατίνη είναι φυσικά διαχωρισμένη από οποιαδήποτε προϊόντα προορίζονται για τρόφιμα ή ζωοτροφές.
               
            
                  5.
               
               
                  Ο υπεύθυνος του εγκεκριμένου εργοστασίου φωτογραφικού υλικού προορισμού εξασφαλίζει ότι τα τυχόν πλεονάσματα ή υπολείμματα και άλλα απόβλητα που προέρχονται από τη φωτογραφική ζελατίνη:
                  
                              α)
                           
                           
                              μεταφέρονται με οχήματα σε σφραγισμένους στεγανούς περιέκτες με την ένδειξη «Μόνο για απόρριψη» υπό ικανοποιητικές συνθήκες υγιεινής·
                           
                        
                              β)
                           
                           
                              απορρίπτονται σύμφωνα με το άρθρο 12 στοιχείο α) σημείο i) του κανονισμού (ΕΚ) αριθ. 1069/2009 ή εξάγονται στην τρίτη χώρα καταγωγής σύμφωνα με τον κανονισμό (ΕΚ) αριθ. 1013/2006.
                           
                        
            
                  6.
               
               
                  Η φωτογραφική ζελατίνη πρέπει να παράγεται σύμφωνα με τις εξής απαιτήσεις:
                  
                              α)
                           
                           
                              Η φωτογραφική ζελατίνη πρέπει να παράγεται μόνο σε μονάδες οι οποίες δεν παράγουν ζελατίνη για τρόφιμα ή ζωοτροφές που προορίζονται για αποστολή στην Ευρωπαϊκή Ένωση, και οι οποίες έχουν εγκριθεί από την αρμόδια αρχή της οικείας τρίτης χώρας.
                           
                        
                              β)
                           
                           
                              Η φωτογραφική ζελατίνη πρέπει να παράγεται με διεργασία η οποία εξασφαλίζει ότι η πρώτη ύλη υποβάλλεται σε επεξεργασία με τη μέθοδο μεταποίησης 1 (αποστείρωση υπό πίεση) που ορίζεται στο παράρτημα ΙV κεφάλαιο ΙΙΙ ή υποβλήθηκε σε επεξεργασία με οξύ ή αλκάλιο για περίοδο τουλάχιστον δύο ημερών και, στη συνέχεια, σε πλύσεις με νερό, και:
                              
                                          i)
                                       
                                       
                                          έπειτα από επεξεργασία με οξύ, έγινε επεξεργασία με αλκαλικό διάλυμα για περίοδο τουλάχιστον 20 ημερών· ή
                                       
                                    
                                          ii)
                                       
                                       
                                          έπειτα από επεξεργασία με οξύ, έγινε επεξεργασία με όξινο διάλυμα για περίοδο 10 έως 12 ώρες.
                                       
                                    Το pH πρέπει να προσαρμοστεί και το υλικό να καθαριστεί με διήθηση και αποστείρωση στους 138 °C έως 140 °C για 4 δευτερόλεπτα.
                           
                        
                              γ)
                           
                           
                              Αφού υποβληθεί στη διεργασία που αναφέρεται στο στοιχείο β), η φωτογραφική ζελατίνη μπορεί να υποβληθεί σε διεργασία ξήρανσης και, όπου κρίνεται σκόπιμο, σε διεργασία κονιοποίησης ή ελασματοποίησης.
                           
                        
                              δ)
                           
                           
                              Η φωτογραφική ζελατίνη πρέπει να τοποθετείται σε πρώτη συσκευασία, να συσκευάζεται σε νέο περίβλημα, να αποθηκεύεται και να μεταφέρεται με οχήματα σε σφραγισμένους, στεγανούς και με επισήμανση περιέκτες υπό ικανοποιητικές συνθήκες υγιεινής.
                              Αν παρατηρηθεί διαρροή, το όχημα και οι περιέκτες καθαρίζονται σχολαστικά και επιθεωρούνται προτού χρησιμοποιηθούν εκ νέου.
                           
                        
                              ε)
                           
                           
                              Η πρώτη και η δεύτερη συσκευασία της φωτογραφικής ζελατίνης πρέπει να φέρουν την ένδειξη «Φωτογραφική ζελατίνη αποκλειστικά για τη βιομηχανία φωτογραφικού υλικού».
                           
                        
            
         Τμήμα 12
      
      
         Εισαγωγή κεράτων και προϊόντων με βάση τα κέρατα, εκτός από το κερατάλευρο, και χηλών και προϊόντων με βάση τις χηλές, εκτός από το χηλάλευρο, που προορίζονται για την παραγωγή οργανικών λιπασμάτων ή βελτιωτικών εδάφους
      
      Η εισαγωγή κεράτων και προϊόντων με βάση τα κέρατα, εκτός από το κερατάλευρο, και χηλών και προϊόντων με βάση τις χηλές, εκτός από το χηλάλευρο, που προορίζονται για την παραγωγή οργανικών λιπασμάτων ή βελτιωτικών εδάφους επιτρέπεται, με τον όρο ότι:
      
                  1.
               
               
                  έχουν παραχθεί σύμφωνα με τις διατάξεις του παραρτήματος XIII κεφάλαιο ΧΙΙ· και
               
            
                  2.
               
               
                  αποστέλλονται μετά τους κτηνιατρικούς ελέγχους που προβλέπονται στην οδηγία 97/78/ΕΚ, και σύμφωνα με τους όρους που ορίζονται στο άρθρο 8 παράγραφος 4 της ίδιας οδηγίας, απευθείας σε εγκεκριμένη ή καταχωρισμένη εγκατάσταση ή μονάδα.
               
            ΚΕΦΑΛΑΙΟ III
      
         ΕΙΔΙΚΟΙ ΚΑΝΟΝΕΣ ΣΧΕΤΙΚΑ ΜΕ ΟΡΙΣΜΕΝΑ ΔΕΙΓΜΑΤΑ
      
      
         Τμήμα 1
      
      
         Ερευνητικά και διαγνωστικά δείγματα
      
      Αν δεν φυλάσσονται για σκοπούς αναφοράς ή δεν επαναποστέλλονται στην τρίτη χώρα καταγωγής, τα ερευνητικά και διαγνωστικά δείγματα, καθώς και οποιαδήποτε προϊόντα προέρχονται από τη χρήση αυτών των δειγμάτων, απορρίπτονται:
      
                  α)
               
               
                  ως απόβλητα με αποτέφρωση·
               
            
                  β)
               
               
                  με αποστείρωση υπό πίεση και μετέπειτα απόρριψη ή χρήση σύμφωνα με τα άρθρα 12 έως 14 του κανονισμού (ΕΚ) αριθ. 1069/2009· ή
               
            
                  γ)
               
               
                  σύμφωνα με το παράρτημα VI κεφάλαιο Ι τμήμα 1 παράγραφος 4 στοιχείο β) στην περίπτωση:
                  
                              i)
                           
                           
                              ποσοτήτων που δεν υπερβαίνουν τα 2 000 ml· και
                           
                        
                              ii)
                           
                           
                              αν τα δείγματα ή τα παράγωγα προϊόντα έχουν παραχθεί σε τρίτες χώρες ή τμήματα τρίτων χωρών και έχουν αποσταλεί από τρίτες χώρες ή τμήματα τρίτων χωρών, απ’ όπου τα κράτη μέλη επιτρέπουν τις εισαγωγές νωπού κρέατος κατοικίδιων βοοειδών, που καταχωρίζονται στο παράρτημα ΙΙ μέρος I του κανονισμού (ΕΕ) αριθ. 206/2010.
                           
                        
            
         Τμήμα 2
      
      
         Εμπορικά δείγματα
      
      
                  1.
               
               
                  Η αρμόδια αρχή δύναται να επιτρέπει την εισαγωγή και τη διαμετακόμιση εμπορικών δειγμάτων, με τον όρο ότι:
                  
                              α)
                           
                           
                              κατάγονται από:
                              
                                          i)
                                       
                                       
                                          τρίτες χώρες που αναφέρονται στη σειρά 14 της στήλης «Κατάλογος τρίτων χωρών» του πίνακα 2 στο παρόν παράρτημα κεφάλαιο ΙΙ τμήμα 1·
                                       
                                    
                                          ii)
                                       
                                       
                                          στην περίπτωση εμπορικών δειγμάτων που αποτελούνται από γάλα, προϊόντα με βάση το γάλα ή παράγωγα του γάλακτος, εγκεκριμένες τρίτες χώρες που παρατίθενται στο παράρτημα I του κανονισμού (ΕΕ) αριθ. 605/2010·
                                       
                                    
                        
                              β)
                           
                           
                              συνοδεύονται από υγειονομικό πιστοποιητικό όπως αναφέρεται στο παράρτημα XV κεφάλαιο 8· και
                           
                        
                              γ)
                           
                           
                              μετά τους κτηνιατρικούς ελέγχους βάσει της οδηγίας 97/78/ΕΚ, και σύμφωνα με τους όρους του άρθρου 8 παράγραφος 4 της εν λόγω οδηγίας, τα δείγματα μεταφέρονται απευθείας στην εγκεκριμένη ή καταχωρισμένη εγκατάσταση ή μονάδα που επισημαίνεται στην έγκριση της αρμόδιας αρχής.
                           
                        
            
                  2.
               
               
                  Αν τα εμπορικά δείγματα δεν φυλάσσονται για σκοπούς αναφοράς, πρέπει:
                  
                              α)
                           
                           
                              να απορρίπτονται ή να χρησιμοποιούνται σύμφωνα με τα άρθρα 12, 13 και 14 του κανονισμού (ΕΚ) αριθ. 1069/2009· ή
                           
                        
                              β)
                           
                           
                              να επαναποστέλλονται στην τρίτη χώρα καταγωγής.
                           
                        
            
                  3.
               
               
                  Αν τα εμπορικά δείγματα χρησιμοποιούνται για τη δοκιμή μηχανολογικού εξοπλισμού, η δοκιμή πρέπει να διενεργείται:
                  
                              α)
                           
                           
                              με κατάλληλο εξοπλισμό· ή
                           
                        
                              β)
                           
                           
                              με εξοπλισμό ο οποίος έχει καθαριστεί και απολυμανθεί πριν από τη χρήση του για σκοπούς άλλους από τη διενέργεια της εν λόγω δοκιμής.
                           
                        Κατά τη μεταφορά στην εγκεκριμένη ή καταχωρισμένη εγκατάσταση ή μονάδα, τα εμπορικά δείγματα πρέπει να συσκευάζονται σε στεγανούς περιέκτες.
               
            
         Τμήμα 3
      
      
         Εκθέματα
      
      
                  1.
               
               
                  Η εισαγωγή και η διαμετακόμιση εκθεμάτων πρέπει να πραγματοποιείται σύμφωνα με τους ακόλουθους όρους:
                  
                              α)
                           
                           
                              κατάγονται από τρίτες χώρες που αναφέρονται στη σειρά 14 της στήλης «Κατάλογος τρίτων χωρών» του πίνακα 2 στο κεφάλαιο II τμήμα 1·
                           
                        
                              β)
                           
                           
                              η είσοδός τους είχε εγκριθεί εκ των προτέρων από την αρμόδια αρχή του κράτους μέλους όπου πρόκειται να χρησιμοποιηθούν τα εκθέματα·
                           
                        
                              γ)
                           
                           
                              μετά τους κτηνιατρικούς ελέγχους βάσει της οδηγίας 97/78/ΕΚ, τα εκθέματα πρέπει να αποστέλλονται απευθείας στον εγκεκριμένο χρήστη.
                           
                        
            
                  2.
               
               
                  Κάθε αποστολή πρέπει να συσκευάζεται σε περίβλημα που αποτρέπει τυχόν διαρροή και πρέπει να συνοδεύεται από εμπορικό έγγραφο στο οποίο πρέπει να καθορίζονται τα εξής:
                  
                              α)
                           
                           
                              η περιγραφή του υλικού και του είδους ζώου καταγωγής·
                           
                        
                              β)
                           
                           
                              η κατηγορία του υλικού·
                           
                        
                              γ)
                           
                           
                              η ποσότητα του υλικού·
                           
                        
                              δ)
                           
                           
                              ο τόπος αποστολής των υλικών·
                           
                        
                              ε)
                           
                           
                              το όνομα και η διεύθυνση του αποστολέα·
                           
                        
                              στ)
                           
                           
                              το όνομα και η διεύθυνση του παραλήπτη· και
                           
                        
                              ζ)
                           
                           
                              στοιχεία που καθιστούν εφικτή την ταυτοποίηση της έγκρισης της αρμόδιας αρχής προορισμού.
                           
                        
            
                  3.
               
               
                  Μετά την ολοκλήρωση της έκθεσης ή της καλλιτεχνικής δραστηριότητας, τα εκθέματα πρέπει να:
                  
                              α)
                           
                           
                              να επαναποστέλλονται στην τρίτη χώρα καταγωγής·
                           
                        
                              β)
                           
                           
                              αποστέλλονται σε άλλο κράτος μέλος ή τρίτη χώρα, αν η εν λόγω αποστολή έχει εγκριθεί από την αρμόδια αρχή του κράτους μέλους ή της τρίτης χώρας προορισμού εκ των προτέρων· ή
                           
                        
                              γ)
                           
                           
                              να απορρίπτονται σύμφωνα με τα άρθρα 12, 13 και 14 του κανονισμού (ΕΚ) αριθ. 1069/2009.
                           
                        
            ΚΕΦΑΛΑΙΟ IV
      
         ΕΙΔΙΚΕΣ ΑΠΑΙΤΗΣΕΙΣ ΣΧΕΤΙΚΑ ΜΕ ΟΡΙΣΜΕΝΕΣ ΜΕΤΑΚΙΝΗΣΕΙΣ ΖΩΙΚΩΝ ΥΠΟΠΡΟΪΟΝΤΩΝ
      
      
         Τμήμα 1
      
      
         Εισαγωγή ορισμένων υλικών της κατηγορίας 1
      
      Τα υλικά που αναφέρονται στο άρθρο 26 πρέπει να εισάγονται σύμφωνα με τους ακόλουθους όρους:
      
                  1.
               
               
                  Τα υλικά πρέπει να εισάγονται με ετικέτα που επιτίθεται στη συσκευασία, στον περιέκτη ή στο όχημα και στην οποία αναγράφεται «Απαγορεύεται η χρήση του σε τρόφιμα, ζωοτροφές, λιπάσματα, καλλυντικά, φάρμακα και ιατρικά βοηθήματα».
               
            
                  2.
               
               
                  Τα υλικά παραδίδονται απευθείας σε εγκεκριμένη ή καταχωρισμένη εγκατάσταση ή μονάδα για την παρασκευή παράγωγων προϊόντων, πλην των προϊόντων που αναφέρονται στην παράγραφο 1.
               
            
                  3.
               
               
                  Τα μη χρησιμοποιηθέντα ή τα πλεονάζοντα υλικά χρησιμοποιούνται ή απορρίπτονται σύμφωνα με το άρθρο 12 του κανονισμού (ΕΚ) αριθ. 1069/2009.
               
            
         Τμήμα 2
      
      
         Εισαγωγή ορισμένων υλικών για σκοπούς άλλους από τη σίτιση εκτρεφόμενων χερσαίων ζώων
      
      
                  1.
               
               
                  Με τον όρο ότι δεν υπάρχει απαράδεκτος κίνδυνος μετάδοσης μεταδοτικών στον άνθρωπο ή στα ζώα νόσων, η αρμόδια αρχή δύναται να εγκρίνει, για σκοπούς άλλους από τη σίτιση εκτρεφόμενων χερσαίων ζώων, πλην της σίτισης γουνοφόρων ζώων, την εισαγωγή των ακόλουθων υλικών:
                  
                              α)
                           
                           
                              ζωικών υποπροϊόντων από υδρόβια ζώα και παράγωγων προϊόντων από υδρόβια ζώα·
                           
                        
                              β)
                           
                           
                              υδρόβιων ασπόνδυλων και παράγωγων προϊόντων από υδρόβια ασπόνδυλα·
                           
                        
                              γ)
                           
                           
                              χερσαίων ασπόνδυλων, συμπεριλαμβανομένων οποιωνδήποτε μορφών μετασχηματισμού τους, όπως των προνυμφών, και παράγωγων προϊόντων που προέρχονται από αυτά·
                           
                        
                              δ)
                           
                           
                              προϊόντων που προέρχονται από ζώα τα οποία αναφέρονται στα στοιχεία α), β) και γ), όπως αυγών ψαριών·
                           
                        
                              ε)
                           
                           
                              υλικών της κατηγορίας 3 που αποτελούνται από ζώα και μέρη ζώων από τις τάξεις των τρωκτικών (Rodentia) και των λαγομόρφων (Lagomorpha).
                           
                        
            
                  2.
               
               
                  Οι εισαγωγές αποστολών των υλικών που αναφέρονται στην παράγραφο 1 πρέπει να πραγματοποιούνται σύμφωνα με τις απαιτήσεις υγειονομικής πιστοποίησης σύμφωνα με τους εθνικούς κανόνες.
               
            
   
      ΠΑΡΑΡΤΗΜΑ XV
      
         ΥΠΟΔΕΙΓΜΑΤΑ ΥΓΕΙΟΝΟΜΙΚΩΝ ΠΙΣΤΟΠΟΙΗΤΙΚΩΝ
      
      Τα υποδείγματα υγειονομικών πιστοποιητικών του παρόντος παραρτήματος εφαρμόζονται στην εισαγωγή από τρίτες χώρες και στη διαμετακόμιση μέσω της Ευρωπαϊκής Ένωσης των ζωικών υποπροϊόντων και των παράγωγων προϊόντων που αναφέρονται στο αντίστοιχο υπόδειγμα υγειονομικών πιστοποιητικών.
      
         Σημειώσεις
      
      
                  α)
               
               
                  Τα κτηνιατρικά πιστοποιητικά εκδίδονται από την τρίτη χώρα εξαγωγής, με βάση τα υποδείγματα που παρατίθενται στο παρόν παράρτημα, σύμφωνα με τη μορφή του υποδείγματος που αντιστοιχεί στα σχετικά ζωικά υποπροϊόντα ή παράγωγα προϊόντα. Περιλαμβάνουν, με τη σειρά αρίθμησης που εμφανίζεται στο υπόδειγμα, τις βεβαιώσεις που απαιτούνται για κάθε τρίτη χώρα και, κατά περίπτωση, τις συμπληρωματικές εγγυήσεις που απαιτούνται για την τρίτη χώρα εξαγωγής ή τμήμα αυτής.
               
            
                  β)
               
               
                  Όταν το υπόδειγμα πιστοποιητικού αναφέρει ότι ορισμένες δηλώσεις πρέπει να διατηρούνται ανάλογα με την περίπτωση, οι δηλώσεις που δεν είναι σχετικές μπορούν να διαγράφονται και να μονογράφονται και να σφραγίζονται από τον επίσημο κτηνίατρο που εκδίδει το πιστοποιητικό ή να απαλείφονται εντελώς από το πιστοποιητικό.
               
            
                  γ)
               
               
                  Το πρωτότυπο κάθε πιστοποιητικού πρέπει να αποτελείται από ένα μόνο φύλλο χαρτί διπλής όψεως ή, αν απαιτείται περισσότερο κείμενο, πρέπει να καταρτίζεται έτσι ώστε όλες οι αναγκαίες σελίδες να αποτελούν μέρος ενός ενιαίου και αδιαίρετου συνόλου.
               
            
                  δ)
               
               
                  Το πιστοποιητικό πρέπει να καταρτίζεται σε μία τουλάχιστον από τις επίσημες γλώσσες του κράτους μέλους της ΕΕ στον συνοριακό σταθμό του οποίου θα διενεργηθεί ο έλεγχος και του κράτους μέλους προορισμού της ΕΕ. Ωστόσο, τα εν λόγω κράτη μέλη μπορούν να επιτρέπουν τη χρήση άλλων γλωσσών, εφόσον το πιστοποιητικό συνοδεύεται, αν κρίνεται αναγκαίο, από επίσημη μετάφραση.
               
            
                  ε)
               
               
                  Αν για λόγους ταυτοποίησης των τεμαχίων της αποστολής επισυνάπτονται στο πιστοποιητικό επιπλέον σελίδες, οι σελίδες αυτές θεωρούνται επίσης μέρος του πρωτότυπου πιστοποιητικού με την επίθεση της υπογραφής και της σφραγίδας του επίσημου κτηνιάτρου που εκδίδει το πιστοποιητικό σε καθεμία από τις σελίδες.
               
            
                  στ)
               
               
                  Όταν το πιστοποιητικό, συμπεριλαμβανομένων των πρόσθετων πινάκων που αναφέρονται στο στοιχείο ε), αποτελείται από περισσότερες από μία σελίδες, κάθε σελίδα αριθμείται – (αριθμός σελίδας) από (συνολικός αριθμός σελίδων) – στο κάτω μέρος της και φέρει στο επάνω μέρος της τον κωδικό αριθμό του πιστοποιητικού που έχει οριστεί από την αρμόδια αρχή.
               
            
                  ζ)
               
               
                  Το πρωτότυπο πιστοποιητικό πρέπει να συμπληρώνεται και να υπογράφεται από επίσημο κτηνίατρο. Κατά τη συμπλήρωση και υπογραφή του πιστοποιητικού, οι αρμόδιες αρχές της χώρας εξαγωγής εξασφαλίζουν ότι τηρούνται αρχές πιστοποίησης ισοδύναμες με αυτές που ορίζονται στην οδηγία 96/93/ΕΚ.
               
            
                  η)
               
               
                  Το χρώμα της υπογραφής πρέπει να είναι διαφορετικό από το χρώμα των τυπογραφικών στοιχείων. Το ίδιο ισχύει για τις σφραγίδες, με εξαίρεση τις ανάγλυφες σφραγίδες ή τα υδατόσημα.
               
            
                  i)
               
               
                  Το πρωτότυπο πιστοποιητικό πρέπει να συνοδεύει την αποστολή στον συνοριακό σταθμό ελέγχου της ΕΕ.
               
            
                  ι)
               
               
                  Αν χρησιμοποιούνται υγειονομικά πιστοποιητικά για διαμετακομιζόμενες αποστολές, το πλαίσιο I.5 («Αποστολέας») του σχετικού υγειονομικού πιστοποιητικού πρέπει να συμπληρώνεται με το όνομα και τη διεύθυνση του συνοριακού σταθμού ελέγχου μέσω του οποίου η παρτίδα πρόκειται να εξέλθει από την Ευρωπαϊκή Ένωση.
               
            ΚΕΦΑΛΑΙΟ 1
      
         Υγειονομικό πιστοποιητικό
      
      
         Για μεταποιημένη ζωική πρωτεΐνη η οποία δεν προορίζεται για κατανάλωση από τον άνθρωπο, συμπεριλαμβανομένων μειγμάτων και προϊόντων πλην των τροφών για ζώα συντροφιάς που περιέχουν την εν λόγω πρωτεΐνη, με σκοπό την αποστολή στην Ευρωπαϊκή Ένωση ή τη διαμετακόμιση μέσω (2) αυτής
      
      
         
      
         
      
         
      
         
      ΚΕΦΑΛΑΙΟ 2(Α)
      
         Υγειονομικό πιστοποιητικό
      
      
         Για γάλα, προϊόντα με βάση το γάλα και παράγωγα του γάλακτος, που δεν προορίζονται για κατανάλωση από τον άνθρωπο, με σκοπό την αποστολή στην Ευρωπαϊκή Ένωση ή τη διαμετακόμιση μέσω (2) αυτής
      
      
         
      
         
      
         
      
         
      ΚΕΦΑΛΑΙΟ 2(Β)
      
         Υγειονομικό πιστοποιητικό
      
      
         Για πρωτόγαλα και προϊόντα με βάση το πρωτόγαλα από βοοειδή που δεν προορίζονται για κατανάλωση από τον άνθρωπο, με σκοπό την αποστολή στην Ευρωπαϊκή Ένωση ή τη διαμετακόμιση μέσω (2) αυτής
      
      
         
      
         
      
         
      
         
      ΚΕΦΑΛΑΙΟ 3(Α)
      
         Υγειονομικό πιστοποιητικό
      
      
         Για κονσερβοποιημένες τροφές για ζώα συντροφιάς, με σκοπό την αποστολή στην Ευρωπαϊκή Ένωση ή τη διαμετακόμιση μέσω (2) αυτής
      
      
         
      
         
      
         
      
         
      ΚΕΦΑΛΑΙΟ 3(Β)
      
         Υγειονομικό πιστοποιητικό
      
      
         Για μεταποιημένες τροφές για ζώα συντροφιάς πλην των κονσερβοποιημένων, με σκοπό την αποστολή στην Ευρωπαϊκή Ένωση ή τη διαμετακόμιση μέσω (2) αυτής
      
      
         
      
         
      
         
      
         
      
         
      
         
      ΚΕΦΑΛΑΙΟ 3(Γ)
      
         Υγειονομικό πιστοποιητικό
      
      
         Για δερμάτινα κόκαλα για σκύλους που προορίζονται για αποστολή στην Ευρωπαϊκή Ένωση ή για διαμετακόμιση μέσω (2) αυτής
      
      
         
      
         
      
         
      
         
      ΚΕΦΑΛΑΙΟ 3(Δ)
      
         Υγειονομικό πιστοποιητικό
      
      
         Για πρώτες ύλες τροφών για ζώα συντροφιάς με σκοπό την απευθείας πώληση ή για ζωικά υποπροϊόντα για τη σίτιση εκτρεφόμενων γουνοφόρων ζώων, που προορίζονται για αποστολή στην Ευρωπαϊκή Ένωση ή για διαμετακόμιση μέσω (2) αυτής
      
      
         
      
         
      
         
      
         
      ΚΕΦΑΛΑΙΟ 3(Ε)
      
         Υγειονομικό πιστοποιητικό
      
      
         Για γευσιογόνα σπλάχνα με σκοπό την παρασκευή τροφών για ζώα συντροφιάς, τα οποία προορίζονται για αποστολή στην Ευρωπαϊκή Ένωση ή για διαμετακόμιση μέσω (2) αυτής
      
      
         
      
         
      
         
      
         
      
         
      ΚΕΦΑΛΑΙΟ 3(ΣΤ)
      
         Υγειονομικό πιστοποιητικό
      
      
         Για ζωικά υποπροϊόντα (3) με σκοπό την παρασκευή τροφών για ζώα συντροφιάς, τα οποία προορίζονται για αποστολή στην Ευρωπαϊκή Ένωση ή για διαμετακόμιση μέσω (2) αυτής
      
      
         
      
         
      
         
      
         
      
         
      
         
      ΚΕΦΑΛΑΙΟ 4(Α)
      
         Υγειονομικό πιστοποιητικό
      
      
         Για την εισαγωγή αίματος και προϊόντων αίματος από ιπποειδή που πρόκειται να χρησιμοποιηθούν εκτός της αλυσίδας ζωοτροφών, με σκοπό την αποστολή στην Ευρωπαϊκή Ένωση ή τη διαμετακόμιση μέσω (2) αυτής
      
      
         
      
         
      
         
      
         
      ΚΕΦΑΛΑΙΟ 4(Β)
      
         Υγειονομικό πιστοποιητικό
      
      
         Για προϊόντα αίματος που δεν προορίζονται για κατανάλωση από τον άνθρωπο και τα οποία θα μπορούσαν να χρησιμοποιηθούν ως πρώτες ύλες ζωοτροφών, με σκοπό την αποστολή στην Ευρωπαϊκή Ένωση ή τη διαμετακόμιση μέσω (2) αυτής
      
      
         
      
         
      
         
      ΚΕΦΑΛΑΙΟ 4(Γ)
      
         Υγειονομικό πιστοποιητικό
      
      
         Για προϊόντα αίματος που δεν έχουν υποβληθεί σε επεξεργασία, πλην εκείνων από ιπποειδή, με σκοπό την παρασκευή παράγωγων προϊόντων για χρήσεις εκτός της αλυσίδας ζωοτροφών για εκτρεφόμενα ζώα, τα οποία προορίζονται για αποστολή στην Ευρωπαϊκή Ένωση ή για διαμετακόμιση μέσω (2) αυτής
      
      
         
      
         
      
         
      
         
      ΚΕΦΑΛΑΙΟ 4(Δ)
      
         Υγειονομικό πιστοποιητικό
      
      
         Για προϊόντα αίματος που έχουν υποβληθεί σε επεξεργασία, πλην εκείνων από ιπποειδή, με σκοπό την παρασκευή παράγωγων προϊόντων για χρήσεις εκτός της αλυσίδας ζωοτροφών για εκτρεφόμενα ζώα, τα οποία προορίζονται για αποστολή στην Ευρωπαϊκή Ένωση ή για διαμετακόμιση μέσω (2) αυτής
      
      
         
      
         
      
         
      
         
      ΚΕΦΑΛΑΙΟ 5(Α)
      
         Υγειονομικό πιστοποιητικό
      
      
         Για νωπές ή διατηρημένες σε ψύξη δορές και δέρματα οπληφόρων με σκοπό την αποστολή στην Ευρωπαϊκή Ένωση ή τη διαμετακόμιση μέσω (2) αυτής
      
      
         
      
         
      
         
      ΚΕΦΑΛΑΙΟ 5(Β)
      
         Υγειονομικό πιστοποιητικό
      
      
         Για κατεργασμένες δορές και δέρματα οπληφόρων, που προορίζονται για αποστολή στην Ευρωπαϊκή Ένωση ή για διαμετακόμιση μέσω (2) αυτής
      
      
         
      
         
      
         
      ΚΕΦΑΛΑΙΟ 5(Γ)
      
         Επίσημη δήλωση
      
      
         Για την αποστολή στην Ευρωπαϊκή Ένωση ή τη διαμετακόμιση μέσω (1) αυτής κατεργασμένων δορών και δερμάτων μηρυκαστικών και ιπποειδών, τα οποία έχουν κρατηθεί χωριστά επί 21 ημέρες ή θα μεταφέρονται επί 21 ημέρες χωρίς διακοπή πριν από την εισαγωγή
      
      
         
      
         
      
         
      ΚΕΦΑΛΑΙΟ 6(Α)
      
         Υγειονομικό πιστοποιητικό
      
      
         Για την αποστολή στην Ευρωπαϊκή Ένωση ή τη διαμετακόμιση μέσω (2) αυτής επεξεργασμένων κυνηγετικών τροπαίων και άλλων παρασκευασμάτων πτηνών και οπληφόρων που αποτελούνται αποκλειστικά από οστά, κέρατα, οπλές, νύχια, ελαφοκέρατα, δόντια, δορές ή δέρματα
      
      
         
      
         
      
         
      ΚΕΦΑΛΑΙΟ 6(Β)
      
         Υγειονομικό πιστοποιητικό
      
      
         Για μη επεξεργασμένα κυνηγετικά τρόπαια ή άλλα παρασκευάσματα πτηνών και οπληφόρων που αποτελούνται από ολόκληρα μέρη, τα οποία προορίζονται για αποστολή στην Ευρωπαϊκή Ένωση ή για διαμετακόμιση μέσω (2) αυτής
      
      
         
      
         
      
         
      ΚΕΦΑΛΑΙΟ 7(Α)
      
         Υγειονομικό πιστοποιητικό
      
      
         Για τρίχες χοίρων από τρίτες χώρες ή περιοχές τους που είναι απαλλαγμένες από την αφρικανική πανώλη των χοίρων, οι οποίες προορίζονται για αποστολή στην Ευρωπαϊκή Ένωση ή για διαμετακόμιση μέσω (2) αυτής
      
      
         
      
         
      ΚΕΦΑΛΑΙΟ 7(Β)
      
         Υγειονομικό πιστοποιητικό
      
      
         Για τρίχες χοίρων από τρίτες χώρες ή περιοχές τους που είναι δεν απαλλαγμένες από την αφρικανική πανώλη των χοίρων, οι οποίες προορίζονται για αποστολή στην Ευρωπαϊκή Ένωση ή για διαμετακόμιση μέσω (2) αυτής
      
      
         
      
         
      
         
      ΚΕΦΑΛΑΙΟ
      
         Υγειονομικό πιστοποιητικό
      
      
         Για ζωικά υποπροϊόντα που πρόκειται να χρησιμοποιηθούν για σκοπούς εκτός της αλυσίδας ζωοτροφών ή για εμπορικά δείγματα (2), τα οποία προορίζονται για αποστολή στην Ευρωπαϊκή Ένωση ή για διαμετακόμιση μέσω (2) αυτής
      
      
         
      
         
      
         
      
         
      
         
      
         
      ΚΕΦΑΛΑΙΟ 9
      
         Υγειονομικό πιστοποιητικό
      
      
         Για ιχθυέλαιο που δεν προορίζεται για κατανάλωση από τον άνθρωπο το οποίο πρόκειται να χρησιμοποιηθεί ως πρώτη ύλη ζωοτροφών ή για σκοπούς εκτός της αλυσίδας ζωοτροφών και το οποίο προορίζεται για αποστολή στην Ευρωπαϊκή Ένωση ή για διαμετακόμιση μέσω (2) αυτής
      
      
         
      
         
      
         
      ΚΕΦΑΛΑΙΟ 10(Α)
      
         Υγειονομικό πιστοποιητικό
      
      
         Για τετηγμένα λίπη που δεν προορίζονται για κατανάλωση από τον άνθρωπο και τα οποία πρόκειται να χρησιμοποιηθούν ως πρώτες ύλες ζωοτροφών, με σκοπό την αποστολή στην Ευρωπαϊκή Ένωση ή τη διαμετακόμιση μέσω (2) αυτής
      
      
         
      
         
      
         
      
         
      
         
      ΚΕΦΑΛΑΙΟ 10(Β)
      
         Υγειονομικό πιστοποιητικό
      
      
         Για τετηγμένα λίπη που δεν προορίζονται για κατανάλωση από τον άνθρωπο και τα οποία πρόκειται να χρησιμοποιηθούν για ορισμένους σκοπούς εκτός της αλυσίδας ζωοτροφών, με σκοπό την αποστολή στην Ευρωπαϊκή Ένωση ή τη διαμετακόμιση μέσω (2) αυτής
      
      
         
      
         
      
         
      
         
      ΚΕΦΑΛΑΙΟ 11
      
         Υγειονομικό πιστοποιητικό
      
      
         Για ζελατίνη και κολλαγόνο που δεν προορίζονται για κατανάλωση από τον άνθρωπο, τα οποία πρόκειται να χρησιμοποιηθούν ως πρώτη ύλη ζωοτροφών ή για σκοπούς εκτός της αλυσίδας ζωοτροφών και τα οποία προορίζονται για αποστολή στην Ευρωπαϊκή Ένωση ή για διαμετακόμιση μέσω (2) αυτής
      
      
         
      
         
      
         
      
         
      ΚΕΦΑΛΑΙΟ 12
      
         Υγειονομικό πιστοποιητικό
      
      
         Για υδρολυμένη πρωτεΐνη, όξινο φωσφορικό ασβέστιο και φωσφορικό ασβέστιο που δεν προορίζονται για κατανάλωση από τον άνθρωπο και τα οποία πρόκειται να χρησιμοποιηθούν ως πρώτη ύλη ζωοτροφών ή για σκοπούς εκτός της αλυσίδας ζωοτροφών και προορίζονται για αποστολή στην Ευρωπαϊκή Ένωση ή για διαμετακόμιση μέσω (2) αυτής
      
      
         
      
         
      
         
      
         
      
         
      ΚΕΦΑΛΑΙΟ 13
      
         Υγειονομικό πιστοποιητικό
      
      
         Για υποπροϊόντα μελισσοκομίας που προορίζονται αποκλειστικά για χρήση στη μελισσοκομία, τα οποία προορίζονται για αποστολή στην Ευρωπαϊκή Ένωση ή για διαμετακόμιση μέσω (2) αυτής
      
      
         
      
         
      ΚΕΦΑΛΑΙΟ 14(Α)
      
         Υγειονομικό πιστοποιητικό
      
      
         Για παράγωγα λίπους που δεν προορίζονται για κατανάλωση από τον άνθρωπο και τα οποία πρόκειται να χρησιμοποιηθούν εκτός της αλυσίδας ζωοτροφών, με σκοπό την αποστολή στην Ευρωπαϊκή Ένωση ή τη διαμετακόμιση μέσω (2) αυτής
      
      
         
      
         
      
         
      
         
      ΚΕΦΑΛΑΙΟ 14(Β)
      
         Υγειονομικό πιστοποιητικό
      
      
         Για παράγωγα λίπους που δεν προορίζονται για κατανάλωση από τον άνθρωπο και τα οποία πρόκειται να χρησιμοποιηθούν ως ζωοτροφή ή εκτός της αλυσίδας ζωοτροφών, με σκοπό την αποστολή στην Ευρωπαϊκή Ένωση ή τη διαμετακόμιση μέσω (2) αυτής
      
      
         
      
         
      
         
      ΚΕΦΑΛΑΙΟ 15
      
         Υγειονομικό πιστοποιητικό
      
      
         Για προϊόντα αυγών που δεν προορίζονται για κατανάλωση από τον άνθρωπο και τα οποία θα μπορούσαν να χρησιμοποιηθούν ως πρώτες ύλες ζωοτροφών με σκοπό την αποστολή στην Ευρωπαϊκή Ένωση ή τη διαμετακόμιση μέσω (2) αυτής
      
      
         
      
         
      
         
      ΚΕΦΑΛΑΙΟ 16
      
         Υπόδειγμα δήλωσης
      
      
         
      ΚΕΦΑΛΑΙΟ 17
      
         Υγειονομικό πιστοποιητικό
      
      
         Για μεταποιημένη κόπρο, παράγωγα προϊόντα από μεταποιημένη κόπρο και γκουανό από νυχτερίδες, που προορίζονται για αποστολή στην Ευρωπαϊκή Ένωση ή για διαμετακόμιση μέσω (2) αυτής
      
      
         
      
         
      
         
      ΚΕΦΑΛΑΙΟ 18
      
         Υγειονομικό πιστοποιητικό
      
      
         Για κέρατα και προϊόντα με βάση τα κέρατα, εκτός από το κερατάλευρο και για χηλές και προϊόντα με βάση τις χηλές, εκτός από το χηλάλευρο, που προορίζονται για παραγωγή οργανικών λιπασμάτων ή βελτιωτικών εδάφους, με σκοπό την αποστολή στην Ευρωπαϊκή Ένωση ή τη διαμετακόμιση μέσω (2) αυτής
      
      
         
      
         
      
         
      ΚΕΦΑΛΑΙΟ 19
      
         Υγειονομικό πιστοποιητικό
      
      
         Για ζελατίνη που δεν προορίζεται για κατανάλωση από τον άνθρωπο, η οποία πρόκειται να χρησιμοποιηθεί από τη βιομηχανία φωτογραφικού υλικού και προορίζεται για αποστολή στην Ευρωπαϊκή Ένωση
      
      
         
      
         
      
         
      ΚΕΦΑΛΑΙΟ 20
      
         Υπόδειγμα δήλωσης
      
      
         Δήλωση για την εισαγωγή από τρίτες χώρες και για τη διαμετακόμιση μέσω της Ευρωπαϊκής Ένωσης ενδιάμεσων προϊόντων που πρόκειται να χρησιμοποιηθούν για την παρασκευή φαρμάκων, κτηνιατρικών φαρμάκων, ιατρικών βοηθημάτων, ιατροτεχνολογικών βοηθημάτων που χρησιμοποιούνται για διάγνωση in vitro και αντιδραστηρίων εργαστηρίου
      
      
         
      
         
      
         
      
         
   
   
      ΠΑΡΑΡΤΗΜΑ XVI
      
         ΕΠΙΣΗΜΟΙ ΕΛΕΓΧΟΙ
      
      ΚΕΦΑΛΑΙΟ I
      
         ΕΠΙΣΗΜΟΙ ΕΛΕΓΧΟΙ ΣΤΙΣ ΜΟΝΑΔΕΣ ΜΕΤΑΠΟΙΗΣΗΣ
      
      
         Τμήμα 1
      
      
         Επίβλεψη της παραγωγής
      
      
                  1.
               
               
                  Η αρμόδια αρχή πρέπει να επιβλέπει τις μονάδες μεταποίησης για να εξασφαλίζει την τήρηση των απαιτήσεων του κανονισμού (ΕΚ) αριθ. 1069/2009 και του παρόντος κανονισμού.
                  Συγκεκριμένα, πρέπει:
                  
                              α)
                           
                           
                              να ελέγχει:
                              
                                          i)
                                       
                                       
                                          τους γενικούς όρους υγιεινής των εγκαταστάσεων, του εξοπλισμού και του προσωπικού·
                                       
                                    
                                          ii)
                                       
                                       
                                          την αποτελεσματικότητα των αυτοελέγχων που πραγματοποιεί ο υπεύθυνος της μονάδας μεταποίησης, σύμφωνα με το άρθρο 28 του κανονισμού (ΕΚ) αριθ. 1069/2009· οι εν λόγω έλεγχοι πρέπει να περιλαμβάνουν εξέταση των αποτελεσμάτων των ελέγχων αυτών και, αν κρίνεται αναγκαίο, διενέργεια δειγματοληψιών·
                                       
                                    
                                          iii)
                                       
                                       
                                          την πραγματική εφαρμογή της μόνιμης γραπτής διαδικασίας που βασίζεται στις αρχές HACCP σύμφωνα με το άρθρο 29 παράγραφος 1 του κανονισμού (ΕΚ) αριθ. 1069/2009· οι εν λόγω έλεγχοι πρέπει να περιλαμβάνουν εξέταση της εν λόγω εφαρμογής και, αν κρίνεται αναγκαίο, διενέργεια δειγματοληψιών·
                                       
                                    
                                          iv)
                                       
                                       
                                          τις προδιαγραφές των προϊόντων που λαμβάνονται μετά την επεξεργασία· οι αναλύσεις και οι δοκιμές πρέπει να πραγματοποιούνται σύμφωνα με επιστημονικώς αναγνωρισμένες μεθόδους, και ιδίως με τις μεθόδους που προβλέπονται από την ενωσιακή νομοθεσία ή, όταν δεν προβλέπονται τέτοιες μέθοδοι από την ενωσιακή νομοθεσία, σύμφωνα με αναγνωρισμένα διεθνή πρότυπα ή, ελλείψει αυτών, σύμφωνα με εθνικά πρότυπα· και
                                       
                                    
                                          v)
                                       
                                       
                                          τις συνθήκες αποθήκευσης·
                                       
                                    
                        
                              β)
                           
                           
                              να λαμβάνει τα αναγκαία δείγματα για τις εργαστηριακές δοκιμές· και
                           
                        
                              γ)
                           
                           
                              να διενεργεί όλους τους άλλους ελέγχους που κρίνει αναγκαίους ώστε να εξασφαλίζεται η συμμόρφωση προς τις διατάξεις του κανονισμού (ΕΚ) αριθ. 1069/2009.
                           
                        
            
                  2.
               
               
                  Για να μπορεί να ασκεί τα καθήκοντά της δυνάμει της παραγράφου 1, η αρμόδια αρχή πρέπει να έχει ελεύθερη πρόσβαση ανά πάσα στιγμή σε όλα τα μέρη της μονάδας μεταποίησης, καθώς και στα μητρώα, τα εμπορικά έγγραφα και τα υγειονομικά πιστοποιητικά.
               
            
         Τμήμα 2
      
      
         Διαδικασίες επικύρωσης
      
      
                  1.
               
               
                  Η αρμόδια αρχή, προτού χορηγήσει έγκριση για μονάδα μεταποίησης, όπως προβλέπεται στο άρθρο 44 παράγραφος 1 του κανονισμού (ΕΚ) αριθ. 1069/2009, πρέπει να ελέγχει κατά πόσον έχει πραγματοποιηθεί επικύρωση της μονάδας μεταποίησης από τον υπεύθυνο της επιχείρησης σύμφωνα με τις ακόλουθες διαδικασίες και δείκτες:
                  
                              α)
                           
                           
                              περιγραφή της διεργασίας με διάγραμμα ροής της διεργασίας·
                           
                        
                              β)
                           
                           
                              εντοπισμός κρίσιμων σημείων ελέγχου (ΚΣΕ), συμπεριλαμβανομένου του ρυθμού επεξεργασίας υλικού σε σύστημα συνεχούς επεξεργασίας·
                           
                        
                              γ)
                           
                           
                              συμμόρφωση με τις ειδικές απαιτήσεις της διεργασίας που καθορίζονται στον παρόντα κανονισμό· και
                           
                        
                              δ)
                           
                           
                              ικανοποίηση των ακόλουθων απαιτήσεων:
                              
                                          i)
                                       
                                       
                                          μέγεθος σωματιδίων για τα συνεχή και κατά παρτίδες συστήματα· το μέγεθος καθορίζεται από το μέγεθος των οπών της κρεατομηχανής ή από το άνοιγμα άκμονος·
                                       
                                    
                                          ii)
                                       
                                       
                                          θερμοκρασία, πίεση, χρόνος επεξεργασίας και, στην περίπτωση συνεχών συστημάτων, ταχύτητα επεξεργασίας υλικού, όπως καθορίζεται στις παραγράφους 2 και 3.
                                       
                                    
                        
            
                  2.
               
               
                  Στην περίπτωση συστήματος πίεσης κατά παρτίδες:
                  
                              α)
                           
                           
                              η θερμοκρασία πρέπει να παρακολουθείται με διαρκές θερμοηλεκτρικό στοιχείο και πρέπει να καταγράφεται σε πραγματικό χρόνο·
                           
                        
                              β)
                           
                           
                              η φάση υπό πίεση πρέπει να παρακολουθείται με μόνιμο μανόμετρο· η πίεση πρέπει να καταγράφεται σε πραγματικό χρόνο·
                           
                        
                              γ)
                           
                           
                              η διάρκεια της επεξεργασίας πρέπει να αναπαριστάται με διαγράμματα χρόνου/θερμοκρασίας και χρόνου/πίεσης.
                           
                        Το θερμοστοιχείο και το μανόμετρο πρέπει να βαθμονομούνται τουλάχιστον μία φορά ετησίως.
               
            
                  3.
               
               
                  Στην περίπτωση συνεχούς συστήματος πίεσης:
                  
                              α)
                           
                           
                              η θερμοκρασία και η πίεση πρέπει να παρακολουθούνται με θερμοστοιχεία ή με θερμοαισθητήρα υπέρυθρης ακτινοβολίας και πρέπει να χρησιμοποιούνται μανόμετρα σε καθορισμένα σημεία καθ’ όλη τη διάρκεια της διεργασίας, κατά τρόπο ώστε η θερμοκρασία και η πίεση να πληρούν τις απαιτούμενες προϋποθέσεις σε ολόκληρο το σύστημα συνεχούς επεξεργασίας ή σε τμήμα αυτού· η θερμοκρασία και η πίεση πρέπει να καταγράφονται σε πραγματικό χρόνο·
                           
                        
                              β)
                           
                           
                              η μέτρηση του ελάχιστου χρόνου μετάβασης σε όλο το σχετικό μέρος του συστήματος συνεχούς επεξεργασίας, όπου η θερμοκρασία και η πίεση πληρούν τους απαιτούμενους όρους, πρέπει να παρέχεται στις αρμόδιες αρχές, με τη χρησιμοποίηση αδιάλυτων ιχνηθετών, όπως διοξείδιο του μαγγανίου, ή με μέθοδο που παρέχει ισοδύναμες εγγυήσεις.
                              Η ακριβής μέτρηση και ο έλεγχος του ρυθμού επεξεργασίας του υλικού έχει καθοριστική σημασία και πρέπει να μετράται κατά τη διάρκεια της δοκιμασίας επικύρωσης σε σχέση με τα ΚΣΕ που είναι δυνατό να ελέγχονται διαρκώς, όπως:
                              
                                          i)
                                       
                                       
                                          ο αριθμός περιστροφών ανά λεπτό (ΑΠΛ) του τροφοδοτικού κοχλία·
                                       
                                    
                                          ii)
                                       
                                       
                                          η ηλεκτρική ισχύς (ένταση ρεύματος σε συγκεκριμένη τάση)·
                                       
                                    
                                          iii)
                                       
                                       
                                          ο ρυθμός εξάτμισης/συμπύκνωσης· ή
                                       
                                    
                                          iv)
                                       
                                       
                                          ο αριθμός διαδρομών του εμβόλου της αντλίας ανά μονάδα χρόνου.
                                       
                                    Όλες οι μηχανές μέτρησης και παρακολούθησης πρέπει να βαθμονομούνται τουλάχιστον μία φορά ετησίως.
                           
                        
            
                  4.
               
               
                  Η αρμόδια αρχή πρέπει να επαναλαμβάνει τους ελέγχους της διαδικασίας επικύρωσης, όταν κρίνεται αναγκαίο, και, σε κάθε περίπτωση, κάθε φορά που επέρχονται σημαντικές αλλαγές στη διεργασία, όπως τροποποιήσεις του μηχανολογικού εξοπλισμού ή αλλαγές των πρώτων υλών.
               
            ΚΕΦΑΛΑΙΟ ΙΙ
      
         ΚΑΤΑΛΟΓΟΣ ΤΩΝ ΚΑΤΑΧΩΡΙΣΜΕΝΩΝ ΚΑΙ ΕΓΚΕΚΡΙΜΕΝΩΝ ΕΓΚΑΤΑΣΤΑΣΕΩΝ, ΜΟΝΑΔΩΝ ΚΑΙ ΥΠΕΥΘΥΝΩΝ
      
      
                  1.
               
               
                  Πρόσβαση στον κατάλογο των καταχωρισμένων και εγκεκριμένων εγκαταστάσεων, μονάδων και υπευθύνων
                  Η Επιτροπή, για να βοηθήσει τα κράτη μέλη να καταρτίσουν επικαιροποιημένους καταλόγους των καταχωρισμένων και εγκεκριμένων εγκαταστάσεων, μονάδων και υπευθύνων, οι οποίοι θα είναι διαθέσιμοι σε άλλα κράτη μέλη και στο κοινό, πρέπει να δημιουργήσει δικτυακό τόπο που να περιέχει συνδέσμους στους εθνικούς δικτυακούς τόπους κάθε κράτους μέλους, όπως αναφέρεται στην παράγραφο 2 στοιχείο α).
               
            
                  2.
               
               
                  Μορφότυπο για τους εθνικούς δικτυακούς τόπους
                  
                              α)
                           
                           
                              Κάθε κράτος μέλος πρέπει να παράσχει στην Επιτροπή μια διεύθυνση συνδέσμου σε ενιαίο εθνικό δικτυακό τόπο που περιέχει τον γενικό κατάλογο όλων των καταχωρισμένων και εγκεκριμένων εγκαταστάσεων, μονάδων και υπευθύνων στο έδαφός του («γενικός κατάλογος»).
                           
                        
                              β)
                           
                           
                              Κάθε γενικός κατάλογος πρέπει να αποτελείται από ένα φύλλο και να συμπληρώνεται σε μία ή περισσότερες επίσημες γλώσσες της Ένωσης.
                           
                        
            
                  3.
               
               
                  Η παρουσίαση των γενικών καταλόγων, συμπεριλαμβανομένων των σχετικών στοιχείων και κωδικών, πρέπει να ανταποκρίνονται στις τεχνικές προδιαγραφές που δημοσιεύονται από την Επιτροπή στον δικτυακό της τόπο.
               
            ΚΕΦΑΛΑΙΟ III
      
         ΕΙΔΙΚΕΣ ΑΠΑΙΤΗΣΕΙΣ ΣΧΕΤΙΚΑ ΜΕ ΤΟΥΣ ΕΠΙΣΗΜΟΥΣ ΕΛΕΓΧΟΥΣ
      
      
         Τμήμα 1
      
      
         Επίσημοι έλεγχοι σχετικά με την επισήμανση παράγωγων προϊόντων
      
      Η αρμόδια αρχή διενεργεί έλεγχο επιδόσεων όσον αφορά το σύστημα παρακολούθησης και καταγραφής που αναφέρεται στο παράρτημα VIII κεφάλαιο V παράγραφος 2 του παρόντος κανονισμού, ώστε να εξασφαλίζεται η συμμόρφωση με τον παρόντα κανονισμό και μπορεί, όπου κρίνεται αναγκαίο, να ζητήσει τη διεξαγωγή δοκιμών σε πρόσθετα δείγματα, σύμφωνα με τη μέθοδο που αναφέρεται στο δεύτερο εδάφιο της εν λόγω παραγράφου.
      
         Τμήμα 2
      
      
         Επίσημοι έλεγχοι σε μονάδες αποτέφρωσης χαμηλού δυναμικού
      
      Η αρμόδια αρχή πρέπει να επιθεωρεί τις χαμηλού δυναμικού μονάδες αποτέφρωσης ειδικών υλικών κινδύνου πριν από την έγκριση και, τουλάχιστον μία φορά ετησίως, να παρακολουθεί τη συμμόρφωση με τον κανονισμό (ΕΚ) αριθ. 1069/2009 και τον παρόντα κανονισμό.
      
         Τμήμα 3
      
      
         Επίσημοι έλεγχοι σε απόμερες περιοχές
      
      Στην περίπτωση απόρριψης ζωικών υποπροϊόντων σε απόμερες περιοχές σύμφωνα με το άρθρο 19 παράγραφος 1 στοιχείο β) του κανονισμού (ΕΚ) αριθ. 1069/2009, η αρμόδια αρχή πρέπει να παρακολουθεί τακτικά τις περιοχές που έχουν χαρακτηριστεί απόμερες, ώστε να εξασφαλίζεται ότι οι εν λόγω περιοχές και οι δραστηριότητες απόρριψης ελέγχονται επαρκώς.
      
         Τμήμα 4
      
      
         Επίσημοι έλεγχοι σε καταχωρισμένα αγροκτήματα για τη σίτιση γουνοφόρων ζώων
      
      
                  1.
               
               
                  Η αρμόδια αρχή πρέπει να λαμβάνει τα αναγκαία μέτρα για να ελέγχει:
                  
                              α)
                           
                           
                              την κατάλληλη σύνθεση, μεταποίηση και χρήση ζωοτροφών που περιέχουν κρεατοστεάλευρο ή άλλα προϊόντα που έχουν μεταποιηθεί σύμφωνα με τις μεθόδους μεταποίησης που καθορίζονται στο παράρτημα IV κεφάλαιο ΙΙΙ και τα οποία προέρχονται από πτώματα ή μέρη πτωμάτων ζώων του ίδιου είδους·
                           
                        
                              β)
                           
                           
                              ότι τα ζώα σιτίζονται με τις ζωοτροφές που αναφέρονται στο στοιχείο α), συμπεριλαμβανομένων:
                              
                                          i)
                                       
                                       
                                          αυστηρής επίβλεψης της κατάστασης της υγείας των εν λόγω ζώων· και
                                       
                                    
                                          ii)
                                       
                                       
                                          κατάλληλης εποπτείας των ΜΣΕ με τακτικές δειγματοληψίες και εργαστηριακές εξετάσεις για ΜΣΕ.
                                       
                                    
                        
            
                  2.
               
               
                  Τα δείγματα που αναφέρονται στην παράγραφο 1 στοιχείο β) σημείο ii) πρέπει να περιλαμβάνουν δείγματα που έχουν ληφθεί από ζώα τα οποία εμφανίζουν νευρολογικά συμπτώματα και από μεγαλύτερης ηλικίας ζώα αναπαραγωγής.
               
            
         Τμήμα 5
      
      
         Επίσημοι έλεγχοι σχετικά με τα κέντρα συλλογής
      
      
                  1.
               
               
                  Η αρμόδια αρχή πρέπει:
                  
                              α)
                           
                           
                              να περιλαμβάνει τα κέντρα συλλογής στον κατάλογο που καταρτίζεται σύμφωνα με το άρθρο 47 παράγραφος 1 του κανονισμού (ΕΚ) αριθ. 1069/2009·
                           
                        
                              β)
                           
                           
                              να χορηγεί επίσημο αριθμό σε κάθε κέντρο συλλογής· και
                           
                        
                              γ)
                           
                           
                              να επικαιροποιεί τον κατάλογο των κέντρων συλλογής και τον καθιστά διαθέσιμο μαζί με τον κατάλογο που καταρτίζεται σύμφωνα με το άρθρο 47 παράγραφος 1 του κανονισμού (ΕΚ) αριθ. 1069/2009.
                           
                        
            
                  2.
               
               
                  Η αρμόδια αρχή διενεργεί επίσημους ελέγχους στα κέντρα συλλογής για να επαληθεύσει τη συμμόρφωση προς τον παρόντα κανονισμό.
               
            
         Τμήμα 6
      
      
         Επίσημοι έλεγχοι σχετικά με τη σίτιση νεκροφάγων πτηνών με υλικά της κατηγορίας 1
      
      Η αρμόδια αρχή πρέπει να επιβλέπει την κατάσταση υγείας των εκτρεφόμενων ζώων στην περιοχή όπου πραγματοποιείται η σίτιση νεκροφάγων πτηνών με υλικό της κατηγορίας 1 και πρέπει να διενεργεί κατάλληλη εποπτεία των ΜΣΕ με τακτικές δειγματοληψίες και εργαστηριακές εξετάσεις για ΜΣΕ.
      Τα δείγματα αυτά πρέπει να περιλαμβάνουν δείγματα που έχουν ληφθεί από ζώα που εμφανίζουν νευρολογικά συμπτώματα και από μεγαλύτερης ηλικίας ζώα αναπαραγωγής.
      
         Τμήμα 7
      
      
         Επίσημοι έλεγχοι σχετικά με τη διασπορά ορισμένων οργανικών λιπασμάτων και βελτιωτικών εδάφους
      
      Η αρμόδια αρχή πρέπει να διενεργεί ελέγχους σε όλη την αλυσίδα παραγωγής και χρήσης οργανικών λιπασμάτων και βελτιωτικών εδάφους που υπόκεινται στους περιορισμούς του παραρτήματος ΙΙ κεφάλαιο II.
      Οι εν λόγω έλεγχοι πρέπει να περιλαμβάνουν ελέγχους όσον αφορά την ανάμειξη με συστατικό που αναφέρεται στο παράρτημα ΧΙ κεφάλαιο ΙΙ τμήμα 1 παράγραφος 2, καθώς και ελέγχους όσον αφορά τα αποθέματα αυτών των προϊόντων που φυλάσσονται στο αγρόκτημα και τα μητρώα που τηρούνται σύμφωνα με τον κανονισμό (ΕΚ) αριθ. 1069/2009 και τον παρόντα κανονισμό.
      
         Τμήμα 8
      
      
         Επίσημοι έλεγχοι σχετικά με εγκεκριμένα εργοστάσια φωτογραφικού υλικού
      
      Η αρμόδια αρχή πρέπει να διενεργεί ελέγχους εγγράφων σε εγκεκριμένα εργοστάσια φωτογραφικού υλικού όπως αναφέρεται στο παράρτημα XIV κεφάλαιο ΙΙ τμήμα 11 παράγραφος 1 πίνακας 3 στο πλαίσιο της αλυσίδας διοχέτευσης από τους συνοριακούς σταθμούς ελέγχου πρώτης εισόδου έως τα εγκεκριμένα εργοστάσια φωτογραφικού υλικού, με σκοπό τη συμφωνία των ποσοτήτων των προϊόντων που εισήχθησαν, χρησιμοποιήθηκαν και απορρίφθηκαν.
      
         Τμήμα 9
      
      
         Επίσημοι έλεγχοι σχετικά με ορισμένα εισαγόμενα τετηγμένα λίπη
      
      Η αρμόδια αρχή πρέπει να διενεργεί ελέγχους εγγράφων σε καταχωρισμένες εγκαταστάσεις ή μονάδες που παραλαμβάνουν τετηγμένα λίπη τα οποία έχουν εισαχθεί σύμφωνα με το παράρτημα XIV κεφάλαιο ΙΙ τμήμα 9 στο πλαίσιο της αλυσίδας διοχέτευσης από τους συνοριακούς σταθμούς ελέγχου πρώτης εισόδου στην καταχωρισμένη εγκατάσταση ή μονάδα, με σκοπό τη συμφωνία των ποσοτήτων των προϊόντων που εισήχθησαν, χρησιμοποιήθηκαν και απορρίφθηκαν.
      
         Τμήμα 10
      
      
         Τυποποιημένη μορφή αιτήσεων για ορισμένες εγκρίσεις στο ενδοενωσιακό εμπόριο
      
      Οι υπεύθυνοι επιχειρήσεων πρέπει να υποβάλλουν αιτήσεις για την έγκριση της αποστολής ζωικών υποπροϊόντων όπως αναφέρεται στο άρθρο 48 παράγραφος 1 του κανονισμού (ΕΚ) αριθ. 1069/2009 σύμφωνα με το ακόλουθο υπόδειγμα: